
Nincs szebb könyv szívnél s léleknél. Mert ki azokban nem találja a 
hangot, mely érzelmeinek mélységet, vágyainak szárnyat, szavainak 
tartalmat nyújthat, hiába keresgélné a nyomtatott betükben. Azért az írás 
nem helyettesítheti a te lelked fölbuzdulását, csupán irányt mutathat a te 
üdvösségednek keresésében. Útjelző pózna az ösvényen, melyet magadnak 
kell végigjárnod. S ha majd föl fogsz emelkedni ama tökéletes magaslatra, 
honnét már színről színre láthatsz, akkoron megtalálhatod azt a békét és 
nyugalmat is, melyet a világ nem adhat néked, ám tőled el sem vehet többé 
(Angelika nővér). 

Belesenéz, kívülrölmongya, gondolta Öcsi. Görnyedt háttal ült az 
ágyon. A szük alagsori szobában csupán egyetlen szék volt, amelyen a szent 
asszony hajladozott a mondatok ritmusára. Koszorúkonty övezte arcán 
világított az átszellemültség, lilaeres tenyere a térdére tárt fekete könyvre 
ereszkedett a pontoknál. Mintha simogatná a lapokat. 

A szöveg csak nem akart elfogyni, Öcsi bágyadtan hallgatta az 
egyhangú zenévé keveredő szavakat. Hátilyena hittan, gondolta csüggedten. 
Fészkelődött, nyomta a fenekét a farzsebében rejtőző tizenöt forintból az 
apró. 

Ezt szépen odaadod Angelika nővérnek (anya)! Mér? Azért, mert a 
hittanért fizetni kell, Krisztus koporsóját sem őrizték ingyen! , udvariasan 
odaadod az óra végén, és megköszönöd. Én? Nem, a náncsinéni! 

Továbbra sem értette, háthogyha odadoma pénzt, akkor őköszönje, 
neén! De igen, Öcsikém, ezt így kell, így illik, meg kell köszönni az 
oktatást, és tisztességesen kell viselkedni, nem szabad feleselni, nem szabad 
az orrodat piszkálni, nem szabad a válladat rángatni, érted? Hátjóóóvanna, 
Öcsi vállat vont, erre az anyja újra rákezdte, Angelika nővér nem 
közönséges ember, hanem szent asszony, ehhez tartsd magadat, és amire 

Látásból ismerte már Angelikát, ott lakott a szomszéd ház alagsorában. 
Ha föltűnt az utcán, az emberek nagy ívben kikerülték. A szent asszony 
nem nézett se jobbra, se balra, tetőtől talpig feketébe bújtatott sovány testén 
minden lépés végighullámzott, így vonult magányosan, hegyes állát a 
levegőbe döfve. 


Erdőssanya egyszer utánaordított: fapicsa! Öcsi az erkélyről figyelte, a 
szája ösztönösen megformálta a borzalmas szót, riadtan visszahúzódott a 
kőpárkány mögé. Angelika nővér mutatóujja a menekülésre kész pózba 
meredő Erdőssanya felé lendült: megbocsátok neked, mivel tudatlan vagy! 

Aztán arról nem szabad beszélni (anya), hogy téged az Angelika 
nővérhez Járatunk, mert. . . ugyanis ez titok, majd ha nagyobb leszel, meg 
fogod érteni, szóval ne mondd el senkinek! Ő bólogatott. Fölösleges az 
intelem, ha a srácok megtudnák, hogy a szent asszonyhoz Jár, kicsúfolnák a 
világból. 

Mit gondolsz (Angelika nővér), hány Isten van? Öcsi rémülten kikapta 
az ujját az orrából, hááát. . . 

Otthon csak akkor hallott istenről, ha az anyja szidalmazta: miért ver 
engem az Isten két ilyen átkozott kölyökkel? Most hirtelen fölfakadt benne 
egy homályos jelenet: Nagymamáék lakása, napsütéses délután, nagyi az 
ebédlőasztalnál olvasott, ugyanolyan fekete könyvet, mint ez itt, Angelika 
nővér térdén. Mitolvasol? — magához akarta húzni a könyvet. Hagyjad, 
Öcsikém, nem szabad! Mijér, mivanbenne? A... az isten. 

Egy és oszthatatlan, ez a hat főigazság közül az első! — Angelika nővér 
mutatta a sort. Énméga. . . mégcsaka nagybetűket tudom! Nem baj, jegyezd 
meg. 


1. Egy Isten van. 

2 Az egy Istenben három személy van: Atya, Fiú és 
Szentlélek. 

3. A második Isteni személy érettünk emberré lett s 
kínhalált szenvedett. 

4. Isten igazságos bíró, ki megjutalmazza a jót s 
megbünteti a gonoszt. 

5. Az ember lelke halhatatlan. 

6. Az Isten malasztja az örök üdvösségre 


elkerülhetetlenül szükséges. 


Na, mi volt (anya)? Vonogatta a vállát, nem merte az igazat felelni, 
hogy dögunalom. Remélem, Angelika nővérnek nem rángattad a válladat, 
mint nekem!, azon kívül légy szíves, szállj ki az orrodból! 


A hittant a nagyanyj ának köszönheti. Fültanúja volt egy suttogós 
vitának, melyet a szülei vívtak késő este, az ágyban. Ő a kályha miatt 
lopakodott ki a gyerekszobából. Sosem szabadott a hatalmas, máriaüveges 
kályhához közelítenie, valaki azonnal ráordított: vigyázz!, megégeted 
magad! Pedig úgy szerette volna végigtapogatni a krómozott virágokat, a 
brummogó rostélyt, benyúlni a piszkafával a tűzbe, kotorászni a szagos 
hamuban, vagy ha mást nem, legalább nekivetni a hátát a köpcös vashenger 
barátságosan dudorodó oldalának. A nappaliban állt a kályha, szerencsére 
abban a sarokban, hová a szülei nem láthatnak oda a hálószobából, ha már 
ágyban vannak. Öcsi bekukkantott a piros melegbe, s óvatosan az 
üvegkockás vasaj tóhoz érintette az ujját. Hátezhideg! — gondolta, ám abban 
a pillanatban már égetett, elkapta a kezét, kibuggyant a könnye, a 
csuklójába harapott, nehogy fölszisszenjen. Mikor a fájdalom első rohama 
csitulni kezdett, meghallotta a fojtott hangokat. Miért kell mindig engedned 
neki, miért? — ez apa. Öcsi tudta: a nagymama, a nagypapa, a kelepapa, a 
kelemama, valamint utóbbiak lányai, tehát anya teljes rokonsága értendő a 
NEKIK alatt. ŐKET apu utálta, eleddig ismeretlen okból. Öcsi jobban örült 
volna, ha apa békét köt VELÜK, mert akkor ő gyakrabban mehetne a 
földszintre, nagyiékhoz, illetve a pincébe, kelepapa asztalos műhelyébe, hol 
mindenféle fadarabkákat, szögeket, csavarokat s egyéb kincseket lehet 
találni a fürészporban. 

Fülelt. Darabos mondatforgácsok. Apa: meghülyítitek teljesen... pont 
ahhoz a szikkadt vén aggsz. . . klerikális nevelés... legalább a gyerekeimet 
hagyj... azért mert ŐK... azt hiszed, NEKIK... mindig VELÜK... Anya 
pedig: én nem. . . kinek árt, ha beleszagol... attól még nem kell föltétlenül 
vallá... ez az egy kérése anyámnak, é... há... ő... K... 

Öcsi véresre kapart egy pattanást az orrán, azután a fal mentén — 
elkerülve a recsegősebb padlórészeket — visszaosont a gyerekszobába. 
Nővére morgolódott, ne zörögjél... hol voltál? Pisilni! — fölhólyagzott ujjait 
a hűvös falra tapasztotta. 

Angelika nővér a következő órán kikérdezte a hat főigazságot. Öcsi 
csak háromra emlékezett, egydarab isten van; isten igasságos, megjutalmaz 
minketés megbüntetia gonoszt; a zemberneka lelke hallatlan. Hallatlan, 
ismételte Angelika nővér mosolyogva, nem, kicsikém, HALHATATLAN, 
halhatatlan. . . bocsánat. Miért bocsánat? Öcsi lesütötte a szemét, majd 
hosszabb unszolásra kibökte: a zAngelikanővérnél nemszabada vállat 


rángatni, ésa zorrottúrni, ésa... semmitse... Valóban nem szép dolog a 
vállvonogatás és az orrtúrás, de azért nem kell ennyire megrémülnöd 
miatta, kicsikém! — s hogy Öcsi szemöldöke fölrándult, gyorsan hozzátette: 
látom, nem szereted, ha kicsikémnek hívlak, mondjad, hogyan szólítsalak? 
Egyik nevemetse szeretem, gondolta ő. 

Amikor egyszer a közértben valaki rákiáltott: ne állj az útba, Öcsi! — ő 
csodálkozva kérdezte: honnét tetszik tudni, hogy Öcsi vagyok? A 
terjedelmes asszonyság sértetten félretolta, pimasz kölyök, morogta. Pedig 
ő valóban azt hitte, hogy ez az igazi neve, s rajta kívül senki mást nem 
hívnak így. Dühöngött, nahát, nemeléghogy ilyen ronda, mégcsak nimisa 
zenyém! Attól fogva lázadozott az öcsizés ellen. Nővére adta a példát, őt a 
család eleinte Bucinak, majd Nyuszinak szólította. A krumpliorrú lány 
ilyenkor süketnek tettette magát, makacssága legyőzte a szokást, 
végérvényesen Erzsébetté vált. Öcsi harca nem vezetett hasonló 
eredményre, igaz, ő nem 1s bizonyult olyan rendíthetetlennek, mert a valódi 
keresztneve azonos volt az apjáéval, s korántsem hangzott oly fenségesen, 
mint az Erzsébet. 

Hát akkor? 

Angelika nővér leemelt a polcról egy vaskos kötetet, ha akarod, 
választhatunk neked a Bibliából, s akkor új neved lesz, csakis az én 
számomra, barátságunk zálogaként. . . tudod, mit jelent az, hogy zálog? 

Öcsi bólogatott, hápersze (mi legyen a sorsa annak, akinek a zálogát a 
kezemben tartom? Békaügessen az ablakig és vissza!), dörömbölő szívvel 
hallgatta a szent férfiak névsorát. Angelika nővér mindegyikről mondott 
néhány dicsérő szót, ő kis híján Jónást választotta, ám eszébe jutott a víziló 
Jónás az állatkertből, így végül Jeremiás prófétánál horgonyzott le. 
Jeremiás, kis Jeremiásom, ízlelgette Angelika nővér. Sóhajtott, én se 
születtem Angelikának, csak a zárdában. .. tudod, hogy mi az a zárda? 
Aaa... a börtönbena szoba. A szent asszony a fejét csóválta, majd egyszer 
elmagyarázom, térjünk most vissza a hat főigazsághoz, kics... Jeremiás. 
Öcsi krákogva nekirugaszkodott, hogy végigdarálja, amit tud. Angelika 
nővér félbeszakította, olyan lelketlenül szavalod, hallgatni 15 rossz. Gondolj 
Istenre, s arra, hogy figyel Ő téged a magasból. Kedvesebb néki a te tiszta 
szíved a bemagolt szövegnél. Hátjóóóvanna, a zAngelika nővérnektetszett 
kérdezni, márazisbaja tudom? 

A szent asszony szipákolt, becsukta a térdén a könyvet. Mi az ott a 
melleden? — kérdezte azután. Öcsi összerántotta magán a kigombolódott 


inget, ellenséges arccal fürkészte Angelika nővér ormótlan magasszárú 
cipőit. Ehhez neki igazán semmi köze. 

Egy parányi, talp nyomára emlékeztető kávébarna folt. Állítólag 
Hapci, a törpe — hálótársa — véletlenül rálépett, így keletkezett. Miért? 
Azért, hogy ha elvesznél, megtaláljalak (anya)! De mérvesznék énel? 

Jeremiás, szeretném, ha arról beszélnél, milyennek képzeled Őt. 
Kicsodát? Az Istent. Öcsi matatott az orrában. Semmilyennek se képzelte az 
istent, Angelika úgyis meg fogja mondani, hogy milyen, anya azért fizeti a 
tizenöt forintot. Hm, ha máma elfelejteném odaadni. ..? Játszott egy darabig 
a lehetőséggel. Tizenöt fagyi. Három ólomkatona! Tizenöt cerka vagy 
racska! Három doboz gyurma! 

Nem merülhetett mélyebbre az ábrándozásban, mert Angelika nővér 
csak forszírozta tovább, hogy hát milyennek látja ő az úristent, másrészt 
sajnos biztosra vette, hogy amennyiben magánál tartaná a pénzt, úgysem 
merné elkölteni, nem becsületes dolog, ilyesmire legföljebb Erdőssanya 
volna képes! Az asszony harmadszori kérdésére azt hazudta: jóságos 
bácsikának képzeli. Görögági mondta, hogy az isten Jóságos bácsika, és 
csak azoknak a fiúknak ad cukrot, akik sose húzgálják a lányok copfját. De 
ő nem hitte, mert a Görögági folyton kényeskedik, ezenkívül hájas debella, 
mindig basáskodik a többiekkel, kisajátítja a százaskockákat 15, örökké 
nyalizik az óvónőknek, közben meg, amikor nem látják, veri a kisebbeket, 
szóval a Görögági egy nagy rohadék. 

Istent nem személynek kell képzelnünk (Angelika nővér), mert Ő 
öröktől fogva létezik és végtelen, habár az igaz, hogy... néha szegény 
édesapám arcát látom magam előtt, ha Istenre gondolok, tudod-e, Jeremiás, 
miért? Öcsi a vállát vonogatta, Angelika pedig arról szónokolt, hogy Istent 
még a szüleinknél 15 jobban kell szeretnünk, ha ez egyáltalán lehetséges. 

Öcsi agyában összekuszálódtak a tompán zengő mondatok, álmosan 
pislogott, alig várta, hogy Angelika végre eleressze. Pedig még több mint 
húsz perc volt hátra az órából. Alapimádság: Miatyánk. 

Kereszt vetés: jobb kézzel. Érintjük a homlokot, a mellkas közepét, 
majd két oldalát, ezután a tenyerek összekulcsolódnak. Az Atyának és 
Fiúnak és Szentlélek-Istennek nevében, ámen. A szent Biblia, azaz Istennek Ó 
és Új testamentumában foglaltatott egész Szentírás. Hogyan teremté az Úr a 
világot, a nappalt és a sötétséget, a Földet és a vizeket, a növényeket és az 
állatokat. . . 

És látá Isten, hogy jó. 


Az ember - Isten képmása — legközelebbre maradt. Öcsi átadta a 
pénzt, kezcsókolom, szaladt föl a lépcsőn, még talán elcsípheti 
Erdőssanyáékat a háromház sóderos udvarán. Háromháznak a kocka alakú 
új épületeket hívták az utcában, melyeket közös lándzsakerítés övezett. 
Sanyáék lábtengóztak, de nem lehetett beszállni, négyen voltak. Öcsi 
reménykedett, előbb-utóbb csak elmegy valaki, a kerítés párkányára 
telepedett, lógázta a lábát. HüjeAngelika, máraszittem sosehagyja abba! 

Öcsi, Öcsííi, hallatszott a túloldalról, ajjaj, megfordult, az anyja 
szólongatta az erkélyről, gyere már föl! Haddmaradjak mégegykicsit, 
kiáltotta ő, de az anyja, ellentmondást nem tűrő hangon: följössz, egykettő! 
Hátjóóóvanna. . . 

Mi volt? Semmi. Mégis! Vállat vont, tanultunk keresztetvetni. És 
tudod? Hápersze, megmutatta. Az anyja ennyivel beérte, Öcsi kislisszolt a 
konyhából 

Az apja és a nővére ott ült a tanulóasztalnál. Számtanoztak. Öcsi 
valami köszönésfélét dünnyögött, az ágyára heveredett. Bámulta a plafont. 

A lámpa buráján megjelent Angelika ovális arca, még az orra alatti 
szemölcs 1s tisztán látszott. Fff... fapi. .. 1csa. . . 

Pilimm, palamm, polopulipimm, pamm, pamm, kelemamáéktól 
zongoraszó szivárgott föl a padlón át, ha apáék csöndbe maradnának, 
lehetne hallgatózni. De nem, a nővére sipítva méltatlankodik, hát én ezt 
nem értem, akkor most szorozzam be? Szorozd, úgy, ahogy az előbb 
mutattam. Erzsébet hátrébb rántja a fejét, szája fintorba görbül, apa erre a 
tenyerébe hajtja a homlokát, tehát nem figyeltél, tehát. .. Micsináljak, ha 
nem értem! — fortyan föl a pufók lány, apa pedig erőt vesz magán, jó, 
kezdjük elölről, nézz ide. . . 

Öcsi tudja már, mire megy a játék, Erzsébet azon ügyeskedik, hogy 
apa — magyarázat ürügyén — szépen számítsa ki a példákat. Na, mi lesz 
(apa)? Erzsébet hatásszünetet tart, apa hosszú ujjai sürgetően klopfolják a 
papírt, pompompompompom. Csak kezdd eeel, akkor már túúúdom, 
kántálja Erzsébet, apának ettől az agyába ront a vér, tudod vagy nem tudod? 
Erzsébet biggyeszti a száját, apa megismétli a magyarázatokat, Erzsébet 
pofákat vág, újabb hatásszünet, és: csakkezddeeel, akkormártúúúdom. Apa 
türelmének vége, de nem ordít, szépen hátratolja a széket, kivonul a 
szobából. Erzsébet picit vár, azután következik a síróroham, fontos, hogy 
odakinn 1s hallani lehessen, és anya letámadja apát: hát mért nem segítesz 
neki, ha egyszer nem érti? Apa fújtatva a hálószobába megy, belebúvik 


valamelyik keresztrejtvénybe. Erzsébet elérkezettnek látja az időt, hogy 
kicsörtessen, éhén nehem tehetek rohólaha, bömbölt, fúriaként rohangászik 
föl-alá, dang (bevág egy ajtót): ne csapkodjál (anya), hallod-e, mert ha én 
megcsapkodlak, akkor megnézheted magad; klapp, klapp, klapp (Erzsébet 
papucsa a parkettán); deng (egy másik ajtó); tuss (egy pofon); brühühűűű 
(Erzsébet); most megkaptad (anya), most végre van miért sírnod! És 
brühühűűű és klapp és ding, dang, dung. A pillanatnyi csöndben átsuhan 
egy váááóóóúúúűűűécéeeili (teherautó a szomszéd utcán), azután hallatszik, 
amint anya a hálószobában sziszegve győzködi apát, Erzsébet pedig 
várakozóan hüppög. Hirtelen ismét fölcsap a hangzavar, majd amikor apa 
már nem bírja tovább, visszaáll az eredeti helyzet, Erzsi, nagyon figyelj, 
most még egyszer, legeslegutoljára elmagyarázom. . . 

Öcsi feketésbarna golyót gyúrt az orrából kibányászott anyagokból. 
Mikor az apja rosszalló tekintetét érezte az arcán, sietve bedobta a 
képlékeny gömböcskét az ágy és a fal közti résbe. Nem kell ennyire 
megrémülnöd miatta, kicsikém, mondta Angelika nővér a lámpaburából. 
Milyennek képzeled Istent? 

Pilimm, palamm, polopulipimm, pamm, pamm. 

Isten előtűnik a félhomályvól, lassan forog a tengelye körül a 
levegőben. Homlokba húzott svájcisapkáján vasreszelék. Köpenyéről 
hiányoznak a gombok, csámpásra tiport magasszárú cipőjéből pedig a fűző, 
utóbbit drótdarabkák helyettesítik. Szájában rövidke csikk, kezében vastag, 
fényes cső. 

Hát ez apa. Apa forgása a gyárban. Öcsi legelső emléke. Rajta kívül 
senki sem hajlandó elismerni, hogy valóban megtörtént. Igaz (apa), van 
olyan gépünk, a pfanter, annak forog a tányérja, de én sosem álltam rá. Csak 
egyetlen egyszer vittelek be apádhoz a műhelybe (anya), valami 
ünnepségre, mikulás vagy április negyedike, mit tudom én, lényeg hogy 
aznap nem dolgoztak, tehát apád öltönyben volt, a munkaruháját legföljebb 
itthon láthattad, mikor hazahozta mosásra. 

Márpedig ő határozottan emlékezett a drótkeretes lámpákra a meszelt 
plafonon, a tej fehér hűtőfolyadék tömény záptojásszagára, a rácsos 
lábdeszkákra, a nyirkos vasforgácsdombokra, az omladozó boltívre a 
sarokban, a diadaltáblára a bejáratnál, mindeme részleteket apa igazolta, a 
körbekörbézést viszont makacsul tagadta. 

Anya újra és újra megesküdött, hogy csupán egyetlen egyszer járt Öcsi 
a műhelyben, azon az ünnepélyen. Emlékezett ő arra is, az üvegablakok 


előtt vörös ronggyal borított asztal állt, rajta muskátlik, vizeskancsó, 
poharak alumínium tálcán. Egy szemüveges ember beszélt, azután apáék 
jutalmat kaptak, egyenként járultak az asztalhoz, kézfogás, taps, hát persze, 
node az délelőtt volt, apa forgása pedig este, bizonyítja a félhomály, s hogy 
égtek a drótkeretes lámpák. Mit kerestünk volna mi a műhelyben este 
(anya), á, Öcsikém, álmodtad te, hidd el. Nem hitte el. Látta az apját, amint 
diadalmasan mosolyogva és integetve körbekörbézik, hallotta a gépek 
zúgását, érezte a záptojásbűzt. Annyira belevésődött, hogy a szovjet filmek 
elején zeneszóra felénk forduló szoborpár (MOSZFILM) férfi tagjának 
arcán sokáig az apja vonásait kereste. 

De hát erről nem lehetett beszámolni Angelikának. Miképpen apának 
sem a Jeremiásról. Miképpena mennyben, azonképpenitta Földönis... - 
Öcsi e ponton rendszerint elakadt, Angelika nővér várta a folytatást, a 
következő mondat ritmusára himbálta vékony vállait, hosszú csönd, majd: 
mindennap!! — súgta. 

Mindennapikenyerünket addmegnekünkma, és bocsásdmegami 
vétkeinket, miképpen. . . miképpena. . . amiképpena. .. Angelikanénikérem, 
énezt mindigelfelejtem. Észbe kapott, helyesbített: Angelika nővér: 

Szólíthatsz néninek, ha jobban tetszik, nem vagyok én már... - 
krákogott, lesöpörte vastag szövetszoknyájáról a hajszálakat, mondd 
utánam, mi Atyánk, ki vagy a mennyekben, szenteltessék meg a te neved, 
jöjjön el a te országod, legyen meg a te akaratod, miképpen... Öcsi a barna 
szoknyára szögezte a tekintetét, hogy ne kelljen Angelikára néznie, a szent 
asszony lobogó szemétől zavarba jött. Már ismerte annak a szoknyának 
valamennyi részletét, a lábszárakra boruló, foszladozó szegett csíkot, az 
alóla kilógicáló fekete bélést, a ferde ráncokat deréktájon, az egyenetlen 
göböcskéket, melyek őt az otthoni, fröcskölt falra emlékeztették. Talán 
ugyanúgy szét tudná pöccinteni a kis félgömböket a körme hegyével, mint 
odahaza. Az ágya fölött jó darabon már egy sincs. Én letöröm a kezedet, ha 
meglátom, hogy a falat kaparod (anya)! 

Naponta két Miatyánk éppen elegendő ahhoz, hogy fölhívjuk 
magunkra az Isten figyelmét. Az ima jeladás. Eljut az égbe, hogy van 
Magyarországon, Budapesten, a Terézvárosban egy kisfiú, aki Isten 
oltalmát kéri. Ez az első lépés. Érezni fogod a pillanatot, midőn Ő a 
magasból rád tekint. 

Öcsi hitte is, nem is, de mert kíváncsisága bizalmatlanságánál erősebb 
volt, szorgosan skandálta a Miatyánkot, miképpenmiis megbocsátunka 


zellenünk... vétőknek, és... Az járt a fejében, hogy tehát nemmuszája 
zAngelikanénit nővérezni. Pedig az anyja nyomatékosan a lelkére kötötte: 
ha valamit kérdez tőled, nem foghegyről felelgetsz neki, hanem: igen, 
Angelika nővér, nem, Angelika nővér, érted? 

Nevígy mindketa kísértésbe, deszabadítsmega gonosztól. ÁÁÁmeeen. 

Nagyon hadarsz, Jeremiás, Angelika néni kinyitotta a könyvet, pedig 
senki se kerget! A hatodik napon teremtette Isten az embert. 

A Paradicsom. Ádám és Éva. 

A tiltott fa. 

A kígyó, a sátán küldötte. 

A bűneset, őseink almát esznek a tudás fájáról. 

Kiűzetés a Paradicsomból. Következmények: 1. nincs többé örök élet, 
halandóvá lett az ember, 2. fájdalommal szül gyermeket az asszony, 3. 
fáradságos munkával kell a kenyerünkért dolgozni, nem maradhattunk a 
Paradicsomban, hol ingyen ád ételt, italt s boldogságot az Úr. 

Öcsi átadta a tizenöt forintot, kezcsókolom, szaladt föl a lépcsőn. 
Savanyú szelek fújtak az utcán, zörgették a lámpák üvegsapkáját. Igen, mert 
többségük csorba, Erdős sanyáék folyton csúzlival lövöldöznek rájuk. 

Az előszobában két fehér batyu, a konyhában egy ismeretlen nő 
terpeszkedik a hokedlin, bal kezében szalonna s kenyér, Jobbjában görbe 
pengéjű kés, szögletes állkapcsával azonos ritmusban rángatózik a tokája. 
Öcsit a vállánál fogva vezette oda az anyja: mutatkozzál be szépen az 
Ilonka néninek, ő lesz a Manci helyett! 

Anya arcán átszaladt egy árnyék, Öcsi beharapta az ajkát. Na persze, a 
Manci helyett. . . aki őmiatta hagyta Itt a családot. 

Ilonkát természetesen kelepapa szerezte. Ahogy a púpos Mancit 15. 
mindig mindent kelepapa szerez, s ezért részint hálásnak kell lenni (anya), 
másrészt viszont haragudni kell rá (apa). E különös kettősséget Öcsi még 
nem érte föl ésszel, de szerinte a Manciért egy icipici köszönöm se Járt 
kelepapának. A púpos lány alamuszi zsarnok volt, anyáékkal a saját, 
Öcsivel pedig az ő függőségét és jelentéktelenségét éreztette. Sajnálni 
kellett (apa), mert nyomorék, mert ágrólszakadt árva, senkije sincsen a 
világon, mert szegény, mint a templom egere; tisztelni kellett (nagymama), 
mert volt bátorsága egyedül följönni Budapestre Szabolcsból, lány létére; 
becsülni kellett (anya), mert nem lop, olcsó és viszonylag tiszta. Az nem 
számított, hogy a Manci őt rendszeresen verte, seprünyéllel, szíjjal, 
fakanállal, s ha Öcsi bepanaszolta, ártatlan arccal tagadott. 


Manci ugyanolyan váratlanul ment el, mint ahogy Jött, egyszer csak 
becsomagolta a holmiját az ormótlan fakofferba, fölmondok, nagyságám! 
Anya hiába kérlelte, legalább hó végéig maradjon, Mancika drága, a púpos 
lány vékony homlokán szétpukkantak a könyörgő szavak. Azonnali 
távozásának kizárólagos okául Öcsi tűrhetetlen viselkedését jelölte meg. 
Aznap este anya hosszú szónoklatot tartott, ez így nem mehet tovább, 
Öcsikém, olyan pokoli rossz vagy, mindenkit elüldözöl a háztól, hát vedd 
tudomásul, semmit se fogsz kapni karácsonyra, az égvilágon semmit! Ő 
lehajtott fővel hallgatta, minden erejével arra figyelt, nehogy megrántsa a 
vállát. 

Rosszvagyok... rosszvagyok. .. 

Most tehát Ilonka. Micsoda dagadék! Kíváncsian szemlélte az asszony 
étkezési módszerét, egy mozdulattal kanyarít a bicskával a bal kezének 
hüvelykje s mutatója közé csípett szalonnából, meg a többi ujjával a 
tenyerére szorított kenyérből. 

Ügyes. 

Éhes vagy-e, fiúcska?, kaphatol, ha akarsz! Ő csapdát sejtett, habozott, 
hátha utólag kiderül, hogy udvariatlanság elfogadni ettől a nőtől, ám Ilonka 
már nyújtotta a kés hegyén a katonát, Öcsi szájpadlásán spriccelt a nyál, 
gyorsan bekapta a falatot. Úgy, úgy, fiúcska, na még egyet? — etette, mint 
madár a fiókáját. Azután összecsattintotta a bicskáját, na, mostan segíthetel 
kipakolni. 

Ekkor megjelent az ajtóban anya, menjél, Öcsikém, ne zavarjad az 
Ilonka nénit, biztosan fáradt, pihenni akar. Segít nekem a kislegény, Ilonka 
hozta a batyukat, anya szolgálatkészen át akarta venni az egyiket, hagyja 
csak, asszonyság, boldogulunk mi a fiúcskával kettecskén, igaz-e? 

Bevonultak a személyzeti szobába. Anya téblábolt körülöttük a 
hosszúkás, szük helyiségben, folyton útban volt, végül kiment. Ilonka 
szétbontotta a csomókat, a foltos díványra öntötte a batyuk tartalmát. 
Először 15... 

Lógott a falon két csendélet. Duna-parti táj. Őzikék a havas erdőben. 
Ilonka csücsörített szájjal bámulta ezeket, majd a Duna-partot leakasztotta, 
s helyére apró feszületet illesztett a szögre. Jézuskrisztus, motyogta Öcsi, 
igen, csak kicsit ferde, el van görbülve neki a lógatója. A kövér nő 
megpróbálta az ellipszis alakú drótkarikát szabályos körré nyomogatni. 
Minden 


iparkodása ellenére a kereszt továbbra is ferdén csüngött a képhorgon. 
Ilonka legyintett, nem baj, jó lesz a. 

Öcsi észrevette az isten összeszögelt lábfeje alatt az ívelt 
fémtáblácskát, mely már Angelikánál (nála persze legalább háromszor 
ekkora feszület volt a falon, nem ferdén) fölgyújtotta a képzeletét, de sosem 
merte megkérdezni, hogy mi az. 

Vosz NR e 

Tessék? INRI, ismételte Öcsi, idevan írva. Aha, Ilonka bólogatott, te 
már tudol olvasni? Igen, Öcsi kihúzta magát, elhallgatván, hogy még csak a 
nagybetűket. Én nem, dünnyögte a kövér nő. Hogyhogy? Ilonka erre a 
vállát vonogatta. Nálunk nemszabad eztet! Mit? Háta vállat rángatni. A ha, 
Ilonka a ruháit rakosgatta a fehérre mázolt szekrénybe, menjél mostan. 
Vanneki Jézuskrisztusa, denemtud olvasni, újságolta Öcsi a nővérének. 
Nem látod, hogy tanulok? — förmedt rá Erzsébet. 

Anyú, mérnemtuda zllonkanéni olvasni? Mert. . . mert biztos dolgoznia 
kellett, ahelyett hogy iskolába járhatott volna. Deénugye jövőre mehetek 
iskolába? Hát, ha ilyen rossz leszel, akkor nem biztos... biztos nem, az 
ilyen rossz gyerekeket be se engedik az iskolába... az iskolába se engedik 
be! 

Rosszvagyok. 

Másnap reggel már Ilonka kísérte az óvodához. Késve. Öcsi 
lélekszakadva rohant fel az oszlopos kőkorlátok közt kanyargó lépcsőn, a 
jelek (a külső ajtó nincs kitárva, nem ég a villany a vetkőzőben) szerint 
hiába. Mikor lihegve bebuggyant a nagycsoportosok termébe, a padlón 
heverő Görögági — talán szándékosan — nyújtott lábába botlott, s hason 
csúszva érkezett Mónihoz, útközben hallotta Görögági sziszegését: kár a 
benzinért. . . 

Elkéstél, kisapám, mondta a barátságos óvónő (az egyetlen, aki 
engedte, hogy tegezzék), pedig már azt hittem, megjavultál. Denemén, 
hanema zllonka. . . Elkéstél, kisapám, ismételte Móni dallamos hangon. 

Tehát az üveges könyvszekrény pereménél kell ebédelnie, állva. Ez a 
késők büntetése. Amíg a Manci volt, Öcsinek szinte mindennap a polc 
szélére rakták a tányérját, a vékony, lakkozott deszka az orra vonalában 
húzódott, s ő lábujjhegyre ágaskodva kanalazta az ételt. Mert a púpos lány 
idegőrlő lassúsággal fésülködött, öltözködött, rúzsozta a száját, ő 
türelmetlenül tipródott az előszoba ajtajánál, rámelegedett a kabát. Talán 


Manci így bosszulta meg a feleselést, az engedetlenséget, egyszóval a 
rosszaságot. 


Ilonka viszont idejében útnak indult vele, csakhogy bámészkodva 
andalgott az utcán, minden érdekelte, a fák, a kerítések, az autók, a 
kirakatok, elolvastatta Öcsivel az üzletek cégtábláit, váltott néhány szót a 
sarki rendőrrel, betért a közértbe nápolytért. 

Siessünkmááár! — rángatta a nő puha tenyerét. Jól van, fiúcska, Ilonka 
gyorsított. Tíz lépés múltán újra lefékezett, hú, de kicikornyázták, mi ez 
Itten? A kínaikövetség, A... M... B... A... S... S... A... D... E, aztjelentt: 
követség, magyarázta ő, ahogyan anyjától hallotta. Aranyosa zIlonka, 
gondolta, szájában még a csokis nápolyi omlékony ízeivel, deazért 
egyrohadék, tette hozzá, amikor Móni — a többiek röhögése közepette — a 
könyvesszekrényhez irányította, a mi kis pontatlanunk ttt eszik, úgy látszik, 
szeret álldogálni! Állva zabál, mint a lovak, sivította valaki, mintalovak, 
mintalovak, kezdte rá a kórus, csönd legyen (Móni)! Pukkadjatokmeg, 
morogta Öcsi a szekrénynek. 

Ennél 15 nagyobb baj, hogy ha az ember késve érkezik, jóformán 
semmi sem Jut neki a játékokból, az elsők lecsapnak a százaskockákra (e 
hatalmas, gyalult építőelemekből igazi ház, vár, iskola, öőrbódé készíthető), 
a következők az indián fegyverekre, a teherautókra, a kuglira, a felhúzhatós 
vonatokra, a dugós pisztolyokra, és így tovább. Neki legföljebb néhány 
szétcincált mackó, esetleg egy kirakós maradt. 

Visszasírta a két háztartási alkalmazott közti napokat, akkor az anyja 
vitte óvodába, mindig időben, mert nyolcra Járt dolgozni, s a kisfőnök — az 
osztályvezető — pontosság terén nem ismert pardont. 

Ilonka Angelikához is elkísérte, Öcsi sértetten tiltakozott, egyköpésa 
zegész! Énfelőlem mehetnél magad, az édesmamád akarja így. 

Fájdalmas arccal tűrte, hogy a dagadt nő kézenfogva — azzal az 
izzadékony tenyerével! — vezesse Angelika ajtajáig. Megvárta, míg Ilonka 
visszacaplatott a lépcsőn, csak azután kopogott be. Lassanmára vécérese 
engednek egyedül... 

Na, mi lesz? Újra kopogott. Semmi. Hallgatózott. Talán alszik? Bumm, 
bumm, bumm, ököllel döngette az ajtót. Majd térddel, dong, dong. Várt. 
Csönd. Rugdosni kezdte, babang, babang. Mia zisten. . . ? 

Beharapta az ajkát, ezt mégse kéne, éppen itt! Bizonytalanul 
fölpillantott — az ég helyett — a félhomályban derengő plafonra, illetve a 
lépcsősor repedező vakolatú hátuljára. Ha Ő tényleg... odaföntről. . . 


akkorlehethogy. . . talán pont meghallotta. Visszaszívtam, dünnyögte 
rekedten, biztonság kedvéért. 

Milyen sötét vanitt. És cúg. Jöhetne már! Lassan hatalmába kerítette a 
nyugtalanság. Amikor végre meghallotta a szent asszony cipőinek 
kopogását a kövön, fellélegzett, nacsakhogy! 

Angelika hegyes biccnetéssel üdvözölte, szabadkozás helyett csupán 
annyit kérdezett: nem fáztál? És: régóta vársz? 

Mindkettőre a fejét rázta. Utólag sokáig tépelődött rajta, miért nem 
mondta meg, hogy igenis fázott, igenis régóta várt. Mikor pedig a szent 
asszony vajas pirítóst készített magának, a kérsz?-re ő szintén nem-mel 
válaszolt, akarata ellenére. Azvolnaa legkevesebb, hogy a zAngelika 
állvaegyen, mintalovak, gondolta. 

Éva fiakat szült Ádámnak: Káin és Ábel. 

Ábel pásztorkodott, s juhokat áldozott az Úrnak. Káin földet művelt, s 
gyümölcsöket áldozott az Úrnak. Ám az ő ajándékait nem fogadta el az 
Isten, miért is Káin haragra gyűlt, s megölte Ábelt. 

Ádám harmadik fia: Séth. 

Káin elbujdosott az Úr haragja elől. 

Ádám és Éva leszármazottaiból keletkezett az egész emberiség. 

Ádám tehát valamennyiünk ősapja, Éva tehát valamennyiünk ősanyja. 

De Káin és Séth nemzetsége sokat vétkezett, bűnben élt, ezért az Úr 
mérhetetlen haragra gerjedt. 

Az özönvíz. Bábel tornya. 

Szodoma és Gomorra. 

Mózes. A Fáraó nem akarja kiengedni Izráel fiait Egyiptomból. Az 
első csapás: a vizek vérré válnak. A második csapás: békák. A harmadik 
csapás: tetvek (tipolyok). A negyedik csapás: bogarak (bögölyök). Az 
ötödik csapás: dögvész. A hatodik csapás: hólyagos fekély (fekete himlő). 
A hetedik csapás: jégeső. A nyolcadik csapás: sáskák. A kilencedik csapás: 
setétség. A tizedik csapás: az elsőszülöttek pusztulása. 

Angelika vad képekkel ábrázolta a szörnyűségeket, melyekkel azért 
sújtotta az úr az egyiptomiakat, hogy a Fáraó végre elengedje a zsidókat. 
Öcsinek lúdbőrzött a háta, szegény kis egyiptomi csecsemők. .. Öröm 
helyett csupán megkönnyebbülést érzett, mikor végül Mózesnek sikerült 
kivezetnie a zsidókat Egyiptomból. 

Most pedig rajtad a sor, Jeremiás, kérdezzél, ha valami nem világos! 
Ám ő nem tudott kérdezni, kavargott agyában a sok új név, alak, jelenet. 


Ajkai közé préselt egy ásítást. A szent asszony észrevette, mosolygott, mára 
elég. 

Este ádáz harcot indított megcsorbított szabadságjogainak védelmében, 
kivívta, hogy a jövőben Ilonka díszkísérete nélkül mehessen Angelikához. 
Nemvagyokén kispisis! És... - erről persze mélyen hallgatott: - így a hittan 
után még beugorhat a háromház udvarára, Erdőssanyáékhoz. 

Anya nem szerette, hogy ő Sanyáékkal barátkozik. Demért? Hát. . . 
csak azért! — anya 1s érezte, ez a recsegő mondattorzó nem fogadható el 
magyarázatul, hozzáfűzte: az okos ember inkább fölfelé barátkozik. 
Hogyhogy fölfelé? Hát, olyanokkal, akiktől tanulni lehet. Erdőssanyától 
aztán igazán volt mit tanulni. Vagy tán nem éppen ő vezette be Öcsit a 
lábtengó rejtelmeibe? Nem ő mutatta meg a háromház pincéit összekötő 
zegzugos folyosókat? Nem ő oktatta ki Öcsit a dzsiudzsicu önvédelmi 
fogásaira (késsel támadó ellenség lefegyverzése, sípcsontrúgás oldalról, 
karfeszítés csípődobással, öklelés fejjel, duplanelzon ésatöbbi)? 

Különben is, könnyű mondani, hogy barátkozz mással. Kivel? Annyi 
gyerek van az utcában (anya), nem értem, miért pont az Erdős Sanyi kell 
teneked! 

Anyának fogalma sincs róla, milyen nehéz egy új barátot szerezni. A 
környékbeli srácok három — véglegesen kialakult, szigorúan zárt — csapatba 
szerveződtek. Öcsi csakis Erdőssanyáékhoz csapódhatott, másutt nem 
fogadnák be. E csoportban sem tekintették még teljes jogú tagnak, mert ő 
volt a legkisebb. Éppen ezért igyekezett a maga módján lekenyerezni 
Erdőssanyát, mindig kölcsönadta neki a labdáját, fájó szívvel elcserélte vele 
a vízipisztolyát egy ócska radírra, meghívta — anyja tiltakozásával dacolva — 
a születésnapján rendezett habos kakaós, kuglófos zsúrra. (Sajnos, 
Erdőssanya leverte az ólomkristály tálat, Öcsi ezt hősiesen magára 
vállalta...) Erdőssanya kegyes mosollyal nyugtázta erőfeszítéseit. Angelika 
megint késett. Ő dideregve várta a homályban. Locspocsos idő volt, s útban 
a szent asszonyhoz, beletiport az összes tócsába, átázott a cipője. Imádta 
szétrúgni a vizek szürkéjét. Persze, nem Jó, ha az embernek cuppog a 
zoknija, de megéri, oly izgalmas nézni, amint a szertezavart pocsolya 
felszínén mind lassabban tágulnak a fodorgyűrűk, azután már csak finoman 
rezeg, végül ismét moccanatlan tükörré simul. 

Miérnincsitt villany? Végigtapogatta a nyirkos, érdes falat, 
fejmagasságban. Talált egy kapcsolót, fölkattintotta, semmi. Később 
észrevette az Angelika lakrészével szemben lévő vasajtó alatt a fénycsíikot. 


Aha, meggyújtottama villanyta pincében. Hm, hakinyitnáma zaj tót, 
bejönnea fény! Rángatta a rozsdás kilincset, sajnos, kulcsra zárták. Veöő, 
veöő, a bántó nyikorgás visszhangzott a hideg falak között. 

A kilencedik csapás: a sötétség. 

Borzongott, na, mostmár igazááán...! Maga sem tudta miért, fullasztó 
gombóc kerekedett a torkában, megijedt, csaknem fogokitt sírni? 

A hólyagos fekély. 

Olyasmi lehet, mint amikor furunkulus nőtt a nyakán, fú defájt! És ha 
az ember bőrén mindenütt, a feje búbjától a talpáig? Brrr. 

Klipp, klapp, klipp, klapp, vééégre, Öcsi ellendült a faltól. Nem fáztál 
(Angelika)? És: régóta vársz? 

Azt a tétova hümmentést jóformán hallani sem lehetett. A szent 
asszony mégis értett belőle, félsz a sötétben? Vállvonogatás. Volt ám itt 
lámpa, de ellopták. A kapcsolót 1s ellopták. Mindent ellopnak. Na gyere. 

Ha vaj aspirítóst csinál, kérnifogok, gondolta ő. Igen, Angelika már a 
gáztűzhelyre rakta az agyonkormolódott nyeles rostélyt, szelte a kenyeret, 
vizet töltött a teafőzőbe. A tejábólis kérnifogok. .. 

A szent asszony a kezébe nyomta a hatalmas szelet vajas pirítóst és a 
gőzölgő bögrét, egyél, Jeremiás. Köszönöm, motyogta hálásan, nekilátott. 
Hamar kiröppent belőle a szorongós várakozás emléke. 

Az Új testamentum Jézus születésével kezdődik. Az evangelisták: 
Máté, Márk, Lukács és János. 

József, az ács. 

Szűz Mária. 

A szeplőtelen fogantatás. 

Jézus megkeresztelése. 

A tanítványok. 

A csodatételek. 

E szelídebb históriákat Öcsi elmélázva hallgatta. Milyenmás mosta 
zAngelika szeme, gondolta. Félelmes lángok helyett családias fényeket 
látott benne. Amikor sor került rá, már kérdezni 15 mert. 

Hogyan lehetaz, hogya zisten mindtlát onnana magaségből? Egyszerű, 
Istenről csupán azért mondjuk, hogy a magasban van, mert ezzel fejezzük 
ki, mennyire fölöttünk áll Ő, kinek léte és hatalma végtelen. Ám Isten 
mindenhol jelen van egyszerre, az utcákon és tereken, a Föld mélyén és a 
magasban, az én szobámban, a te szobádban, mindenütt, érted? És... - Öcsi 


fészkelődött az ágyon: mostis. . . ittis? Angelika bólogatott. Ő 
izgatottan tekergette a nyakát, hol? Jeremiás, mondtam már, hogy Istent 
csak a kivételes földi halandók láthatják. Szóvalén nem? Most még biztosan 
nem. Éső tényleg tudjaelőre, hogy mileszmajd? Angelika újra bólogatott. 
De... deakkor mérnem mondjameg nekünk? Szeretnéd? Hápersze! Miért? 
Merakkor. . . akkorén tudnám előre, hogy mileszvelem, hogymost például 
kapokén valamit karácsonyra? Persze hogy kapsz, a Jó gyerekeket 
karácsonykor megajándékozzák. Deén rosszvagyok. Hogyhogy? 
Rosszvagyok, ismételte dacosan. Miből gondolod? Merén... - elakadt. 
Biztosra vette, ezt Angelika nem értheti, ezt senki sem értheti. 

Amikor az anyja megkéri, hogy ne csapkodja az ajtót, mert lehullik a 
vakolat, ő csak azért 15 bevágja, durr. Pedig nem akar rossz lenni, ez úgy ön 
belőle, isten tudj... fene tudja, miért. Amikor múlt héten ellenállhatatlan 
vágyat érzett, hogy ollóval cakkosra vágja a fikusz leveleit, tudta, ebből 
botrány lesz, és mégis. Ráadásul letagadta az egészet, holott nyilvánvaló, 
hogy csak ő tehette, hiszen egyedül volt otthon, meg aztán ki más csinálna 
ilyet? Amikor benyomta a vadonatúj fogpasztás tubus teljese tartalmát a 
vécébe... Amikor fölboncolta a csirkét. .. Amikor letörte a rádió gombját. . . 
Amikor színes ceruzával firkált a falra. .. Amikor ráült a papagájra. . . 
Amikor az ünneplő cipőjében focizott. . . 

Tudod mit, törte meg a csöndet Angelika, én esküdnék rá, hogy kapsz 
ajándékot karácsonyra. Mert ha elismered, hogy rossz vagy, akkor nem 15 
lehetsz igazán rossz. Majd még beszélgetünk erről, most vége az órának. 

Hiába, hiába, énrosszvagyok, gondolta Öcsi, átadta a pénzt, 
kezcsókolom, fölszaladt a lépcsőn. Mostis, ahelyetthogy hazamennék, 
rohanoka zErdőssanyáékhoz. 

A háromház udvarán senki. Talán a huszonegyben? Átrobogott a túlsó 
oldalra, lesunyt fejjel, ez veszélyes útszakasz, anya ideláthat az ablakból. 
Megkerülte a gránitkockákkal burkolt épületet, bebújt a drótkerítés résén. 
Hopp, ott a Sanya, szijótok. 

Belecsíptem neki, magyarázta Erdős sanya röhögve Turainak, 
belecsíptem egy akkorát! Még semmi szőre sincs neki (Turai), de a dudát. . . 
- elismerően cuppantott, tenyerével női mellet formázott magának. 

Öcsi fölfedezte a kapualjban Richtermanyit, a kislány bugyija letolva, 
Pityu guggolt mellette, s mindkét kezével tapogatta azt. 

Gyere, intett Pityu, gyere nyugodtan. Ő elvörösödve kucorodott a 
vigyorgó Manyi combjához. Szóval... szóvalezilyen. . . 


Erdőssanya beszámolói alapján egészen Jól el tudta képzelni magának 
a vágást, csakhogy nem függőlegesnek, hanem vízszintesnek gondolta, a 
szájhoz hasonlóan. Mégszerencse, hogy nemmondtam ela Sanyának, 
kiröhögöttvolna. 

Megfoghatod, biztatta Pityu, ám ő nem tudta rászánni magát, különben 
15 utálta ezt a palacsintaképű fiút, aki a legváratlanabb pillanatokban válik 
haverból aljas spiclivé, és mindenkire árulkodik az apjának, aki viszont a 
huszonegy bé házmestere, és folyton részeg, és kiszúrja a labdát, ha beesik 
a kertbe, és derékszíjjal szokta elkergetni a srácokat, ha rájön a hoppáré. 

Spuri! — kiáltotta Erdőssanya, Öcsi a rés felé iramodott, félszemmel 
még látta, hogy Richterbácsi két hatalmas frászt ken le Pityunak, rohadt 
kölyök, mit képzelsz, kis strici, majd adok én neked, eszedbe ne jusson még 
egyszer... 

Szerencsésen hazaért. Ilyen soká tartott máma (anya)? Igen. És mi 
volt? Hát... jézuskrisztus születése, mega szeplőtelen fo... foganat... Talán 
fogantatás, javította az anyja nyomatékkal. Hátigen. 

Vasárnap délelőtt: állatkert. Végre-valahára. (Öcsinek hetek óta 
ígérgették az állatkertet, ám azután mindig közbejött valami.) Reggel még 
döntetlenre állt az ügy, nézz ki az ablakon, Öcsikém, fúj a szél, azok a ronda 
szürkék biztosan hófelhők, te meg pont most akarsz az állatkertbe menni, 
sopánkodott az anyja, és nekem annyi dolgom lenne. Az ígéret szépszó, 
hamegtarcsák, úgyjó, morogta ő. 7yák! — apa sóhajtott, kérlek, igaza van a 
gyereknek, öltözködjünk. 

Nem várt akadály: Erzsébet kijelentette, hogy ő marad, az állatkertet 
már ezerszer látta, inkább tanulni fog. Úgyéljena tefejed, gondolta Öcsi. 
Anya dühbe gurult, mi az, hogy uncsi, legalább vasárnap legyen együtt a 
család, tűrhetetlen, hogy valamelyiktek mindig kivonja magát a közös 
programból... 

És így tovább, balhé, Erzsébet megkutyálja magát, bőg, én akkor se 
megyek az áhállahatkehertbehe, apa elvonul a hálószobába, onnét szúr 
közbe egy-egy félmondatot, hát kuksoljon itthon, ha nincs jobb dolga. Öcsi 
agitálja a nővérét, naaa, gyereee, megnézzüka zúj kisvízilovakat, Erzsébet 
toporzékol, hagyjál békén, te hülye, anya ingázik a szobák közt, mérgét a 
lépteibe küldi, pakk, pakk, pakk, kelepapáéknál nyilván reng a csillár. 
Azután lassan létrejön a kölcsönös engedményekkel járó megegyezés, rövid 
állatkerti séta, legföljebb tizenkettőig. Készülődés, cihelődés, fintorok. 


Künn az állatkertben folytatódott a négyirányú elégedetlenkedés. A 
majomházban: büdös van (Erzsébet), a vízilovak medencéjénél: hideg van 
(anya), a pálmaházban: hőség van (apa), a ragadozóknál megint: büdös van 
(Erzsébet), és mindenütt: későn van, igyekezzünk (anya), illetve: 
nerohanjatokmár annyira! 

Mikor a kisvadak helyett Erzsébet a kisvendéglőbe akarta irányítani a 
családot — anyú, én olyan szomjas vagyok! -, Öcsi föllázadt, jóvicc, félóráig 
vacakolnak majda zivással, aztánmegmajd hazakell menni, határozott 
léptekkel indult az őzikék felé, úgy tett, mintha nem hallaná anya hangját: 
várjál, Öcsikém, Öcsi, Öcsi, Öcsíff. .. Hátra se nézett, kénytelenek lesznek 
utánamjönni, gondolta. Kekszet dobált a gidáknak. Látszott az állatok 
lehelete, ő 15 fújdogálni kezdett, azt játszotta, hogy cigarettázik. 

Csak a rénszarvasoknál vette észre: elveszett. Iszkolt visszafelé a saras 
betonjárdán. Hollehetnek? Talán a vendéglőben? Nem. Hátakkor? 

Végtelennek tűnő ideig (húsz perc) cikázott ide-oda a girbegurba 
utakon, méltatlankodó felnőttekbe ütközve. 

Anyáék a bejárat előtt várták, idegesen topogva. Na, Öcsikém, ez jó 
vicc volt, most már egész biztos, hogy semmit se kapsz karácsonyra, 
semmit, érted? 

Délután feljött hozzájuk nagymama és nagypapa, kelemama és 
kelepapa, meg utóbbiak lányai, Mari és Ica. Az unokanővérkék 
félrevonultak Erzsébettel a gyerekszobába, pusmogásuk azonnal 
félbeszakadt, ha Öcsi a közelükbe merészkedett. Ha viszont az ovális 
ebédlőasztalnál üldögélő felnőttekhez csapódott, örökké rászóltak: ne túrd 
az orrodat! Szállj le a nagypapa lábáról! Ma már éppen eleget ettél a 
süteményből! 

Okosabb volna odébbállni. 

Mégis maradt, nem sikerült elnyomnia a kíváncsiságát, a műhelyről 
volt szó, kelepapa lázasan magyarázta, hogy most már lépnünk kéne, talán 
engedik... 

Nem sokat értett az egészből, föltette a kérdéseit, erre: te ne beszélj 
bele a nagyok dolgába! Majd: hagyjál már békén, Öcsikém, miért nem mész 
a lányokhoz, játszani? 

Vonogatta a vállát, és — annak ellenére, hogy érezte a balsors fuvallatát 
— továbbra 1s ott lábatlankodott, addig-addig, míg a kávéskannát leverte az 
asztalról, a fekete lé kelemama virágos ruhájára fröccsent. Anya 


megragadta a karját, bevonszolta a hálószobába, hármat sózott a fenekére, 
betelt a pohár, végleg betelt, sziszegte. 

Mostmárfix, hogy semmitsekapok karácsonyra, mondta Angelikának, 
fölsorolván legújabb rosszaságait. A szent asszony himbálódzott a széken, 
én ennek ellenére azt hiszem, hogy lesz ajándék a fa alatt, fogadjunk, hogy 
lesz! 

Persze, mert Angelika nemismeri anyát. Már megbánta, hogy 
kitárulkozott neki. Hajtogatjaa magáét. . . 

A karácsony a szeretet ünnepe, magyarázta Angelika, tudod-e, miért? 
Nos, azért, mert karácsony napján született Jézus Krisztus. Az igaz, hogy a 
szülők vásárolják az ajándékokat, de Ő sugalmazza nekik. Ő, aki miattunk 
vállalta mártíromságát. 

Júdás, Ponczius Pilátus, Barabbás. 

Jézus megostorozása, csúfolása, keresztre feszítése és halála, Jézus 
feltámadása. Pokol, tisztítótűz, mennyország. 

Ördögök és angyalok. 

Aki megérdemli, a mennyországba jut. Kinek bűnei csekélyek, a 
tisztítótűzbe. Az elvetemült bűnösök örökkön-örökké a pokolban fognak 
élni. Lángok, katlan, forró szurok, nyársak, setétség satöbbit. 

A szokatlanul hosszúra nyúlt hittanóra után úgy érezte magát a szabad 
levegőn, mintha a mélyvízből bukkant volna föl. Szállingózott a hó, fehér 
bundasapka települt a lámpák kobakjára. Öcsi végighúzta a kerítések 
párkányán a kezét, iszamosodó kesztyűje öt csíkot hagyott a havas sávban. 
Kivilágított ablakok mindenütt, az erkélyeken összekötözött ágú fenyőfák 
várták az ünnepet, mikor majd a szobák közepére kerülnek, s szétterülő 
ágaikra akaszkodhatnak a színes gömbök, a gyertyák, a szaloncukrok, a 
csillagszórók. Alájuk pedig... Haj, ez szomorkás gondolat volt. 

Hátistenem, legföljebb nemkapok semmit, micsináljak. Az anyja 
többször körvonalazta a jelenetet: meggyújtjuk a gyertyákat, kibontjuk a 
csomagokat, és mindenki örülni fog, csak éppen te nem, és mindenki látni 
fogja, hogy egy rézgombot se kaptál, és szégyellheted magadat, és sírhatsz, 
Öcsikém, akkor már késő lesz! 

Azértse fogoksírni, azértse, istókzicsi! 

Bámulhatnak őrá a többiek, föl se veszi, dacosan visszanéz, nektek 
semmiközötök hozzája, semmitse kaptam, éskész. Tudta jól, miről marad le, 
elejtett szavakból régen kihámozta, hogy durranós puskát, mesekönyvet és 
dobókockák társasjátékot szántak neki a szülei. Nyilván meg 15 vásárolták, 


biztos már a szekrényben vannak, ha karácsonykor nem, majd odaadják 
később. És ha nem, az se baj, a mesekönyv lényegtelen, a társasjáték 
szintén, a durranós puska pedig. . . 

Éppenséggel akkor sem dől össze a világ, ha az embernek nincsen 
durranós puskája. Szerencsére a tavalyi koltját hetekig tartó habozás után 
nem cserélte el Pityuval gombfocicsapatra. És a kolt még mindig irigykedés 
tárgya az utcában, csak Turai villogós géppisztolya múlja felül. Minekakkor 
sírni? 

Szombat reggel Ilonka néni becsomagolt, hazautazik karácsonyolni a 
falujába (Bikkbárány? Bikkbálvány? Bikkmárvány? — vagy valami efféle, a 
kövér nő olyan furcsán ejtette, hogy Öcsi hiába kérdezte háromszor, mindig 
másként hangzott. 

Na, fiúcska, magammal vigyelek? Hm, nem 1s volna rossz, gondolta ő. 
De kizárt dolog, hogy anya megengedje. 

Egész délelőtt Ilonka elárvult szobájában ücsörgött. Szeme sarkából a 
ferdén keresztre feszített Jézus Krisztust leste. Ezredszer betűzte: I... N... 
R. . . [ Homályos képsorok vonultak az agyában, izzottak a pokol kénköves 
bűzt árasztó lángjai, tündököltek a mennyország bárányfelhői, 
fülszaggatóan jajgattak az elátkozottak, szerényen mosolyogtak az örök 
életet 

nyert boldog halandók, Krisztus szenvedett érettünk némán, 
moccanatlan, átlyukasztott csuklóval és bokával (Jaj, amikor felakadtama 
kerítésre, ésa szögesdrót beleállta lábamba, azishogyfájt, és tetanuszoltást 
adtak, ésnapokig sántikáltam), középen pedig a tisztítótűzben verdengtek — ezt 
a vergődik és a fetreng igéből vonta össze — az esendő lelkek (háténis 
odakerülök, legjobb esetben), és az úristen szigorúan mereszti a szemét az 
égben és mindenütt. . . 

Haezazegész — igaz. Öcsi látóidegei húrrá feszültek, Jézus csontsápadt 
arcára összpontosított. Mitszól ahhoz, hogyén...? Érezni fogod a pillanatot, 
midőn Ő a magasból rádtekint (Angelika). 

Nnaaa? Nem. Még nem? Mutatóujját óvatosan a parányi 
töviskoszotúra eresztette. A tüskék nem szúrtak. Tompák. 

Apa ebéd után fogta a konyhakést, kiment az erkélyre, hogy 
lefarigcsálja a fenyőfa szárát, túl vastag, nem fér bele a talpba. Ő segíteni 
akart, ám apa hátrébb parancsolta, éles a kés, Öccse, vigyázni kell. Anya 
kocogott az ablaküvegen, megfázol, Öcsikém, gyere be! 


Visszaslattyogott Ilonka szobájába. Úgyis elküldenék valahová, amíg a 
fát díszítik. Észrevette a fehérre mázolt szekrény ajtajában a kulcsot. 
Ittfelejtettea zIlIonka. A dagadt nő mindig zárva tartotta a szekrényt, a 
kulcsot pedig a pénztárcájában hordta. Öcsi ágaskodva félrefordította, az 
ajtó kinyílt. A középső polcon megtalálta Ilonka imakönyvét, levette. 
Minekneki imakönyv, mikornemistud olvasni? Az akasztós részben a rúdon 
két fonnyadt kolbász és egy tábla szalonna lógott. Szóval eztdugdossa. . . 
Beült a szekrénybe, Ilonka fűzősciíipője és papucsa közé, hátradőlt, bámulta 
a szalonna és a kolbász alját. Azután végignézte az imakönyv lapjai közé 
rejtett szentképeket, préselt virágokat, színes szalagdarabkákat. Behúzta a 
lábát, hm, ebbena szekrényben lakni lehetne, magára csukta az ajtót. 
Sötétség. Csak villany kéneide, éskész. Eszébe jutott, az anyja lehajthatós 
szekreterében van egy kislámpa, tehát a dolog nem kivihetetlen. A tömény 
szalonnaszag az ünnepi vacsorára terelte a gondolatait, rántott hal lesz. 
Hhh... - ásítozott. 

Fél hatkor találtak rá, anya már kétszer telefonált a rendőrségre, apa 
körbejárta a szomszédos utcákat, eredménytelenül tudakozódott Erdős 
sanyáéknál és Pityuéknál, a családi összejövetelre érkező nagymamáék és 
kelepapáék pedig egyszerre nyugtatták és izgatták anyát, szerencsés és 
szerencsétlen kimenetelű gyermekeltűnésekről szóló történetekkel. [ca 
véletlenül kukkantott be a személyzeti szobába, s még véletlenebbül a 
fehérre mázolt szekrénybe. Öcsi fölriadt álmából, kábán pislogott a lányra. 
Hát itt vagy (Ica), mindenki téged kajtat, lesz kapsz! 

Anya összeszorított szájjal hallgatta Öcsi mentegetőzését, majd 
öltözködni küldte. A fürdőszobában kapkodta magára sötét nadrágját, fehér 
ingét. Vizes kefével próbálta hátrasimítani a feje közepén kakaskodó 
hajcsomót, ezt minden éjjel taréjba gyűrte a párna, s a legerőszakosabb 
fésülködő műveletekre 15 fittyet hányt. A búb... - szívesen kitépte volna, 
tövestül. 

Na, mi van? — apa jött be hozzá, a kád szélére ült. Ő szorgalmasan 
gyilkolta a fejbőrét a kefével, sietek! Nem érdemes, anyád mindjárt 
meggyújtja a gyertyákat, kezdődik az ajándékozás, az téged nem érint. Öcsi 
hátán végigtűzött a borzongás, apa együttérző hangja elgyöngítette, 
hátvége, hátsemmitse adnak, és olyan gyorsan buggyant ki a könnye, hogy 
mire végiggondolta volna helyzetét, már teli szájjal sírt. Hiába akarta, 
megkeményíteni a szívét, a mélyből jövő hullámok hatalmába került a teste, 
megremegett, ösztönös mozdulattal borult az apja térdére. Messziről 


hallotta saját hadarását, többénemleszekrossz, megígérem, nemleszekrossz, 
bocsássatokmeg, csakmostazegyszer, nemleszekrossz, sohatöbbénem. . . 
Apa a vállára tette a kezét. Már anya is ott állt, és Öcsi pontosan tudta, 
minden hiába, mégse bírta abbahagyni a sírást. Mint amikor egy puffadt 
pattanásból az ember kipréseli a nyirkot, nem lehet megállni félúton. 

Jól van, az anyja tiszta zsebkendőt nyomott a kezébe, ő beletrombitált. 
Milyen gyönge vagyok, gondolta. Legszívesebben elbujdosott volna, 
szégyellte magát, nemszabad ilyen kisírt pofával a többiek szeme elé 
kerülni. 

Ekkor váratlan dolog történt, az apja megismételtette vele iménti 
fogadalmait, az anyja bólogatva hallgatta, mint aki régóta számított e 
nyilatkozat elhangzására, majd arconcsókolta, rendben van, Öcsikém. 
Kézen fogva vezette a karácsonyfához. 

Lehajtott fővel bontogatta a csomagokat, a durranós puskát, a 
mesekönyvet, a társasjátékot. Teháta zAngelikának lettigaza. 

Villogtak fölötte a gyertyafények. Most születika. . . születetta zisten. A 
lángokba fúrta a tekintetét, míg káprázni kezdett a szeme. Arra gondolt, 
hogy valamiképpen köszönetet kéne mondania az ajándékokért. . . Őneki. 

Egész este mintaszerűen viselkedett, nem árulkodott a lányokra, amiért 
kirekesztették a papásmamásból, nem őgyelgett a felnőttek körül, nem 
torkoskodott, nem vert le semmit, azután önként, zokszó nélkül ment 
mosakodni (kezet-arcot-lábat-fogat), megpuszilta a szüleit, bebújt az ágyba, 
a fal felé fordult. 

Miatyánk, kivagya mennyekben, szenteltessékmegate neved, 
jöjjönelate országod... 

Frankó, mondta Erdőssanya a puskára. Öcsi töltött — lecsapta a dupla 
csövet, majd vissza — és lőtt, durr, durr. Muti, Erdőssanya kivette a kezéből, 
a háromház földszinti ablakaira célzott, durr-durr, durr-durr, durr-durr. 
Nemadomneki, gondolta ő, eztnemadomneki. Dávádávádávádávádá! — 
Turai viszonozta a tüzet. Hasra, vezényelt Erdőssanya, a puskát magánál 
tartotta, durr-durr. Ő irigyen kúszott utána, pakk-pakk-pakk, mégszerencse, 
hogya koltotis lehoztam. . . Turai fegyvere elhallgatott, megsebesült, súgta 
Erdős sanya, bekeríteni! Öcsi felugrott, oldalazó lépésekkel rohant a kapu 
felé, ám akkor: dávádávádá, azistenit, haslövés, összegörnyedt, halálos 
sebet kaptál, üvöltötte Turai, igen, demég utolsóerőmmel: pakk-pakk, te 15! 
nem, mert én páncélban vagyok (Turai), haha, ezpáncéltörő 
dummdummgolyó! 


Most jön a kézitusa (Erdőssanya). A puska és a géppisztoly egymásnak 
feszült, Öcsi erre föltámadt, necsináld, összetöröd, kicsavarta Erdőssanya 
kezéből a dupla csövű fegyvert. Aki meghalt, az kussoljon, förmedt rá 
Erdőssanya, Öcsi engedelmesen visszahanyatlott, a puskát maga alá 
temetve. 

Hamost télleg meghalnék, akkoréna pokolba... ? Assebiztos, hogy 
szabadezta háborúsdit játszani. 

Az újév első hittanóráj ának kezdetére félórát várakozott, Angelika 
késett, piszokság, hagyjahogyitt rohadjak ebbena hidegben, náthásleszek, 
fixhogy náthásleszek, a feneegyemeg. Sötét árny tünt föl a pinceajtónál, 
Öcsi moccanni se mert, a nyirkos falnak vetette a hátát, miez, á hülyeség, 
krákogott, kéremszépen, kittetszikkeresni? Az árny nem felelt, ő beharapta 
az ajkát, azértsefélek, nemfélek. [11. . . inmádkoznikell, miatyánk kivagya 
mennyekben, szenteltessék megate neved, és... 

Az árny szétfoszlott. Teháta zimától... a zima miatt. . . akkortalána 
zördög. .. a zÖrdög volt? Lehetséges, mondta Angelika, miután 
végighallgatta Öcsi szaggatott beszámolóját, okosan tetted, Jeremiás, hogy 
imádkoztál. Az imádságtól rettegnek az ördögök. Demiért jött, mitakart 
éntőlem? Megkísértett, és amikor látta, hogy te Isten oltalma alatt állsz, 
dolgavégezetlenül távozott. Ez volt az első próbatétel, nagyszerűen 
viselkedtél, büszke vagyok rád. Öcsi nyelte a dicséretet, mint egy csésze 
forró teát, átmelegedett tőle. Gyorsan kicsurrant a száj án a karácsony este 
története, az ajándékok, az ígérete. Angelika megsimogatta, látod, Jeremiás, 
igazam lett, tudtam én, hogy nem vagy te rossz, most már elhiszed, ugye? 
Angelika tenyerének hűvös vászonkendőt idéző érintését sokáig őrizte a 
bőrén. Az Isten tíz parancsolata. 


1. Uradat, Istenedet imádjad és csak neki szolgálj. (Bálványimádás 
tilos!) 

2: Istennek nevét hiába ne vegyed. (Káromkodni tilos!) 

1. Megemlékezzél arról, hogy az Úr napjait megszenteljed. 


2: Tiszteld atyádat és anyádat, hogy hosszúéletű légy e Földön. 

Ne ölj. (Öngyilkosság és magzatelhajtás is idetartozik!) 

Ne paráználkodjál. (Bárminémű szemérmetlenkedés, nemi szervek 
mutogatása vagy érintése szigorúan tilos!) 

Ne lopj. 

Hamis tanúságot ne szólj felebarátod ellen. 

Felebarátod feleségét ne kívánjad. 

Se házát, se mezejét, se másféle jószágát ne kívánjad 


ba 


DOES 


Mindeme bűnöket még gondolatban sem szabad elkövetni! 
Az anyaszentegyház öt parancsolata. 


1. Az anyaszentegyháznak szokott ünnepnapjait megüljed. 
Ünnepnap misét becsületesen hallgass. 
Bizonyos napokon (péntek!) a parancsolt böjtöket megtartsad és a 
húseledeltől magad megtartóztasd. 
4. Bűneidet minden esztendőben meggyónjad és legalább húsvét 
táján az Oltáriszentséget magadhoz vegyed (áldozás). 
5. Tiltott napokon menyegzőt ne tarts. 


7.19 


Angelika leolvasta Öcsi gyöngyöző homlokáról az ijedelmet, ne félj, 
Jeremiás, meg fogod tanulni, újra és újra átvesszük majd. Nemisaz, 
hanem... Félt kimondani, hogy ezek szerint ő állandó bűnben él, mert 
misén sosem volt, mert pénteki napon húst evett, mert sokszor káromkodik 
(azistenit! ), mert paráználkodott (Richermanyi1! ), mert szokta kívánni 
felebarátainak holmiját (Turai villogós géppisztolya!), mert elcsórt egy 
darabot Ilonka kolbászából, mert. . . mert. . . 

Éngyónni szeretnék, motyogta. Korai volna, nem gyónhatsz, míg a 
hittan alapismereteiben járatlan vagy. 

Kétségbeesetten túrta az orrát. Légy nyugodt, nem olyan sürgős, hiszen 
csak mostantól tudhatod, hogy mit szabad és mit nem. De vigyázz, mától 
kezdve a legapróbb vétkeidet 15 számon kell tartanod, többé az Isten sem 
tekint ártatlan gyermeknek! 

Megkérdezte, szabad-e háborúsdíit Játszani? Nem (5. parancsolat! ). 

Az óra végén Angelika egy kis feszületet ajándékozott neki, tőlem ezt 
kapod karácsonyra. Köszönömszépen. Nagyon szívesen. 


Miazhogy INRI? Jézusz Nazarénusz Reksz Judeórum, latinul azt 
jelenti: Názáreti Jézus, a zsidók királya. Mármegint azoka zsidók, hát 
hogyhogya zsidóké, mérnema miénké? Angelika megnyalta vékony ajkait, 
ez... nem úgy kell érteni. . . zsidóknak hívták Judea lakóit, tehát nem a mai 
értelemben... hiszen a kereszténység a judaizmus méhében keletkezett, és 
így... túl bonyolult, nem tudom elmagyarázni. 

Erős fogadás: 

Kegyes Üdvözítőm, erősen fogadom, hogy soha többé nem vétkezem, 
ha meg kellene halnom, akkor sem fogok bűnt elkövetni, mert 
megismertem már a bűn utálatosságát, tudom, mit vesztettem vétkeimmel, 
Istent választom én, a bűn nem kell többé nekem, nem leszek lelkem 
gyilkosa, Jézusom, segíts meg erős fogadásomban. 

Ámen. 

Öcsi az ágya fölé akarta tenni a feszületet. Keresett a spájzban 
képszöget, csak facsavarokat talált. Nembaj, belehetezt verni, vitte a 
nagykalapácsot, pakk, tenyérnyi vakolatdarab fordult ki a helyéről, namajd 
kicsit följebbre, piff, borsónyi vérhólyag az ujj án, azanyádistenit, doff, 
doff, doff, elgörbült eza rohadt csavar, és... éskáromkodtam! 
Bocsánatotkérek, suttogta a 

plafon felé. 

Végül sikerült begyilkolnia egy csavart a falba, ráakasztotta Jézust. 
Körötte ormótlan lyukak és repedések. 

Jól elintézted (Ilonka), ha a nagysága meglátja, ad neked ő Jézust. . . 
keressél valami képet. Milyenképet? Akármilyet, amivel betakarhassuk. Á, 
nemérdemes. 

Erzsébet rögtön észrevette a feszületet, kitől kaptad? Angelikától. 
Tényleg? Tényleg. Hm, Erzsébet biggyesztette a száját, nekem csak egy 
könyvjelzőt adott. Háthogyhogy, teis jársza zAngelikához? Persze. És 
mérnem mondtad? Mert titkolni kell. 

Neki nemadott, gondolta ő boldogan. 

Anyú, szétvertema falat, bocsánatotkérek, éncsaka Jézust akartam a 
zágyamfölé... Micsoda? — az anyja letette a puffadásig telt 
bevásárlószatyrot, s fenyegető léptekkel követte Öcsit a gyerekszobába. 
Gyönyörű, fiam, gratulálok, anya bánatosan szemlélte a sebhelyes 
vakolatot, kíváncsi vagyok, mit fog ehhez szólni az apád. 

Na nem (apa), ezt már nem, leemelte a csavarról a feszületet, 
mindennek van határa. Mért veszedel, addvissza! — Öcsi loholt utána. Az 


apja megállt a kályhánál. Ne! — kiáltotta az anyja. Apa, eza zenyém, 
Angelikanénitől kaptam! 

Az apja végre visszaadta, ő pedig szaladt, hogy a helyére tegye. 

Csak később Jött rá: apa a tűzbe akarta dobni a feszületet, e gondolattól 
elöntötte az izzadság. Dermedt hangulat. Az apja napokig szóba sem állt 
vele. Öcsi lemenekült a nagyanyjához. Mindenki haragszikrám, panaszolta 
neki, télleg jólszétvertema falat, Rontópál vagyok. Nagymama az ablaknál 
ült, egyik kezében kerek borotválkozótükör, másikban kisolló, csücsörített, 
vagdosta az álláról a kemény sörtéket. Szakállavan, minta férfiaknak, 
gondolta ő borzongva. 

Ne búsulj, Öcsikém, majd rendeződnek a dolgok! 

Legyintgetett, nézte a műmárvány kandallót, melyben a fahasáb 
formájú bádoghengereket egyforma gázlángocskák borították. Műpokol. 

Én örülök, hogy kiszögezted a keresztet, csak aztán imádkozzál is 
előtte! Hápersze. Tudod már a miatyánkot? Hápersze. A tízparancsolatot? 
Hápersze. És az üdvözlégyet? Aztmégnem. Üdvözlény Mária, malaszttal 
teljes, az Úr van teveled, áldott vagy te az asszonyok között és áldott a te 
méhednek gyümölcse, Jézus, asszonyunk Szűz Mária, Istennek szent anyja, 
imádkozzál érettünk bűnösökért, most és halálunk óráján. 

Ámen. 

Köménymagos leves, lencsefőzelék, fasírt, almáspite volt az óvodában, 
Öcsinek szokás szerint a könyvszekrény párkányára tálaltak. Amikor a 
tésztával 15 végzett, balsejtelem tört rá. Móni, milyen nap van ma? Péntek. 
Jézusom... hústettem! Körhintázni kezdett a gyomra, rohant a vécébe, 
rosszul vagy, kisapám? — hallotta Móni aggódó hangját, a kagylóra borult, 
öklendezett. Hakibírnám hányni? Be... aa... éé... Csak savanyú 
nyálcsomók jöttek föl. Nyelte a kínlódás könnyeit. Nekem semmise sikerül. 

Móni telefonált anyának, haza kell vinni a gyereket, gyomorrontása 
van, anya telefonált Ilonkának, a dagadt nő az utcán leguggolt mellé, 
mutasd a szájadat. Öcsi kitátotta, most nincs mócsing! Ilonka tudta, a 
rágósabb húsokat a fiú ebédidőtől öt óráig a nyelve alatt szokta rejtegetni 
(az óvodában büntetés jár, ha valaki otthagyja az ételt, válogatás nuku), 
hogy azután a kapu előtt nagy ívben kiköpje. Tényleg rossz a gyomrod? — 
kérdezte gyanakodva, télleg, felelte ő, nem akart magyarázkodni. 

Vacsora helyett teát és néhány szem kekszet kapott. 

Mozog az ágy. Csodálkozva ült föl. Vakító fények a szobában, a 
sarkok vonalában szabályos lángorok, mint nagyanyáék gázkandallójában. 


És az ágy elindul, puhán kanyarodik ki az ajtón, Öcsinek lobog a haja, 
amint a beépített szekrények mellett suhannak az átjáróban, újabb fordulat a 
nagyszoba felé, kapaszkodni kell, az ágy pontosan a kályha irányába 
csúszik, Jesszusom, nekimegyünk! — hátrahőköl, már itt az izzó rostély az 
orra előtt, Juj, remegve várja a szörnyű ütközést, arcát megcsapja a hőség, a 
kályha oldala sisteregve vibrál, tíz centi, kilenc centi, nyolc centi, az ágy 
sebessége lassan csökken, hét, hat, öt, ő az alkarja mögé búvik, négy, 
három, kettő... Az ágy lefékezett, milliméternyire a bruhogva fortyogó 
kályhától. Öcsi 

lihegve nézi a vörös fényt, s hirtelen megérti, hogy ez volt a jel, Ő 
akarta figyelmeztetni, a húsevés miatt. A paplanra térdelt, elimádkozta az 
erős fogadást. Érezte, Isten most hallja őt, mert a lángsorok ünnepélyesen 
kihunytak a sarkokban, az ágy pedig engedelmesen visszagurult a 
gyerekszobába, ugyanúgy, ahogyan odafelé, s megállt, pontosan a helyén. A 
feszület derengett a homályban, Öcsi keresztet vetett, az Atyánakés 
Fiúnakés Szentlélekistennek nevébenámen. Nyugodt, mély álomba zuhant. 

Az óvodában tudta meg (Görögágitól), hogy földrengés volt az éjjel. 
Miaza főrengés? Nem főrengés, hanem földrengés, azt jelenti, hogy rotyog 
a földnek a hasa, és ugrál, és akkor remegnek a házak, minálunk 
himbálózott a csillár, tudd is meg. Á, nemhiszemel. Pedig a rádió is 
bemondta, én hallottam, Dunaharasztiban volt az epecentrum, és személyi 
sérülés nem történt, még szerencse, hogy nálunk nem esett ki a plafonból a 
csillár, mert biztos agyonütött volna valakit, mert nekünk ólomkristály 
csillárunk van, legalább ezer kilós, tudd 15 meg. 

Anyú, a földrengésta zisten csinálta? Nem mindegy az neked? — az 
anyja vizet melegített a mosogatáshoz, hagyjál békén. 

Apú, a földrengésta zisten csinálta? Az apja fölpillantott a 
keresztrejtvényből, fiam, az isten anyádra tartozik, tudod Jól, hogy én az 
egész hittanosdit ellenzem. Mérellenzed? Apa a füle mögé dugta a ceruzát, 
hengert gyúrt az újságból, csapdosni kezdte a térdét, csak azért, mert nem 
hiszek benne. Nehiszel? Bizony nem. Öcsi ujja az orrába furakodott, az apja 
gépies 

mozdulattal kihúzta, répaorrod lesz, ha örökké túrod. Nadeakkor. . . 
háthogy? Hát úgy, hogy isten nincs. N1-incs? Az apja ingatta a fejét. Biztos? 
— kérdezte Öcsi gyanakodva. Biztos. Deháta zAngelikanéni szerint. . . Igen, 
Angelika néni azt hiszi, hogy van isten, én meg azt hiszem, hogy nincs, 
ilyen egyszerű. Nadeakkor. .. akkorén mostan. . . micsinájjak? Az apja 


széttárta a karját, gondolkozzál, morogta. Kivette a füle mögül a ceruzát, 
térdére simította a rejtvényúj ságot. 

Öcsi ment a konyhába. Anyú, temithiszel, vanisten? Az anyjától kapott 
igen-nel az eredmény 4:1, isten... Isten javára (Angelika, anya, Ilonka, 
nagymama — apa). Sőt plusz Görögági, habár az egy hülye dagadék. 
Éspluszén...! ....... Tigzkévasi 1! 

Angelika megint késik, és ott a rém a homályban, Öcsi darálja a 
miatyánkot, az üdvözlégyet, ám annak esze ágában sincs eltünni, 
mileszmár? 

Szarika zimára. 

Ott áll, az útban, ha Öcsi föl akarna surranni a lépcsőn, mellette kéne. 
Talán azt inkább mégse. Különben is, akinek tiszta a lelkiismerete, az nem 
fél. Annak semmi baja se lehet. Nade a húsevés? 

Hátarról nemtehettem, senkise szólt, hogy péntekvan. .. hátmajd 
vigyáznifogok, ésnevígy minketa kísértésbe. . . 

Könnyebb volna, ha legalább megszólalna. Ha mondana valamit. 
Megeszlek, Öcsi! Vagy: szerencséd, hogy öreganyádnak szólítottál! Vagy: 
mozdulatlanul. 

Amikor pedig Angelika néni cipője kopogni kezd a lépcsőn, rögtön 
semmivé válik. Na persze. Angelikától fél. 

Új imádság: Hiszekegy. 

A hét szentség. 


Keresztség. 

Bérmálás. 

Oltáriszentség. (Gyónás és áldozás.) 
Bűnbánat szentsége. 

Utolsó kenet. 

Egyházi rend. 

Házasság. 


KÉSZ Sea lR szált veg sztem 


Hátmindig kiderül valamiúj, gondolta Öcsi hazafelé. 

Most például az, hogy a házasságot a papok csinálják a templomban, 
Isten nevében, és ebből következik, hogy a szent kötelék elvághatatlan, 
vagyis válás nincs. Különben pedig kelepapáék. . . 

Anyú, lemeheteka nagyiékhoz? 

Nagyi, kelepapáék télleg elvannak válva? Csönd. Nagymama az üzleti 
könyvek fölé görnyedt, szemüvege az orra végére csúszva, kerek tokája a 
magában mormolt kivonások, összeadások, szorzások, osztások ritmusára 
ugrált. Minta békáknak, gondolta ő, és megismételte a kérdést. Te még 
kisfiú vagy, Öcsikém, ne üsd a nózidat a nagyok dolgába. Hátjóóóvanna. . . 
deválni halálosbüűn! Ne rángasd a válladat, szólt rá a nagyanyja, tőle 
szokatlan éllel. Hátjóóóvanna, demérnemlehet rendesen felelnihaa gyerek 
kérdez? Micsoda hang ez, hogy beszélsz a nagyanyáddal, szégyelljed 
magadat? Deéncsak... - érezte, okosabb volna bocsánatot kérni s 
visszavonulni, hiába, már elkapta a hév: haa kelepapáék elváltak, akkora 
pokolba kerülnek, ésmég azisbaj, hogymi sosejárunk misére, hátmérnem 
járunk misére, nagyi, mikorpediga tízparancsolatbanis bennevan? 

Nagymama váratlanul sírva fakadt, mit akarsz te éntőlem, éppen elég 
nekem a magam baja, menj innen, hagyjál engem, ezt te nem érted, nem 
olyan egyszerű, most nem lehet templomba járni, most vigyázni kell, 
nehogy baj legyen, nekünk vigyáznunk kell, tudhatod, hogy keresztapád 
kiváltotta az ipart, nagy nehezen megadták, és pont azért vált el, hogyha 
megint olyan idők jönnének, hogy elvesznek mindent a kisiparosoktól, 
akkor keresztanyád nevén legyen a lakás meg az értékek, és pont azért 
jelentkezett be ide hozzánk, mintha velünk lakna, és folyton variálni kell az 
adóval 1s, én ezt nem bírom már, egész életembe félni kellett, mert a 


nagyapád 15 ugyanolyan, mint a Gyuri, a szüleim kitagadtak miatta, és 
folyton tönkrementünk, és hol fent, hol lent, és a háború, és az államosítás, 
és most újra megkapták az ipart, és kezdődik elölről az egész, és folyton 
veszekednek, legalább a Gyurinak lehetne több esze, nagyapádnak súlyos 
szívbaja van, és akkor... akkor te... te nekem a misével jössz... nem 
bírom... 

Levegő után kapkodott. Öcsi megijedt, nagyi, rosszulvagy? 
Nagymama kért egy pohár vizet, gyógyszert vett be, integetett Öcsinek, ő 
azt hitte, közelebb hívja, csak harmadszorra értette meg a kézmozdulatot: 
tűnj el! 

Leszaladt a ház elé, nyomta a lelkét a nagyanyja emésztetlen 
szózuhataga. Nem akarózott hazamennite, szét akarta szórni a szabadban az 
alaktalan súlyokat. Összesavanyodott a szájában a nyál, kiköpte. Haa 
zember valamit nemért, éskérdez, akkor... akkorújabb dolgok jönnekelő, és 
soseleheta végérejárni, ésén... 

Átslattyogott az úttesten, tudta, az anyja hamarosan keresni fogja, de 
most nagyon szeretett volna egyedül maradni. Lement a háromház 
pincéjébe, remélvén, hogy senki sincs ott. Ágaskodva fölkattintotta a 
kapcsolót, a dróthálós lámpák halvány fényében biztonságban érezte magát, 
hátravonult a lelakatolt rekeszek mentén, a homorú beugróba, ahol 
Erdőssanyáék bunkere volt. Téglamaradványokból emeltek fedezéket, 
lőrésekkel. A fal mentén szalmazsák, egy kibelezett rádió, egy csomó régi 
újság, és egy gépágyúvá alakított sparhelt szolgálta a partizánok kényelmét. 
Öcsi a szalmazsákra kuporodott, turkált az orrában és az újságok között. 
Kiemelt egy bubucot és egy Szabad Népet, utóbbiból csákót akart 
hajtogatni. De túl porosnak találta, a gépágyúhoz verdeste, hhhhhh, hallotta 
a piszokszemcsék landolását a kövön. 

Bámulta a sorokat a hátsó oldalon. 

T-u-d-n-1-v-a-1-ó-k a k-e-r-e-s-Z-t-r-e-J-t-v-é-n-y v-e-r-s-e-n-y-ü-n-k-r- 
ő-I. A k-e-r-e-s-z-t-r-ej-t-v-é-n-y h-e-I-y-e-s m-e-g-f-e-j -t-ő-i k-ö-z-ö-t-t t-i- 
z ö-t-v-e-n f-o-r-1-n-t-o-s b-á-r-m-e-l-y á - I-1-a-m-i k-ö-n-y-v-e-s-b-o-1-t-b- 
a-n b-e-v-á-l-t-h-a-t-ó k-ö-n-y-v-u-t-a-1-v-á-n-y-t s-o-r-s-o-lu-n-k. . . 

Hirtelen kirántotta a bal mutatóujját az orrából, istenem, hátez 
hogylehet, hiszenén mégnemis tudok olvasni, csaka nagybetűket! 
Újrakezdte: T-u-d-n-i-v-a-I-ó. .. A parányi jelek engedelmesen simultak 
szavakká, érthetetlen, hiszen még tegnap 1s hiába böngészte az ágyban a 
Micimackót, csak a színes kezdőbetűket ismerte föl, a többi nyomtatott 


vonal idegen és megfejthetetlen sormintának tűnt, pedig a Micimackót már 
kívülről fújja, oly sokszor olvasta neki az apja, erdei körökben aza nézet, 
hogya medve szeretla mézet, eznemcsak afféle szerény vélemény, 
eztényténytény. 

Most viszont: h-e-I-y-e-s m-e-g-f-e-J-t-ő. . . Ezt elolvasamén, ezis tény! 
Lapozott. A-z E-N-S-Z k-ö-z-g-y-ű-l-é-s 1-m-m-á-r M-a-g-y-a-r-o-r-s-z-á-g 
k-é-p-v-1-s-e-1l-ő-J1-é-n-e-k r-é-s-z-v-é-te-1-é-v-e-Ll. . . 

Megy! Lassan, de megy! Végigvetette magát a szalmazsákon, 
tudokolvasni, tudokolvasni! Megtanultam, egészenegyedül, egyesegyedül! 


zisten... a zIsten csinálta eztet? 

Iszkolt haza. Hol voltál, fiúcska, a nagysága leküldött érted az 
édesmamájához, és ennek legalább egy órája! 

Ajjaj, Öcsi az előszobában tipródott, erőt gyűjtött, talánha 
megmondom, hogy tudokolvani...? Klapp, klapp, az anyja papucsa 
közelgett a hallban, hát itt vagy, te híres, hol voltál, hol csavarogtál? A... 
a... Anya türelmetlenül közbevágott, azonnal ideadod a puskát, amit 
karácsonyra kaptál, gyerünk! A vállánál fogva tolta a gyerekszobába. Öcsi 
nyújtotta a puskát, az anyja rácsapott, búcsúzzál tőle, fiacskám, az biztos, 
hogy egy hé... egy hónapig nem látod viszont, majd megtanulod a rendet! 
Hátjóóóvanna, énmár úgyse fogok háborúsat játszani, mertölni 
mégjárékbólse szabad, éstöbben neis vegyeteknekem puskát, sepisztolyt, 
sesemmi ilyesmit, mertnekem nemkell. 

Hát mi kell neked, kérdezte az anyja elképedve, Öcsi vonogatta a 
vállát, egy... egyolyan imáskönyv, olyanfekete, minta nagymamáé. 
Imakönyv, mi a fenének, még nem 15 tudsz olvasni! Deigenis hogytudok! 
Ne hazudj! Nemhazudok, télleg. Na, kíváncsi vagyok, az anyja kotorászott 
a polcon, leemelt egy mesekönyvet, kinyitotta, tessék, hadd halljam. Öcsi 
izgatottan hajolt a lap fölé, ugráltak a betűk, talán most már nem. . . de: A-1-j- 
0-S-á-t a-z a-p-u-k-á-jJ-a m-a-g-á-v-a-l v-1-t-t-e 5-z-á-n-t-a-n-1. A-I-J-o-s-a m- 
é-g s-o-h-a-s-e-m I-á-t-o-t-t k-o-m-b-á-j -n-t. 

Anya lerakta a puskát, hívta apát, ezt nézd meg! Öcsi boldogan 
bizonyított. 

Ki tanított erre? Csakúgy. . . magamtól, motyogta, az isteni segédletről 
jobb lesz hallgatni apa előtt. Öcsikém, az anyja lehajolt hozzá, miért nem 
akarod megmondani, hogy ki? Biztos az Angelika, mondta az apja, Öcsi 


tiltakozott, csakúgy észrevettem, hogymegy, a nagybetűketmár tudtam, 
ésmost... - vonogatta a vállát. 

Büszke vagyok rád, mondta az anyja, ismerős hangsúllyal. Úgy, 
ahogya zAngelika, amikorén imádkoztamés elzavartama zördögöt. 
Csakabba nembírnak beletörődni, hogyegyedül, hogymagamtól, 
illetvehát. . . 

Kihasználta a kedvező hangulatot, előhozakodott a misével, 
haddmenjekén vasárnap templomba! Apa fintort váltott anyával, s 
szemrehányó léptekkel távozott. Anya rágta a szája szélét, Öcsikém, 
kisfiam, ezt ne kívánd. De hát hogyhogy, hátazt akarjátok, hogy 
megszegjema tízparancsolatot? Majd... majd még beszélünk róla, Jó? 
Demikor, hát szombatvan! Maradj már, bődült el Erzsébet a kisasztalnál, 
miért kell neked mindig okvetetlenkedned? Én nem okvetetlenkedek, 
tudhatod, hogy vasárnap templombakell menni, kérdezdcsakmega 
zAngelikát! 

Anya 15 kiment, Erzsébet félretolta a számtanfüzetet, elővette az 
emlékkönyvét. Öcsi odaállt mögé, nézte a rózsaszín lapokon a cirkalmas 
betüket. Aki nemjár misére, az bűnbenél, dünnyögte. Hogy te milyen hülye 
vagy, mondta Erzsébet, azon a nyúlós hangján. Vagyte! Te 

pedig kétszeresen hülye vagy! Te háromszorosan! Te mindig eggyel 
többszörösen, mint én! Te pedig kettővel! Na jó, de te annál 15 eggyel 
többször, mert én mondtam először! 

Öcsi erre már nem tudott visszavágni. Míg valami megfelelő sértésen 
gondolkodott, Erzsébet odavetette neki: olyan buta vagy, hogy azt se tudod, 
nem szabad a templomba menni, mert ha valaki észreveszi és beköp, abból 
bajok lehetnek. Micsoda bajok? Például kizárják az embert az 
úttörőcsapatból. Aha... - tudákosan bólintott. Aztán: És. .. miaza 
zúttörőcsapat? Erzsébet 

félrelökte Öcsi kezét, mely az emlékkönyvhöz túl közel támaszkodott 
az asztalon, e mozdulattal a maga részéről befejezettnek nyilvánította a 
társalgást. Ő nem: de mérolyan nagybaj, haa templomba megyünk? Azért, 
mert most szocializmus van, és nem szabad hinni az istenben. 
Hogyhogynem? Csak úgy, ahogy mondom, mostan a pártban kell hinni, és 
nem az istenben, a pártban, meg Rákosi elvtársban, na! Rákosi pajtás, 
javította Öcsi gépiesen, tanultak egy dalt az óvodában éljen, éljen Rákosi 

Ha te jobban tudod! Erzsébet megint ellökte Öcsi tenyerét az asztalról. 


Nelökdössél! — harciasan ökölbe szorította a kezét, de Erzsébet rá se 
hederített. Vasárnap délelőtt a Normafához kirándultak. Öcsi kérését — 
vigyünkszánkót! — apa szokatlan engedékenységgel teljesítette, cipelte a 
földalattin, a buszon, s odakinn vállalkozott rá, hogy lecsússzon Öcsivel a 
nagylejtőn, többször egymás után. 

A turistaházban ebédeltek. Itt jutott eszébe, hogy a szülei szépen 
elbliccelték a templom-ügyet. Nem szólt semmit. Najó, jövővasárnap 
akkoris miséremegyek, haa fene fenéteszik, gondolta. 

Hol a puskád (Erdőssanya)? Büntetésbevan. Én a te helyedbe nem 
tűrném, hogy elvegyék a játékaimat, mer ami az enyém, az az enyém! Öcsi 
szipákolt, nagyaszád, mondta magában. Tudta, Erdőssanyát az apja 
rendszeresen veri, mint a répát, méghozzá a mankójával, Erdős bácsi 
féllábú volt, háborús rokkant. Kapott műlábat, de egy kocsmai bunyóban 
ripityára törték neki, és ezen röhögött az egész utca. Azóta mankóval 
kacsázik. 

Turait nem láttad (Erdőssanya)? Nem. Mi van ma, hogy senki se jön 
le? Énittvagyok! Erdőssanya arcán látszott, nem tekinti eseménynek az ő 
jelenlétét, ásítozott, na, gyere! Hová? Meglessük a Juliskát. Rumm, 
burumm, Öcsi szíve zakatolni kezdett. Pityu néhányszor dicsekedett már 
neki, hogy Erdőssanyával meglesték a Juliskát, ám ő egy szavát sem hitte. 
Hát télleg... ? 

Nem merte mondani: hiszenez paráznaság! — hagyta, hogy Erdős sanya 
a háromház középső kockaépülete mögé vezesse. Jójó, deJuliskáéka 
másodikon laknak, hogyfogunk felmászni? Erdőssanya színpadias 
mozdulattal a tűzoltólétrára mutatott. Öcsi bizonytalanul szemlélte a 
téglafalból kiálló szögletes horgokat, jesszusmária. Talán félsz? 
Ádehooogy... Akkor induljál. Rálépett a legalsó horogra, csak 
nyújtózkodva tudta megmarkolni a következőt, nagy nehezen 
fölhúzódzkodott, Istenemsegítsél. Mi lesz már, alszol? — nógatta 
Erdőssanya, ő összeszorított foggal araszolt horogról horogra, nem mert 
lenézni a távolodó földre, a fenekén érezte Erdőssanya feje búbj ának 
sürgető taszításait. Végre a másodikra értek, akaszd be a lábadat, súgta 
Erdőssanya, s mellényomakodott a vasrúdra. 

Erdőssanya balra hajolt, az ablakpárkányra támaszkodva. Fancsali 
képet vágott, az isten bassza meg (Öcsi hátán végigfutott a hideg), csukva 
van. Micsoda? Az ablaknak a belső szárnya, a tej üveges. Ő lihegett, hiába 
jöttemfel ilyenmagasra! — ebben a pillanatban gyűlölte Erdőssanyát. Aki 


újra a párkányhoz simult, és — bekopogott! Ne, motyogta Öcsi rémülten, 
havalaki észrevesz minket. . . ! 

Odanézz! — Erdős sanya a vállánál fogva húzta az ablakhoz, kinyitotta! 
A párás üveg mögött Juliska, meztelenül. 

Öcsi arca lángolt a szégyentől. Juliska mondott valamit odabenn, 
olvasták a szájáról: "disznók!" Legszívesebben alávetette volna magát a 
mélységbe, de Erdőssanyától moccanni sem bírt. És — hihetetlen — Juliska 
megbocsátóan mosolygott, "tetszem?" Príma! — vigyorgott Erdőssanya, 
neolyan hangosan, suttogta ő. Juliska pedig kényelmesen a fogashoz lépett, 
S 

őrjítő lassúsággal pongyolát húzott. Azután — még mindig 
mosolyogva! — mutatóujjával megfenyegette őket, inkább pajtáskodva, mint 
haraggal. Végül visszacsukta a tej üveges szárnyakat. 

Láttad? — Erdőssanya oldalbabökte. Láttam, nyögve kiakasztotta a 
bokáját, s indult lefelé, kapkodva. Az utolsó három horgon már szinte 
zuhant, alig érintve a vasakat. Térdre huppant, mindkét lába véresre 
horzsolódott a nadrág alatt. Föltápászkodott, egy levegővel rohant a 
kerítésig. Erdős sanya a kapunál érte utol, na, milyen volt? 

Öcsi nem felelt, bocsássmeg Isten, énnemakartam, Sanyaa bűnös! 

Erdőssanya zsebredugott kézzel baktatott mellette, nagy hangon 
mesélte, hányszor kileste ő már a Juliskát, volt olyan, hogy zuhanyozott, és 
egy fé... egy óráig lehetett skubizni, hű barátom, ez most semmi se volt 
ahhoz képest. Öcsi zavarodottan hallgatott, nehéz kétségbevonni, azok után, 
hogy Juliska kinyitottanekti, és... Agyát égette az újra meg újra visszapergő 
látvány, Juliska rózsaszín válla, fitos melle, kerek popszja, és a... ésa. ..! 
Öcsiék udvarának hátulsó sarkában kötöttek ki, kelepapa sufnijánál. Ebben 
a kátránypapírtetejű bódéban tartotta kelepapa a maradék faanyagot. Nem 
szerette, ha Öcsi a sufniban játszott, de nem is tiltotta, csak ne mássz a 
tetejére, mert beszakad! 

A deszkákra hasaltak. Azt látnád, mondta Erdőssanya átszellemült 
arccal, mikor a picsáját (huhhh, Öcsi hátán jeges lúdbőr) markolássza! 
Markolássza? Igen, Erdőssanya mutatta, így. Mértmarkolássza? Hülye, hát 
azért, mert viszket neki a picsája (huhhh. ..), mert hiányzik neki a baszás 
(huhh, huhh, huhh)! — Erdőssanya a hátára fordult, persze, te nem is tudod, 
hogy mi az. Detudom, hazudta Öcsi elvörösödve. Akkor mondd meg! 
Nemmondom, azérse mondom. Erdőssanya fölszívta a nyálát, ha nagyobb 
leszek, akkor majd elkapom! Mi? Elkapom a Julist! Mér, megakarod verni? 


Kis hülye, Erdős sanya nyerített, nem megverni, hanem megbaszni, hogy 
gyereke legyen nekt. 

Ez már túl sok volt, Öcsi leporolta magát, szevasz, otthagyta. Beszélez 
összevissza mindenhülyeséget. . . 

Az ovális ebédlőasztalnál apa, anya, kelepapa, kelemama, nagypapa, 
nagymama, plussz Danyisanyibácsi (a kövér Sanyibácsi) és Luxsanyibácsi 
(a sovány Sanyibácsi, avagy: "Fogyasszanakcsak", a szíves kínálást mindig 
e szavakkal hárítja el, majd azután kettő helyett fal). Öcsi szerette a 
Sanyibácsikat, különösen a kövéret, aki alezredes, pisztolyais vannekt. 
Gomolygó cigarettafüst-ködben tomboló vitára érkezett, köszönését csak 
nagymama fogadta. Apját még sosem látta ilyen földúltnak, ordítva 
magyarázta, hogy ennek igenis ki kellett derülnie, és ő tudta előre, 
Sanyikám, te vagy rá az élő tanú! Danyisanyibácsi hümmögött, mint akit 
nem boldogít, hogy ő lehet az élő tanú. És ha tudtad (kelepapa), akkor mi 
van, tégedet 1s kinyírtak ezek, ha a Rajkot rehabilitálják, az csak egy csöpp 
a tengerbe, nekem édes mindegy, attól még a rezsim ugyanaz marad! 
Nihtfőrdémkind (nagypapa). 

Hirtelen valamennyien Öcsire nézte, ő pedig a beálló csöndben végre 
kibökhette, ami a bögyét nyomta: apú, mi az, hogy baz? 

Hosszú szünet után: nem szégyelled magad (nagymama)? Hátén... - 
kezdte volna a mentegetőzést, az egy káromkodás, mondta az apja gyorsan, 
egy csúnya szó. Jóde mit jelent? Látta, Danyisanyibácsi nehezen tudja 
visszafojtani a röhögést, ettől fölbátorodott, igazaz, hogya baszástól lesz a 
gyerek?, ugye nemigaz, merta zErdőssanya szerint. . . 

Tessék, a híres modern nevelés, vetette oda nagymama apának, Öcsi 
érezte a fullánkokat a levegőben, ismét valami bajt csinált, és haragudni 
fognak rá, háténcsak... - motyogta riadtan. Úgy szerette volna, ha 
megerősítik, hogy Erdőssanya mocskos ságainak se füle se farka, hiszen a 
gyereket a gólyamadár hozza, s azután — nehogy megfázzon — az anyuka 
hasába teszik, míg kicsit összeszedi magát, végül a kórházban előhúzzák 
onnét a doktor bácsik, és kész. Számtalanszor végigmondatta már az 
anyjával, betéve tudta, szó sincs semmiféle baszról, különben a Jézus 
Krisztus 15 így született, csak a Szűzmáriánál a gólya szerepét a Szentlélek 
töltötte be, hogy szeplőtlen fogantatás legye, mivel az Istennek a fia a Jézus. 

Mérilyen ideges mindenki? 

Tanácstalanul krákogott, ujját az orrába mélyesztette. Aztán gyorsan 
kikapta, mielőtt rászólhattak volna, és bebújt az asztal alá. Odafenn csönd, 


majd suttogós beszélgetés következett. 

Bámulta a cipőket, nadrágokat, szoknyákat. Eszébe jutott, hogy 
anyának, nagyanyának, kelemamának valószínüleg ugyanolyan micsodája 
van, mint Juliskának, huhh... 

Észrevett az apja széke alatt egy újságot, óvatosan odahúzta. A 
címlapon fölismerte Rákosi pajtást, bizalmatlanul nézte, Erzsébetszerint 
őbenne kellhinnt. 

Hűha... Kelemama keze besiklott a szoknyája alá, és... pontosan úgy, 
ahogyan Erdőssanya mutatta, megmarkolta, orr. Huhhhhhh. Kelemama 
csipkés bugyija villogott a szoknya árnyékában, húsz centiméternyire Öcsi 
orrától. 

Hátez nemisa kelemam tenyere, hanem. .. hanema Danyisanyibácsté! 
Egy másodperc múltán valóban föltűnt kelemama keze, ráfonódott arra a 
másikra, félretolta, küzdöttek az ujjak, míg azután szétváltak, s az asztal 
pereme mögé húzódtak. Micsinálnakezek? 

Öcsi kibújt a székek között, fejével hajszál híján lerántotta az abroszt, 
a poharakban táncra perdült az ital, itt 15, ott 15 a vászonra ugrottak a 
csöppek. Szaladt a gyerekszobába, az anyja éles na/-ja röpült utána. Az 
ajtóból visszanézett, kelemama és Danyisanyibácsi — egymásnak félig háttal 
— közönyös arccal figyelte a suttogós vitát. 

Leült az ágyára. Odaát a beszélgetés fennhangon folytatódott, 
hápersze, csakis miattam sutyorogtak. A Rajk tehát egytitok, amita 
gyerekeknek nemszabad megmondani. 

Kelemama fehér bugyija és Juliska meztelen teste kopírozódott össze 
az agyában, hozzá még a kezek birkózása, nehezen sikerült rendet 
teremtenie a filmvásznon. 

Najó, Danyisanyibácsi mindigmókázik, biztos csiklandozniakarta 
kelemamát. Deméra zasztal alatt, ésmérponta. . . pontott? És kelemama 
mérnem nevetett? Hát. . . mindenképp garázdaság! Amikor elmentek a 
vendégek, az apja hívta, gyere, fiam, foglalj helyet. Szóval, az érdekel 
tégedet, hogyan születik a gyerek? Öcsi bizonytalanul bólintott, a kérdésben 
szemrehányást gyanított. Apa körülményesen rágyújtott egy egész Mátrára 
(általában félbe szokta törni, tüdővédelem és takarékossák okából). 

Amikor egy ember... illetve két ember, egy férfi és egy nő szereti 
egymást. . . ahogyan például anyukád és én... tehát létrejön közöttük a 
szerelem, és elhatározzák, hogy gyereket akarnak, nos... - apa barázdált 


homlokán kövér izzadságcsöppek gyülekeztek, tehát lényegében mindig két 
ember szerelméből lesz a gyerek. 

Ésakkora gólya? Apa rázta a fejét, nem... hagyd a gólyát, nincs gólya. 
Hogyhogynincs, háténnekem anyamondta! Igen, tudom, de akkor se... csak 
azért mondta, mert még túl kicsi voltál ahhoz, hogy az igazat... - látva Öcsi 
fancsali arcát, hadarva folytatta: nem arról van szó, hogy hazudtunk neked, 
ne úgy vedd, ezt nagyon nehéz... nem könnyű megérteni, még most se 
biztos, hogy... Öcsi közbevágott: akkoraz, amita zErdőssanya. . . - elakadt. 
Apa nyögve törölgette a homlokát, maradj már egy kicsit nyugton, hadd 
mondjam végig, nem olyan egyszerű... Vegyük például a virágokat. 

Hosszú história következett — szünetekkel és krákogással tűzdelve — a 
férfivirág porzój áról, amely kibocsátja magából a port, hogy azután jöjjön a 
szél, jöjjenek a méhek, általuk a parányi szemcsék a nővirág bibéjére 
kerülnek, és így keletkezik a bimbó... Most ezt úgy kell elképzelni, hogy a 
bimbó a virágnak a gyereke, és hasonlóképpen történik az embernél 1s. 
Teháta méhecskék hozzáka kisbabát? Franckarika, apa dühbe gurult, a 
méhek csak a virágokat. . . csupán a példa kedvéért hoztam fel. Ésakkora 
zembernél mivan? 

Apa megint a szerelemről beszélt, két ember vonzódásáról, melynek 
gyümölcse a nő hasába kerül, és abból lesz a gyerek. Nade hogyan kerüla 
zanyukák hasába aza... gyümölcs? Apa rágyújtott a második (egész) 
Mátrára, szóval... amikor a két szerető ember összeborul, vagyis 
érintkeznek, például megpuszilják egymást és így tovább, akkor már benne 
15 van az anyuka testében az embrió, tudnullik így nevezzük a fejletlen 
kisgyereket, akinek még növekednie 

kell odabenn... érted? Értem. Egyszerű, a szerelem csinálja az egészet, 
tette hozzá apa megkönnyebbülten. Aha... ésa basz...? A basz... - apa 
tehetetlenül rázta a fejét, fölugrott, mindent elmondtam neked, amit leh. . . 
amit bírtam, mi az istent akarsz még? 

Semmitse, motyogta apa távolodó hátának. 

Föltehető, hogy Angelika — szokása szerint — késni fog. Öcsi 
szívesebben várakozna az udvaron, de ha már egyszer lement, megjelenik a 
rém, s eltorlaszolja a visszautat. Hiába, muszájlemennem, merthátha 
Angelika otthonvan ésvár. 

Sóhaj tozva álldogál a boltozatos kapu torkában, nyújtogatja a nyakát, 
talán innen is látni a rémet? Nem. Hátgyerünk... Klapp, klapp, lépteinek 
hideg visszhangjától nyirkosodik a bőre, kapkodja a lábát, fejvesztve törtet 


az ajtóhoz, kopp, kopp, kopp! Hápersze, Angelika sehol. Homlokát a fának 
támasztja, nem mer hátrafordulni, szív döngve számlálja a pillanatokat. 
Végül odasandít a válla fölött. Igen. Az árny fenyegető mozdulatlanságban 
magasodik a följáratnál. Öcsi hadarni kezdi a legutóbb tanult imát, 
hiszekegylístenben, mindenhatóatyában, mennynekésföldnek teremtőjében, 
ésa Jézus Krisztusban, őegyfiában, amiurunkban, kifogantaték 
Szentlélektől, születék Szűzmáriától. . . 

Meghallotta Angelika cipőklaffogását, nacsakhogy! 

A szent asszony helyett egy terebélyes, bekötött fejű nő ereszkedett le 
a lépcsőn, a Kovácsnéhoz jöttél? — kérdezte. Nem, éna zAngelikanőv. . . 
nénihez. Hát ő a Kovácsné, Kovács Lajosné, nem tudtad? — félretolta Öcsit, 
zsebéből kulcscsomót vett elő, kinyitotta Angelika ajtaját, azt üzeni neked, 
hogy késni fog kicsinnyég, üljél le és várjad meg. Kovács Lajosné... Teháta 
zAngelikának férje van? És ittlakik, vele? Körülnézett, Kovács Lajos 
nyomait keresve. Ketten, ezena vékony ágyon, kizártdolog. 

A szekrény zárjában ott a kulcs. Nemszabad, nemszabad... De győzött 
a kíváncsiság. Csupa nőiruhák. 

A középső polcon iratok. Hallgatózott, aztán — mostmár mindegy — 
kivette a papírokat. Néhány szentkép, levelek, új ságlapok, igazolványok. 

Egy alig olvasható, indigószínű nyomtatványszerűség. 

K-e-d-v-e-s s-o-r-s-t-á-r-s-a-k, s-Z-1-g-o-r-ú-a-n b-e k-e-I-I t-a-r-t-a-n-u- 
n-k a-z a-I-á-b-b-i m - a-g-a-t-a-r-t-á-s-i s5-z-a-b-á-I-y-o-k-a-t. 

N-e s-z-é-g-y-e-lI-I-J-ü-n-k J-ó-b-a-n I-e-n-n-i a p-r-o-I-1-k-k-a-I. 

A h-a-s-o-n-I-ó k-o-r-ú-a-k-k-a-I n-y-u-g-o-d-t-a-n 1-e-h-e-t t-e-g-e-z-ő- 
d-n-1. F-é-r-f-1-a-k-ka-I n-e-m k-e-I-I, m-é-g a-k-k-o-r s-e-m, h-a v-a-l-a-k-i 
e-r-r-e a-J-á-n-I-a-t-o-t t-e-s-z v-a-g-y t-e-g-e-z. M-e-g-s-z-ó-I-i-t-á-s: s-Z-a- 
k-t-á-r-s, k-a-r-t-á-r-s, a-z 1-d-ő-s-e-b-b-e-k-e-t n-y-u-go-d-t-a-n b-á-c-s-1-Z- 
h-a-t-j -u-k. 

M-e-g-b-i-z-h-a-t-ó é-s h-1-t-h-ű f-é-r-f-1-v-a-I n-é-v-h-á-z-a-s-s-á-g k- 
ö-t-h-e-t-ő, í-g-y a t-öb-b-i f-é-r-f-1 2-a-k-I-a-t-á-s-á-t-ó-]l b-1-2-0o-n-y-o-s v- 
€-d-e-t-t-s-é-g-e-t n-y-e-r-h-e-t-ü-n-k. Ó-v-a-t-o-s-s-á-g m-i-n-d-e-n k-r-i-t-i- 
k-á-t-ó-1! S-z-e-m-é-I-y-e-k-r-ő-l, 1-n-t-é-z-k-e-d-é-s-ek-r-ő-I 5-o-h-a e-I-m- 
a-r-a-s-z-t-a-1-ó-I-a-g n-e-m s-z-ó-I-n-1. A-z-o-n-b-a-n d-1-c-s-é-r-n-1 s-e-m 
k-e-I-I m-1-n-d-e-n-t, a-z g-y-a-n-ú-t k-e-I-t-h-e-t. 

A-z e-m-b-e-r-e-k p-a-n-a-s-z-a-1-t e-g-y-s-Zz-e-r-ű 1-g-e-n, 1-g-e-n Ss-Z- 
ó-I-a-m-m-a-Il t-u-d-om-á-s-u-l v-e-n-n-I. 


N-e I-e-g-y-ü-n-k f-e-c-s-e-g-ő-k, n-e I-e-g-y-ü-n-k ő-s-z-1-n-t-é-k, m- 
é-g a I-e-g-m-e-g-b-i-zh-a-t-ó-b-b. . . 

Zajt hallott, kapkodva helyére tette a papírokat, bezárta a szekrényt. 

Szerbusz, Jeremiás, Angelika csuromvizesen rogyott a székre, már azt 
hittem, sose érek haza, szerencse, hogy tudtam telefonálni a 
házmesternének. Máskoris megtehetted volna, gondolta Öcsi, megint ittvolt, 
mondta. Imádkoztál? Igende lese... hiába. 

Angelika a szekrénybe akasztotta a kabátját, erősnek kell lenned, 
Jeremiás, ha majd látja, hogy nem félsz tőle, békén fog hagyni. 

Nemis láthat semmit a sötétben, gondolta ő. Angelika közben már 
kinyitotta a könyvet, közeleg első gyónásod ideje, végigmegyünk a 
lelkiismeretvizsgálat pontjain. Úgy kell megtanulnod, hogy nélkülem is el 
tudd végezni. 

Kérdezem magamtól: Kihagytam-e utolsó gyónásomkor szándékosan 
valami bűnt, melyet súlyosnak tartottam? (Ez esetben ismételni kell a 
gyónást, mert az szentségtörő gyónás volt, s e körülmény a szentatyának 
külön megemlítendő!) Elfelejtettem-e valamely bűnt meggyónni? 4 föladott 
penitenciát (imádságok!) hiánytalanul elvégeztem-e? 

Legjobb, ha az ujjaidon számolod az imákat, akkor nem tévedhetsz. 

Kérdezem magamtól: utolsó gyónásom óta mit vétkeztem gondolattal, 
szóval, cselekedettel, vagy a jónak elmulasztásával? Hogy ki ne felejtsek 
valamit, sorba veszem Istennek tíz, az anyaszentegyháznak öt parancsolatát. 

Kérdezem magamat: vétettem-e Isten 1. parancsolata ellen? — 
Szándékosan hallgattam-e vagy olvastam-e a katolikus hittel ellenkező 
dolgokat? — Hányszor? — Kételkedtem-e készakarva a hitigazságokban? — 
Elmulasztottam-e az imádságot hosszabb időn át? — Pontosan meddig? — 
Szent dolgokkal tréfát űztem-e? Mégpedig pontosan mivel s hogyan? 
Kérdezem magamat, vétettem-e Isten 2. parancsolata ellen? ... 

Stb. 

Öcsi a kötelmek és tilalmak betartását aprólékosan vizslató 
kérdésözönt mind fásultabban hallgatta. Az eredmény botrányos. 
Tulajdonképpen a "hanyagságból fölajánlás után jöttem vagy áldozás előtt 
távoztam a templomból" és a "szemérmetlen könyveket kölcsönöztem 
másnak" kivételével valamennyi lehetséges bünnel vádolható. Mert 
elmulasztotta vasár- vagy ünnepnapon a misét, mert szüleit 
megszomorította, nem engedelmeskedett, dacos volt, mértéktelen (torkos), 
rosszat kívánt szüleinek vagy tanítóinak bosszantott másokat, gyűlölködött, 


irigykedett, kárörvendett, segített mást a bünben; szemérmetlen dolgokról 
gondolkodott, illetlenségeket nézegetett, szüleinek vagy másoknak jószágát 
elvette és el akarta venni, megrongálta és meg akarta rongálni, hazudott, 
más hibáit emlegette a sajátjai helyett, böjti napokon mentség nélkül húst 
evett... 

Tartsunk egy próbagyónást (Angelika), szóval beülsz a fülkébe, 
hangosan keresztet vetsz, így köszöntöd a lelklatyát, és azután kezded! — 
intett. Öcsi egymásnak támasztotta két tenyerét: gyónoma mindenható 
Istennek és Isten helyett neked, lelkiatyám, hogy kiskoromtól fogva ezeket 
a bűnöket követtemel, mostgyónok először. . . és mondoma bűnöket. Na 
tessék, mondjad! 

Érezte, csurog az izzadság az arcán. Csaklegalább Juliska nelettvolna, 
gondolta. Szörnyű... Haezta zAngelika meghallja. . .! Újból villámlani foga 
szeme, mint régen. Istenem. .. Mi baj, Jeremiás? 

Sírva fakadt, nemisemberi, hogynekem mennyia bűnöm, bo-hor-za- 
hasz-to-hóóó... Látta a könnyein át, hogy a szent asszony copfkoszorúja 
kibomlott, s vészjóslóan imbolyog a levegőben. Én azt hiszem, Jeremiás, 
benned túlontúl nagy a bűntudat, ne sírjál, beszéljük meg szépen, soroljad 
csak a vétkeidet, biztosan szigorúbb vagy önmagadhoz a kelleténél. 
Szósiíncsróla, éntélleg...! Jól van, Angelika türelmetlenül igazgatta a haját, 
kezdjed. Elmesélte Juliskát. Rémülten tapasztalta, hogy Itt-ott gépiesen 
hazudik egy kicsit, egy icipicikét. Az például nem igaz, hogy Erdőssanya 
erőnek erejével vonszolta föl a tűzoltólétrára. Az sem, hogy ő elfordította a 
fejét, amikor Juliska garázdálkodott. Az sem, hogy ő rögtön megmondta 
Erdőssanyának, milyen nagyot vétkeztek. 

Angelika helyeselt, jól tetted! Ez így nem 15 tekinthető 
paráználkodásnak. Ha bepillantasz egy ablakon, látod, hogy odabenn 
szemérmetlenkednek, s csak arra gondolsz, hogy nyitva felejtették a 
függönyt, akkor minden rendben van, nem estél paráználkodásba. Ellenben 
ha szándékosan gyönyörködve nézegeted a... szóval, ha élvezettel 
bámészkodol, az már bűn, érted? Tehát nyugodj meg, nincs nagy baj. 

Nem nyugodott meg, mert tudta, pontosan úgy volt, ahogyan Angelika 
vigasztalásképpen körvonalazta a pa(ga?)rázdálkodást. Ráadásul 
hazudoztamis, ez mégsúlyosabb, plánehogy pontAngelikának. Elfog 
kárhoznia lelkem! 

De hiába, mintha az ördög bújt volna belé, valamennyi vétkét hasonló 
kozmetikázással tálalta. Nem bűn, ha az ember azért csapja agyon a legyet, 


mert idegesíti a zümmögése, ellenben ha eszébe jut, hogy nem szabad ölni, 
Isten megbüntet érte, és mégis odasóz... Nem bűn, ha az ember rosszul 
hallotta édesanyja kérését, s így ártatlanul rendetlenkedik. .. Nem bűn, ha 
szórakozottságból kapargattad a falat, ellenben ha szántszándékkal 
rongálsz. . . 

Ma született báránnyá tisztult Angelika magyarázatai nyomán, szinte 
semmi meggyónnivalója sem maradt, leszámítva a böjti napokon való 
húsevést, amiről a szent asszony legyintve jelentette ki, hogy csekélység. 

Nade perszeha tudnáa zigazat. . . 

Amikor befejezted bűneid elszámlálását, jön a kérelem! 

Engedelmesen szavalni kezdte: teljesszívemből bánom 
mindenbűnömet, mert azokkala végtelenüljó ésszeretetreméltó Istent 
megbántottam, erősenfogadom, hogytöbbé nemvétkezem és a bünrevezető 
alkalmakat elkerülöm, kérek üdvös elégtételtés föláldozást. 

Ez az, akkor a lelktatya majd kiszabja rád a penitenciát, vagyis az 
imákat, például öt miatyánkot és három hiszekegyet, te meg szépen beülsz a 
padsorba, végigmondod, ennyi az egész. 

És. . . alelkiatya földoldozzaa bűnöket? Természetesen. Biztos? 
Egészen biztos. Öcsi kételkedő arcát látva Angelika szent történeteket 
mesélt az isteni megbocsátás végtelenségéről. 

Egy akasztófára ítélt könyörtelen rablógyilkos utolsó kívánsága az 
volt, hogy gyónni szeretne, habár eladdig istentelenül élt, s miután a pap 
feloldozta, üdvözült mosollyal lépett a bitófa alá, Isten velem van, kiáltotta. 

Egy híres kalóz meggyónta gaztetteit ez misszionárius papnak, majd 
váratlanul szerzetes lett belőle, harácsolt kincseit az egyháznak ajándékozta, 
mert oly boldoggá tette őt az isteni bűnbocsánat. 

Több hadvezérről jegyezték fel, hogy fontosabb csaták előtt 
meglátogatták a tábori papot, gyónás céljából, s katonáik követték a példát, 
ennek következtében a sereg hősiessége nagy mértékben fokozódott. 

A gyónás teljes bűneltörlő hatása vallásunk legnagyszerűbb 
intézménye. Nincs 15 annál csodálatosabb, mint amikor a bűnös lélek 
megkönnyebbülten és tisztán léphet ki a gyóntatószékből. . . 

Öcsi közbevágott: ésha aztán újra elkövet egybűnt, akkor mivan? 
Hogyhogy mi van? Hát. . . újra meggyónhatja? Természetesen. Ésa zlsten... 
alelkiatya újra feloldozza? Igen, Isten kegyelme végtelen. Azjó, mondta 
elégedetten. Nincsen semmibaj, gondolta, legföljebb meggyónom aztis, 
hogy hazudtama zAngelikának. Mindent meggyónokén, és kész. 


Turai a sarki lámpaoszlop tövében snóblizott Erdőssanyával. 
Szevasztok, haddjátsszak énis. Van pénzed? Öcsi kikotort a zsebéből négy 
húszfillérest, Erdőssanya harákolt, barátom, evvel akarsz, hát ezt egy túrban 
elveszted! Micsináljak, nincs több! — leguggolt, dugott (kettőt), vesztett. A 
maradék pénzével három túrig húzta. Adj álkölcsön, csakholnapig! — 
kérlelte Turait. Ne engem fejjél, úgyis mindig a Sanya nyer. Sanyaaa, légy 
szíves! Erdőssanya rázta a fejét, Öcsi dühöngött, irigykutya, bújja lukba! 
Kaphatsz egyet, mondta Erdőssanya közönyösen, öt! Turai gusztálta 
ellenfele ökölbe zárt kezét, három! Nyert. 

Ő sértetten figyelte a játékot, azlennejó, ha vesztenének mindaketten... 
Kár, hogy ez a snóbliban lehetetlen. 

Hallom, verni kell a lányokat! — Turai kacsingatott Erdőssanyának. 
Micsoda? — kérdezte Öcsi, hogy időt nyerjen, gondolhattamvolna, hogya 
Sanya mindent elmesélneki. Turai vigyorgott, 

tudod már, hogy miből lesz a gyerek? Perszehogy! Na, mongyad! Öcsi 
habozott, talán jobb volna szó nélkül sarkon fordulni. 

Amikora férfi ésanő... szerelem keletkezik, ésaztán ugyanúgy, minta 
virágoknál aporzó megabibe, szóval hasonlóképpen történika zembernél. . . 
most mitröhögtök? 

A porzó meg a bibe, Erdőssanya a térdét csapkodta, óriási! Szóval 
apád se baszta anyádat, nyerített Turai, Öcsi erre bokszoló pózba 
helyezkedett, szidoda zanyámat? — kérdezte fenyegetően, ám az izgalomtól 
elcsuklott a hangja. Azok ketten még jobban röhögtek, ő tétován emelgette 
az ökleit; végül vállat vont, zsebre vágta a kezét, marhák. 

Mondd meg neki (Erdőssanya)! 

Turai beszámolója nyomán undorító kép állt össze. A férfi szétfeszíti a 
nő combját, s annak pi... puncijába beledugja a fa... fütyiíjét, ez volna a 
baszás (?). Ami a nőnek nagy élvezetet okoz (??), kivéve ha szűz. A 
szüzességnek semmi köze ahhoz, hogy a nő szent (???), hanem csupán 
annyit jelent: még sose volt férfival. Tudniillik a nőcinek a lyukában van 
egy bőrke, a szűzhártya (hímen?), amelyet a férfi fütyköse szakít át (???), 
mikor legelőször dugja be neki, és az fáj és vérzik. Mert az ember lógója 
teljesen megdagad baszás (kúrás, mórás, kamatyolás) alkalmából, olyan 
lesz, mint egy gumibot (???), és abból bemennek a spórák (?) a nő méhébe 
(??), ottan vár rájuk a pete (???), amely a spórákkal egyesülve képezi a 
születendő gyermeknek a magvát. . . 


Öcsi biztosra vette, hogy ez az egész gusztustalanság Erdőssanya 
mocskos agyában termett, a Turaifélék pedig elhiszik. Hiszen ha igaz volna, 
akkor minden gyerek garáznál... paráználkodásból születne! 

Most mit ingatod a fejedet (Erdőssanya), szerinted talán csókból lesz a 
gyerek? Kis hülye (Tura1)! Vagyte. 

A fürdőszobában néhányszor alaposan megvizsgálta a fütyijét. Á... 
ezpisilésre való. Rángatózó gyomorral ereszkedett le a lépcsőn a sötétségbe, 
a rém már várta. Ő becsukott szemmel rohant el mellette, dörömbölt 
Angelika ajtaján, addlstenem, hogy itthonlegyen! Nem. Megint késik. 
Mindig késik. Talán mostisa házmesternénál van a kulcs? De hogy 
menjekfüöl, ottálla szörnya zútban. 

Hiszekegy. 

Miatyánk. 

Lehethogy azér nemhata zima, merén folyton vétkezek. .. hazudtama 
zAngelikánakis. De hát arról őtehet, hogymég nemmehettem gyónni! 

A rém gomolygó körvonalaiba fúrta a szemét, mitakarszte tőlem, 
motyogta rekedten, mongyad mármeg! 

Csönd. 

Tessék, kiáltotta, ittvagyok! — a szavak íjesztően visszhangzottak. 
Imára kulcsolt kézzel, vacogó foggal a rém felé lépett, sújtson rá, 
marangolja szét, csináljon, amit akar, csak legyen már vége. 

Semmi. 

Behunyta a szemét, tett még egy lépést. Még egyet. Még egyet. Még 
egyet. A tenyere hideg keménységbe ütközött, jaj! Kinyitotta a szemét. 

A falnál volt, a rém helyén. Hova lettez? Testét beborította az izzadság, 
elzavartama rémet! Vagypedig??? 

Most először gondolt rá, hogy talán nincs 15 rém. Hogy talán csak 
képzelődött. Visszament az ajtóhoz. Igen, onnét újra látni a sötét árnyat. Ha 
közelebb lép, eltűnik. 

Persze. Mert nem rém, hanem a lépcsősor árnyéka a falon. Dehülye 
vagyok... voltam! Ennek imádkozhattamérn. . . 

Meg akarta mondani Angelikának, ám aztán inkább hallgatott róla, 
félt, hogy lejáratja magát. Megijedni egy árnyéktól, készröhej. 

Aznap a szent asszony a mise szertartásairól mesélt. 

Zsoltárok. 

Ministránsok. 

Szentbeszéd. 


Úrfelmutatás. 

Áldás. 

Stb. 

Öcsi gyűjtötte magában az erőt, s az óra végén megkérdezte: 
Angelikanénikérem, tessékmondani, mibőllesza gyerek? Tessék??? 

A szent asszony mérges tekintetétől megriadva, alig hallhatóan 
ismételte: mibőllesza gyerek? Hogy jön ez ide? Hát... csakazér, mera 
zErdőssanya szerint... Ki az az Erdős Sanya? Egy sráca zutcából, éső 
állítja, hogyvalami b... 

Ki ne mondd! — förmedt rá Angelika, tenyerét a fülére tapasztva, én 
nem hallgatok végig ilyen fertelmes szavakat! Hátjóóóvanna, deugye 
nemigaz? 

Angelika fújtatott, Jeremiás, ilyen undorítóságnak még a gondolata 15 
súlyos bűn, paráznaság, tudhatod jól, megmagyaráztam! Igen, 
Angelikanénikérem, netessék haragudni, motyogta, érezte, eljátszotta a 
becsületét a szent asszonynál, éncsak. .. énrögtön mondtamneki, hogyez 
hazugság! , bocsánatotkérek. . . 

Jól van, Angelika arca lassan megenyhült, de többet ne merészelj 
ilyesmivel. ..! Dehogyis, sohatöbbé, ígérem! 

Rohadt Erdőssanya. . . baromállat. 

Vasárnap reggel szépen felöltözött, a kínkeservvel rajzolt nagybetűs 
üzenetet az előszobában a fogasra tűzte, s tolvaj léptekkel lopakodott ki az 
ajtón. 

TENPLOMBA MENTEM 

A sarokról már hallotta a harangszót, félénken körülnézett, mégcsak az 
kell, hogy Erdőssanyáék megtudják, hogyén. .. 

A templom lépcsőin fekete öregasszonyok között surrant föl. A 
szenteltvíztartónál gyorsan keresztet vetett, leszegett fejjel iparkodott a 
padsorokhoz, beült középre. 

Csönd. Cipősarkak hideg csosszanása. Az oltáron hatalmas Jézus 
Krisztus, előtte fehér terítős asztalon két hunyorgó gyertya. 

Hirtelen kezdődött a mise, egy oldalajtón bejött a pap, mögötte fehérbe 
öltözött fiúk, a midi. . . ministránsok. Megkerülték az asztalt, Öcsinek 
ágaskodnia kellett, hogy lásson valamit, dagadt asszonyság ült előtte, 
vadászkalapban. 

Krappp, hirtelen mindenki fölállt, Öcsi riadtan ugrott talpra. Most 
végképp semmit sem látott, de hallotta, hogy a pap orrhangon énekel, 


valahol hátul orgonálni kezdtek. 

Kruppp, leülés. A pap hosszan halandzsázott a ministránsokkal. Biztos 
ezaza latin. Krappp. A pap középre ballagott, a fiúk hoztak egy nagy piros 
könyvet, kinyitották, az asztalra tették. Kruppp. Öcsi azt hitte, abból fog 
olvasni a pap, de nem, az alacsony, ősz hajú férfi a padsorokat pásztázta 
tekintetével, s beszédét heves taglejtésekkel kísérte. Sokakban nem helyes 
kép él az úvvól! (Raccsola pap...) Felettünk lévő hatalmas evőnak (Öcsi 
beharapta a száját, templomban nemszabad nevetni), szigovú bívónak 
képzelik Istent. Pedig Isten nem viguvózus könyvelő, aki gondosan ívja Jó 
és vossz cselekedeteinket, majd pediglen végül kifizetteti a számlát. 
Neeem! — a pap keze a magasba lendült, s szinte énekelve folytatta: a 
szevetetve gondoljatok, kedves testvévek, az úvistennel szemben szevetetet 
kell kiépíteni, nem pediglen úgy gondolni veá, mint a mennynek s a 
pokolnak gazdájáva. Öcsi megtörölte az orrát, húdehideg vanitt, 
hozhattamvolna kesztyűt, sapkát. Bár a férfiak egytől egyig födetlen fővel 
ültek, kezükben szorongatva a kalapot, úgy látszik, ez a szabály. Nemis 
vagyunk túlsokan. A padsorok fele üres. 

Krappp, kruppp. Közös imádkozás. 

Most már a csontját égette a hideg. Meddigtart még? 

A padsorok mentén föltűnt két ministráns, rúdra erősített perselyekkel. 
Az emberek kotorásztak a zsebükben, kling, kling, hullott a pénz. Öcsi 
lapított, egyfillér sincsnálam! Szólhatott volnaa zAngelika, hogyitt 
fizetnikell! "mégszerencse, hogya sorközepén ülök. . . Krappp, kruppp. 
Úrfelmutatás. 

Búgott az orgona, Öcsi fázott. Hirtelen észrevette oldalt Angelikát. A 
szent asszony egy oszlopnál álldogált. Vanhely, mérnem ülle? 

Angelika váratlanul odafordult, s határozott főhajtással jelezte, hogy 
látja. Ő büszkén kihúzta magát. 

Gilingalang, a fehérek csöngettek, krepp, letérdelés, a pad mindent 
eltakart. Mikor föl szabadott kelni, a pap éppen az ostyából falatozott. 
Öcsinek a torkában dobogott a szíve. Az Isten teste. . . 

A ministránsok közé képzelte magát. 

Addigra már a szemfülesebb öregasszonyok a kőkorláthoz tömörültek. 
Áldozás. Minta buszmegállóban, úgyvárakoznak. Angelika második volt a 
sorban. A fiúk adogatták az ostyát, a pap a szájakba csúsztatta. Aki 
megkapta, lehajtott fejjel távozott. Öcsi Angelikát figyelte. A szent asszony 
imára kulcsolt kézzel lépkedett, mint aki se lát, se hall. 


Orgonálás, és kész. Jött egy lódenkabátos bácsi, merőkanálra 
emlékeztető szerszámmal eloltotta a gyertyákat. 

Az utcán Angelika várta, dicsértessék, Jeremiás, örülök, hogy Itt vagy 
közöttünk. Öcsit jólesően melegítették e szavak, erősítvén a lagymatag 
napfény hatását. Ráérsz? Hápersze. Angelika krémesezni hívta a Fényesbe, 
vagyis a Béke cukrászdába. Öcsi szabódott kicsit, nehogy mértéktelennek 
tűnjön, azután a szent asszony unszolására hamar beadta a derekát. Elhaladt 
mellettük egy feketekucsmás férfi, Angelika udvarias főhajtással üdvözölte, 
nézzen be hozzám délután, mondta a férfi, a szent asszony buzgón 
bólogatott. Kivoltez, talána zAngelika nénineka férje? Dehogy, ő a mi 
papunk, a lelktiatya, meg sem ismered? Hát. . . ebbena kucsmában. . . ! 
Különben nekem nincs 15 férjem, honnét veszed, hogy nekem férjem van? 

Beléptek a cukrászdába, a pókhasú Fényesbácsi ordítva csörtetett 
feléjük, kézcsókolom, nagysos asszony, szerbusz, kisöreg, ide tessék, az 
ablakhoz, foltos kötényével letörölte a kerek asztalkát, mi tetszik, frissek a 
süteményeim, hajnali sütés! Öcsi tudta Erdőssanyától, Fényesbácsi azért 
bömböl, mert nagyot hall, ami annyit tesz, hogy süket. 

Na, Jeremiás, kérdezte Angelika, mikor Fényesbácsi elkacsázott a 
krémesekért, mondjad. Mit? Miből gondolod, hogy én férjnél vagyok? Öcsi 
füle vörösödni kezdett, érezte, hiba volt szóba hozni, hm, talán rájötthogy 
benyúltama szekrényébe, ajjaj. Nos? — Angelika arcán megjelent két 
szigorú ránc, őszintén! 

Fényesbácsi hozta a sütiket, pillanatnyi haladék, Öcsiről csurgott a víz, 
kigombolta a kabátját. Angelika hosszú tenyere az asztalra simult, kutattál? 
Mértetszik rólamezt föltételezni?, éncsaka. . . nekema házmesterné mondta, 
hogy Kovács Lajosnénak tetszik lenni, amikora kulcsot odaadta! 

Angelika a krémes ropogós fedőlapját a villa fogai közé ügyeskedte, s 
úgy emelte a szájához. Apró harapásokkal ette, körbekörbe forgatva. 
Egyetlen szem porcukor se veszett kárba. Öcsi kabátja viszont alaposan 
behavazódott, arca pedig ragadt a krémtől. Lerakta a villát a tányérra, a 
szalvétával dörzsölgette a hajtókáját. Hagyjad, így csak szétmaszatolod, 
inkább ruhakefével. Najó, de honnanvegyek ruhakefét? Majd otthon. 
Azmárkéső. Hogyhogy? Hátúgyis balhélesz, amiér elszöktema 
templomba. . . 

Ezzel arra akarsz célozni, hogy a szüleid tudta nélkül jöttél? Igen, 
mernem engedtek volnael, múltvasárnap seengedtek. Aha, dünnyögte 
Angelika, aha... kérsz még egy krémest? Nem... igen. 


Amikor a második adaggal is végzett, Angelika félretolta a tányérokat. 
Nyilván fúrja az oldaladat a kíváncsiság, miért hívnak Kovács Lajosnénak, 
ha nincs férjem, ugye? Öcsi félénk igenjét Angelika puha intéssel 
nyugtázta, elmondom neked, ha megígéred, hogy erről soha senkinek nem 
beszélsz, még a szüleidnek sem! 

Megígérte, sőt — Angelika kérdésére — kijelentette, hogy ha kell, 
hajlandó esküt tenni. Ám arra nem került sor. A szent asszony krákogott, 
hosszú história. Lényeg az, hogy én Isten menyasszonya vagyok, apáca. . . 
illetve volr apáca. Ugyanis a szerzetesrendeket és a zárdákat a kommunisták 
feloszlatták, azóta takarításból élek. Takarításból? — Öcsi hüledeett, 
hátnema hittant tetszik. . . nem hittantanárnőnek tetsziklenni? H-hagyd, h- 
hogy végigm-m-mondjam, Angelika dadogni kezdett, pontosan úgy, mint a 
Lükepisti az oviban. H-hittant oktatni n-nem szabad, ez t-tehát lényegében 
illegális, én t-takarítónő vagyok, igen, m-most m-mtiért nézel így rám, a t- 
takarítás 15 m-munka, vagy n-nem? 

Éncsak... - Öcsi lesütötte a szemét, a zAngelika dadog, gondolta, 
hűha. 

N-néha k-kicsit dadogok, d-de csak ha ideges vagyok, 
gyerekkoromban n-nagyon. . . d-de m - már elmúlt, v-várj egy k-kicsit! — 
vizet kért Fényesbácsitól, megitta, néhány csöpp lecsurgott az állán, a 
retiküljéből parányi zsebkendőt vett ki, fölitatta. Nagyokat sóhajtott, s a 
tágra nyílt szemmel bámuló Öcsire mosolygott, n-nincs semmi baj. Nos. . . 
nos... tehát én egy 

jóbarátommal, bizonyos Kovács L-lajossal, névházasságot k-kötöttem, 
hogy a férfiak békén hagyjanak. Érted? Értem, motyogta ő, eszébe jutott az 
indigószínű szöveg. Dehogy érted, legyintett Angelika, a névházasság azt 
jelenti, hogy mi nem élünk együtt. . . tehát nem igazi házasság, csak papíron, 
Kovács nem 135 lakik Pesten, tanító Kisújszálláson, nagyon rendes ember, 
kántor. . . illetve csak volt, mert a háború után. .. 

Öcsi közbevágott: ésa névházasságból nemis lehet gyerek? P-persze h- 
hogy n-nem, hát pont az a I-lényege, m-most magyaráztam! — Angelika 
megint vészesen dadogott, m-miért nem f - figyelsz? Figyelek, deazérmert 
névházasság, attólmég lehetne gyerek! H-hogyan? Hát csakúgy, Öcsi 
lóbalta a könyökét, hamongyuk szerelem keletkezika kétember között? K - 
külön élünk, értsd m-már m-meg! Attólmég. .. mér, talána Szűzmária ésa 
Szentlélek együttélt? J-jaj, ne k-keverj össze mindent, Angelika újra 
előkapta a zsebkendőjét, végighúzta a homlokán, az orrán, a nyakán, m- 


minekünk n-nem szabad. . . m-mi szüzességet fogadtunk. . . h-hát n-nem 
érted?! 

Értem, hazudta Öcsi, megrémítette, hogy a szent asszonyt ilyen 
állapotban látja. A kőnyugalmú Angelika kezét tördelve hebeg összevissza. 
Őrület. 

A szent asszony gyógyszert vett be. R-rosszul tetsziklenni? — kérdezte 
Öcsi bátortalanul, h - hozzakvizet? Angelika intett, nem kell. Már lenyelte a 
pirulát, mélyeket lélegzett. Na. . . induljunk, Jeremiás, fizetek. 

Szótlanul haladtak a járdán. Elkísérlek, mondta Angelika, mikor 
befordultak a sarkon. Öcsi tiltakozott, hazatalálokén! Akkor is, b-beszélni 
akarok a szüleiddel. Mér? Ne izgulj, Jeremiás, veled nincs semmi baj. 

A család összefutott a nagyszobában, feszült csend fogadta a szent 
asszony váratlan látogatását. Anya tétován kávéval kínálta, Angelika 
elhárította. Talán célszerű volna a gyermekeket kiküldeni, dünnyögte. 

Öcsi csak néhány percig bírta a várakozást, azután — elnyomva 
lelkifurdalását — az ajtóra tapasztotta a fülét. Odabenn Angelika beszélt, 
azon a magabiztos, dallamos hangon, ahogyan mindig 1s szokott (dadogás 
nuku). Arra kérte a tisztelt szülőket, legyenek olyan szívesek lehetővé tenni 
a gyermekek számára a rendszeres templomlátogatást. Tudja ő, hogy a jelen 
helyzetben a vallásos nevelés bizonyos nehézségekbe ütközik, ám ha már 
egyszer a tisztelt szülők hittanra járatják Erzsikét és Jer... és az öccsét, 
káros törést okozhat a gyermekek lelkében az ilyesfajta tilalom. 

Mi semmit sem tilalmazunk, mondta apa tompán, de mégiscsak túlzás, 
hogy a fiam szó nélkül elszökik hazulról, megértheti a kedves... ön 15 
megértheti, hogy efölött nem hunyhatunk szemet. 

Öcsi háta közepén hegyes érintés, Erzsébet ujja, szép dolog, súgta a 
nővére, te hallgatózol? Égő arccal hagyta ott az ajtót, bezárkózott a 
fürdőszobába. Talán jobblettvolna, haAngelika nemjönföl, gondolta. 
Mindegy, ezt a délelőttöt úgyse lehet megúszni szárazon. 

Az apja a szokásos módon éreztette haragját: napokig levegőnek nézte. 
Az anyja a konyhában tartott eligazítást, Erzsi, Öcsi, apátokkal úgy 
döntöttünk, ha mindenáron templomba akartok menni, mehettek, de nem 
egyedül, majd Ilonka elvisz titeket. Anyú, én nem akarok (Erzsébet), én 
hittanra se akarok, mert én úttörő vagyok, és nem 15 megyek többet az 
Angelikához. Júdás, gondolta Öcsi. Nagyon remélte, hogy az Isten 
kellőképpen lesújt majd reá. 


Ilonka a hét közepén bejelentette, nem marad tovább a családnál, 
testvérbátyja megözvegyült és hazahívja. Anya sírósan panaszolta apának a 
váratlan hírt, hát ezt nem lehet kibírni, megint rámszakad az egész 
háztartás, az isten csapna ebbe a hájpacniba. 

A hájpacni fütyörészve csomagolt. No, fiúcska, eljött az én időm, 
valahára megdeglett az a rühes kutya, az a caf... majd mit mondtam. 
Milyenkutya? Hö, a bátyámnak a feleségére értem, gonosz asszony volt, az 
isten bocsássa meg neki, engemet 1s ő üldözött el hazúról, azt se nézte, hogy 
terhes vótam, nem bánta ő, mi lesz énvelem, hol fogom magamat 
elemészteni, a bátyámat pediglen az ujja köré csavarta, így ni! — mutatta. 
Vadonatúj sárga bőröndbe pakolta a cókmókját, dölyfös elégedettséggel 
hajtogatva a csiricsáré szoknyákat, csipkés blúzokat. Öcsi ezeket sosem 
látta rajta. 

Hááát, Ilonka végighúzta vaskos tenyerét a kiürült polcon, szenvedtem 
15 eleget, Csombor néném, aki a Rókusban portás, beajánlott ahhoz az 
orvoshoz, és ő aztán hétszázért megcsinálta nekem a terhes ségszakítást. . . 

Dülledt szeme Öcsire tévedt, fiúcska, nem szabad ám erről az 
édesmamának beszélni! Ugyan, Ilonkakérem, tudoménazt! bólogatott, ami 
érdekes, arról nemszabad beszélni, gondolta. Jól van akkor, Ilonka 
leakasztotta a feszületet a falról, s a szekrény tetején porosodó Duna-parti 
táj visszakerült a helyére, a havas erdőben kószáló őzikék mellé. 

Mérkellett azta terességszakítást csinálni? Ilonka a bőrönd zárját 
babrálta, mmm, hát te... még nem... nem vagy tájékozva ezekben a 
dolgokban, nem tudod, mi az. Detúdom, túúdom! félt, ha bevallja az igazat, 
Ilonka kis pisisnek nézi, és abbamarad a beszélgetés. Biztos? Hápersze! A 
kövér nő hümmögött (nemhiszi, gondolta Öcsi), a kofferra ült, súlya 
lenyomta a puffadt ruhákat, a zárnyelvek így sem akartak csukódni. Öcsi 
segített, katt, katt, ám amikor Ilonka föltápászkodott, blutty, a bőrönd fedele 
kipattant, leszakadtak róla a fémnyelvek, s a zárban rekedtek. 

Azt a reborút. . . jól becsaptak evvel a kufferral, háromszázér vettem a 
piacon, tiszta új onnan, az anyátok istállóját! — spárgával körülkötözte a 
bőröndöt, azután lihegve az ágyra emelte, kész. Öcsi az orrát piszkálta, 
eszébe jutott a fehér bugyor, amellyel Ilonka hozzájuk érkezett, azzal 
ilyesmi nem fordulhatna elő. 

Jól 15 néztem volna ki, ha megszülöm a gyereket, ebben a franc 
városban egyedül, pénz nélkül, a rohadt Krizsain az isten se bírná behajtani 
a tartásdíjat. Aza Krizsai tehát. . . ? Igen, ő, mondta Ilonka hangsúlyosan, ,az 


igrici lókovács, egy ilyen göthös ember, hová tettem a szememet! , mindegy 
mostmá, ami volt, az volt... összehazudott hetet-havat, hogy a felesége 
dögrováson van, és majd elvesz ő engemet, közbe meg a Krizsainé máig 15 
virul, mint a kisubickolt alma, csak az kellett a Krizsainak, minden férfi csak 
aztat akarja, és mi mehetünk isten hírivel, a szégyenünkkel, aztán 
meggyónhassuk a bűnt. . . 

Milyenbünt? — kérdezte ő, de választ nem kapott. 

Ilonka hagymaszagú csókkal búcsúzott tőle, isten álgyon, fiúcska, 
tarcsál jóemlékezetedbe. 

Öcsi bevette magát az elárvult személyzeti szobába, nézte Jézus helyén 
a fakó festményt, mely ugyanolyan ferdén lógott, mint korábban a feszület, 
a képhorogban lehet a hiba. Azér hülyeség, hogy Isten mindig mindent 
megbocsát, hameggyónják neki. Merígy akárhányszor újra elkövethettla 
zember ugyanazta bünt, semmibaj, mehetgyónni. Akkor mirejó, haa zember 
Jó? Akkor... ezígy mehet, a végtelenségig? 

A végtelenségig. Kelemama szavajárása. A cseresnyésrétes finom volt, a 
végtelenségig. Az én Gyurkám halálra hajtja magát, a végtelenségig. A 
Bordás semmire se használható, iszik, a végtelenségig. 

A vééégtelensééégig, szokta utánozni apa gúnyosan — persze, csak a 
távollétében -, mert apa szerint a kelemama egy buta nő, és a Gyuri 
pontosan azért hajtja magát halálra, hogy ő urizálhasson kedvére. Az, 
helyeselt anya, nyugodtan elmehetne dolgozni, mint a többi paraszt, mint 
én, ahelyett hogy otthon meresztené a fenekét, közben még a háztartás sem 
az ő gondja, arra van a cseléd! Jó, jó, cseléd nálunk ís van, dünnyögte apa. 
Csak volt! Igen... és nyilván lesz. Ezt miért mondod ilyen élesen, a cselédre 
apámtól kapom a pénzt, nem tőled! Sajnálom, én nem vagyok kisiparos, és 
akkor se voltam, amikor hozzám jöttél! Hát jól van na, most miért 
pattogsz?, az egy tény, hogy Ilonkát apu fizette. Tény vagy nem tény, 
felesleges örökké az orrom alá dörgölnöd. Én nem dörgölök, csak úgy 
mondom... szerintem mese habbal, hog az Ilonkát visszahívta a bátyja, 
nyilván máshová szegődött, több pénzért. Eegen... a teljes fizetésemet 
hazaadom, egy fillért se tartok meg magamnak, mit akarsz még? Semmit, 
vetette oda anya, az égvilágon semmit. Helyes, apa átment a másik szobába. 

Betoppant Bucibácsi. Öcsi nem lepődött meg, Bucibácsi félévenként 
egyszer betoppan, előzetes értesítés nélkül, hóna alatt két irdatlan nagy, 
kerek cipóval. Na, hékám, itt vagyok a bucikkal. 


Apa imádja a falusi kenyeret. Bucibácsi alkalmanként két-három napig 
marad, míg elintézi ügyes-bajos dolgait, vagyis bevásárol (ruhaanyag, 
facsavar, ékszíj, golyóscsapágy, kátránypapír, vízhatlan esőkabát. . . ). A 
díványon szokott aludni a nagyszobában, utána szellőztetni kell, mert a 
huzatba beleeszi magát a lószag, Bucibácsi fuvaros a somogyszili 
téeszcsében, a saját államosított lovaival, ahogyan a kelepapa szokta 
mondani. 

Bucibácsi engedélyt kért, hogy megborotválkozhassék, lekéstem vóna 
a vonatrúl, ezé gyöttem ilyen borostássan. 

Öcsi újra beült a személyzeti szobába egy újsággal, gyakorolta az 
olvasást. Nem volt Jó formában, minduntalan összeszaladtak a betűk, 
inkább csak a homályos fényképeket nézegette. Na, itta Rákosipajtás. . . 
Valami szántóföldön sétál, fekete kalapban, mosolygó férfiak gyűrűjében, s 
a hegyes lombú fákkal szegélyezett útra mutat. Mintha azt mondaná, erre 
kell mennt. 

Elbóbiskolt. Halk kopácsolásra ébredt, bamm, bamm, bamm. 

Már besötétedett. Bamm, bamm, Milehetez? 

Bucibácsi a fürdőszobában rekedt. Kulcsra zárta az ajtót, s többé nem 
tudta kinyitni. Apa nyomkodta a kilincset, rángatta az ajtót, s vezényelt, 
most csavarjad, Bucikám, balra, dugd beljebb a kulcsot, erőltesd! 

Bucibácsi nem mukkant, bamm, bamm, bamm, rezgett az ajtó. Mit 
csinál ez? — kérdezte anya idegesen, megkukult ez? Ne rugdossad, Buci, 
hallod, amit mondok? — kiáltotta apa. Csönd. És: bamm, bamm. Rugdossa, 
összegezte apa, anya a fejéhez kapott, megőrülök. Talán rosszul lett 
(Erzsébet)! 

Apa végül betörte az ajtót. Messziről futott neki, fájdalmas reccsenés, 
az ajtó kivágódott, s a — minden figyelmeztetés ellenére — közvetlenül 
mögötte álló Bucibácsit a vécékagylóig röpítette. 

Bucibácsi szemmel láthatólag már beletörődött, hogy a fürdőszobában 
kell éjszakáznia, törülközőkkel megágyazott magának a kádban. Anya 
rátámadt, miért nem felelt a kérdésekre, miért rugdosta az ajtót, hol a kulcs? 
Bucibácsi szégyenlősen vigyorgott, és sokáig egy szót 

sem lehetett kihúzni belőle. Később tarkóig pirulva mesélte apának, 
hogy első dühében a kulcsot a falhoz vágta, az pedig onnét a vécébe zuhant. 
Miért nem halásztad ki? Bucibácsi bambán rázta a fejét, nem vagyok én az 
ilyen firlefáncos kagylókhoz szokva... Bucibácsiból dőlt a panasz. 
Tönkretették má a falut, de teljesen. Menekül a nép onnajd. Azt hitte a 


paraszt, most majd könnyebb lesz egy kicsivel, értve ezalatt a Nagy 
Imrének az ígéreteit, de abbul semmi se lett igaz. Persze (apa), mert mire 
csinálhatott volna valamit, leváltatta a kopasz. 

akart bújni az asztal alá, apa nem engedte, menjél szépen mosakodni, késő 
van már, le kell feküdnöd. Apú, méghaddne! De igen, indulás, egy-kettő! E 
szokatlanul kemény hang megtette hatását, Öcsi duzzogva elvonult. 

Ilonka híján újra anya vitte az óvodába. 

Idén 15 elérkezett az április negyedike, illetve hát mindjárt itt van, 
mondta Móni, mikor befejezte a délelőtti mesét (Mása és a furfangos 
medvebocs), ki tudja, hogy mit ünneplünk április negyedikén? 

Csak Görögági jelentkezett. Öcsinek rémlett, tavaly is volt ünnepély, 
szavalás, éneklés, bejöttek a szülők, de ő az egészből kimaradt: apukám, a 
te hadarásodat most nem vesszük igénybe (Móni)! Remélte, idén legalább a 
kórusba bejuthat. 

Április negyedikén a szovjet hadsereg legyőzte a németeket 
(Görögági), és a Magyarország föl lett szabadítva, és kezdődött a 
szocializmus. Jól van, Ágika, okos vagy, hadd lám, emlékszel-e még a 
tavalyi versre, amit olyan szépen szavaltál. Görögági harákolt, s — a többiek 
nagy örömére — csak annyit tudott kinyögni: éljen... éljen... pillanat, 
mingyár mondom... éljen a... 

A béke, segített Móni, éljen a béke, ismételte Görögági 
paradicsomszínűen, mely a nép... mely a dicső nép... nem, ez később jön, 
hanem a hős szabadítónk. .. 

Na, majd átvesszük, ülj le. 

Móni az idei rendezvényt a közösségi elv érvényesítésével akarta 
létrehozni, legutóbb, ugye, aki nem kapott szerepet, az megsértődött, most 
mindent közösen csinálunk, kivéve Ági versét, ami már bevált, az lesz a 
nyitószám. Utána két szavalókórus és közös éneklés következik. A 
szavalókórus azt jelenti, hogy egy verset soronként elosztunk, mindegyiket 
más fogja mondani, illetve többen, nem könnyű, nagyon kell figyelni. Ami 
pedig a közös éneklést illeti, valamennyien ott fogtok állni, és akinek nem 
megy, az majd csak tátog. 

Az első versből Móni kihagyta, ám a másodikban két teljes sort 
juttatott Öcsinek. 1. Kéz a kézben építjük a szebb jövőt (ezt egyedül); 2. 
Zakatol a sok okos gép (ezt harmadmagával). Móni nádpálcával vezényelt, 


hiába, a szavak zűrzavarrá kavarodtak. Öcsi különösen sokat rontott 
izgalmában, Móni szemrehányóan csóválta a fejét, kisapám. . . 

Tesséknekem odaadnia könyvet, haddgyakoroljak otthon. Móni 
kétkedő tekintetét látva gyorsan hozzátette: éntudokolvasni! 

Már megint fontoskodik, mondta félhangosan Görögági, Öcsit elfutotta 
a méreg, igenis tudok, kivette Móni kezéből a könyvet, nagyot nyelt, s 
rekedt hangon kezdte: A v-e-r-s a-1-k-a-1-m-as s-z-a-v-a-I-ó-k-ó-r-u-s-o-s f- 
e-I-d-o-1-g-o-z-á-s-r-a. . . 

Jól van, kisapám, elég, Móni visszakérte a könyvet, hm, esetleg 
megpróbálhatnánk, hogy te legyél a mi kis karmesterünk, mit szólsz hozzá? 
Öcsi szerényen vonogatta a vállát, ám a többieknek nem tetszett ez a 
fordulat, én 15 tudok olvasni, harsogta Kerényipaja, én is, én 1s, én Is, 
legalább öten jelentkeztek. A könyv körbejárt, ötből három igazat mondott. 
Móni négy gyufaszálat — egynek a fejét letörte — szorított az ujjai közé, 
sorsolni fogunk. Kerényipaja győzött, himlőhelyes arca lángolt a gőgtől, 
lengette a nádpálcát, elkészülni, vigyáááz, kéész, rajt! 

Bodor füstöt fú a kémény magosra, 
Acélt dübörög a kohó vastorka, 
Még vasárnap sem áll a gyár, 
Kommunista műszakra jár 
A munkás! 

Kézakézbena jövőt... aszépjövőt. . . aftene egyemeg! — behúzta a fejét. 
Jaj, kisapám, Móni sóhajtott, figyelj oda! Hátjóóóvanna. 

Kerényipaja suhogtatta a pálcát, ez mindig elroncsa. Na mingyárt 
kileszek állítva, gondolta Öcsi. 

Pihenésképpen énekeljünk! 

A párttal a néppel egy az utunk, a jelszavunk munka és béke, mi 
kommunista Ifjak ittvagyunk, mert bennünk apáink reménye. . . 

Ebéd (Öcsi ezúttal asztalnál ülve kapta): köménymagos leves, 
kelkáposztafőzelék sült hússal, alma. Utálta a kelkáposztát, de hősiesen 
lenyomta, a rágós mócsingot pedig a szája szögletébe tolta a villával, ott 
fogja raktározni. Péntek van! 

Egyébként sem könnyű megbirkózni az ilyen ruganyos, cipőtalpszerű 
hússal, hiába nyeldekli, minél erőszakosabban tereli a nyelvével a torka 
felé, annál inkább öklendezik. Még szerencse, hogy a szájat üregesre 
csinálta a jóisten. 


A csendespihenő alatt a fogsora és az ajka közti résben tárolta a 
mócsingot. Utána kénytelen volt a szájpadlására ragasztani, mert különben 
Móni észrevenné a dudort. Akit finnyáskodáson kapnak, a sarokban töltheti 
a délutáni játékidőt. 

Nem nagy ügy, egy ilyen húsdarabbal prímán elvan az ember, csak 
beszélni nem ajánlatos. Mikor az anyja érte jött, gyorsan magára kapta a 
kabátját, s szaladt le a lépcsőn. Ne rohanj, Öcsikém, várjál! Mire anya az 
udvarra ért, már kiköpte. Mi ütött beléd, fiam, futkorászol, mint egy 
bakkecske, na, majd szeptemberben a iskolában. . . 

Megtanulom a rendet! — fejezte be Öcsi az ezerszer hallott mondatot. 
Ne pimaszkodj, hanem gyere, alig állok a lábamon, máma nehéz napom 
volt, haza 15 kellett hoznom a munkát. Hazahozott munka. Apa és anya 
hatalmas kartonlapok fölé görnyed a kerek asztalnál a hálószobában, apa 
számokat diktál, anya különböző színű tollakkal beírja a nyomtatott 
rubrikákba, a korábbi följegyzéseket gépradírral és zsilettpengével törli. A 
csiricsáré számsorok átlógnak a szomszédos rovatokba, kitekeregnek a 
margóra. Emtézé: kétezerkétszáztíz, utosz: háromezerötszáz, mondja apa 
összeráncolt homlokkal, ez 15 féltengely? — kérdezi anya, igen, féltengely. 

Öcsi tudja, az emtézé és az utosz: traktorok, anya rendeli hozzájuk az 
alkatrészeket. Megy a traktor, megy a kombájn, aratnak, Lesz kenyerünk, 
dagadozik az asztag... 

Mikor idáig értek a költeményben, Görögági rontott, Öcsi pedig 
kibökte: a zén anyukámon múlik, hogy tudjanak működnia traktorok. 
Kerényipaja ciccentett. Detélleg, két... a zösszes traktorhoz őadjaa 
zalkatrészt, ésha nemad, akkornincs! Maradjunk most a versnél (Móni), 
elölről! 

Bodor füstöt fú a kémény... 

Apa kettétöri a Mátrát, rágyújt, lapoz, hengerfejek. Apa mindig segít 
anyának. Nem csak a traktormunkában, a főzésben 1s, a krumplihámozás 
például az ő reszortja. Öcsi szerette nézni, ahogy apa ott áll a 
konyhaasztalnál, csücsörített szájjal, egyik kezében a krumpli, másikban a 
hámozókés, minden mozdulatra rábiccent a fej ével, a háta 15 ring, egész 
teste részt vesz a paprikáskrumpli létrehozásában. A fölvágott darabokat 
magasról hajítja a lábosba, mintha haragudna rájuk. 

Utoszhoz fékcsövek: ezerhétszázötven. Anya olyan közel hajol a 
papírhoz, hogy az orra szinte érinti, zsilettel kapirgálja, prk, prk, a finom 
port a hamutartóba söprt. 


Zakatol a sok okos gép, munkálkodik a dolgos nééép! 

Lesz kenyerünk... Mindennapi kenyerünket addmegnekünkma. 

Vasárnap gyónás. Anya este megmosta Öcsi haját, reggel levágta a 
körmét, kefével gyötörte a búbot, fehér inget adott rá, s az ünneplő 
(kantáros) nadrágját. Apa nem mutatkozott. Angelika a ház előtt várta. A 
templomig egy szót sem szólt hozzá, ünnepélyes hallgatásba burkolódzott. 
Öcsi a bűnlajstromán tűnődött. Hacsakazt vallombe, amita zAngelikának, 
azmár önmagábanis bűn, most mindent elkell mondani, mindent! 

A templom kihalt, csupán néhány öreg nénike gubbasztott a 
padsorokban. Angelika a cirádás, sötétbarna házikóhoz vezette. Várni kell, 
van benn valaki, súgta, megszorította a kezét, csak bátran, Jeremiás! 
Otthagyta, kopogósan vonult az oltár felé, leült elöl, s rögtön imádkozni 
kezdett. Talánértem imádkozik, gondolta Öcsi, szipákolt, rámfér. 

Csöndesen nyílott a gyónófülke ajtaja. Juliska lépett ki, Öcsinek tátva 
maradt a szája. A szőke lány feszes nadrágján keresztül tisztán látta a 
rózsaszín húst, a kerek íveket, és... a bozontot. Jézusom. . . 

Juliska nem vette észre, megállt az oszlopnál, begombolta a 
ballonkabátját. Tehát Juliskais. Közbenpedig meztelenkedika 
zErdőssanyának! Lehet, hogy pontazt. . . pontazért? Biztos engemis 
bemondott. . . 

Angelika integetett, gyerünk! Öcsi sietve a fülkébe ugrott, a térdeplőre 
huppant, Atyánakés Fiúnakés Szentléleklstennek nevében ámen, gyónoma 
mindenható Istennekés Istenhelyett neked lelkiatyám, hogy kiskoromtól 
fogva ezeketa bűnöket. . . 

A celofánnal borított farács zizegett, Öcsi erőltette a szemét, hogy 
belásson, de csak sejtette odaát a pap arcát, pak, pak, miez, kopoga 
lelkiatya? 

Halkabban, fiacskám, nem kell kiabálni, sziszegte a pap, és csukd be 
szépen az ajtót! Engedelmeskedett, azután zavartan meredt a rácsra. Mire 
vársz, fiacskám, kezdjed már! Mit? — kérdezte ő főbe kólintottan. Hát 
soroljad a bűneidet, de ilyen halkan, ahogy én beszélek. Előszöris. . . 
szüleimnek sokbánatot okoztam, mert rosszalkodta, és... torkoskodtam, és 
nem mondtam igazat, és... és rongálniszoktam. . . kaparom a falat. . . 

Aztán? 

Aztán... aztán paráználkodtam! — vágta ki. Semmi más nem jutott 
eszébe, kétségbeesetten próbálta fölidézni a hosszú 
lelkütsmeretvizsgálatokat, amikor vétkeinek elszámlálása oly sokáig tartott. 


Kész? 

Öcsi imára kulcsolt tenyere ragadt az izzadságtól. A túloldalról 
türelmetlen mocorgás hallatszott, azután: teljes szívemből, súgta a pap. 
Géptesen folytatta: bánom mindenbűnömet, mertazokkala végtelenségig. . . 
végtelenüljóés szeretetreméltó Istent megbántottam, erősen fogadom, 
hogytöbbé nemvétkezem ésa bünrevezető alkalmakat elkerülöm, kérek 
üdvös elégtételtés föloldozást. 

Öt hiszekegyet és öt miatyánkot kapott penitenciául. Ego te abszolvo. 

Vége. Föltápászkodott, hamarjában nem tudta, merre van az ajtó, se 
kilincs, se semmi, nyomni kell, súgta a lelkiatya, Öcsi nagyot lökött jobbra, 
majd balra, egyensúlyát vesztve fordult ki a fülkéből, mellbe taszítván azt a 
pöttöm nénikét, aki lehajtott fővel várakozott gyónásra. Bocsánat. 

Leült hátul. A pad hidege csípte a fenekét. Hiszekegy... (1.) Az ujján 
számolta, ahogyan Angelikától tanulta. 

A templom kerek, festett ablakán (röpködő angyalok a fellegek fölött) 
beszűrődő napsugarak a szemébe sütöttek, lehunyta. Harmadnapona 
halottaiból föltámada, felménea mennyekbe, üla mindenható Atyalstenneka 
jobbja felől... 

Szipogott, érezte, pillanatonként egy-egy kilóval könnyebbedik a teste 
(vagy inkább a lelke?), a súly helyét sima, hűvös nyugalom foglalta el, 
hiszeka Szentlélekben, akatolikus keresztény anyaszentegyházban, 
abűnökneka bocsánatában, atestneka föltámadásában ésa zörökéletben 
ámen. Hiszeegy. . . (2.) Biztosan tudta, Isten valóban föloldozta, pedig ő a 
gyónást 1s elrontotta, de Isten megérti, hogy az ő szíve tele jóakarattal, arról 
igazán nem tehet, hogy a 

végén mindig balul ütnek ki a dolgok. (3.) Milyen szépis leszaz, 
amikormajd eltemetnek, ésa zúristen színe elé visznek, éső fölemel 
magához, nemkülda pokolba, hanem beereszta mennyországba. (4.) 
Akármit beszél apa, muszáj, hogyő létezzen. (5.) 

Miatyánk... (1.) 

Sírhatnékja támadt, annyira elérzékenyült. (2.) Most megtisztultam, 
dejóez. Ha tudtamvolna, hogyilyen... (3.) ilyen könnyű. . . (4.) márrég 
jöttemvolna gyónni. Utolsó. (5.) Mikor kikászálódott a padból, Angelika 
odajött hozzá, gyere, Jeremiás. A szenteltvíztartónál megnedvesített kézzel 
keresztet vetettek, térdet hajtva az oltáron érettünk szenvedő Jézusnak. 
Tükrös fények melengették az utcát, tavaszi neszek és szagok mindenütt. 


Angelika alagsorába is belopództak a világosság pászmái. Öcsi még 
sosem Járt Itt délelőtt, ugrált lefelé a lépcsőn, végigjáratta a szemét a 
szürkére kopott fehér vakolat repedésein, képtelenségnek tűnt, hogy e szelíd 
folyosón szokott ő rémeket látni. 

A szent asszony madártejet készített, vaníliaillat áradt szét a szobában. 
Az én hibám, Jeremiás, nem tudhatta, hogy a gyónást suttogva kell, nem 
baj, majd legközelebb... különben jól ment? — telemerte a tányért, nyújtotta. 
Öcsi Erdőssanya mozdulatával (jobb kéz vízszintesen a levegőbe nyes) 
jelezte, hogy minden rendben. 

A puha fellegek olvadnak a szájban, az aranysárga lé édes-langyosan 
cirógatja a nyelőcsövet. Ízlik? Nagyon! Kérsz még? Hát... 

Anya, temérnem csinálsz sose madártejet, amikorén annyira szeretem? 
Ugyan, Öcsikém, ezt most hallom először! , semmiből se áll, legyen 
vacsorára madártej? Legyen! 

Egy olyan vastag, tojásos lötty, émelyítő cukorízzel, rajta gyűrt 
párnákra emlékeztető puffadékok úszkálnak. Két kanállal se ettél, akkor 
miért kérted? — anya csípőre tett kézzel magasodott föléje, így próbáljon az 
ember a kedvetekbe járni. ..! Öcsi hősiesen belapátolta a tányér tartalmát, 
ezmost egy jócselekedet, gondolta. 

Lezajlott az ünnepély az óvodában. Öcsi nem vallott szégyent, hiba 
nélkül fújta el a rá osztott sorokat, teli tüdőből énekelt a kórusban, nem 
piszkálta sem a szomszédait, sem az orrát. 

A szülők a falak mentén tömörültek, s minden műsorszámot buzgón 
megtapsoltak. Fölfedezte az apját az ablaknál, de az anyját nem látta. 

Anya mérnem jöttel? Mert nagyanyádat kellett a kórházba vinnie. 
Mér? Mert nagyanyád beteg. Mér? Mert. . . már idős, és a szervezete néha 
rendetlenkedik, főleg a veséje, most bement a kórházba, hogy rendbe 
hozzák, anyád pedig elkísérte. 

Pontmost, dünnyögte Öcsi rosszkedvűen, nem lehetettvolna máskor? 
Az nem úgy van, örülni kell, hogy egyáltalán fölvették, csak Blejel 
doktornak köszönhető, soron kívül szerzett szabad ágyat. Mér? Hát. . . 
háromszáz forintért. Fizetni kella kórházba? Nem... illetve... nem nagyon. 
Kórházide, kórházoda, nemszép tőle, gondolta ő, éppen most, amikor 
bennevoltama versbe. Ésa... vasárnapa zelsőáldozásomra eljön? Oda igen, 
oda majd ő megy. Tenem? Én nem. Azért, mert nekeda zlsten nincs? 
Pontosan azért. Éste haragszol, hohgyén. .. hogya... érted!? Nem 
haragszom, morogta apa, tehátigen, gondolta Öcsi. Látta az apja becsukódó 


arcán, hogy már hallgatni fognak hazáig. Lépteik ritmusára megszólalt 
benne a zárószám, a kedvence, afolyónálállt Dunnyuska, Dunnyuska-a, 
Dunnyuska, alkudottépp egycsónakra, csónakra-a, csónakra. .. Napokig 
zümmögött az agyában e csiklandós dallam, sehogy sem tudott szabadulni 
tőle. 

Esti ima: Üdvözlégy Mária, malaszttal teljes, Dunnyuska-a, 
Dunnyuska. . . 

Díszszemle. Túl későn érkeztek, a kordonhoz szorult tömegben nem 
lehetett előre furakodni. Időnként az apja a nyakába vette, ám onnét sem 
látott sokkal többet. Csákók, kardok: a lovassereg. Szuronyhegyek, 
tányérsapkák: a gyalogosok. Ferde csövek: az ágyúk. Vasgömbök tetején 
derékig kilógó, tisztelgő harcosok: a tankok. Tomboló zajzavar, zsőőőőőő: a 
halkabb pillanatokban: pfftárá pfftárá pff, pff, pff (Rákócz1-induló). De 
végig, szünet nélkül: Dunnyuska-a, Dunnyuska. Mintha a tér fölé magasodó 
Sztalinelvtárs (bronz) 15 ezt dúdolná. 

Meglátogatták a nagymamát. Mozdulatlanul feküdt a tiszta fehér 
ágyon, szürke haja az égnek állt. Öcsi puszit nyomott az arcára, bőrét 
végigkaristolták nagymama sörtéi. Persze, itta kórházban biztos szégyellné 
ollóval vagdosni, gondolta, Dunnyuska-a, Dunnyuska. De még szörnyűbb, 
hogy az első áldozásra indulván, a templomból az utcára szűürődő 
orgonaszóban is: Dunnyuska-a, Dunnyuska. Öcsi nagyokat nyelt, s a 
tenyerébe karmolt, bocsássmeg, Isten, sűrűa zerdő, nap sosejárja, nemszól 
benne csahalohogány. A templomban előre ült, remélvén, hogy Isten 
közelsége segít legyüűrnie ezt a makacs muzsikát. Valóban, amikor a pap 
bevonult kíséretével, Öcsiben áhítatos csönd lett. Hátrasandított. Anya a 
gyónófülkének támaszkodva álldogált, és — semmi kétség — sírt. Csaknema 
záldozás miatt? Vagy... talánazért, merapa. ..? Zavarodottan fészkelődött 
odakéne mennihozzá, megvigasztalni. 

Nem mert fölállni, túl közel volt az oltárhoz, az imádkozó 
lelkiatyához, mitszólna, haén kicsörtetnéka sorból? Ismét hátranézett, az 
anyját már nem látta. Ésa zAngelika holvan? Tekergette a nyakát, de a szent 
asszonyt sem találta meg. 

Előkotorta a zsebéből az anyjától kért forintost, tenyerei közé 
szorította. Amikor aztán hozták a perselyt, látványos mozdulattal dobta be, 
tessék, Isten. 


A mise végén beállt az ostyára várók sorába. Odajött hozzá az egyik 
ministráns, kérdezte, hogy elsőálodzó-e, majd — három fiúval és két lánnyal 
együtt — az oltár kőkorlátjához vezette. Le kellett térdepelniük, a pap 
otthagyta a felnőtteket, s először az ő szájukba adta az ostyát, Krisztust 
testét. Soronkívül foglalkoznak velünk, gondolta Öcsi, mint nagyivala 
kórházban. Lehajtotta a fejét, ahogy kell, igyekezett mozdulatlanul tartani a 
nyelvét, az ostyát megrágni szigorúan tilos, magyarázta Angelika, az ember 
szépen megvárja, míg szétmállik, azután lenyelt. 

Igenám, de a síkos korong a torka felé csúszott, Öcsi öklendezett, nagy 
nehezen visszaköhögte, a nyál az állára fröccsent, óvatosan a keze fejébe 
törölte. Akkor az ostya fölragadt a szájpadlására, jesszus, ez sosefog 
szétmállani nekem, a többi elsőáldozós már a helyére ment, csak ő 
küszködött ott egyedül. Eszébe jutottak az óvodai mócsingok, kaparta a 
nyelvével az ostyát, hiába. A pap ránézett, intett neki, hogy térjen vissza a 
padsorba, demég ittvana szájamba, nyögte Öcsi hangtalanul, a pap újra 
intett, ő égő arccal állt föl, ilyena zén formám, iszkolt hátra, s akkor... jaj! 
Az ostya hirtelen a fogai közé siklott, ő önkéntelenül megrágta, úgy nyelte 
le. 

Namostvégem. Mostvégemvan. Ezfőbűün. Főfőbün. Búgott az orgona. 
Várta, hogy lesújtson rá az Isten, amiért beleharapott Krisztus — Istennek fia 
— testébe. Ezt nem lehet megúszni szárazon. 

Ráadásul — amikor mindenki fölállt — ülve maradt a zsoltár alatt, 
magába roskadva. Persze, mostmár tökmindegy. Úgyis végemvan. 
Ezekután... 

Szipogva készült a halálos csapásra. Az járt a fejében, hogy akkor 
aztán sírhat anya, ha ő itt... ha ővele... ha őt. . . 

Angelika sosem mondta, mit tesz az Isten a hozzá hasonlókkal. És 
ahogy teltek a másodpercek, pislákolni kezdett a reménység, talánha hamar 
meggyónom.. talán föloldozhata pap. Negyven miatyánk, negyven 
hiszekegy. Vagy száz. Legalább. 

Riadalma csillapodott. Látta a közömbös arcokon, hogy senki sem 
vette észre, mi történt. Talán a pap. ..? Ágaskodott, tekintetét odakínálta a 
papnak, vessen rá szigorú pillantásokat, vagy ráncolja a szemöldökét, ha. . . 
Nem. A pap énekelt. Imádkozott. Énekelt. Imádkozott. Áldást osztott. 
Ővele nem törődött. 

Majd megbeszélema zAngelikával. E gondolattól olyanféle 
könnyebbülést érzett, mint a gyónás után. Jó Jel. 


Dáádúúdáádúú, dóóó, hömpölygő orgonaszóval ért véget a mise. 
Keresztet vetett, s kábán ballagott ki a kapun. Dunnyuska-a, Dunnyuska. 
Elmosolyodott, na, helyben vagyunk. Miér sírtál? — kérdezte anyát. Én? — 
anya csodálkozott, miről beszélsz? 

Öcsi estére belázasodott. Vacogott a paplan alatt, a lába jégcsap, a feje 
tűzgolyó. Harmincnyolc öt, mondta anya apának elvékonyodó hangon, 
mikor kivette Öcsi hóna alól a lázmérőt. Fáj valamid, fiam? — apa a 
homlokára helyezte a tenyerét. Nem, csakfázok. Apa keze nyugalmat 
árasztott, ezjó, még hagyjad! 

Anya izgatottan sürgött-forgott, megnézte a nyelvét, tapogatta a 
gyomrát, a nyakát, a fültövét, újra bedugta a hőmérőt, mozdulatlanul tarsd a 
karod! 

Harmincnyolc hét. 

A szülei a benyílóban tanácskoztak, sutyorgásukból semmit sem 
hallott, de azt megértette, hogy komoly a baj. Sajogni kezdett a háta közepe, 
s hiába forgolódott, a fájdalom nem szűnt, inkább erősödött. Gyertekbe, 
mostmár van fájás! 

Amazok nyomatékos pillantásokat váltottak, apa kiment a szobából, 
hovamegy? — kérdezte Öcsi anyát. Hívja a doktor bácsit, hogy 
megvizsgáljon, biztonság kedvéért. 

Hú... késdöfések a hátában. Talána zostya miatt. ..? Anya gyógyszert 
hozott, s egy pohár vizet, vedd be szépen. Mi ez? Semmi különös, 
lázcsillapító. 

Erzsébet anya segítségével összeszedte a saját ágyneműjét, közben 
bizalmatlanul méregette Öcsit. Micsináltok ti? A nővéred a kanapén fog 
aludni, mert hátha. . . talán ragályos, sosem lehet tudni. . . az ilyen 
kiütések... 

Kiütések? — az arcához kapott. Apró dudorok. A nyakán 15. A mellén 
15. Jesszus! Ezér égettúgy a pofám. 

Kapd már be a gyógyszert, szólt rá anya. Engedelmesen a nyelvére 
rakta, kortyintott a vízből, szétáradt a szájában a keserűség. Jól van, 
Öcsikém. Ő kiabálni kezdett, ne Öcsikézz, én nemvagyok Öcsike, ezerszer 
kértemhogy ne Öcsikézzetek! Rendben van, Öcsikém. Anya!!! Apa jelent 
meg az ajtóban, nyugalom, fiam, ne hagyd el magad, hamarosan ttt lesz a 
doktor bácsi, tudod, a Ganz doktor bácsi, a bajuszos. Erzsébet kivonult a 
cuccával, apa az ágy szélére ült, tudom, Öcsikém, hogy fáj, de... 


Nemvagyok Öcsi!!, én Jeremiás vagyok! Apa ütődötten nézett rá, majd 
anyára, és megint rá. Ő a fal felé fordult, hagyjatok békébe. 

Félrebeszél, súgta anya apának. 

Nagyot rúgott a paplanba, nemvagyokén hülye, gondolta, mérbánnak 
velemúgy, mintegy hülyével? 

Később — mikor anya kiment — megkérdezte: apa, tetudod, hogy mivan 
velem? Sejtem. Akkor mongyad! Hát... beteg vagy... kanyarót kaptál, vagy 
himlőt. 

A hatodik csapás: hólyagos fekély, fekete himlő! 

Mikor fogok meghalni? Sokára, felelte az apja erőltetett nevetéssel, 
nagyon sokára. Hazudik, gondolta Öcsi, tisztasor. . . mérnem lehet 
megmondania zigazat? , nemvagyokén gyerek, értemén, tudomén. Behunyta 
a szemét. 

Fiúcska! 

Csodálkozva egyenesedett föl, nahát, a zIlonka, anya, anya, a zIlonka 
visszajött hozzánk, könnyebb leszmajda háztartás! Az anyja nem válaszolt, 
biztos már lefeküdtek aludni, igen, az ajtón túl sötétség. 

Jeremiás! — Angelika közeledett, Öcsi a falnak vetette a hátát, 
Jjajdejó... Angelikanéni, én nemakartam. . . véletlenvolt, ésmost mégis. . . 

Halkabban, fiam, úgy, ahogy én beszélek! — a lelktatya. Angelika 
előrelátó, idehozta nekem, hogy gyónhassak. 

A pap köpenye lobogott, kezét magasba emelte, Öcsi lesütötte a 
szemét, gyónoma mindenható Istennek... 

Juliska lépett be az ajtón, ballonkabátja szétnyílt, alatta semmi, csak a 
meztelen hús. Finom vállrándítás, a ballon a földre hullik. Csakígy.. . 
mindenki előtt? Ám addigra már ketten maradtak a szobában, hova 
lettekezek? — perzselte a bőrét a látvány, Juliska kacsintott, megmarkolta a 
bozontját a... ort, ahogyan Erdőssanya mutatta. Kéremszépen, netessék. .. 

paráználkodás... netessék! Dugd be a fütyidet, dugd be ide, Juliska 
föllibbent az ágyra, illegette magát, mintha tükör előtt volna. Netessékezt. . . 
Jaj... 
Semmi baj! — Ganz doktor májfoltos arca cserepekből állt össze, ujját 
végigjáratta Öcsi dudorain, semmi baj, ismételte gondterhelten. Ő 
körülsandított, a háttérben apa és anya. Hovalettek? — a szeme lüktetett, 
behunyta. Ülj föl, meghallgatlak. Minek? A doktor bácsi heherészett, apa 
Öcsi háta alá nyúlt, tartotta a vizsgálathoz, mint egy bábut. A doktor 
kopogtatott, tapogatott, hallgatózott, sóhajt! , sóhajt! — ismételgette. Azután 


félrehívta apáékat a sarokba, tompított hangon tárgyaltak. Öcsi alvást 
színlelve fülelt. 

Tüdőgyulladásra gyanakszom, de a kiütéseket viszont nem értem, evett 
valamit ez a gyerek, amit máskor nem szokott? Anya fölsorolta az aznapi 
étkeket, a doktor nyökögött, a fene tudja... Anya tördelte a kezét, biztos 
hogy nem kanyaró, vagy skarlát, vagy. ..? Fordulj a hasadra, injekciót kapsz 
(Ganz doktor). Nem mozdult, énalszok, gondolta. Anya a vállát 
nyomogatta, Öcsikém! Nemvagyok Öcsikém! Na jó, apa elvesztette a 
türelmét, hasra feküdni, gyerünk! Nemkell nekema zinekció. Ezt bízd rám 
(Ganz doktor), nem fog fájni. Öcs... fiacskám (anya), ne húzd az időt, 
tudhatod, hogy csakis a te érdekedben... 

Nemkell nekema zinekció, hagyjatok békén. Apa a karjába markolt, de 
Öcsi a falnak vetette a hátát, az ágy támlájába kapaszkodott, hagyjatok, 
úgyis meghalok. Beszélsz összevissza (anya), tüdögyulladásba nem szokás 
belehalni. Annyira félsz attól a kis szúrástól (Ganz doktor)?, nem fog fájni, 
becsületszavamra, észre se veszed majd. Azt akarod (apa), hogy 
kényszerítsünk? 

Megmakacsolta magát, hagyjatok. Azok tanakodtak, majd 
mindhárman ráugrottak, anya a lábánál, Ganz doktor a derekánál, apa a 
karjánál, ő karmolt, csapkodott, harapott, rúgkapált, nem bírtak vele, 
visszavonultak. Nemkella zinekció, semmisekell, acsarkodva döngette a 
falat a hátával. 

Behívták Erzsébetet, négyesben kezdték újra a támadást, na teis, 
terohadt, kéjesen a nővére mellébe öklelt a fej ével, Erzsébet ettől 
felbőszült, akkorát sózott a gyomrára, hogy elállt a lélegzete. Pillanatnyi 
gyöngülését apáék kihasználták, a hasára fordították, anya letolta a 
pizsamanadrágot. Még hánykolódott egy darabig, aztán belátta, minden 
hiába. A szúrásnál 15 jobban fájt Erzsébet jelenléte, vigyoroga rohadék, 
övönalul ütött, ezigazán nemgilt. 

Ahelyetthogy megmondanák őszintén. . . durváskodnak itten. Engem 
nemlehet becsapni, tüdögyulladásoznak ésinekcióznak, közbe 
hólyagosfekélyem van, feketehimlő, apais mondta, himlő. .. Így bánnakegy 
haldoklóval. .. 

Lihegett. Hívjátoka zAngelika nénitide! Nemhalljátok? Sötétség. 
Amikor szükségvolna rájuk, kimennek, ésleoltjáka villanyt... Angelika! 
Angelikanővér! Angeeliikaa!!! A zutolsókenet kell, merén... Énmár. . . 
hévalaki! 


Nemhallják. 

Gyűrkölte a nyirkos paplant, fölkavarodott gyomrából visszajött az 
este lenyelt gyógyszer epeíze. Angelika! Anya! Ilonka! Vagyvalaki! Ne, a 
Ganzdoktort küldjétekel, hagyjatok! Bágyadt fények a szobában, 
csuromvizesen ébredt, anya a redőnyt húzta föl, hogy vagy? Ellenségesen 
hallgatott. Mindjárt itt lesz a doktor bácsi! 

Reggelire kekszet kapott teával, bánatosan majszolta. Hogy vagy 
(apa)? Kétértelmű fejmozdulattal válaszolt. Hogy vagy (Erzsébet)? Nyelvet 
öltött, biztosra vette, hogy a nővérét anyja küldte be, magától nemjutna 
eszébe, felőle megdögölhetekén. 

Hogy vagyunk (Ganz doktor)? Jól, mondta gyorsan, nehogy a 
bajuszosnak kedve támadjon egy újabb döfésre. A doktor hallgatózott, 
kopogtatott, tapogatott, sóhajt! , sóhajt! — csóválta a fejét, nem tetszik ez 
nekem. Nekemse. 

Anya az ebédet 1s ágyba hozta. Rántott leves, krumplipüré, tükörtojás. 

Beoldalgott Erzsébet, az asztalra csüccsent, lábát lógázva figyelte Öcsi 
kosztolását. Mitakar ezitt? — úgy tett, mintha észre sem venné a nővérét. 

Kórházba mész, bökte ki Erzsébet. Én? Te. A nagyihoz? Dehogy, 
gyerekkórházba. Mér? Hülye, hát mire való a kórház, ott gyógyítják a 
betegeket. 

Gyanakodva fogadta a hírt, taláncsak heccel. Honnantudod? 
Hallottam, anyuék megbeszélték a Ganzzal. Aha... ésmérnem mongyák 
megnekem? Nyilván közölni fogják, ha itt lesz az ideje. 

E szabatos stílussal Erzsébet fokozta Öcsi ellenszenvét, örökké 
Jjátsszaa zeszét. Rosszkedvűen kapirgálta a villával a tányért, mindent 
éntudokmeg legutoljára. 

A kiütések már az egész testét berücsközték. Fáj (anya)? Nincs válasz. 
Ne vakargassad (apa), Jó? Nincs válasz. Kíváncsi vagyok, mikorakarják 
közölni, gondolta. Miértelme vanenneka zőszintétlenségnek? 

N-e I-e-g-y-ü-n-k ő-s-z-1-n-t-é-k. . . 

A göböcskék nem fájtak, csak viszkettek, minél többször szántott 
rajtuk végig a körmével, annál inkább. Lehethogy ezisa büntetésbe tartozik. 

Apa és anya, akár egy gyászmenet, megálltak az ágy lábánál. Tudom, 
Öcsi legyintett, kórház. Apa vitte be, taxin, kora reggel. Hosszú volt az út, 
lassan eltűntek az ismerős utcák. Ezmég Pest? Újpest. 

Flegmája csak addig tartott, míg az apja a kockaköves folyosókon a 
kórteremhez vezette. Fehérre mázolt falak és padok, tömény gyógyszerszag, 


a duplaszárnyú ajtó nyitva, látszanak a vaságyak, legelöl egy puffadt fiú 
kivörösödve harákol, majd zsebkendőjébe köp. Öcsi gyomra fölkavarodott, 
s hirtelen tört rá az ijedtség, az apja sorsára fogja hagyni ezen az utálatos 
helyen, mileszvelem? Magában darálni kezdte a miatyánkot. 

Ne szarj be, testvér! — apa átölelte, lesz még szőlő, lágy kenyér. A 
mondat második felét énekelte. Dalolászik, gondolta Öcsi, könnyűneki, 
mingyár elmegy, deén...? 

Jött Ganz doktor, megveregette az arcát, na Öcsi, ablaknál lesz az 
ágyad, mit szólsz hozzá? Érezte, ez valami soronkívüliség, mégsem tudott 
örülni neki. Sokat adott volna érte, ha hirtelen otthon teremhetne, s 
lefekhetne a saját ágyába. 

Ehelyett át kellett öltöznie a csíkos kórházi pizsamába, apa biztatóan 
intett neki az ajtóból, ő úgy tett, mintha nem venné észre, végigvetette 
magát a hűvös ágyon. 

Öcsi! Öcsííi! — a szomszédja, egy füligszájú srác szólongatta. Mivan? 
— odafordult. Tudsz sakkozni, Öcsi? Nem nagyon, visszasüppedt az 
ormótlan párnába. Mégittis Öcsi fognak, gondolta leverten. 

Az ápolónő megmérte a lázát és a pulzusát, fölírta az ágy lábánál 
fémkeretben lógó papírra. Az a lázlap, közölte füligszáj, én pedig a Karcsi 
vagyok, tégedet mivel hoztak be? Aztmongyák, tüdőgyulladás. Karcsi 
legyintett, á, barétom, az semmise, az majdnem mindenkinek van itten, a 
sok fekvéstől. Asok fekvéstől? Bizony ám. Hülyeez, gondolta Öcsi, a 
fekvéstől nemlehet betegneklenni. Nem hiszed? Hát... nem nagyon. 
Kérdezd csak meg az orvostól, mert akit túl sokáig fektetnek, az KE ZESTSÁS 
tüdőgyulát kap, és ezen kívül kelések lesznek a seggén, tudd 15 meg. . 
látom, ez tégedet már nem fenyeget, skarlátod van, vagy mi? Öcsi nem 
válaszolt, Karcsi fontoskodva kijelentette: majd a vizit után tisztábban 
látunk, mingyár ideérnek. 

A vizit féltucat fehérköpenyes doktor volt, köztük Ganz, élükön pedig 
egy kis pocakos öregúr, a prof! — súgta Karcsi. Idegen szavakat mormoltak, 
melyek Öcsit a templomi szertartásra emlékeztették. Latinul 
beszélnekezek? Karcsi bólogatott, hát persze, a latin az orvosi nyelv. 
Köhögsz? — förmedt rá a prof reszelős hangon. Nemköhögök. Fulladsz? 
Nemfulladok. Viszketsz? Viszketek. A prof biccentett, a lázlapra pillantott, 
pneumónia, dünnyögte, átvilágítás volt? Ganz doktor a fejét rázta, még 
nem. Majd utána tisztábban látunk! Öcsi fölkapta a fejét, mintha Karcsit 
hallaná. 


A menet a túloldali ágyakhoz fordult. Pneumónija, pneumónyja, 
ismételgette magában Öcsi, hogy el ne felejtse. Később Karcsi 
felvilágosította, ez a tüdőgyulladás latin neve. 

Hányéves vagyte? Háromnegyed hét, és te? Hatleszek. Kis pisis, 
Karcsi vigyorgott. Vagyte! Na, csak meg ne sértődjél nekem. 
Hátjóóóvanna. . . iskolábajársz? Nem, én mindig beteg vagyok, 
tüdőtályogom van és gennyes köpetem, abcesszusz pulmonisz. Miótavagy 
Itten? Hajjaj! — Karcsi belezongorázott a levegőbe, nem 15 megyek ki innét. 
Hanem? Hanem meghalok. Pontte? Pont én, mit szólsz hozzá! 

Ezek után már nem tünt olyan nagy dolognak, hogy ő két napja 
egyfolytában a halálra készülődik. Talánitt mindenki? 

Az ebédet kerekes zsúrkocsiról osztotta egy — Ilonkára hasonlító — 
asszonyság, az éjjeliszekrényre rakta a tányérokat. Tésztás leves, tejberizs 
kakaószórattal, meggybefőtt. Mindig ágybalehet kajálni? — kérdezte 
Karcsitól. Persze. Nemrossz. 

Dugi1g ette magát, elálmosodott. Mire fölébredt, már égtek a 
porcelánburás lámpák. Ásítozott. Na (Karcsi), játszol egy parti sakkot? 
Játszhatok. 

Tíz lépésben kikapott, folyton elnézett valamit, pedig Karcsi rá-rászólt, 
ne oda, ott sakkba lépsz; hülye, rögtön lecsapom a királynődet, ha nem 
véded a bástyával; vak vagy?, nem látod a futómat? Hátjóóóvanna. 

Nyújtózkodott, most micsinálunk estig? Döglünk. Tessék??? 
Heverészünk, barétom. Nemlesz vizit vagyvalami? 

Karcsi röviden ismettette a napirendet. Vizit csak délelőtt van, a 
vizsgálatok — röntgen, ékágé, vérvétel satöbbi — úgyszintén. Ebéd és 
vacsora között: folyamatos döglés, esetleg séta a folyosón. 

Nemuncsi? De igen, az kell a gyógyuláshoz, semmi izgalom, sok 
szundi, rendszeres étkezés, hm, szereted a mákos tésztát? Igen, mér? Mákos 
tésztát kapunk vacsira, cseréltem volna. Hogyan? A holnapi húsomat 
odaadnám érte. Honnéttudod, hogyma mákostészta lesz? Anna nővér 
mondta. Nővér? Hát a nővérke, az ápolónő. 

Öcsi megint rosszkedvbe süllyedt. Angelika nővér — a lelkiatya — a 
gyónás — az áldozás — a megrágott ostya — halálos bűn — Juliska — pokol — 
tűz... Kiütései lángoló viszketéssel jelezték, hogy nem múltak el, sőt. 

Három fehér tablettát adott az éjjeles nővér vacsora után, vedd be. 

Délelőtt röntgenre vitték, a félhomályos vasfülke: akár egy modern 
gyóntatószék, csak éppen állni kell benne. A viziten semmi új, köhögsz?, 


fulladsz?, viszketsz? — a prof megtapintotta a dudorokat, fölvételek? Csak 
holnapra ígérik, mondta hátul Ganz doktor, holnapra, ismételte a prof 
ellenségesen, Ganz doktor széttárta a karját, a prof biccentett, akkor 
penicillin, Ganz 

doktor vadul bólogatott. 

Délután bejött anya, Öcsi csodálkozott, tudta, csak szerdán és vasárnap 
van látogatás, később Karcsi elmagyarázta, hogy húsz forintért a portás 
félrefordul. 

Soronkívüliség. 

Anya négy krémest hozott, és egy sárga villamost, tudott csöngetni, ha 
az ember megnyomta az áramszedőjét. Öcsinek nagy sikere volt vele a 
kórteremben, a kocsi kézről kézre járt, muti, add ide, nekem 1s! 

Ebéd után sakkozott Karcsival, vesztett. Benézett hozzá Ganz doktor, 
hogy vagy, kislegény? Jól. 

Mintha évek óta volna itt, az óvoda, Angelika, Erdőssanya, a 
háromház udvara végtelen távolinak és elérhetetlennek tűnt. 

Döglés. A félálomban töltött órák a kórházi életet lebegő időtlenségbe 
burkolták, összefolytak a napszakok. Lassan elfeledkezett a halálról, 
halványult a pokol, és... az Isten 15. Először megrémült, amikor rájött, hogy 
itt még egyszer sem imádkozott, gyorsan végighadarta a miatyánkot. Ám 
azután újra és újra megfeledkezett a napi kötelező imákról, lelkifurdalása 
jótékony bágyadtságba ágyazódott. Különbenis, a Karcsise imádkozik, 
őmaga mondta, pedig őneki tüdőtályogavanés gennyes köpetje, de nem 
imádkozik... 

A füligszáj srác kijelentette: ő materialista. Azmi? Hát, hogy szarok az 
istenre. Öcsi magában keresztet vetett. 

Háromszor kapott injekciót a fenekébe, biztosra vette, csakis Ganz 
doktornak köszönheti, a ző mániájaa zinekció. Anna nővér adta be, vele 
nem érdemes kötözködni, mert szó nélkül szájon vágja az embert. 
Akkormár inkábba zinekció. 

De a kiütések rendületlenül vesztegeltek a testén. Apa és anya mindig 
aggódva szemlélte a dudorokat, anya egyszer kifakadt: összevissza beszél a 
Ganz, szerintem halvány fogalma sincs, hogy mi ez! Apa csitította, 
világosan megmondták, allergia. Allergia, ismételte anya éllel, és evvel 
kész?, várjuk ölbe tett kézzel, hogy elmúljon magától? Én nem vagyok 
orvos. Talán át kellene vinnünk egy másik kórházba a gyereket. 


Nevigyetek! — ittmár jól megvagyok, gondolta. Úgyse a Ganz doktor a 
lényeg (Karcsi), hanem a prof. Igaz (anya), keresd meg a professzort. 

Apa bátortalanul fölvetette, hogy menjen inkább anya, hiszen ő 
kételkedik Ganz doktorban, végül aztán — te vagy a férfi (anya)! — 
kelletlenül elballagott a főorvosi irodába. Hamarosan visszatért. Na (anya)? 
Ugyanaz, allergia, látod, kár izgulni. Adtál neki? Apa az ujjával mutatta: 
kettőt. Nem kellett volna inkább hármat? De (Karcs1)!, a profnak 
háromszázat szoktak. Anya: szemrehányó tekintet; apa: legyintés. 

Vacsora: tej, körözöttes kenyér. Utóbbit Öcsi elcserélte két almára 
azzal a kövér sráccal, aki éjjel-nappal ugatva köhögött. 

Délutánonként már kiengedték őket az udvarra. Csak tíz percre (Anna 
nővér), rögtön jöttök befelé, miháncs szólok! Ez a miháncs Öcsinek nagyon 
tetszett. Miháncs bemegyünk, játszokveled egyparti sakkot! Á, Karcsi 
fintorgott, susztermattot kapsz megint, sose figyelsz oda. Hátjóóóvanna. 

A rövid séták idejére kiadták otthoni ruhájukat a fehér szekrényből. 
Öcsi rá sem ismert Karcsira abban a lötyögős kék öltönyben és szürke 
ballonkabátban. A pizsama sokkal jobbanáll neki. 

Újabban a vérét vizsgálgatta Ganz doktor, emiatt háromszor vettek 
tőle, vénából. Szőke nő a laboros, a sikeres műveletek után Balatonkockát 
ad. Barétom (Karcs1), az egy kúrva. Hogyértve? Ne viccelj, rájárnak az 
összes orvosok, mindig az ügyeletessel zárkózik be. Ezbiztos? Barétom! — 
Karcsi lemondóan ingatta a fejét. 

Este Öcsi a folyosón ólálkodott. Az ügyeletes szoba ajtajának 
tejüvegkockája mögött dereng a lámpa fénye. Lehethogy odabenn. ..? 

Juliskáról álmodott. Ő a tűzoltólétrán, Juliska pedig a fürdőszobában, 
mely tulajdonképpen a labor, fecskendőkkel, kémcsövekkel, klórszaggal. 
Juliska szétnyitja fehér köpenyét, csábosan integet, gyere be, ő nyújtja a 
kezét a párkány felé, aztán lezuhan a mélybe. Majd újra elölről. A harmadik 
zuhanásra ébredt. 

Séta után Anna nővér idegesen rohangászott a teremben, hol van 
Kovács Pisti? Kiaza Kovács? Hát a köhögős (Karcs1)! A köhögős nincs 
sehol. A srácok csoportokba verődve tárgyalták az esetet. 

A köhögős megszökött. Átmászott a kerítésen. A sapkája ott hevert a 
porban. Anna nővér vitte a bűnjelet az igazgatóságra. 

Nagy dolog (Karcs1), fogadok, estére visszahozzák, de holnapra 
biztosan. 


Lámpaoltás után kiáltozás hallatszott. Mivan? Karcsi fölkelt, a nyitott 
ajtóhoz lopakodott. Integetett Öcsinek, hogy jöjjön oda. 

A folyosón egy kopasz, vörös arcú férfi lökdöste maga előtt a 
köhögőst, ne bömbölj mán, te szerencsétlen, hadd abba, mer kiverem 
belőled a szuflát! A köhögős a zsebkendőjébe trombitált, a férfi a kórterem 
felé taszította, Öcsiék a helyükre iszkoltak. 

Az éjjeles nővér hamarosan behozta a köhögőst, ülj le szépen, súgta 
neki, a puffadt fiú az ágyra zöttyent, haza akarok menni, vonította. Szedd 
össze magad, micsoda beszéd ez? Haza akarok menni. Hova tetted a 
pizsamát? Haza akarok menni. Eldobtad? Haza akarok mennit. 

Én is haza akarok menni, szólalt meg egy nyafogós hang. Én is! Én is! 
Haza! — már mindenfelől kiabáltak, gyulladt a villany, tizenkét üvöltő száj 
kórusa, haza akarunk menni! A nővér tapsolt, topogott, hiába, a lángra 
lobbant indulatok égették az agyakat; döngölték a lábak a sodronyokat, 
püfölték a tenyerek a párnákat, HAZA AKARUNK MENNI! Futva étkezett 
az ügyeletes orvos, tehetetlenül állt meg az ágyak között, mögötte a 
köhögős srác apja, olyan arccal, mintha ökölpárbajra készülne. 

Öcsi torka szakadtából bömbölt, hánykolódott e kéjes dühroham 
örvényeiben. Az ápolónő egy vödör vizet hozott, a köhögős arcába 
loccsantotta a felét, s a következő ágyhoz lépett. A kórus elhallgatott. Vége, 
gondolta Öcsi szomorúan, kár, olyanjólesett. 

Később újra és újra fölharsant benne az üvöltözés visszhangja, haza 
akarunk menni. Tényleg... meddig kellmég ittlennem? A viszketés 
csökkent, a lázát lenyomták, de a dudorok maradtak, Ganz doktor hiába 
vacakol két hete a vérével, semmi újabbat nem tud kisütni, hátmilesz? 

Éjszaka Karcsi rohamot kapott, fuldokolva vergődött a párnán, 
hívjama nővért? — kérdezte Öcsi, Karcsi a mutatóujjával nemet intett, majd 
elmúlik, lihegte, amikor levegőhöz jutott. Jézus. ..! Karcsi párnája csupa 
vér, ő közelebb hajolt, hátha csak képzelődik a sötétségben, nem, vér, 
Karcsi szájából a hörgés ritmusára fröcskölődött, néhány csepp Öcsi arcára 
hullott. Fölpattant, hogy segítségért szaladjon, de Karcsi megmarkolta a 
csuklóját. Nővérkenővérke, gyorsanide! — kiáltotta ő. 

Az ápolónő klaffogó papucsban fordult be az ajtón, villanyt gyújtott, 
hátrahőkölt, rohant az ügyeletes orvosért. Marha, zihálta Karcsi, ez semmi, 
el... elmúlik! 

Az orvos egy szürkeköpenyes férfival érkezett, megragadták az ágyat, 
vitték kifelé, Öcsi futott mellette, mert Karcsi szorította a karját. Menj 


vissza, fiacskám, szólt rá menet közben az orvos, háthogyan?, nemereszti! 
Bekanyarodtak a folyosón az intenzívbe, Öcsi szíve súlyos vasdarabbá vált, 
éppen Karcsitól tudta, hogy akit ideraknak, az kamped, ist. . . Istenem, 
haddne halj onmega Karcsi, énlstenem, jólstenem, bocsásdmega vétkeinket, 
miatyánk kivagya. . . hiszekegy. .. üdvözlégyMária, malaszttalteljes . . . 

Az orvos töltötte a fecskendőt, az ápolónő letörölte Karcsi 
könyökhajlatát alkoholos vattával, Öcsi a húsba merülő tűre borzadt, eszébe 
jutott: az inekció (Karcsi), barétom, annyit ér, mint pofon a szarnak. 
Istenem, könyörgökhozzád, neengedda Karcsit, csupáncsak azértmer 
materilista, olyan jófiú, neengeggyed őtet! 

Közben a szürkeköpenyes igyekezett kiszabadítani Öcsi csuklóját, 
egyenként feszegette Karcsi ujjait, az anyád istenit! — nem boldogult vele. 
Hagyja most már, mondta az orvos fakó hangon. Karcsi arcán 
összerándultak az izmok. Úgy maradt. Abban a furcsa, majdnem vigyorgó 
fintorban. 

Vihetem (a szürkeköpenyes)? Viheti (az orvos), Jencikém. A 
szürkeköpenyes fölnyalábolta Karcsit, a merev ujjak lecsúsztak Öcsi 
csuklójáról, mint egy szoros karkötő. Karcsi lába a léptek ütemére 
himbálódzott a levegőben, a szürkeruhás beszállt vele a liftbe. 

m-most. . . m-mivan? Nővérke (az orvos), vigye vissza a kisfiút a 
helyére. Meghalt a Karcsi? Gyere már (az ápolónő)! Meghalt?? 

Az orvos hátat fordított. Öcsi látta, a nyakán világosan kirajzolódik 
egy kék ér. Onnan könnyűvolna vértvenni, gondolta. A nővér kézen fogta, 
húzta kifelé. Öcsi megbotlott, lehuppant a kőre, vinnyogva sírt, tekegyetlen 
Isten, tekegyetlen, rossz isten! Az ápolónő próbálta talpra állítani, 
hagyjatok! — kapálódzott, az orvos lefogta, nyugodjál meg, fiacskám. .. mi a 
neve? 

Az ápolónő vállat vont, Öcsi. Figyelj rám, Öcsi, bejössz hozzám az 
ügyeletes szobába, ott fogunk aludni ketten, akarod? 

Öcsi semmit sem akart, patakzott a könnye, egyszerre fájlalta Karcsit 
és saját magát, énis ígyfogok... Rosszul mondtaa zAngelika, nem mindig 
bocsájtmega zisten. 

Betámogatták az ügyeletes szobába. Két ágy volt Itt, az innensőre 
fektették, az ápolónő letörölte az arcát vizes ruhával, aludjál szépen, 
Öcsike, ne gondolj a Karcsira, neki már semmi se fáj, végeredményben ő is 
csak alszik. . . mélyen. Meghalt, motyogta Öcsi, az orvos sóhajtott, adjunk 
neki egy nyugtatót?! Az ápolónő nem tudta, kérdés ez vagy kérés, tétován 


levette fehér fityuláját, ugyanakkorát sóhajtott, mint az imént az orvos. Tíz 
éve vagyok a gyerekeknél, mondta azután, tíz éve, doktor úr, az orvos 
legyintgetett, menjen, Jankuráné. Kiszállta Karcsilelke, gondolta Öcsi, a 
pokolba vagy. . .? Ésmérnem láttam semmitse? Csak rángott egyet, kész. 

Karcsi megkövült fintora. Csöppet sem 1jesztő, inkább mulatságos. A 
füligszáj. 

Na, Öcskös? — az orvos leült vele szemben a másik ágyra, beszélj... 
látom, hogy kérdezni akarsz. Öcsi megnyálazta a szája szélét, mivana.. . 
mivan utána? Nulla, a test nem mozog többé, ennyi az egész. Ésa lélek? A 
lélek se, a lélek megszűnik. Hogyértve? Úgy, ahogy mondom. 

Öcsi túrta az orrát. Az orvos hátradőlt, nehéz fölfogni, az biztos, 
könnyebb azoknak, akik hisznek istenben. A doktorúrnak nemtetszik hinni? 
Az orvos szuszogott, teccikezel, mint egy vénkisasszony! Öcsi sértetten 
hengeredett a fal felé, nemmeri elárulni, biztosfél, hogy beköpöm... Hiába, 
a felnőttekkel nemlehet ilyesmiről tárgyalni, mermosta zistent titkolnikell. 
Mertmost szocili. . . szocializmusvan. 

Reggel a saját ágyában ébredt, biztos éjszaka vitték vissza, amikor 
aludt. Hol a Karcsi, mi van vele? — kérdezték tőle a szobatársak, Anna 
nővér rájuk mordult, csönd legyen, Karcsit áthelyeztük egy másik 
kórterembe, a földszintre! Öcsi nem bánta, hogy Anna nővér beléfojtotta a 
szót, minden Karcsival kapcsolatos gondolat fájó vérdarabként lüktetett. 
Apa és anya. Hogy vagy? Jól. Én úgy látom (apa), szépen javulsz. Igen, 
demikor mehetek haza? Most már hamarosan. 

A régi képes-mesekönyveitt szakadtra olvasta, hoztak neki újakat. 

Brummi Mackóvárosban. Hófehérke és... Piroska és... Injekciók, 
alkarba, Ganz doktortól személyesen. Mint pofona szarnak. . . 

De a dudorok lassan töpörödni és ritkulni kezdtek. Na kérem, Ganz 
doktor dülledt az elégedettségtől, tudtam én, hogy allergia, győztünk! 
haza! 

Ganz doktor kitérő választ adott, meglátjuk, attól függ, hogyan 
alakulnak a dolgok, majd beszélek a proffal, nem olyan könnyű, az ő 
engedélye nélkül még fingani se lehet. A hét végén hazaengedték. Mikor az 
éjjeliszekrényből kipakolta a holmiját, a felső polc szögletében megtalálta 
Karcsi sakktábláját. SzegényKarcsi. A sportszatyorba süllyesztette. Már 
csak néhány dudor maradt, a hasán. Háromszor kellett injekcióra mennie 
Ganz doktorhoz a kórházba, míg azok is eltüntek. 


Otthon minden változatlan, a szoba, az ágy, a kereszt a falon, a játékai, 
mégis idegennek érezte magát. Erzsébet meghízott, oszloplábai feszültek a 
szoknyában, majdnemolyan dagadéklett, minta zllonka... volt. Holvan 
mára zllonka! 

Anyja hétfőn bevitte az óvodába. Öcsi azt hitte, izgatottan sereglenek 
majd köréje a többiek, s ő elmesélheti Karcsit, a köhögős srác szökését, a 
viziteket, Ganz doktort. De csak Móni kérdezte meg: jól vagy, kisapám? 
Jól. 

Nem hiányoztamén ezeknek. 

Angelika zavart mosollyal fogadta, ne haragudj, Jeremiás, rosszkor 
jöttél, ötre egy tanítványomat várom. Hátcsak... csakhogy mondjam, 
megvagyok gyógyulva. Ennek örülök, Angelika kikísérte. Öcsi a lépcsőről 
visszafordult, mikorjöjjek? Angelika arcán szétterült a csodálkozás, nos. . . 
tudják a szüleid, hogy te továbbra is. . . tehát hogy hozzám akarsz járni? 
Öcsi nem értette, miértne járnék? 

Angelika a haját igazgatta, Jól van, de a régi napjaidat másnak adtam, 
szóljál anyukádnak, jöjjön el, hogy megbeszélhessük. .. az új időpontokat. 
Öcsi bólintott, majdszólok. Azt hittem, 

már nem 1s emlékszel rám, oly sokáig voltál oda. Ugyan, 
Angelikanéni! A szent asszony a szája szélét rágta, a nővéred egyik napról a 
másikra kimaradt. 

Ez eléggé szemrehányóan hangzott. Énnemvagyok Eszsébet! - mordult 
fel Öcsi. Helyes, Jeremiás, szóljál akkor az édesanyádnak. 

Hápersze. 

A háromház udvarán Erdőssanya Turaival lábtengózott. 

Szijótok. 

Élsz még (Erdőssanya), apuskám? Élek. Buff, buff, a labda pattogott. 
Meggyógyultál (Turai)? Igen. Buff, buff. Öcsi várt, remélte, hogy 
megkérdezik, akar-e beszállni, de semmi. Buff, buff. Szevasztok. 

Hol voltál? — anya csípőre tett kézzel kiabált vele, kezded megint a 
kódorgásasidat, hogy képzeled, hogy úgy leemeled a kulcsot a szögről, és 
mész, ez mégiscsak túlzás! 

Öcsi szó nélkül vonult a gyerekszobába, ott Erzsébet ugatott rá: nem 
látod, hogy öltözködök, nem tudsz kopogni, ha becsörtetsz a szobámba? 
Dehátén. .. énis ittlakok, eza zén szobámis! Erzsébet megrándította a vállát, 
s kituszkolta őt az ajtón. 


Forrt benne a méreg, azérmerén kórházban voltam, azthiszt. . . 
úgycsinál, mintha. . . mintha meghaltam volna. Karcsi végső fintora hívódott 
elő, változatlan élességgel. Összeszorult a torka. 

Este Erzsébet fölvetette, mi lenne, ha Öcsit áthelyeznék a hallba, 
osztálytársaira hivatkozott (egyik sem alszik a fiútestvérével közös 
szobában), és arra, hogy tőle ne várjanak apáék jó osztályzatokat, mert így 
nem tud tanulni, Öcsi folyton ott lábatlankodik körülötte. Hátezt sütötteki! 

Legnagyobb meglepetésére, apáék Erzsébetnek adtak igazat, 
győzködni kezdték őt, neked is jobb volna külön, kiürítjük a hallban a 
szekretert, odarakhatod a holmidat, a lapját pedig íróasztalként 
használhatod, szükséged lesz rá, hiszen ősztől iskolába jársz! 

Beleegyezett, a szekreter vonzerejének nem bírt ellenállni. De 
magában azért égbekiáltó igazságtalanságnak tartotta, hogy Erzsébet ilyen 
könnyedén kitúrhatta a belső szobából. Azonnal hozzáláttak átrendezni a 
hallt, az ovális ebédlőasztalt a falhoz tolták, a sarokba került Öcsi ágya, és a 
fiókos szekrényke, ami eddig 15 az övé volt. 

A lehajthatós szekreter — ő még sohasem nyúlhatott bele — valóban 
kárpótolta a hátrányokért (melyek között első helyen az örökös félhomály 
állt, a hall csupán a duplaszárnyú üvegajtón át kapott némi fényt). A 
rakodótér egyik felét két nagy és két kis fiók, valamint függőleges rekeszek 
foglalták el. Középen apró lámpácska, bakelitburával, billenő kapcsolóval 
(utóbbi Luxsanyibácsi műve). A másik oldalon sok-sok hely. Ráadásul a 
szekreter kulcsra zárható, s az egyetlen kulcsot ünnepélyesen átadták neki. 

Sokáig rendezkedett, még éjszaka is fölkelt az ágyból, hogy 
valamelyik kincsét máshová tegye. Módszeresen helyezte el a tárgyakat, a 
kisfiókokba az üveggolyókat, az iratkapcsokat, tizenhárom forint hetven 
fillérnyi vagyonát, az Angelikától kapott szentképeket (Szent Péter, Szent 
János, Szent Imre), a Fradijelvényt (Turaival cserélte, kulcskarikáért); a 
nagyobb fiókba a ceruzákat, radírokat, füzeteket; a függőleges rekeszekbe 
mindenféle papírdarabkákat; oldalt a sok-sok helyre pedig a játékokat és 
könyveket. Naná, hogyeddig rendetlen voltam, haa zembernek nincshelye, 
hogyanlegyen rendes? 

Hajnalban fölébredt, hú, elfelejtettema feszületet! Kiszállt az ágyból, 
Erzsébet szobájába settenkedett, óvatosan leemelte a falról. Keresett a 
spájzban egy szöget, és a nagy kalapáccsal beütötte az ágya fölé. 

MI a francot csinálsz te? — az anyja rontott a hallba, hajából a padlóra 
hullottak a csavarók, ő szolgálatkészen összeszedte. Fölvered a házat, 


micsoda ötlet, éjnek évadján kalapálni, megőrültél? 

Öcsi a szögre akasztotta Jézust, beszédes mozdulattal mutatta, erről 
van szó. Anya elhúzta a száját, nem ért volna rá reggel? Hát... légy szíves 
beszéljéla zAngelikanénivel. Én? — anya 

ráncolta a homlokát, minek? Hogy mikor mehetekhozzá, mera 
zénnapjaimat másnak adta, amíga kórházba voltam. 

Anya tehetetlenül rázta a fejét, ez nem is emberi. Öcsikém, három óra 
van, kalapálsz, aztán bejelented, hogy az Angelika... megáll az eszem, 
nincs énnekem elég bajom, tudod te, mennyibe került a betegséged?, 
fogalmad sincs róla, és a kripta, és födémcsere lesz, minden összejött. . . 

Miaza födémcsere? Az egy borzalom, Öcsikém, szétverik a 
plafonunkat teljesen, a mérnök szerint még egy telet már nem bír ki a tető, a 
padlás folyamatosan ázik, rohadnak a gerendák, egy vagyonba kerül, 
beláthatod, hogy most. . . egyszerűen nincs pénzem hittanórára, ne 15 
haragudj. 

Öcsi elvékonyodó hangon kérdezte: teháténmár nemjárhatoka 
zAngelikanénihez? Anya a csavarókat babrálta a fején, amikor az egész 
család ilyen nehéz helyzetbe került, te is hozhatsz egy kis áldozatot, 
senkinek se könnyű, hidd el, nem sokat aludtam én a temetés óta... ööö... - 
riadtan pislogott, te még nem tudod... a nagymama. . . szegény nagymama 
meghalt, isten nyugosztalja. 

MI? Meghalt, ismételte anya fátyolos szemmel, már három hete, el 15 
temettük... családi kriptát vettünk, Gyuriékkal felesbe. 

Öcsi beharapta a száját, meghalta nagyi, érezte Karcsi vérének pöttyeit 
az arcán. 

Tudod, mi az a kripta? Nemet intett, az anyja magyarázni kezdte, olyan 
kőből faragott izé, verem, illetve helyiség, a temetőben, tudod, ahová a 
halott embereket viszik, hat rekesz van benne, úgy számítottuk, hogy anyám 
és apám az kettő, keresztapádék az négy... Hátőkis meghaltak? Dehogy, 
Öcsikém, azért vettünk kriptát, hogy maja, ha. . .!, akkor mindenki beleférjen, 
hat rekesz van benne, szegény anyának, aztán nagypapádnak, 
keresztapádnak, keresztanyádnak, apukádnak és nekem, így egy helyre 
kerülhet az egész család, persze csak ha majdan. . . eltávozunk az élők 
sorából, érted? 

Ésvelünk milesz? Hogyhogy? Ha csak hatrekesz, akkor a gyerekek? 
Anya mosolygott, ti még nagyon sokáig fogtok élni. Tinem? Ne félj, 
egyelőre senki se hal meg, se apukád, se én, csak szegény anyám miatt 


vettük a kriptát. . . érted?, ezért nincsen most pénzem, mert felesbe fizetjük, 
illetve Gyuri előlegezte a részünket, őneki tartozunk, ráadásul jön a 
födémcsere! Demérnem szólt nekem senki, hogya nagymama meghalt? 
Mert nem akartunk felizgatni, alig gyógyultál ki a betegségből, és te annyira 
érzékeny vagy, a végtelensé. .. szóval nagyon. Feküdjél le szépen. 

Ésa nagyi most ottvana rekeszbe? Igen, egy koporsóban, tudod, egy 
olyan fekete faládában, abba teszik a halottakat. Ésa lélek? A lélek, az 
kiszáll a testből, amikor meghalunk. A mennyországba? Anya ingatta a 
fejét, talán igen. Hogyhogy talán, háta zAngelika szerint. .. Hagyjál nekem 
békét az Angelikával, én nem foglalkozok ezekkel a dolgokkal! Akkorte 
nemhiszela zistenben? 

Anya nagyot fújt, nézd, Öcsikém, ne bonyolódjunk bele, mindjárt 
hajnalodik! Dehiszel vagy nem hiszel? Hiszek, felelte anya hosszabb szünet 
után, abban hiszek, hogy van valahol nekem egy istenem, aki vigyáz rám... 
és rátok is. . . most pedig be az ágyba, de rögtön! Öcsi várt, míg a 
hálószobában apa kemény szuszogása mellé fölzárkózott anya pihegő 
lélegzetvétele, azután kiült a szekreterhez, meggyújtotta a bakelitburás 
lámpát, és a nagyanyja vonásait idézgette. Közben gépiesen turkált a 
virágmintás bádogdobozban, melyet a nagyanyjától kapott a 
születésnapjára, csokis nápolyi volt benne. Azóta vegyes mindenfélével 
rakta tele. 

Megtalálta Hapcit, a törpét. Piros sapkája kifakult, krumpliorra 
fölhasadt, pepita zsebkendője csupa kosz. Teszegény, róladis elfeledkeztem, 
minta nagyiról. 

Régebben mindig Hapcival aludt, nélküle nem volt hajlandó ágyba 
bújni. Többször megesett, hogy este az egész család a törpét kereste, Öcsi 
pedig a sarokban zokogott, az anyja 

pofonokkal fenyegette, ne bömbölj már, próbálj visszaemlékezni, hová 
tehetted? Végül mindig rátaláltak. 

Annyirra féltette, hogy nem merte magával vinni a kórházba. Azóta a 
dobozban kushad. Szörnyűségez. . . teljesen kiment a fejembőla Hapci. . . 
mega nagy1. . . így eltud múlni a... minden. 

Karcsi sakktáblája. A lapos ládika tetején a fekete-fehér mezők hálója, 
kihúzható rekeszében a figurák. Rekeszek... Odaképzelte a királynő mellé a 
nagyanyját, arcán Karcsi vigyorával. Úgy aludt el, a sakktáblára borulva. 
Mikor az anyja kora reggel a fürdőszobában megeresztette a vizet, ő 
fölriadt, s az ágyba ugrott. Éppen jókor, mert anya már jött ébreszteni. Ajjaj, 


égvehagytama szekreterbena lámpát, gondolta alvást színlelve. Szerencsére 
anya nem vette észre. 

Hapcit — kárpótlásul — a zsebébe dugta, magával vitte az óvodába. 

Délelőtt az udvaron játszottak. Móni odahívta a kerítéshez. A járda 
mellett egy taxi állt, benne két férfi. Kisapám, az ott a Puskás Öcsi! Biztos? 
Fix. Öcsi megköszörülte a torkát: szerbusz Öcsi, énis Öcsivagyok! 

A focista kiszállt a kocsiból, lompos léptekkel a kerítéshez jött, 
kézcsókom, kisnagysád, szevasz, drusza! — bedugta a tenyerét, kezet fogott 
vele. Öcsi majd elájult az izgalomtól, hogy egy ilyen hírességgel parolázhat. 
Puskás szélesen mosolygott, akarsz honvédjelvényt? Hápersze! Mit adsz 
cserébe? 

Tétován a zsebébe nyúlt, hirtelen elszánás sal kirángatta Hapcit, s 
nyújtotta, remegő ujjakkal. A focista átvette, ez igen... nesze! 

Öcsi a markába zárta a jelvényt. Addigra már köréje gyűltek a többiek, 
irigykedve bámultak rá. Ő elszaladt, rohadtvagyok, gondolta, odaadtam 
Hapcit... egytál lencséért, minta Káin, vagyisa. . . kiis aza lencsés? 

Visszanézett, látta, Puskás két kézzel osztogatja a jelvényeket. 
Azzstenit. . . énmeg odaadtama Hapcit! Marta a torkát a sírhatnék. Fogta a 
jelvényt, s bedobta a lefolyóba. Kész. 

Móni hozta Hapcit, tessék kisapám. Ő hüledezett, háthogyhogy? Azt 
hitted, Puskásnak pont a te babád kell? Öcsi a melléhez szorította a törpét, 
drága, drága Hapci, dejóhogy megvagy, többé soseadlak senkinekse, 
esküszömrá! 

Anya leengedte játszani, csak egy félórára, és csak ide a kertbe, az 
utcára nem mehetsz ki, és ne kelljen óbégatnom utánad! 

Hátjóóóvanna. 

Szaladt Angelikához. Ám a szent asszony nem volt otthon. Másnap 
újra megpróbálta, újra hiába. Hollehet?, talána templomba? Odáig nem mert 
elszökni, anya úgyis harapós kedvében van, különmunkát hozott haza. 

Véletlenül találkoztak, Angelika a közértből jött, teli kosárral, legfölül 
egy vekni friss kenyér, melynek a sarkát már megcsipkedte, még meleg, 
mondta Öcsinek bocsánatkérően. Segítek, ajánlotta ő, át akarta venni a 
kosarat. Hagyd csak, nem nehéz. 

Baktatott a szent asszony mellett a járdán. Klopp, klopp, klopp. Szóltál 
édesanyádnak? Igende... aztmondta, nincsen pénze most. . . nincsen 
pénzünk, mert födémcserelesz, és családikriptát kellett venni, merta 


nagymama meghalt. Aha, értem, Angelika leszakított egy darab gőzölgő 
kenyeret, a kezébe nyomta, egyél, Jeremiás. 

Nemlehetne, hogyén... hogy pénznélkül? A szent asszony csóválta a 
fejét, bajos dolog, olyan kevés időm van. Öcsi szemét befutotta a könny, 
hátcsaka pénzér, Angelikanéni kérem, csakapénzér? Angelika lehajolt, 
átölelte, ne haragudj, Jeremiás... töröld meg az arcod, ne haragudjál! Kézen 
fogva vezette, gyere, ne sírj, mert mindjárt én IS. . . 

Angelika szobájában egymás mellé ültek az ágyra, s jól kibőgték 
magukat. Nem tudod te, Jeremiás, milyen nehéz életem van nekem, senkim 
sincs, szegény vagyok, muszáj pénzt keresnem, hogy legyen mit ennem, 
megértesz? 

Öcsi hüppögött, miis szegények vagyunk. Angelika ciccegett, ne 
vicceljél. Detélleg, tartozunka kelepapánaka kriptáér, ésjöna födémcsere, ki 
kell javítania zegész plafonunkat átólcettig! 

Angelika fölállt, teát és vajas-mézeskenyeret készített. Miben halt meg 
a nagyanyád! Kórházban. Nem úgy értem, mi baja volt? Ja, asszema veséje, 
rendetlenkedetta veséje. Falatoztak. 

Menjél most már, Jeremiás, jönnek hozzám. Ő engedelmesen az 
ajtóhoz lépett. Anyádat üdvözlöm, szólt utána Angelika. 

Öcsi megállt a homályos folyosón. Vanrém? Nincs. Odabentről 
angelika szipogása hallatszott. Azértazt nemmondta, hogyjárhatok ingyér. . . 

Az ajtó felszakadt, Angelika dühtől vörös arccal förmedt rá: 
hallgatózol?, szép dolog, szégyelld magad! Semmit sem tudott kinyögni 
mentségére, durr, Angelika bevágta az ajtót. F... fapicsa! — sziszegte ő a 
sötétségbe. Azután gyorsan visszaszívta, S gépiesen keresztet vetett. 

Az erkélyen vacsoráztak. Öcsi az egész lakásból ezt a nagy, T formájú 
szabadteret becsülte legtöbbre. Ha oldalra tolta a fémvázas kerti székeket és 
az asztalt, még focizhatott 1s itt, a T fölső szárát képező magas fal volt az 
ellenfél. 

Mikor anya leszedte az asztalt, Öcsi egyedül maradt a csillagos 
estében, s ha az elmúlt napokat összegezte, hiányjeleket számlálhatott a 
szívében. Karcsi. Nagymama. Most mega zAngelikais. Azért mondani 
kellett volna, hogy szósíincs hallgatózásról, hanem csupána rém miatt. . . 

Kiültette Hapcit az asztal szélére, hadd levegőzzön. Hm, csakúgy 
odaadtama Puskásnak! Fölidézte a váratlan s akaratlan mozdulatot, biztos, 
hogy az ember ép ésszel nem tesz ilyet, nem dobja el a... a barátját. 
Igenigen, mer kibarátom vannekem? Sorolta magában a lehetséges neveket, 


Erdős sanyanem, Pityunem, Turainem, Erzsébetbiztosannem, őmég 
testvérnekse sokatér, Karcsinincs, hátakkor. ..?, csaka Hapci. 

Anya Jött ki, leült mellé. Lábát széttárva nyújtóztatta, karja élettelenül 
hevert az ölében, arcán elégedettséggel vegyes fáradtság. 

Tudod-e, Öcsikém, honnét van nekünk ez a garnitúra? Nem. Az 
elhagyott jJavaktól kaptuk negyvenötben. . . bizony, az ovális asztalt 1s, sőt a 
szekretert 1s. . . tudod, mit jelent, hogy elhagyott Javak? Nem. Akkor miért 
nem kérdezed? Hátúgyis megmondod! Érdekel? Érdekel, morogta Öcsi 
türelmetlenül, anya mindig ilyen körülményes, ha valamit el akar mesélnt. 
A sok zsi... embernek, aki nem jött vissza a háborúból, ittmaradt a 
vagyona, azt összegyűjtötte egy bizottság, s szétosztotta a rászorulók közt, 
ez volt az elhagyott javak. És? Hogyhogy és? - anya ráncolta a homlokát. 
Ésaztán? - helyesbített Öcsi, érezte, még nincs vége a beszámolónak. 

Anya a karosszék támlájára lógatta a fejét, hát... aztán apádat 
fölhelyezték Pestre, ez negyvenhat elején volt, hurcolkodtunk a legvadabb 
télben, a Vilma királyné úton kaptunk egy kis garzonlakást, odaszállíttattuk 
az ovális asztalt, a szekretert, meg a kerti garnitúrát, más bútorunk nem 15 
volt, úgy kellett kölcsönkérni kinyithatós ágyat, átmenetileg. Aztán anyám 
megtalálta ezt a házat, egy ügyvédé volt, a felesége, az festegetett, mint 
műkedvelő, a padlásból csináltak neki műtermet, de nem jöttek vissza a... a 
háborúból, és mi elhatároztuk, hogy megvesszük a házat, annak ellenére, 
hogy csupa rom, szét volt bombázva a felső szint. De legalább együtt lakhat 
az egész család, Gyuri megkereste az ügyvéd örökösét, valami unokahúgot, 
az éppen készült kivándorolni Kanadába, és így elfogadható árat mondott, 
aztán jött a nagy építkezés, egy évig tartott, én meg már topogtam az 
idegességtől, terhes voltam Nyuszival, s nem akartam a Vilma királyné útra 
szülni, hanem már ide. Sajnos, Nyuszi korábban jött a kelleténél, hét 
hónapra, emiatt minden tervünk fölborult, de végül csak kész lett a ház, 
először Gyurtiék lakása persze, mert ő ügyködött az iparosokkal, azt azért el 
kell ismerni, hogy apait-anyait beleadott, az ácsmunkát ketten végezték 
nagyapáddal, abban nem 

is volt hiba. Hát, így történt, Öcsikém. De aztán államosították az 
egészet, mert a magántulajdont eltörölték, igaz, hogy a mi lakásunkat 
később visszaadták, vagyis hát megengedték, hogy visszavásároljuk, havi 
részletekben, tavaly decemberben fizettük be az utolsót. Ne hidd, hogy 
könnyű volt, mindig kuporgatnom kellett a pénzt, evvel 15 a Gyuri Járt Jól, ő 
röhögve lakott havi százhetven forint bérért, mi meg nyögtük a törlesztést, 


mert csak nekünk szabadott visszavenni a lakást, tekintettel arra, hogy 
apukád a belügyben volt, na és a részleteken kívül minden javítást 15 ki kell 
fizetnünk, a ház huszonhét százaléka után, ennyi a mi részünk, míg viszont 
a Gyuriék helyett az állam fizet. És sose kerestünk eleget. Ameddig apukád 
a belügyben volt, még csak-csak, de azóta. . . 

Ugyea Danyisanyibácsi mégmindiga belügyben van? Igen. Ésapa már 
mérnem? Mert amikor a Rajkot... a Rajk volt a miniszter, apád legfőbb 
főnöke, és őt felak... leváltották onnan, emiatt apádnak 15 mennie kellett, 
még szerencse, hogy ennyivel megúszta. 

Ésaztán? — vadul figyelt, mert túl keveset értett. Aztán sokáig keresett 
állást, de hiába kilincselt a régi barátainál, és pontosan emlékszem, egy este 
azt mondta, slusszpassz, vége, fütyül az egészre, mostantól csak az a 
szempontja, hogy soha többé ne kelljen önéletrajzot írnia, s olyan munkát 
akar, aminél ezt a fogadalmát betarthatja. Így lett marós, előbb átképzős, 
aztán szakmunkás. Csak én tudom, mennyit szenvedett, mert nincsen neki 
semmi kézügyessége, de lassacskán belejött, a Lux Sanyi segítette, addig- 
addig, míg aztán sztahanovista lett, élmunkás. Hajjaj, Öcsikém. .. 

Anya hatalmasat ásított. Föltápászkodott, menjél fogat mosni, 
eresztem a fürdővizet. Öcsi szeretett volna még ésaztánozni, de anya arcára 
kiült a szigor, gyerünk, késő van már, eldumáltuk az időt. 

Szombaton apa egy kutyával állított be. Egy fenevad külsejű 
farkaskutyával. Hazahoztam, mondta anyának bocsánatkérően. 
Jesszusmária! Ne rémüldözz, csak a hétvégére. Csak a hétvégére, ismételte 
anya fahangon. 

Hogyhívják? Borzas. Nemharap? Simogasd meg nyugodtan, azért 
ugat, mert érzi, hogy félsz tőle! Öcsi végighúzta a tenyerét a kutya 
barnásfekete szőrén, Borzas figyelmesen szemügyre vette őt, s csóválta a 
farkát. 

Borzas a gyár kutyája. Házőrző. Öcsi már hallott róla, 
Luxsanyibácsitól, aki apának brigádtársa, onnét a barátság. Hétvégén 
szegény Borzas egyedül marad a telepen, szombaton megkapja a kétnapi 
kajáját, amit azonmód befal, s aztán hétfő reggelig éhezik. Luxsanyibácsi 
változatos terveket eszelt ki eme áldatlan állapot megszüntetése érdekében. 
Például: adva van egy hosszú cső, a földbe verve; lóg a tetejéről egy spárga, 
melynek a végére odakötözzük Borzas vasárnapi fejadagját, a csőre 
vízszintesen rögzítünk egy kést, ha mármost a zsineg vastagsága és a kés 


élessége úgy jön össze, hogy a csomag súlyától kábé vasárnap délben 
nyiszálódik szét a spárga a késen, akkor győzelem. 

Apa ennél jóval egyszerűbb módszert talált, hazahozta a kutyát. Mit 
eszik ez? — érdeklődött anya baljósan. Mindenféle maradékot. . . csontokat. 

Levitték Borzast sétálni az udvarba, apa, Erzsébet, Öcsi. A kutya a 
kerítéshez rontott, feszes pózba merevedett, kinézett. Lábain rezegtek az 
inak. Megfordult, végigszáguldott a rácsok mentén, a túlsó szögletben 
lefékezett, s újra szoborrá mozdulatlanodva vizslatta az utcát. Micsinál? 
Ismerkedik a tereppel (apa). Borzas vágtázott feléjük, mint egy kiéhezett 
vadállat, nyelve zihálásának ritmusára lengedezett a fogai között. Öcsi 
óvatosan az apja mögé lépett. Borzas elviharzott mellettük, lábai porfelhőt 
vertek. Megállt a kapunál, orrát a vasrudak közé dugva figyelt. 

A ti kutyátok? — Pityu szaladt át az úttesten. Amikor a kapu előtti 
Jjárdarészre lépett, greőőő, mordult rá Borzas. Pityu nagyot ugrott ijedtében. 
Csakazér ugat, merérzihogy félsztőle! Nem félek én, Pityu benyújtotta a 
tenyerét, Borzas utánakapott, a palacsintaképű srác gyorsan hátrébb 
húzódott. Öcsi kárörvendő fintort küldött feléje. 

Hogy hívják (Pityu)? Borz... (Erzsébet); Bodri (apa)! Hogyhogy, hát 
aztmondtadhogy Bor... Bodri, ismételte apa fenyegető hangon. Gyere ide 
(Pityu), Bodri! 

Bor... vagyis a kutya rá se hederített, széttárta s beroggyantotta hátsó 
lábait. Micsinál? Kakál (apa). 

Amikor készen lett, a sötétbarna kiflit megszagolta, azután hátat 
fordított, kapálni kezdte a homokot, vészes gyorsasággal. 

Gyere ide kutyuli (Pityu), ne félj, nem bánt a bácsi! Öcsi fogalmazott 
magában egy sértő mondatot, miszerint semmi kutyuli, hanem farkaskutya, 
és Pityu jöjjön be a kapun, aztán legyen olyan nagy vagány. De Pityu 
elhúzta a csíkot, s ő akkor megkérdezte apától, hogy most Bodri vagy 
Borzas? Apa nem válaszolt, a kutyát figyelte, az éppen a saját szarát 

piszkálta a lábával, majd hirtelen bekapta. Fujjj! — kiáltotta apa, 
Borzas, nem szabad, fujjj! A kutya — szájában a megcsócsált kakadarabbal, 
eliramodott, apa utánacsörtetett, s addig fujjozott, míg az állat kelletlenül 
kiköpte. 

Fúde gusztustalan. Miért (Erzsébet), végeredményben a kaka 15 
táplálék, csak a szervezetünk már egyszer megemésztette. Jóvan, akkor 
egyélszart! Hülye. Akimondja. De te kétszeresen... Tepedig... Stb. 


Borzas, gondolta Öcsi, apa Borzasnak hívja, mérkellett akkora Pityu 
előtt Bodrizni, ésmérnem mondjameg rendesen, hogy mivan? Csakazértis: 
Booorzas! — kiáltotta teli tüdővel. Fiacskám, szólt rá az apja interülten, 
hívjad Bodrinak, mert. . . mert a Borzas a csúfneve, azt nem szereti. Minténa 
zÖcsit, úgy! Pontosan. De engem timégis Öcsiztek! Jól van, na, majd 
leszokunk róla. . . 

Délután feljött Danyisanyibácsi, egyenruhában. Öcsinek nagyon 
tetszett a négy zsebes zakó, a térdnadrág, a csizma, s különösképpen a 
pisztolytáskában lapuló fegyver. Könyörögve kérte, hadd nézze meg, 
Danyisanyibácsi kivette, de csak messziről mutatta, nem gyerek kezébe 
való. Apa, amikor teméga belügybe voltál, nekedis volt ilyened? Eegen. 
Ésaztán hovalett? Visszaadtam. 

Látva Öcsi fancsali arcát, hozzátette: de a pisztolytáskám még megvan 
valahol, ha akarod, azt nekedadom, beleteheted a koltodat. Na, adjad! — 
fölizgatta a lehetőség, hogy egy igazi pisztolytáskával parádézhat Erdős 
sanyáék előtt. Csak ha megígéred, hogy a lakásból nem viszed ki. Mér? 
Mert. . . mert én így akarom!, itthon játszhatsz vele, ha ez neked nem elég, 
akkor nincs pisztolytáska. Hátjóóóvanna. 

Apa hozta a létrát, fölmászott a beépített gardróbszekrényhez, s 
hosszas turkálás után ledobta a feketére fényesedett, sötétbarna 
pisztolytáskát. 

Mintha direkta koltra szabták volna! Spárgával a derekára kötötte, 
támadás! Paff, paff, elfoglalta a konyhát, a megadásra kényszerített 
németeket a spájzba zárta. 

Amikor a csatából visszatért a hallba, s az üvegajtón át belesett a 
nagyszobába, Danyisanyibácsi Borzas (?) állát vakargatta, ül a kutya, ül a 
kutya! A fénylő szőrű állat engedelmeskedett. Mi a neve? Hát... a 
műhelyben csak Borzasnak hívjuk. Danyisanyibácsi hümmögött, tudod, 
hogy a Rákosit... Rákosi elvtársat szokták így...! Tudom. Danyisanyibácsi 
kényszeredetten nevetgélt, te találtad ki, mi! Eegen. Játszol a tűzzel... csak 
aztán baj ne legyen belőle! Mit tehetnek velem? — apa vonogatta a vállát, 
kinyalhatják. Azért nem árt vigyázni. . . szerintem a Rákosinak már rég 
besúgták, hogy a háta mögött egyesek leborzasozzák. . . jómúltkorában a 
Kovács hadnagy többek jelenlétében. . . mert a Littkey ales megkérdezte 
tőle, hogy mikor szándékozik borbélyhoz menni, mert úgy néz ki, mint egy 
huligán, teljesen le van nőve neki a haja, erre a Kovács hadnagy azt felelte, 
hogy a Borzas se Jár borbélyhoz. . . te mét ismerted a Kovács hadnagyot, 


ugye? Igen, Sanyikám, de az már főhadnagy. Ne viccelj, a Kovács hadnagy 
az hadnagy! Nem, már főhadnagy, biztosan tudom, összefutottam vele, ő 
mondta! Jaj, kérlek, én a Kovács hadnagyról beszélek! Apa széles mozdulattal 
intett, Ja a Kovács hadnagy, persze, hát miért nem azt mondod? Jaj, gróf úr 
kérem! — Danyisanyibácsiból kiböffent a nevetés. 

Sokáig röhögcséltek. Hű, ez jó volt, apa nagyot sóhajtott, te, nem 1s 
emlékszem, mikor mondták nekem utoljára, hogy gróf úr. Akkoriban sokat 
mondtuk... a régi szép időkben... avval a vékony fekete nyakkendőddel, az 
úri dumáddal... emlékszel, amikor a Kaganovics őrnagy felelősségre vont, 
hogy miért tartasz tájképeket az irodádban, és erre te azt mondtad: mert úri 
kedvem így diktálja? 

Újabb nevetőgörcs. Úri kedvem így diktálja, ismételte 
Danyisanyibácsi, mint egy Jó viccet. Az, de csak leszedette a képeket. Hát 
le... 

Mikor Danyisanyibácsi elment, befutott a másik Sanyibácsi, a sovány. 
Jókor érkezett, Sanyikám (anya), mindjárt vacsorázunk. Á, én nem vagyok 
éhes, fogyasszanak csak! Eztmár ismerjük, gondolta Öcsi. Türelmetlenül 
várta Luxsanyibácsi távozását — nem marad sokáig, siet haza a feleségéhez, 
aki nyomorék, és sajnálni kell, és vacsorát készíteni neki -, szerette volna 
föltenni a kérdéseit apának. Tudta, csak négyszemközt érdemes, még úgy 
sem biztos, hogy válaszol. 

Apa, azérnem szabada kutyát leborzasozni, merta Rákosipaj]. . . 
Rákostelvtársatis leborzasozzák? Hallgatóztál, dörrent rá az apja. 
Kihallatszott, nemtehetekróla. Aha. . . remélem, azt tudod, hogy erről nem 
szabad beszélned az óvodában, meg sehol se! Hápersze. Mert ebből nagy 
baj lehet! Tudom, Danyisanyibácsiis mondta! Igen. Szóval? Kész, ez a 
válaszom: igen... most már tudsz mindent. Éste nemszereteda 
Rákosielvtársat, ugye? Jaj, fiam, hát nem 15 ismerem, összesen kétszer 
találkoztam vele... futólag. Ésa Rajkot? 

Apa ütődött arcot vágott, hogy jön ez ide? Csak. . . meranyaszerint 
őmiatta kelletett eljönnöda belügyből! Xe//ert, Javította apa, sóhajtozott, kicsi 
vagy még te ehhez, nem tudom neked megmagyarázni. Demárén 
nemvagyok kicsi, ősztőla ziskolába járok, mongyadel! Apa rágyújtott 
(egész Mátra), sokáig szótlanul eregette a füstöt. Mongyadel! — ismételte 
Öcsi könyörgő hangon. 

Nos... a Rajk, vagyis Rajk László belügyminiszter volt, és amikor az 
lett az irányvonal, hogy a jugoszlávok... tudod, kik azok a jugoszlávok? 


Nem nagyon. Egy nép, déli szomszédaink, az ő vezetőjük Titó, Joszip Broz 
Titó. Úgymint nekünka Rákosi Mátyáselvtárs? Körülbelül. . . nehéz ezt 

így. . . mindegy, elég annyi, hogy Rajk László többször tárgyalt Titóval, és 
ezért ráfogták, hogy titóbérenc. .. vagyis kém... tudod, mi az a kém? 
Hápersze, a zellenség beépített ügynöke. Honnét tudod? Öcsi vállat vont, 
nemtudom... csaktudom. 

Apa mindkét tenyerét a tarkójára nyomta, masszírozta a nyakát. 

Ésaztán? Aztán perbe fogták a Rajkot, és fölakasztották, engem pedig 
kidobtak a pártból és a belügyből, túl kicsi pont voltam, ebből 1s láthatod, 
különben felkötöttek volna, vagy minimum bezárnak. Kész, most már 
mindent tudsz. 

Öcsi zavarodottan tépkedte a száját, úgy érezte, semmit sem tud, 
háthogylehet, ha nemigaz, akkor miért akasztottákföl?, éstégedet mér 
dobtakki?, rádis fogták, hogy kém?, ésa Danyisanyibácst?, és. ..? 

Apa orrára hullott egy hamulevelecske, minden lélegzetvételnél 
meglebbent. Fiam, hagyjuk ezt, mondtam, hogy még kicsi vagy hozzá... 
jobb lenne, ha elfelejtenéd az egészet. 

És. . . temicsináltál abbana belügyben? Hát. . . az államosítással 
foglalkoztam. Dehogyhogy?, a házunkatis államosították, akkorazt 
tecsináltad? Nem, én a szerzetesrendeket, a kuplerájokat, a zárdákat. . . 
tudod, mi az? A zárda... Angelikanénis zárdában volt apáca, akkorőt. . . 
tehát temiattad. . .! Mit miattam? — apa dühbe gurult, a zárdákat államosítani 
kellett, mert már nem volt rájuk semmi szükség, különben is, a 
szocializmus lényege, hogy minden állami tulajdon! Nade... nadea 
milakásunkat aztán visszaadták, akkorez nem...? 

Öcsikém, figyelj ide, a felnőtt abban különbözik a gyerektől, hogy 
bizonyos dolgokat jobban tud, illetve előre lát, engem például az anyám 
egyszer elvitt egy gazdag ügyvédhez, aki rokonunk volt, és ott a 
háziasszony kérdezte, kérek-e süteményt, nagy habostorták voltak, akartam 
mondani, hogy kérek, de anyám megelőzött, a fiam nem szereti az 
édességet, s én nem értettem, miért hazudik, csak sokkal később jöttem rá, 
hogy anyám előre látta, ha 

süteményt kapok, csúnyán fogok enni, összekenem az abroszt, amiből 
kifolyólag az ügyvédék soha többé nem hívnak meg mindket, pedig apám 
sok pénzzel tartozott annak az ügyvédnek, tehát szükségünk volt rá, egy 
szelet nyavalyás tortával nem érdemes eljátszani a jóindulatukat, anyám ezt 
pontosan tudta, de én nem, mert én gyerek voltam, most te vagy gyerek, és 


ezek az ügyek a Rajkkal meg a belüggyel pontosan ugyanolyanok, mint az a 
torta, nem rád tartoznak, mert te még nem értheted. . . érted?! 

Az utolsó szó már robbant, apa letörölte a homlokáról az izzadságot, 
na befejeztem, menjél játszani. 

Habostorta. . . Öcsinek eszébe jutott a krémesezés a Fényesben 
Angelikával. Angelika mindig mindent rendesen megmagyaráz... Vágyott 
rá, hogy a szent asszonyhoz mehessen, ha másért nem, legalább egy közös 
sírásra. De ilyen későn anya úgysem engedné el. 

Borzas a hallban éjszakázott, az ovális asztal alatt. Öcsi sokáig figyelte 
vaskos szuszogását. Vajona Rákosi elvtársis így... horkol? 

Reggel följött a nagyapja. Kiderült, hogy három hétig szanatóriumban 
volt, a Budaörsi úton. Benn akartak még tartani, de nekem nem akaródzott, 
mesélte nagypapa nyikorgó hangon, már épp eleget köszönhetek a Blejel 
doktornak, és én nem szeretek köszöngetni. Megköszöntük mi, szólt közbe 
anya nyomatékkal, Jó alaposan megköszöntük, apukám, ne félj semmit. 
Öcsi sejtette, ez soronkívüliséget jelent, vagyis pénzt. Nézte nagyapa arcát, 
szétrepedezett, mióta nem látta. Sohasem szerette ezt a szúrós szemű és 
bajszú öregembert, akinek — hogy, hogy nem — örökké a lábára tiport. 

Háromhétig elvolt, ésén nemis vettem észre! — gondolta 
lelkifurdalással. 

Kivitte Borzast az erkélyre, mert látta, nagyapa undorodva húzódik 
hátra, amikor a kutya barátságosan a képébe liheg. Pedig milyenjó egyilyen 
kutyus, kárhogy nemmaraditt mindigre. Vadászkaland az Afrikai képek című 
filmből. Tevagya farkas, lebirkózlak! Borzas okosan bólogatott, támadj, 
biztatta Öcsi, ám a kutya a hátára heveredett, nyújtotta a hasát vakarásra. 
Hiába, eznem farkas, csak farkaskutya. 

Borzas hirtelen fölugrott, két lábra állt, mintha ki akarna ugrani a 
mellvéden. Bámult lefelé. Aha. Egy vizslát sétáltattak az utcán. Borzas 
fejhangon vonított, a vizsla válaszolt neki, rángatta a pórázt, gazdája 
szitkozódva vonszolta tovább. Borzas követte a tekintetével, füle 
késhegyként meredezett, látszott az erek lüktetése. 

Hú, mekkora fütyköse van! Borzas lógója, akár egy szál kolbász. 
Vagyinkább... gumibot. Az ember lógója teljesen megdagad, olyan lesz, 
mint a gumibot. 

Öcsi leordított: bácsikérem, fiúvizsla vagy kislány? A vizsla gazdája 
tekergette kopaszodó fejét, Öcsi lengette a karját, énbeszélek, halló, ittfenn! 


Mi van? Fiúvagylány? Dórika nőstény, és a te kutyád? Bor... Bodri ft. . . 
hím! 

A két állat újra fogvicsorgatós ugatásba kezdett, a férfi a póráz 
szárával nagyokat sózott a vizsla hátára, nyughass már, Dóri! Tüzel, tette 
hozzá, ilyenkor nem lehet bírni vele. Tüzel? Igen, érzi a tavaszt. . . na, 
gyerünk, Dórikám! 

Apa, miazhogy tüzel? Lő, mondjuk puskából vagy ágyúból. Egykutya? 
Miféle kutya? Egy nőstényvizsla. Ja, az már, amikor a kutyák a párzási 
időszakban vannak, akkor szokták mondani, hogy tüzel, mert. . . tudnullik 
olyankor nagyon élénkek... tüzesek... érted? Párzási időszak, ismételte ő 
magába mélyedve, vagyistehát. . . 

Menjél játszani, Öcsikém (anya), hadd beszélgessünk a nagyapával, 
oly régen láttuk. Lemeheteka zudvarba? Igen, de csak az udvarba. Vihetema 
kutyátis? Nem (anya); igen (apa). És ha megvadul, és nekiesik (anya)? 

Anyú, énnem vadulok meg, és nemesek neki, vigyázokrá! Nem te, 
hanem ez a dög... mi lesz, ha megharap? Á, olyanszelíd! 

Apa odaadta neki azt a régi bőröndszíjat, mellyel Borzast a gyárban a 
karóhoz szokták kötni, tessék, fűzd a nyakára, és a végét sose engedd el, 
helyes? 

A pinceműhelyből kopácsolás hallatszott, hogyhogy, vasárnapvan! ? 
Öcsi leereszkedett a rozsdás csigalépcsőn, hívta a kutyát, gyere Borzas, 
nefélj. 

Csak Bordásbácsi volt a műhelyben, a részeges Bordás, kelepapa 
segédja. Hosszú, barázdált deszkákat gyalult. Milyenbútor leszebből? Ajtó, 
ablak, morogta Bordásbácsi, kétszer huszonöt darab. Öcsi belemarkolt a 
fűrészpor halmába, morzsolta az ujjai közt, vasárnapis dolgozni tetszik? 
Kéntelen vagyok vele, hétfőre kész kell legyek, jönnek érte teherkocsival. 
Bordásbácsi, ugyeaza párzási időszak, amikora nősténykutyák. . . 1zé.. . 
Bordás elvigyorodott, s az Erdőssanyától már többször látott mozdulattal (a 
mutató- és hüvelykujj által képzett gyűrűbe siklik a másik kéz mutatóujja) 
válaszolt. Szóval amikor... - Öcsi nagyot nyelt, a kutyák b-basznak? 
Bordásbácsi hegyeset köpött a fűrészporba, basznak, mondta elégedett 
hanglejtéssel, az anyjuk istenit. Folytatta a munkát, fütyörészve. 

A gyalupad alatt borosüvegek. Lehet, hogyez mostis részeg? 

Amikor a kutya lepisálta a falat, Öcsi csodálkozva látta, hogy a fütyije 
nem nagyobb, mint. . . mint például az övé. Tehát csak akkor... a nőstény 

Deháta kutya, az nemember! Esetleg azis lehet, hogy Turatiék 
innenvették, ésa kutyák tényleg. . . 

Apa — Öcsi könyörgése ellenére — hétfőn visszavitte Borzast. Attól 
függetlenül, hogy anyád úgyse tűrné meg a lakában, közlöm veled: ha itt 
tartanánk, állami tulajdon sérelmére elkövetett lopásnak minősülne, mert 
Borzas a gyáré, vagyis népvagyon, s avval nem lehet viccelni! 

Vigasztalásul megígérte Öcsinek a fölvonulást, a munkásosztály 
nemzetközi ünnepén. Korán keltek, kivillamosoztak Angyalföldre, a 
zászlók miatt. Luxsanyibácsi a gyár előtt veszekedett két söröző férfival, 
csináljátok már, gyerekek, lekéssük a gyülekezőt. Hol a teherautó (az egyik 
férfi) ?, mutasd meg, hol van? Na jó, de addig hordjátok ki a cuccot ide, 
hogy csak föl kelljen dobálni. 

Apa kezet fogott velük, segítséget hoztam, Öcsit előre tolta. Ez a 
beszéd, Buki bácsi, igyál! — nyitott sörösüveget nyújtottak apának. 
Mérvagyte Buki? Kérdezd meg tőlük! A két férfi összenézett, tényleg, hogy 
15 volt az? Buki, morogta Luxsanyibácsi, lebukt... Ja, a férfiak széles 
mosollyal bólogattak, mer magas pozícióból bukott le közénk a Buki 
bácsi... de aztán ez nem érződött rajta! — röhögtek. 

Mér bácsizzák apát? — gondolta ő, még nemolyan öreg! 

Végre megjött a teherkocsi, fölrakták a zászlókat, májusfákat, 
transzparenseket, Luxsanyibácsi Öcsivel a sofőr mellé ült, a többiek a 
platóra. Ő kérdezgette, hogyan működik a sebváltó, mire valók azok a 
gombok a műszerfalon, hát a három pedál? A sofőr elutasítóan 
válaszolgatott. 

Mibajaennek? Hamar kiderült: mindenki ihatik, csak pont én nem, és 
már tavaly 1s engem jelöltek a zászlószállításra, hát mindig én, csakcsupán 
azért, mert nekem nincs gyerekem, ez nem igazság! Luxsanyibácsi 
fintorgott, mit akarsz, én négy éve vagyok zászlófelelős! 

Öcsi bámulta az elsuhanó utcákat, a fellobogózott várost, a fényben 
szálló porfelhőket. Mire a ligethez értek, már gyülekezett a nép. Zászlók, 
papírvirágok, tablók, sörösüvegek, virslik. Lerakodtak, Luxsanyibácsi a 
fűbe döfte a táblátt NYOMDAGÉPELLÁTÓ VÁLL. Odajött egy csomó 
ember, kézfogások, vállveregetések. Bömböltek a hangszórók. Szállj, te 
büszke ének, szállj, miként a fellegek. 


Apa mindenkinek bemutatta, a fiam! Szevasz, Öcsi. Csókolom. Mit 
csókolomozol, szólt rá egy testes férfi, nem vagy te kislány! Ő rángatta a 
vállát, már azisbaj, haa zember udvarias? Az anyja verte beléje, hogy a 
felnőtteknek csókolom jár, akkorez mitakar? 

A megafonok ismerős indulót recsegtek, ezt tanulta az óvodában. Ződ 
a segged, elvtárs. Luxsanyibácsi egy rúdra erősített Rákostelvtársra 
könyökölve dirigálta a zászlóosztást. Öcsi 

közelebb ment, nézte a nép bölcs atyját. Ujjával megérintette a vaskos 
orrot, a domború fejtetőt. Mér becézik őtet Borzasnak, haegyszer kopasz? 

Majd mikor elvonulunk a dísztribünnél (apa), jól figyelj, ott lesz 
Rákosi elvtársunk, és integetni fog, a puhakalapjával! A körötte állók 
kényszeredetten nevetgéltek. Luxsanyibácsi csóválta a fejét, mintha apa 
valami illetlenséget mondott volna. 

Múlt az idő, Öcsi türelmetlenkedett, meddig kellmég várni, mérnem 
indulunk már? Nyugi (Luxsanyibácsi1), ne félj, nem maradsz le semmiről. 

Májuskirályra vártunk. 

Öcsi — apja segítségével — fölkapaszkodott egy fára. De onnan se látott 
többet. Bámulta a Sztalin szobor hátát. Tudta, Sztalin még Rákosinál 1s 
nagyobb, mert ő a szovjet nép vezére volt, és a szovjet nép köztudomásúlag 
sokkal hatalmasabb, mint ez a magyar. A szűrt fényben Sztalin elvtársnak a 
seg... hm, feneke valóban zöldnek tünt. 

A megafonbemondó égi hangja (Jelszavak, üdvözlések), a tömeg 
tompa ordítása. Mintha korogna a gyomra a földnek. A zén gyomrom 
korog, gondolta, lecsúszott a fa törzsén, gyereapú, együnk virslit. 

Az emberek többsége már a füvön üldögélt, akár egy kiránduláson. 
Öcsi befalta a virslit, ivott málnaszörpöt, na, most aztán? Mikor 
mehetünkmár? Lehet, hogyrólunk megfeledkeztek? Fiacskám, fél Budapest 
itt van, eltart egy darabig, ne izgágáskodjál, mert soha többé nem viszlek 
sehová! Hátjóóóvanna. 

Kerülgette a kvaterkázó csoportokat. Nem ilyennek képzelte a 
munkásosztály nagy nemzetközi ünnepét. 

Végre-valahára jött a hír: mi következünk! Luxsanyibácsi sorba 
állította a nyomdagépellátósokat. Két sötétkék öltönyös férfi sétált a csapat 
élére. Emberek, mondta az alacsonyabbik, rendesen, szépen, lehetőleg 
egyszerre, Jó? 

Kikezek? A szemüveges a főmérnök (apa), a másik az igazgató. Ésa 
Luxsanyibácsi micsoda? Semmi, marós, mint én. Akkorő mérvan ott, 


legelöl? Hát... ő a május egy felelős. A mi hazánkról szóljon az ének. 

Elindultak. Öcsi magasra emelte a piros-fehér-zöld zászlót, naugye, 
bírom én, gondolta, mert Luxsanyibácsi nem akarta odaadni neki, válassz 
inkább egy májusfát, az könnyebb! Ám ő ragaszkodott a zászlóhoz, remélte, 
a vonulás után hazavihett. 

A tér sarkánál újra várakozniuk kellett, Öcsiről csorgott a víz, teste 
görcsbe feszült az izgalomtól, mindjárt Sztalin és Rákosi elvtársak előtt fog 
lépkedni. Igaz, Sztalinnak csak a szobra van jelen, az viszont óriási. A 
szovjet nép vezére Danyisanyibácsiéhoz hasonló egyenruhát viselt. 

Sapkája és pisztolytáskája nincs neki, a kezében nyitott könyv, nem 
pillant bele, mereven néz előre. Tisztára minta zAngelikanéni, amikora 
bibliát magyarázza. Öcsi agyában megjelent a szent asszony vékony 
tenyere, a puha mozdulat, a hosszú ujjak a szövegre ereszkednek. Milehet 
aza könyv a Sztalinelvtársnál? Biztosnem biblia, seimakönyv. És Öcsi 
váratlanul Jézusra gondolt, akit mindig a keresztre feszítve ábrázolnak, 
pedig oly sok szép és fölemelő jelenet volna, például a csodatételek, lám, 
Szatalint se a halálában szoborták meg, annak ellenére, hogy már nem él, 
hanem élő klasszikus, mint Lenin, akinek lángeszű folytatója volt. Öcsi jól 
emlékezett arra a napra, Sztalin apánk halálára, egy perces néma 
vigyázállás, utána a nagycsoportosok elénekelték a Sztalin-kantátát, Móni 
gyászszalagot fűzzött Sztalin arcképére, a lelke örökké élni fog! — mondta 
ünnepélyesen. 

Akkoriban még nem járt hittanra, ő azt se tudta, hogy ilyesmi létezik, 
most pedig. . . Most már nem jár hittanra. Újra Angelika törékeny kezét 
látta, amint a nyitott könyvre simul. Sztalinelvtársnak viszont vaskos, 
megnyugtató ujjai vannak. . . illetve voltak. Mint apának. Talán éppoly 
szőrösek is, de az a szobron nem vehető ki, legföljebb ha az ember 
fölmászna rá... Micsoda ötlet, fölmászni Sztalinelvtársra! 

Azérha ilyennek formáznáka zistent. . . Istent. . . ilyen szelíd, 
könyvolvasó bácsinak, kezébena bibliával, biztos sokkaltöbben szeretnék. 
Elképzelte Jézus Krisztust, egyenruhában, csizmával, bajusszal, 
töviskoszorú és kampósszögek nélkül, kis terpeszállásban. .. egészmás. Egy 
a jelszónk, a béke, harcba boldog jövőért megyünk. Ezt Öcsi tudta, egynagy 
cél érdekééébe törelőre ifjú seregüüünk. . . 

Amikor már senki sem számított rá, hirtelen meglódult a menet, 
rákanyarodtak a széles útra. Igyekezett lépést tartani a felnőttekkel, 


jóformán szaladnia kellett, a zászló nyele verdeste a hasát, két marokra 
fogta. Az apja tolta a hátánál. Bírod? Bí...rom. 

Márrég jönnie kénea dísztribünnek! — megrémült, talán elis hagytuk, 
csakén nemláttam, hátén semmitse látok, apa, apaapa, vegyélföl! Tudtam, 
hogy el lesz a vége, morogta az apja, a nyakába ültette őt. Öcsi a vállára 
fektette a zászlót, akár egy napernyőt, letörölte a homlokáról az izzadságot, 
kifújta magát. 

Közeledtek a szoborhoz. 

A nyomagépellátósok csapata az út külső szélére került, a lehető 
legtávolabbra Sztalin elvtárséktól. A francos transzparensek és a hosszú 
nyelű zászlók erdeje zavarta a kilátást. Ágaskodott, míg az apja rá nem 
szólt: ha így ficánkolsz, leraklak! 

A folyónál állt Dunnyuska, Dunnyuska-a, Dunnyuska. 

Az ismerős dallamról eszébe jutott az áldozás, a tér hangzavarában 
fölcsendült az orgonaszó, dunnyuska-a, Dunnyuska, ekkor a megafon 
Öcsi majd leesett az apja nyakából ijedtében. Villogott a tér fölött Sztalin, 
lábánál apró alakok integettek. 

Meresztette a szemét, hogy fölfedezze Rákosi elvtársat, biztosott 
középen valamelyik. Azaz! Látni vélte a lengedező puhakalapot s vezetőnk 
barátságos mosolyát a messzeségben, felénkfordul, igenigen! Lelkesen 
lóbálta a zászlót, éljen Rákosielvtárs, éljena párt! — sipította, mire a 
nyomdagépellátósok egy emberként üvöltötték utána, kétszer, háromszor, 
négyszer, ötször, tenyerek csattogtak. Öcsi nagyon büszke volt magára, 
énkezdtem... biztos észrevette Őis! Szeme könnyezett az erőfeszítéstől, 
hátha jeltad nekem, hogylátta, a fene ebbea sok zászlóba, nyújtogatta a 
nyakát. Maradj már, sziszegte az apja, megvédjük a békét! — bömbölte a 
tömeg. 

Öcsi pillantása a felhőfoltos égre tévedt, lehethogy a zistenis lát? 

Él-jen a párt! 

Reszketett a szája széle, a zászló tonnás súlyúvá nehezedett, vágta a 
vállát. 

Vörös Csepel, vezesd a harcot. 

A hangszórók az Újpesti Bőrgyár dolgozóit köszöntötték. 


A nyomdagépellátósok bekanyarodtak a Műcsarnok előtt a ligetbe. 
Apa lerakta Öcsit, a rendezett sorok fölbomlottak. Végevan. 

Kár, hogy nem a vonulóktól tömött út túlsó oldlaára kellett kordulniuk, 
onnét a második utca az övék. Most micsinálunk? Várunk, fiam, 
várakozunk... amíg tart a cécó, nem lehet átmenni. Éhesvagyok, 
fáradtvagyok! Kibírod. 

A fűre ültek. Öcsi testében rángatózott a feszültség, köszörülgette 
rekedt torkát, nyomorultul érezte magát. A térről folyamatosan érkező zajok 
hullámai döngették a dobhártyáját. Rákosi elvtársra gondolt, aki ott áll e 
zűrzavar fölött, Sztalin alatt, középen. Borzongott, hátát apja lábának 
támasztotta, szorította a zászló nyelvét, mintha attól félne, hogy valaki el 
akarja ragadni tőle. 

Feje a mellére csuklott. 

Sztalin elvtárs leugrik a talapzatról, katonás léptekkel jön keresztül a 
téren, utat enged neki a nép. A hét vezér emlékműve előtt frissen ácsolt 
kereszt. A géppisztolyos német katonák 

lemeztelenítik a népek nagy barátját, csuklóit és bokáit a megfelelő 
helyre illesztik, bamm, bamm, a kalapács veri a durva szögeket a húsba, 
recsegnek a csontok, sugárban fröcsög a vér. Halál a fasisztákra! — kiáltja 
Sztalin, szemeit forgatva hánykolódik a kereszten, én Istenem, én Istenem, 
miért hagytál el engemet? 

Jön a szürkeköpenyes kórházi segédmunkás, leakasztja a merev testet 
a szögekről, jön az orvos, injekciót ad a karjába, jön az ápolónő, zászlóként 
lobog a kezében a fehéhr fityula, tíz éve vagyok a gyerekeknél, tíz éve, 
doktor úr. Az orvos biccent a szürkeköpenyesnek, viheti, Jencikém. 

Jézus Krisztus fölbaktat a dísztribünre, s töviskoszorújával integet. 
Üdvözöljük a Nyomdagépellátó Vállalat dolgozóit! Dunnyuska-a, 
Dunnyuska! 

Jézus kopasz feje, kövérkés arca Öcsire mosolyog, jól van Jeremiás, 
büszke vagyok rád. Éljen Jézuselvtárs, éljena párt! 

Rákosi Krisztus a szószékre lép, a tömeg letérdel. Öcsi állva marad, 
nem hajlik a lába, istenem, megbénultam! 

Ne kiabálj (Angelika), nem kell kiabálni, az én hibám, elfelejtettelek 
figyelmeztetni. Sokakban nem helyes kép él az úvvól! Felettünk lévő 


hatalmas evőnek, szigovú bívónak képzelik, pedig én nem vagyok 
viguvózus könyvelő! 

Ejnye, kisapám (Móni), mindig elrontod a verset, miért nem figyelsz 
egy kicsit? Tudomén, kézakézben. .. kézakézben építjüka szebbjövőt! 

Öt hiszekegy és öt miatyánk a penitencia, suttogja az úr, Öcsi hiába 
akarja imára kulcsolni a tenyerét, tagjai nem engedelmeskednek, hangja 
sincs, némán tátog, végemvan. Hatalmas csapás sújtott a tarkójára. 

Bocs, kiáltotta egy hang. Vakító fény. Összeragadt szempillái fájtak. 

Látta, apáék fociznak, derékig meztelenül. Eltalálta őt a labda. Apa 
odajött, vizsgálta a fejét, nagyon megütött? Katonadolog (Luxsanyibáty1)! 

Apa visszarúgta a labdát. Akarsz beszállni? Nem. 

Hüvelykujjával kapargatta az állára száradt nyálat. Apa tétován 
tipródott, mindjárt mehetünk haza, tarts ki. Jóóóvan, hagyjál. Hátat 
fordított, nézte a fák fölött derékig látszó Sztalin szobrot. Megvan. 

Luxsanytbácsi görnyedten cselezett az ellenfél kapujánál, passzolt 
apának, ő közvetlen közelről gurította a labdát a két ruhacsomó közé. 
Góóól! Les volt ez, Bukikám, tiltakozott a kapus, rezgett a hája a nadrágszíj 
fölött. 

Hola zászlóm? Hé, a zászlóm! 

Kiderült, hogy amíg ő aludt, a felvonulás kellékeit összeszedték és 
visszaszállították a gyár raktárába. Deénnekem kell aza zászló! Ne viccelj, 
Öcsikém (Luxsanyibácsi), leltárba van véve, rajtam kérik számon! Ennyit 
balhézni egy vacak zászló miatt (apa)! 

Durcásan vonogatta a vállát, kemény bubucokat piszkált ki az orrából. 
Jó az, ha van az embernek egy zászlója. Például a háborúsdiban... Eszébe 
jutott, milyen régen csatázott utoljára Erdőssanyáékkal. Persze, az ilyesmi 
bűnnek számít (5. parancsolat!), és amióta Angelikához jár. . . Járt, kivonta 
magát az ütközetekből. Egyáltalán, rég nem játszott 

Sanyáékkal, hosszú betegsége meglazította a szálakat. Azér mégis. . . 
jólettvolnaa zászló. Luxsanyibácsi — amikor végre haza lehetett menni — jött 
velük. Ebéd (fogyasszanak csak. ..!) után Erzsébetet tanulni, Öcsit játszani 
küldték, szelíd erőszakkal. Nyilvánvaló, hogy érdemes hallgatózni. 

Kiderült: Luxsanyibácsi válni kénytelen a nyomorék feleségétől, akit 
pedig sajnálni kell, és főzn1-mosni rá, mivel magatehetetlen, ámde 
Luxsanytibácsi ezt az életet már nem bírja tovább, pláne hogy hozzájuk 
költözött az anyósa, ápolás ürügyén. Legalább lelkifurdalás nélkül 


hagyhatja ott szegény asszonyt, hiszen majd ellátja őt a kedves mam. 
Luxsanyibácsi — amennyiben anya nem támaszt kifogást — bérbe venné a 
személyzeti szobát, méltányos összegért, természetesen csak átmenetileg, s 
ha bármely okból a szobára szükség lesz, ő azonnal távozik, barátok közt ez 
a legkevesebb. 

Aztán mégsem ez, hanem a Luxsanyibácsi által fizetett összeg volt a 
legkevesebb, havi száz forint. 

Apád nem hajlandó többet elfogadni, zsörtölődött anya Öcsinek, 
tekintettel a barátságra, azt persze nem számítja, hogy a Sanyi bácsi reggel- 
este velünk eszik. Deviszont beviszi apáta gyárba motoron! Beviszik, 
hagyta rá az anyja búsan. 

Öcsi örült Luxsanyibácsi jelenlétének, órákig elüldögélt nála a 
kisszobában, gyakran apa 15 odatelepedett hozzájuk, kártyáztak, vicceket 
meséltek, társasjátékoztak (ki nevet a végén?), míg anya beszólt: 
férfiszakasz, kész a vacsora! 

Sokáig készült rá, hogy egyszer átkutassa Luxsanyibácsi holmiját. A 
kedvező alkalom és lelki állapot (hát mitártaz, csak bekukkantoka 
szekrénybe, na!) főleg olyan estéken kísértette, amikor Luxsanyibácsi a 
feleségénél időzött. 

Lássukcsak. 

Néhány egyforma, piros kötésű könyv. 

T-á-v-o-1 M-o-s-z-k-v-á-t-ó-I. 

V-1-h-a-r. 

T-1-m-u-r é-s c-s-a-p-a-t-a. 

P-o-l-1-t-1-k-a-i1 g-a-z-d-a-s-á-g-t-a-n. 

R-á-k-o-s-i M-á-t-y-á-s: V-á-l-o-g-a-t-o-t-t b-e-s-z-é-d-e-k é-s c-1-k-k- 
e-k. S-Z-o-c-1-a-I-1-z-m-u-s 1-s-k-o-l1-á-j-a. 

A n-a-g-y öÖ-s-s-z-e-e-s-k-ü-v-é-s. 

T-á-v-o-l-b-a-n e-g-y f-e-h-é-r v-1-t-o-r-I-a. 

A R-á-k-o-s-i1 p-e-r. 

Egy nagyon vastag, barna kötet: S-z-t-á-1-1-n r-ö-v-1-d é-I-e-t-r-a-J-z-a. 

Hogyhogy Sztálin, hátaz Sztalin! — gondolta Öcsi. Mindenki úgy 
mondja. Éljen Rákosi, éljen Sztalin! Furcsa. 

Visszarakosgatta a könyveket, tudta, apa polcán a legalsó sorban 
körülbelül ugyanezek vannak, könnyű felismerni a piros borítókat. 

Levelek, újságkivágások, fényképek. 


Egy cikk a sztálinvárosi (á!) vasműről, száztíz százalékos 
tervteljesítés. Fotó: a vasmű kitüntetett vezetői. A sor szélén balról a 
második Luxsanyibácsi. 

Öcsi zavarodottan bámulta a fakó újságlapot. Luxsanyibácsi Szta. .. 
Sztálinvárosban! Luxsanyibácsi a Szabad Népben!! Jesszusmária. 

Móni többször mesélt már nekik a sztalinvárosi hősökről, akik a 
népnek a vasat adják. Vers is volt róla, Az olvasztár Öcsi elképzelte 
Luxsanytibácsit a hatalmas kohónál, amint a csapolást irányítja, szürke 
kötényben, sisakban, azzala zizével... rúddal. A zolvasztároknaka vezetője. 
Hú... egy gyűrött fénykép, Luxsanyibácsi fejet hajtva áll, és kezet fog a... 
Rákosielvtárssal!!! Semmi kétség, ez ő... ezmeg Ő. A m-a-r-t-i-n-m-ű a-v- 
a-t-á-s-a. 

Istenem, hogylehetne megkérdezni, anélkülhogy kiderülnehogy 
kutattam? 

Nálunk lakikegy sztalinvárosi hős, dicsekedett Erdőssanyának, a 
cselédszobában! Persze, és aztán fölébredtél, hogy bilibe lóg a kezed! 
Detélleg, levan fényképezvea Rákostelvtárssal, és bennevolta Szabadnépbe, 
istókzicsi! 

Erdőssanya nem hitte. Turai se hitte. Pityu se hitte, ami tök mindegy, 
mert ő úgyis azt hiszi, amit Erdős sanya. Erdőssanyabérenc. 

Mit keresne egy sztalinvárosi hős a ti cselédszobátokban (Turai)? Igen, 
ez Jogos ellenvetés. A sztalinvárosi hősök — amint a név 15 mutatja — 
Sztalinvárosban vannak. Akkorhát? 

A kerítés szélén ültek, láblógázva. Turai hatalmas karéj vaj as-lekváros 
kenyeret hozott magával, kunyeráltak tőle egy-egy harit. Hecsedli, mondta 
Pityu szakértőn. Az (Turai), nagynéném küldte Bicskéről. Miazhogy 
hecsedli? Hát... a hecsedli, az hecsedli (Erdőssanya). Olyan kis bogyók 
(Turai), abból főzik a lekvárt, a hecsedlilekvárt. 

Apa, miaza hecsedli? Csipkebogyó. És... és mióta dolgozika Sanyibá 
otta nyomdagépellátóba? Miért nem tőle kérdezed? Hát... monddmeg! 
Várjunk csak, kicsivel utánam jött, amikor az a balhéja volt, tehát... - apa 
számolt az ujján, egy, két, három, tán négy éve, igen. Milyen balhéja? 
Hagyjál már békén, jó? 

Öcsi tudta, a kemény hang azt jelenti, hogy ez megint nem tartozik rá, 
s magában elátkozta életkorát, kibuggyant belőle: mérkell mindig 
titkolózni, agyerekis ember, azistenit neki! Gondolod, hogy én eltűröm ezt a 


hangot? — kérdezte az apja fenyegetően, állj a zuhany alá, ha nem bírsz 
magaddal! Hátjóóóvanna. 

Kivonult az erkélyre. Tépkedte a kőkorlátról a fekélyes vakolatot, 
csakazértis. Egy kövér zümmögőlégy körözött a homlokánál, majd leszállt a 
párkányra. Mellső lábait összedörzsölte. Öcsi odasuhintott, menjinnen, 
hülyelégy! A rovar szárnyra kapott, döngve lebegett Öcsi szemének 
vonalában, azután visszatért a kőkorlát lapos tetejére. Mingyár 
agyoncsapom! Nem bűn, ha az ember azért csapja agyon a legyet, mert 
idegesíti a zümmögése, ellenben ha eszébe Jut, hogy nem szabad ölnt. . . 
Angelika vékony arca, koszorúkontya ott villogott a homályban. Nem bűn, 
ha szórakozottságból kapargattad a falat, ellenben ha szántszándékkal. . . 

Már nemszabadna tovább tépkedni, mermost gondoltam rá. Közben a 
légy újabb köröket zőőőzött ide-oda, s mindig ugyanarra a pontra landolt. 
Hülyelégy, neidegesítsél! Zőőő, zőő6. 

Mit röpdösez, mintha tudná, hogymost nembánthatom. Apiszok! 
Lassan a légy felé csúsztatta az ujjait. A légy oda se fütyült, zőőő, és vissza, 
másfél centire Öcsi körmétől. Nahát, milyen szemtelen. .. megállj! — paff, 
rávágott. Egy nyirkos fekete csomó maradt a légyből. Öltem, gondolta, s 
várta a torokdobogtató szívverést, a riadalmat. Helyette lemondó közöny 
telepedett a lelkére, már olymindegy... Tépkedte tovább a vakolatot. Majd 
este imádkozok. Az ágyban összetette a tenyereit, na. Kezdjükegy 
üdvözléggyel. Üdvözlégy légy... Vigyorgott. Komolyság, kezdjük, 
rendesen, szépen. Üdvözlégy Mária, malaszttal teljes. .. Elakadt. Üdvözlégy 
Mária, malaszttal teljes. Hogyvantovább? Lehetetlenség, hogy nejusson 
eszembe! Malaszttalteljes, malaszttalteljes . . . naaa!!! 

Miatyánk, kivagya mennyekben, szenteltessék megate neved, 
jöjjönelate országod... országod... országod!!! 

Lúdbőrözött a tehetetlenségtől, márnemtudom, úristen, nemtudom, 
elfelejtettem. Nagyokat rúgott a paplanba, hiszekegy istenbe... hiszekegy. . . 
Jaj. 

Kiugrott az ágyból, odaült a szekreterhez, meggyújtotta a lámpát, 
fogott egy darab papírt, fölírta: 

ÜDVÖZ LÉGY 

MIATYÁNK 

HISZEK 1 

Az innen-onnan agyába ötlő sorokat a megfelelő cím mögé körmölte, 
majdcsak összeszedem valahogyan. 


Sokáig kínlódott, mire elkészült. Naugye... Végigdarálta mind a 
hármat, a papírt a feszület alá csúsztatta. Esténként imádkoznikell, 
nincsmese. 

Új verset tanultak az óvodában. Rákosielvtársról. 

Csakőt dicséri mosta versis, dicséri mesteréta mű, a semmiből formált 
világot, éseget, nagylélegzetű költőknektárgyat, dalra hangot, erőta hangra 
őadott, legelsőa költőksorába, közöttükisa legnagyobb! 

Remek, mondta apa gúnyosan, szóval Rákosi elvtársunk a legnagyobb 
költő! Mér? Hát most szavaltad, öregem, hogy a legelső a költők kközt, sőt 
a legnagyobb, nem? 

Öcsi újra végigpergette magában a sorokat, csak most fogta föl a 
ritmusos szavak értelmét, télleg... aza költő, akia verseket írja, 
Rákostlelvtárs pedig viszont az ország vezetője, tehát. .. Móni, a 
Rákostelvtárs írta ezta verset? Dehogy, kisapám, hogy jut eszedbe ilyesmi? 
És nemis szokott versetírni? Móni nevetgélve rázta a fejét. Akkor mérőa 
legnagyobb költő? Jaj, kisapám, megint összezagyválsz mindent, ezt 
szimbolikusan kell érteni, hogy ő inspirálja az alkotókat, mert ő a mi bölcs 
tanítónk, tudod, ki 15 van írva a képe fölött! 

Eztet szimbólisan kell érteni, magyarázta Öcsi az apjának. Szimbolikusan! 
Hátigen. 

Mind kevesebbet imádkozott, viszont mind többször ébredt fájó 
torokkal. Anya hívta Ganz doktort. Nyisd ki szépen a szádat, mondd: ááá! 
Ganz benyúlt a kanállal, Öcsi öklendezett. Ajjaj, gondolta, inekció 
leszebből. 

Valóban, a doktor egy fehér kendőre rakosgatta a fecskendőt, a tűt, az 
ampullavágót, készítette az alkoholos vattát. Öcsit már nem kellett lefogni, 
megadóan fordult a hasára a döféshez. 

A mandulák tüszősek, legjobb volna kidobatni, mondta Ganz doktor 
apáéknak. Ajjaj, kórház leszebből. 

Hamarosan visszakerült ugyanabba a kórterembe, sőt ugyanarra az 
ágyra. Megint az apja vitte be. Öcsi rögtön észrevette a folyosón a köhögős 
srácot. A Kovácspistit. Jesszusom, azótais mindig ittvan? 

Ne szarj be, Öccse! — apa ütögette a hátát, a mandulaoperáció 
rutinműtét, azt még a portás is meg tudná csinálni. Ő fásultan vonogatta a 
vállát, Jó, nemszarokbe. 

Műtét. Apa hézagos magyarázatai nyomán úgy képzelte, a 
szürkeköpenyes férfi lefogja majd, Ganz doktor pedig egy hosszú késsel 


átvágja a nyakát, s kitépi onnan a manduláját, Íröcsög a vér, ritmusát éles 
fájdalommal párosuló vad öklendezés diktálja. Kísértette a kép, amikor 
Ilonka lemészárolta a konyhában a kacsát, melyet anya két becsöngető 
cigányasszonytól vásárolt egy használt posztószőnyegért. A szerencsétlen 
állat átvágott nyakkal még kiugrott a váj dlingból, összevérezte az asztalt. 

Na, erre hozták őt ide, köszönömszépen. 

Anna nővér botrányt rendezett, amikor megtudta, hogy Öcsinek 
mandulaoperációja lesz, most már elég ebből, Ganz kollega, ez állami 
kórház, nem magánszanatórium, ha műteni kell, vigye a sebészetre, ez itten 
a belosztály, ha nem tudná! Ganz paprikavörösen húzta az ügyeletes szoba 
felé, talán ezt mégse itt kéne... De Anna nővér lerázta magáról a kezét, már 
a második privátja a héten, hova fektessem, nem mondaná meg? Érdekes, a 
prof privátjatért sose szól, szúrta közbe Ganz, apa pedig elővette a 
pénztárcáját, néhány bankjegyet csúsztatott az ápolónő zsebébe, kérem 
szépen, volt már itt maguknál a gyerek, talán emlékszik rá! Anna nővér 
dühödten elcsattogott az intenzív felé. Mi baja ennek (apa)? Klimax (Ganz 
doktor). Apú, azmi? 

Nem kapott választ, az apja és Ganz doktor az ápolónő nyomába eredt. 
Ő leült a hosszú fehér paplanra, Kovácspisti mellé. Miújság? Semmi se. 
Hogyvagy? Kovácspisti ugatós köhögéssel felelt, utána kimerülten lihegett, 
már... már gennyes a köpet. 

Öcsi a füligszáj Karcsira gondolt, s megkérdezte, benn van-e az a 
fiatalabb doktor. Kovácspisti legyintgetett, a Szalai már rég nincs Itt. Mér? 
Kidobták. Hogyhogy? Kovácspisti fintorgott, politikázott. Mi??? 

Szalai doktor írt egy beadványt, mesélte Kovácspisti suttogó hangon, s 
emiatt elvitték. Ávósok jöttek érte, először a lakásán keresték, mert aznap 
nem volt ügyeletben, hanem csak szívességből helyettesítette a Ganzot. 

Ő tátott szájjal hallgatta ezt a históriát, nem hitte, újabb részleteket 
akart tudni, de Kovácspisti csak legyintgetett, hadd el, még a falnak is füle 
van. 

Jött Anna nővér megenyhülten, na gyerekem, az a te ágyad, az 
ablaknál, miháncs levetköztél, lázmérés! 

Miháncs. . . Öcsi e szótól egyszeriben otthon érezte magát. Átöltözött, 
bepakolta a holmiját a fehér szekrénykébe, a még húzatlan ágyra 
heveredett, integetett az apjának, hóna alá helyezte a hőmérőt, aztán 
odafordult a szomszédjához: Öcsivagyok, éste? 


Örvendek, mekegte a rózsaszínű kisfiú, nyújtotta a kezét, nevem 
Szászibek Sámuel. Ő megrázta a virsliujjakat, ennek következtében a 
hőmérő kihullott a karja alól, le a padlóra. Kriccs, ezer szilánkra törött, a 
higany ezüstös golyócskáti szétgurultak. 

Riadtan pislogott az ajtó felé, mitkapokén Annanővértől! A kövérkés 
kisfiú — termetéhez képest szokatlan ruganyos sággal — fölpattant, s egy 
vadonatúj hőmérőt vett elő az éjjeliszekrényből, parancsolj, dugd be 
gyorsan! 

Anna nővér a következő másodpercben érkezett, Öcsi izgult, hogy 
észreveszi az üvegtörmeléket az ágy alatt, de az ápolónőt csak a mérés 
eredménye érdekelte, csóválta a fejét, miközben a lázlapra jegyezte. 

38,6. 

Amikor Anna nővér kiment, egy darab papírra gyűjtötték a szilánkokat 
és a golyócskákat, utóbbiakkal csínján kellett bánni, Szászibek mutatta a 
módszert, leheletfinom terelgetés ujjheggyel, különben még apróbb 
szemekre esnek szét. 

Érdeklődött Szalai doktorról Szászibeknél, a rózsaszínű fiú merőben új 
változatot adott elő. Eszerint szó sincs beadványról, Szalai a kórház 
párttaggyűlésén összeveszett a proffal, Nagy Imre miatt, aki miniszterelnök 
volt, de leváltották, és a pártból 15 ki van zárva, viszont Szalainak rokona, 
viszont a profnak ellensége, és amikor Nagy Imre még fent volt, a profot 
leváltották, viszont azután visszakapta az igazgatóságot, és most a prof a 
politikai 

táj ékoztatóban szidta Nagy Imrét, viszont Szalai közbevágott és 
megvédte, viszont a prof erre kirúgta, és Szalai csomagolt, viszont nem jött 
érte az ávó, az csak mese. 

Miaza závó? Hát, a belügy, vagyis az elhárítók. Aha... 

Eddig összesen kétszer hallotta ezt a baljós ízű kifejezést. Először 
káromkodásként, amikor egy csata hevében Turai leávósozta Erdős sanyát, 
erre az úgy megverte, hogy vastag sugárban dőlt Turai orrából a vér, s addig 
el sem engedte, míg nem kért bocsánatot. Ávós — hülye, gondolta ő. 
Másodszor nagymamától, Gyurikám, rimánkodott kelepapának, ne 
acsarkodjál örökké, ha valaki ne adj isten meghallja, egykettőre elvisz az 
ávó! Ávó — ördög, gondolta ő. Most pedig: ávó — belügy... 

Eszerint tiszta haszon, hogyapa már nincsa belügyben. Mert az ávó 
mindenképpen valami rossz, egyrészt durva sértés, másrészt félni kell, 
nehogy elvigye az embert. 


Lehethogy ponta Danyisanyibácsi vitteela Szalaidoktort? Á, butaság, 
most mondtaa Szászibek, hogy nemis vittékel. 

Szászibek... 

Te, figyelj, milyen névaz, hogy Szászibek? Kérlek, a gömbölyded srác 
elutasítóan ráncolta a homlokát, én nem szeretem a célozgatást, ha valami 
bajod van, mondd meg nyíltan! Szászibek — látva Öcsi bárgyú tekintetét — 
enyhülten fészkelődött a párnán, azért mer én zsidó vagyok, még lehetek 
rendes ember, nem azt kell nézni. Zsidóvagy? Igen... nem látszik rajtam? 
Mibőllátszana? Például az orrom, ugye. 

Ő szemügyre vette Szászibek húsos orrát, istenem, jókampós, 
gondolta, deattólmég nemmuszáj zsidónak lenni. Például apánakis kampós, 
ésmégse... 

A kövér srác azután leírta a nevét. SZÁSZY-BECK SÁMUEL. 
Ipszilonnal és cékával, mondta büszkén. 

A zapukádis zsidó? Hát persze. Ésa zanyukád? Szászibek röhögcsélt, 
naná, aki zsidó, az azért zsidó, mert a szülei zsidók, mit gondoltál, különben 
hogyan? Jóóóvanna... deakkor ti. . . timiattatok... - elakadt, hirtelen nem 
tudta fölidézni, hogy mi 1s volt a baj a zsidókkal Egyiptomban. Mi van 
miattunk? — kérdezte Szászibek ellenségesen, semmi sincs miattunk, mi 

ugyanolyan nép vagyunk, mint az összes többi, és most már van 
országunk is, Izrael, ott laknak a nagypapáék, és ha kicsit okosabbak lettünk 
volna, akkor mi 15 ott lakhatnánk. Mér? Te tényleg ilyen hülye vagy, vagy 
csak tetteted? 

Ő vérvörösen ült föl, nekema zAngelikanéni mondtaa hittanon, hogy 
Egyiptomban legyilkolták a csecsemőket a zsidók miatt, ezígyvolt, amikora 
Mózes. . . amikora fáraó nemengedte őket, erről igazán nemtehetek, 
énrendesen beszéltem veled temeg ordibálsz és lehülyézel, ajó náncsinénéd 
ahülye, denemén! 

Vacsoráig nem szóltak egymáshoz, mindkettő fortyogott a saját mérge 
levében. Öcsinek az éjjeles nővér harmincnyolc kilencet mért, kapott 
lázcsillapítót. Néhány percre beugrott Ganz doktor, nagyon csóválta a fejét. 

Jól van, mondta Szászibek vacsora után, lehet hogy félreértettelek, 
nincs harag! — nyújtotta virsliujjait. Ő megrázta, enneka kézfogása mániája, 
gondolta. Tudod, hozzá vagyok szokva, hogy maceráljanak, csak csupán 
azért, mer én zsidó vagyok, és erre mi érzékenyek vagyunk, mer az én 
apámat Auschwitzba deportálták a németek, és kísérleteztek rajta, anyám 
meg a zsidókórházban bujkált, a Wallenberg, a svéd követ adott neki hamis 


papírokat, és ez éppen elég, most már hagyjanak minket békén, és ne 
zsidózzon senki, erről van szó. Hm, a teanyád partizán volt? Hogyhogy 
partizán? Hát... aki hamis papírokkal bujkált. . . 

Szászibek ingatta a fejét, az nem ugyanaz. A partizánok most mind 
górék lettek, anyám viszont tanítónő, havi ezerháromszázért, óriási 
különbség. Nem, sajna nem volt partizán, csak sima zsidó. 

Reggel: szaggató torokfájás, 3 8.4. 

Az anyja épp a vizit kellős közepén futott be. Soronkívül, gondolta 
Öcsi, megint jósok pénzbe kerülök. Anya szilvakompótot hozott, átgázolt 
Anna nővéren, csak egy pillanatra! — mondta a behatolást szemrehányóan 
figyelő profnak. Elvtársnő, felelte a prof zordan, távozzék, ne zavarja a 
munkánkat, a kórház nem zsibvásár, semmi szükség rá, hogy a kedves 
szülők a látogatási időn kívül berohangásszanak ide. Engem a Ganz doktor 
úr hívott! — ezt nem kellett volna, Ganz doktor a szája szélét rágva lapított a 
sor végén, a prof szeme gyilkos sugarakat lődözött feléje. 

Amikor a prof és kísérete elvonult, anya Öcsi ágyának szélére ült, 
hülye ez a Ganz, hát mostanra hívott, én nem tehetek róla... hogy vagy? 
Öcsi vállat vont, megvagyok. Mi hír a műtétről? Semmi, előbba lázat 
akarják lenyomni. Lázad van? Harmincnyolcnégy. Talán elkaptál itt 
valamit? — anya aggodalmasan nézett körül, mi láztalanul hoztunk be 
tégedet. Délután apa Jött, szintén soronkívül. Beszéltem Ganzzal, azt 
mondja, pechünk van, szerinte ez egy allergiás eredetű láz, ugyanúgy, mint 
a múltkor, és emiatt sokáig elhúzódhat a dolog... hogy érzed magad? Öcsi 
vállat vont, megvagyok. 

Este Ganz doktor jött, máma éjjeli ügyeletben leszek, ha akarod, 
átmehetünk a szobámba, beszélgetni. .. amúgy hogy vagy? Öcsi vállat vont, 
megvagyok. 

Az ügyeletes szobában Ganz almával kínálta. Ő befalt kettőt, aztán: 
miletta Szalaidoktorral? Ganz a körme hegyével piszkálta a fogát, kitől 
hallottad? Csaúgy... beszélik. A nővérkék? Nem, a srácok. Ha tudod, akkor 
miért kérdezed? — sikerült kibányásznia egy almahéjdarabkát, a 
hamutartóba dobta, szegény Szalai, két árva maradt utána, a kisebbik 
akkora, mint te vagy. Kétárva? Azt nevezik árvának, akinek meghalt a 
szülője. Háta Szalai meghalt? Ganz doktor bólogatott. Öcsi túrta az orrát, 
namostez hazudikitt, vagy...? 

Ésa závó, ésa Nagyimre? Tessék??? — Ganz előrehajolt, beharapta az 
ajkát, hogy jon ide a Nagy Imre? Öcsi vonogatta a vállát, aszonták, hogya 


Nagyimre miatt. . . a prof azért rúgta kia Szalait. . . illetve a závó. . . 

Szalai doktor meghalt, érted? Semmi ávó, semmi Nagy Imre! — Ganz 
vízszintesen kaszálta a levegőt az ujjaival, beszélnek összevissza. 

Bizony, gondolta ő, ésa végén mindig kiderül, hogy esseigaz, asseigaz, 
semmiseigaz. 

Jóba vagy a Ganzzal? — kérdezte Szászibek, amikor Öcsi visszaért a 
kórterembe. Mondj ukrá. Puhatolózhatnál... hogy mikor engednek már 
haza. Tégedet? Naná, a Snejder Fánit! A Snejderfánit, ez Jó. 

Legközelebb puhatolódzott, Ganz doktor latin szavakkal tűzdelt 
választ adott, sok na-val és amennyiben-nel, végül pedig: a Szászy-Beck gyerek 
a prof páciense, tőle függ. 

Kérlek, tea prof páciense vagy, őrajtamúlik. Szászibek fintorgott, attól 
ugyan kérdezheted, semmit se mond. Hátigen, istenkezébe vagyunk. Akkor 
jól nézünk ki, dünnyögte a kövérkés fiú. 

38,2. 3 84. 3 8,1. 37,6. 38,2. 38,0. 37,9. 3 8, 1. 

Az 15 lehet, mondta Ganz doktor, mesélte apa, hogy mégse allergiás 
láz, hanem a tüszős mandulák okozzák, rögtön megszűnne, ha kivennék, 
nade amíg lázas vagy, a sebészek nem akarják az operációt, patt helyzet. . . 
Tudod (anya), mi az a patt? Persze, döntetlena sakkba. 

A füligszáj Karcsit látta maga előtt, a kis sakktáblával, patt ez barétom, 
hagyjuk abba. 

Most a Szászibek fekszik a Karcsi ágyában. Ésénmeg újra ittvagyok. 

Hm, apa, amikortea belügybe voltál, akkorte... ávós voltál? Nem. 
Hátmi? Sima rendőr. Ésa závós, az micsoda? Államvédelmi hatóság, felelte 
apa halkra fogott hangon, mit akarsz ezzel? Semmit. . . a Danyisanyibácsi 
ávós? Nem, ő 1s csak sima rendőr. 

Simarendőr, motyogta Öcsi, és kibukott a száján: simazsidó. Az anyja 
fölkapta a fejét, egy éles mondatot akart odavágni, tele méltatlankodással. 
Remegett az ajka, kereste a megfelelő szavakat. 

Ekkor belépett a kórterem ajtaján Angelika. Végigjáratta a szemét az 
ágyakon, észrevette Öcsit, biccentett, himbálódzva közeledett feléjük. 
Szerbusz, Jeremiás, édesapádtól tudom, hogy megint kórházban vagy, 
gondoltam, eljövök hozzád. 

Anya fölpattant, tessék helyet foglalni! Köszönöm, maradjon csak, 
asszonyom, nem vagyok fáradt. Apa 1s felállt, utcán találkoztunk, és 
megemlítettem. . . 


Mindannyian zavarban voltak. Apáék indulni készültek, mi már amúgy 
is... szerbusz, Öcsikém. Puszi. Csókolom. 

Amikor elmentek, Angelika leült az ágy szélére, fémkeretes 
retiküljéből kihalászott egy könyvet, tessék, Jeremiás. 

A tündérkirálynő, vidám mesék. Köszönöm, Öcsi krákogott, eszébe jutott, 
hogy mit illik ilyenkor: deigazán nem kellett volna, apáékis hoztak könyvet, 
tetszik látni! — mutatta. 4 hegyiszellem, népmesék. Nem baj, Jeremiás, minél 
többet olvasol, annál jobb. 

Öcsinek váratlan sugallat agyába idézte Angelika szavait a 
legeslegelső hittanóráról: nincs szebbkönyv színélés léleknél! — hadarta. 
Angelika szája mosolyra húzódott, jól van, Jeremiás, látom, még emlékszel 
rám... - a füléhez hajolt: szoktál imádkozni reggel-este? Hápersze, hazudta 
ő, a hátán apró izzadságcsöppek fakadtak. 

Angelika újra kinyitotta a retiküljét. Egy kék műanyaglapocskát vett 
elő, tessék, ez is a tied. Szentkép? Élő szentkép, mondta Angelika 
nyomatékkal, látod, Szűz Máriát ábrázolja a kisdeddel, imádkozáskor 
szorítsd a két tenyered közé, azután látni fogod, a Szent Szűz bólintással 
jelzi, ha imádságod meghallgatásra talált. 

Öcsi a pizsamája zsebébe dugta Szűzmáriát. Amikor Angelika 
távozott, kihúzta, s izgatottan nézegette. 

Te ezt elhiszed (Szászibek)? Ő a takaró alá rejtette a képet, 
hallgatóztál? — kérdezte az erkölcsi fölényben lévők dölyfével. 
Természetesen. Szégyelldmagad! Mér, ha valaki nem akarja, hogy 
meghallják, beszéljen halkabban... vagy maradjon csöndbe... szóval, 
elhiszed? Öcsi vonogatta a vállát, semmiköze hozzá, gondolta. 

Lámpaoltás után felült az ágyban, hátát a párnának támasztotta, 
tenyereit — köztük az élő szentképpel — imára emelte. Na, melyiket? 

Az Angyali üdvözletet választotta, hiszenaza Szentszűzé. Üdvözlégy 
Mária. . . Elakadt, eszébe jutott a szántszándékkal agyonvágott légy, haa 
Szűzmárla tudróla, biztosnem hallgatmeg. Hát micsináljak, majdha 
kiengedneka kórházból, azonnal gyónnimegyek, bemondoma legyetis, 
mindent bemondok. 

Milyenjó, hogy ittvolta zAngelika. Kedvesdrága Angelika. Üdvözlégy 
Mária, malaszttal teljes, a... a... fene egyemeg! Malaszttalteljes, a... naaa! 
Azúr van teveled, áldott vagytea zasszonyok között, ésáldottate méhednek 
gyümölcse Jézus! 

Izzadságától sikamlóssá vált a lapocska. Talán megkéne törülni? 


Asszonyunk Szűzmária, Istennek szentanyja, imádkozzál érettünk 
bűnösökért, mostés halálunk óráján. Ámen. 

Namost... A sötétben alig látta a szentképet, óvatosan megfogta, az 
orra elé tartotta, lélegzetvisszafojtva figyelte. 

Az áttetsző lemez lassan — ahogyan egy gyertya fénye huny ki — 
mozogni kezdett, szélei kunkorodtak, és... igen, Szűzmária meglibbentette 
a fejecskéjét, jelezvén, hogy az ima nem volt hiábavaló. 

Öcsi keze reszketett az áhítattól. Natessék. Natessék!!! Legszívesebben 
azonnal fölkeltette volna Szászibeket, gyerünk, láthatoda saját szemeddel, 
hanemhiszed! Óistenem. Miatyánk. 

Hiszekegy. 

A Szentszüzet visszatette a zsebébe. A szívem fölé, gondolta 
elégedetten. 

Mire fölébredt, Szászibek már nem volt az ágyában. Hovalettez? 

Vizsgálatra vitték (Anna nővér)! 

De Szászibek sem ebéd, sem vacsora után nem mutatkozott. 

Hola Szászibek? — kérdezte Öcsi a többiektől. Kovácspisti azt állította, 
hogy áttették az intenzívbe. Csakhogy Kovácspisti szavahihetősége. . . 
tudjuk. 

Szászyt az apja elvitte egy másik kórházba (az éjjeles nővér). Miért? 
Csak azért, hogy legyen mit kérdezned, mars az ágyba, oltok! 

Reggel gyanús hírek kezdtek terjengeni Szászibekről, miszerint 
meghalt. Igenis, erősködött Kovácspisti, láttam az anyukáját a folyosón, 
tiszta feketébe volt, tehát gyászruhába, és a szeme totál kisírva. . . ha... ho... 
Nem tudta folytatni, rájött aköhögőroham. Köhögjcsak, gondolta Öcsi, 
úgyse hiszem. 

Ganz délelőtt berendelte vizsgálatra az orvosi szobába. Ott volt egy 
másik doktor, a gégész, újra megnézte Öcsi manduláit. Utána gumivégű 
fémkalapáccsal próbálgatták a reflexeit. Csak hát a láz, hümmögte a gégész, 
a láz, a láz. Ganz sóhajtozott, igen, igen, majd lenyomjuk valahogyan. 
Amikor a gégész távozott, Ganz doktor még egyszer átvizsgálta Öcsi testét, 
centiről centire. Nyilván kiütéseket keres, gondolta ő, kiütésnincs, lázvan. 
Ezvan. Kérdezősködött Szászibekről, Ganz 15 a másik kórházat mondta. 
Aha... esse fog kiderülni sose. Elképzelte Szászibeket holtan, amint a 
szürkeköpenyes férfi viszi a... hova? Hovaviszika halottakat? — kérdezte. A 
hullakamrába, aztán boncolásra vagy a temetőbe. Kriptába? Igen, kriptába, 
sírba, mindegy az. 


Szegényzsidó, gondolta, hatélleg meghalt, imádkozni kéne érette. 
Persze kérdés, hogy használeneki, merő nemhitta zistenben. Szegény 
Karcsise. . . 

Angelikanéni mondta egyszer, hogya zsidók másképpen imádkoznak 
mintmi rómaikatolikusok. Hégerül. A rendesima biztos nemjó nekik. . . 
érettük. 

Mi ez (Ganz)? 

Öcsi zsebéből kiesett a szentkép, a doktor fölkapta. Te hiszel istenben? 
Erről nemkell beszélni! — elvette tőle, gyorsan visszadugta a helyére. Miért? 
Csak... nemszabad. Miért ne szabadna? 

Úgycsinál, mintha nemtudná... 

Nem szégyen az, Öcsikém, sőt! — Ganz doktor csavargatta a hallgatója 
csövét, felöltözhetsz. Én mindig irigyeltem azokat, akik hinni tudnak 
istenben... vagy valamiben. De sajnos, isten nincs. 

Igenám, deén betudom bizonyítani! Mit? Háta zistent, mert például 
ittvan eza zélő szentkép! — diadalmasan megmutatta, elmagyarázta. Ügyes 
(Ganz doktor), Jó trükk. Hogyhogytrükk? Kérlek szépen, a tárgyak a 
melegtől kitágulnak, ennyi az egész, nézd csak, működik ima nélkül is! — 
Ganz a hasára szorította a lapocskát (szentségtörés! ), majd néhány pillanat 
múlva az asztalra helyezte. Szüűzmária szélei fölkunkorodtak. Mindig bólint, 
ha meleg éri! — kinyitotta a vízcsapot, alá tartotta, a lapocska egyenesre 
simult. Akkor letörölte róla a csöppeket a köpenye ujjával, s többször 
rálehelt. A szentkép újra gömbölyödött. Tessék! Ő átvette, tanácstalanul 
nézte, akkor ezekszerint. . .? Ganz széttárta a karját, sajnálom, Öcsikém.. . 
nincs isten, az ember porból lett és porrá lészen, teremtés almás, 
mennyország almás, pokol almás. Porból, ismételte ő hitetlenül, erre Ganz 
doktor nagy erővel összedörzsölte a tenyereit, azután az egyiket Öcsi orra 
alá dugta, látod? 

A rózsaszín bőrön apró fekete sodralékok, fogd meg! — biztatta Ganz, 
por, semmi más! Ő gyanakodva az ujja hegyére vett néhányat. Csináld te is! 
engedelmesen összemasszírozta a kezét. Hátigen. Tele lett apró 
porgöböcskékkel. 

A bőr külső rétege dörzsölésre lejön, a kosszal együtt, magyarázta 
Ganz doktor, ugye nem gondoltad volna, hogy a szép rózsaszínű bőr 
pillanatok alatt ilyen fekete porrá válhat? Ennyi az ember, öregem, ha 
meghalunk, a test fölbomlik, aztán csak a por marad belőle, nekem 
elhiheted, sok halált láttam már, a szakmámmal jár. 


Öcsi fejbevágottan dörgölte a tenyerén a húst, szaporodott a sötét 
morzsalék. Óistenem. . . dekár, hogyezt csakmost. . . megmutathattam volna 
Angelikának. Vajonő mitmondana rája? Apádék tudják, hogy te az istent. . . 
az istennel társalkodol? Tudják. És mit szólnak hozzá? Öcsi nem válaszolt, 
gondolataiba mélyedt, nagyon földúlta ez a por-ügy, ráadásul Szüzmária 1sa 
meleg miatt. . . csaka meleg miatt. Szászibeknek igaza volt. Trükk. Ügyes 
trükk. Akkora zAngelika. . . akkor hazudott. .... . . ? 

Vagypedig................. 2? Álmában a szent asszony alagsori szobája lett a 
kórterem, csoda, hogy elfért valamennyi ágy, persze szűkösen. 
Angelikanővér fehér köpenyben és fityulában, nyújtja a hőmérőt, ő viszont 
összedörzsöli a tenyerét, tessék nézni! Angelika szomorú mosollyal 
utánozza, vékony ujjai közül szitál a sötét por, kis halmokba gyűl a padlón. 
A keze már elfogyott, most a csuklóit dörgöli, az alkarját, a könyökét. . . 
Jajnetessék! — kiáltja ő, ám a szent asszony rendíthetetlenül folytatja, már 
nincs válla, akkor a lábait dörzsöli össze, akár egy légy, por, por, por, ő 
rémülten kérleli, elégelég, tessék abbahagyni! — hiába, Angelika finoman 
bólogatva porítja a térdét, a combját, a földre hanyatlik, csak a törzs és a fej 
maradt belőle, a szomorkás mosoly az arcára dermedt, kiürült szoknyáját 
fújja a szél, lobog, jesszus, a bugyija 15 szertefoszlott, meztelen izéjét szőr 
helyett fekete sodralék borítja. 

Verítékben úszva ébredt. 

37.2. 

Ez a beszéd, öregem (Ganz doktor)! 

36,9. 

37,1. 

36,7. 

Úgy látszik, csak az volt a probléma, hogy legutóbb nagyon 
hozzászokott a gyerek szervezete a cilinekhez, mondta Ganz doktor, 
mesélte apa. 

La Fontaine: A tücsök és a hangya. Fabulák. 

Vigyázz rá (apa), még szegény anyámtól kaptam, ez az egyetlen 
emlékem tőle, sok vihart látott könyv. . . mindent széthordtak anyámék 
lakásából a jóemberek, de ezt visszaadta az egyik szomszéd. Mér 
hordtákszét? Hát... mondtam már neked, hogy elvitték őket. A závó? 
Frászkarikát, a németek... a nyilasok! — apa kiabált, az egész kórterem 
odanézett. Halkabban (anya)! De apa nem szólt többet, az ablak felé fordult, 


mintha nagyon érdekelnék a napfény röntgenezte levelek az öreg tölgyfán. 
Melynek törzsén Jól látszott Karcsi bicskájának a 

nyoma: 

ANNA NŐVÉR HÜJE! 

36,6. 36,7. 36,6. 

Gyere (Anna nővér)! Én? Te. Hová? Csak gyere. 

Liften mentek a harmadikra. Végig a folyosón, be a lengőajtón, be az 
üvegajtón. 

Kis szoba, sok-sok lámpa. Nappalvan, miafenének égetik? — gondolta. 
Ott volt a gégész, orvosi köpenyén átlátszó műanyag kötény. A másik két 
férfi a középen lévő magas, fehér ágyat igazgatta. Milesz, vizsgálat? Nem, a 
gégész az ölébe vette, fényképezkedés. Ja, azérta soklámpa! Igen, nyisd ki a 
szádat. 

A gégész egy piros gumiba bújtatott drótalkotmányt illesztett Öcsi száj 
ára. Ezminek? Csak kíváncsi voltam, milyen nagyra tudod kitátani, felelte a 
gégész, lerakta a szerkentyűt, s Öcsit arra az ágyra emelte. Ígyfekve 
csináljáka fényképet? Persze, a gégész bólogatott, hanem, tudsz-e 
számolni? Százig! — mondta ő büszkén. Na, hadd halljam. 

Egy, kettő, három, négy, öt, hat, hét. . . 

Ekkor valamelyik férfi nyirkos rongydarabot nyomott Öcsi arcára. Hé! 
— le akarta húzni. Számoljál! — parancsolta a gégész. Fura szagot érzett, 
netessék így szorítani, megfúlok! 

Nyugi, számoljál! Hátjóóóvanna. . . hét, nyolc, kilenc... detélleg 
megfulladok... Jaj! Hadd halljam, vezényelt a gépész, kilenc? 

Kilenc, tíz, tizenegy. . . tizenkettő... . . . . tizenhárom. ................. 

Méroltották ela lámpákat? 

Négy apró csillag fénylik a magasban. Szabályos alakzat. Amikor 
Jézus megszületett, vakító csillag gyúlt az égen, s a bölcseket a gyermekhez 
vezette. 

Holvan Angelika? Eza zőhangja! 

A négy csillag forogni kezd, majd gyorsabban, égő körök rajzolódnak 


Sötétség. 

Az ágyában ébredt. Félrenyelt falatot érzett a torkában, krákogott, s 
abban a pillanatban rátört a fájdalom. Anna nővér az ajtónál állt, Öcsi szólni 
akart neki, nyikorgás Jött ki a száján. Az 15 sok, minden hang kemény 


lándzsadöfés a nyakában. A nyelés még kínosabb, ádámcsutkája izzó 
vasgolyó. 

Fényképezés. .. micsoda sunyiság, gondolta csüggedten, ezek 
megoperáltak. Óvatosan fölült, intett a nővérnek, iii... Vizet szeretett volna, 
hideg vizet. Anna nővér nem értette, erre ő beszédes mozdulatokkal 
próbálkozott. Navégre. 

Szájához illesztette a poharat, hűsítő kortyok helyett lávafolyam zúdult 
a nyelőcsövébe. Jaj. Borogatást kapott a nyakára. Lehunyta a szemét, 
hallotta, hogy korog a gyomra, de ételnek vagy italnak a gondolatától is 
hányingere támadt. Aludni kellene. A kórterem tompa zsongása 
nyomasztotta, a párnába fúrta a fejét. 

Apáék hatalmas adag fagylaltot hoztak, termoszban, ez most 
gyógyszer, Öcsikém! Ne... nemkérem, suttogta. Edd meg, fiacskám (apa), 
mert elolvad. Hát mindig úgy szeretted a fagyit (anya), nézd, vanília, málna, 
puncs, csokoládé! 

Aléltan fordult az ablak felé, csak arra vágyott, hogy békén hagyják. 

A fagylaltot a szomszédja tömte magába, egy szőke lakli, akinek 
agyrázkódása volt. Öcsi kezdettől ellenszenvesnek találta, a nyakigláb srác 
bárgyú mosollyal terpeszkedett Szászibek ágyában. Minek örülez folyton? 

Hideg teát kortyolgatott, kínkeservvel, a szőke lakli viszont örökké 
repetát kért mindenből. Zabagép. 

Harmadnak már megpróbálkozott a fagylalttal, két gombócot 
lenyomott. 

Ám este: 3 8,5. És fogvacogtató didergés. Ganz doktor idegesen 
topogott, kezdődik... Tabletták, injekciók. 

Sose mehetekmár haza, ittfogok megrohadni. 

Nehezen gyógyul a seb (a gégész), ez alkati dolog. 

37,5. 38,0. 37,2. 

Itt a nyár! — Anna nővér kitárta az ablakot, a nap a hengerelt mintázatú 
(sárga alapon fehér virágok) falon reflektorozott. Öcsi szemét bántotta a 
fény, föltápászkodott, összemarkolt néhány könyvet, a folyosón leült a fehér 
padra. Szórakozottan lapozgatott, peregtek az unalomig ismert színes 
rajzok. Nem volt türelme a szöveghez, olvasási tudománya félrelökött 
Játékszerként porosodott az agyában. 

Nincs arányban az élvezet a strapával... Az ember végigbetűzi a 
mesét, és akkor megtudja, hogy a kisfiú (kisherceg, kismanó, kistündér, 
kisbárány, kislányka, kisbojtár, kisbéka, kisöregasszony stb.) mindig elnyeri 


méltó jutalmát, az aranyakat, a fele királyságot, a királykisasszony kezét, 
mert jótett helyébe jót várj, szerencséd, hogy öreganyádnak szólítottál, 
teljesítem három kívánságodat, máig 15 boldogan élnek, ha meg nem haltak, 
ásó, kapa, nagyharang, itt a vége, fuss el véle, elszaladt a mese vége, kend a 
vajas kenyérre! 

Denekem senkise teljesítta sehány kívánságomat. . . Eljátszott egy 
darabig a gondolattal, mit kérne a hegyiszellemtől? 

1. Hadd menjekmost haza. 2.? 3.?? 

Másodiknak huszonnégyórai gondolkozási időt, harmadiknak pedig 
azt, hogy teljesítse újabb három kívánságomat. 

Najó, decsak eccer hármat lehet! Komolyan, szépen. Szóval: 


1. Hazamennit. 

2: Hogy... hogyénnekem legyen valaki. Egybarát. Egy felnőtt barát, 
aki nemhazudik, hanemcsak igazatmond, csaisa tiszta igazat. 

3. Lehetne esetleg mégegy barát? 


Vagy soksok pénz, hogy adhassak anyáéknaka födémcserére, 
ésbefizethesseka zAngelikához, éskrémesezhesseka Fényesbácsinál mindig, 
avvala felnőttbarátommal, akita zelőbb bátorkodtam kérni, ésvehessek 
egyfocit, ötöset, És... 

Hümm-hümm-hümm, 

Atiücsök dalolt egyrebár — 

izzotta nyár — 

úgyhogy mikor jötta komor — 

télrésze gondvoltés nyomor — tovább nemtudom. 

36,7. 36,5. 36,6. 

Apa vitte haza, villamoson. Mérnem megyünk taxival? Minek? — apa 
olyan arcot vágott, mintha nem tudná, hogy a kórházba s —ból taxival 
szoktak. 

Nagypapa lakásába vezette az apja, hápersze, már csináljáka 
födémcserét. A hosszú, téglalap alakú nappali szobában hét ágy. Akár egy 
kórterem. Körben a falak mentén az ő bútoraik, a könyvespolcok, a 
ruhásszekrények, a szekreter. Mindent lehoztatok? — kérdezte csodálkozva. 

Kénytelenek voltunk, odafönn ostromállapot van. Nadea többi... hola 
többi?, a zebédlőasztal, mega fotelok, mega. . . 

Apa kinyitotta a másik szoba ajtaját, be se léphettek, a bútorok 
összezsúfolva, mint egy raktárban. Fiacskám, vissza kell rohannom a 
gyárba, megbeszéltem keresztapádékkal, hogy estig őnáluk maradsz. 

Le a lépcsőkön, ki a kapun, hátra az udvarban. Kelepapáék bejáratához 
cirádás kovácsoltvas följáró visz, mely gusztusosan nyikorog. Ő mindig 
irigyelte tőlük. Apa megnyomta a csengőgombot. Itt az invalidus, mondta 
kelemamának, szia! — puszit nyomott Öcsi homlokára, jó legyél! Jóleszek. 

Szerbusz, gyere, ne félj. Kezcsókolom, nem félek. Kelemama 
takarított. Ez meglepte őt, hiszen anya szerint kelepapáéknál mindent a 


cseléd csinál. Kelemama az asztalra borította a székeket, a dunyhákat 
kiteregette a terasz kőoszlopos virágtartóira. 

Öcsi régen járt itt utoljára, rácsodálkozott a sötét erezetű beépített 
szekrényekre (kelepapa műve), az aranyozott keretű képekre, a mélykék 
tapétára, megbámulta a hatalmas fekete zongorát, mely barnára pácolt 
dobogón állt a sarokban. A nyár fuvallatai szétáradtak a szobában, 
emelgették a tarka függönyöket. Milyen szépitt minden! 

Kelemama a lábához engedte a tollseprűt, örülök, hogy tetszik, nekem 
a mániám a lakás, tudod, folyton itthon vagyok, hát igyekszem, hogy szép 
legyen, strapálom 15 érte magamat, a végtelenségig. 

Segítekén! — ajánlotta, meghatva önnön Jjóságától. Miért ne, hiszen te 
már nagyfiú vagy! — kelemama rábízta a porszívózást. Büszkén tologatta a 
zürrögő masinát a parkettán, a süppedős szönyegeken. Vényakú 
pulóverében, szürke csíkos hosszúnadrágjában tényleg nagyfiúnak érezte 
magát, düllesztette a mellét. 

A takarítás közepén befutottak a lányok — Ica, Mari -, ledobálták 
iskolatáskájukat, mire kelemama: viszitek rögtön a helyére? 

Négyesben gyorsan ment a munka, Öcsi élvezettel törölgette a port a 
könyvespolcokról, pedig otthon utálta csinálni, s ha az anyja megkérte, 
kelletlenül csapkodott a ronggyal. Jött nagyapa és kelepapa a műhelyből, 
addigra kelemama — ahogy ő mondta: - összeütötte az ebédet. Már az 
asztalnál ültek, amikor Öcsinek eszébe jutott: és hola cseléd? — kérdezte. A 
lányok vihogtak. Nálunk nincsen cseléd, mondta kelemama némi éllel, nem 
szeretek beereszteni a lakásba egy idegent. Ésa takarítónő? Takarítónő 
sincsen, én nem bírom nézni, hogy a drága pénzért íimmelámmalkodjanak 
Itt, mintha ők tennének szívességet, ráadásul mind lopkovic, a 
végtelenségig, á, akkor inkább magam csinálom, az a biztos. Mithadovál 
anya összevissza? — gondolta Öcsi, egyszósem igaz... 

Ebéd után nagyapáék levitték a műhelybe. A részeges Bordás a 
gyalupadon heverészett, újságot olvasott, közben fütyörészett, falatozott, 
italozott, vakarózott. 

Kezdünk, Bordás kérem (nagyapa). Bordásbácsi lekászálódott, 
bekapcsolta a fűrészgépet. Öcsi szerette volna közelebbről szemügyre 
venni, de nagyapa hátratolta; vigyázz, itt hamar a szemedbe ugorhat a 
szálka. 

Kelepapa ablakokat zsanérozott. Öcsi mindenáron segíteni akart, 
kelepapa beleegyezett, tessék, a csavarokat dugod a lyukba, s tekered a 


srófhúzóval, amíg bírod. 

Egész jó (kelepapa), fog ez menni. Megyaz, haviszik! — Öcsi ezt 
Erdőssanyától tanulta. Bordásbácsi nevetgélt, ha pedig nem megyen, majd 
megtoljuk, igaz-e, kislegény? Kelepapa ránézett, Bordás visszalépett a 
fürészgéphez. Csak a válla fölött szólt hátra: bevehetnénk a gyereket 
inasnak! Az, morogta kelepap, annak bírna örülni az édesapja. Öcsi fölkapta 
a fejét, mér? Apádnak derogál a magánszektor. MI? A csavarokkal 
foglalkozzál! Hátjóóóvanna. Apú, neked rogála magánszektor? Ki mondta 
ezt? A kelepapa. Aha, az apja nyomatékosan bólintott, talán derogál! 
Azzslehet, na? Mit na? Hát derogál vagy nemrogálde? Tudod egyáltalán, 
hogy mit jelent az? Nem nagyon. Azt jelenti, nem tetszik. És? Mit és? 
Nemteccik? Jaj, fiam... - apa sóhajtozott, azt se tudod, mi az a 
magánszektor! Monddmeg. Ami nem 

állami, az a magánszektorba tartozik, tehát a suszter, a maszek fodrász, 
vagy a... Öcsi közbevágott: vagya kelepapa? Eegen. Ésazneked nemteccik? 
De tetszik, felelte apa gépiesen, gyere, lemegyünk a közértbe. 

Beszélnek összevissza. . . 

Mire hazaértek a vásárlásból, már otthon (ha ugyan annak lehet 
nevezni egy ilyen tömegszállást) volt anya és Erzsébet, valami 
tornaünnepélyről jöttek, ahol Erzsébet gúlában szerepelt, Öcsinek végig 
kellett hallgatnia dicsekvő beszámolóját. Hogyén hetekig kórházbanvoltam, 
aznemszámít, gondolta sértetten, csaka gúla. Na, és te hogy vagy, 
meggyógyultál? — kérdezte aztán Erzsébet. Meg. 

Befutott Luxsanyibácsi. Utána nagyapa. 

Dekiéa hetedik ágy? 

Keresztapádé (nagyapa). Hogyhogy, hátőóis ittalszik? Itt. Demér? 
Nagyapa tanácstalan arccal nézett anyára, a gyerek nem tudja. ..? Tudja, 
felelte anya halvány fintorral, ugye tudod, Öcsikém, hogy kelepapa elvált 
kelemamától? Hátigen. Na, erről van szó. Jaaa, azér? Igen. És mindigitt 
alszik? Hol aludjon, ha egyszer el vannak válva? 

Deviszont ottebédel, gondolta Öcsi. Zavaros ügy. Túrta az orrát. 
Kárbolygatni, úgyse mondjákmeg rendesen. 

Legalább most, amíga födémcsere van, hazamehetnea kelepapa 
kelemamához, vihetnéa nagyapátis, jobban elférnénk. Rémes eza zsuft. 

Az ágyak rugói nyögdécselnek, a torkok ontják a sziszegő, brummogó, 
szortyogó hangokat, ráadásul a nyitott ablakok ellenére makacsul benn 


marad a cigarette- és izzadságszag. Ehhez képest a kórházban paradicsomi 
állapotok voltak. Itt nemlehet aludni! 

Fölkelt, az ágyakat kerülgetve a szekreterhez sompolygott. A 
kisvillany nem működik, nyilván nincs bedugva. Tapogatózott, előhalászta 
a nayfiókból az elemlámpát. Afranc, nemég. Emlékezett, van valahol 
rúdelem, addig kotorászott, míg megtalálta. Végigpásztázott a fénykörrel a 
régen látott holmikon, óriási rendetlenség, biztosahogy lehozták, 
összerázódott. Kihúzgálta a fiókokat, turkált a kincsei közt. végre otthon 
érezte magát. 

Föltűnt neki, hogy a nagyfiókok éppen kétszer olyan hosszúak, mint a 
kicsik. Vajon miért? Benézett a négyszögletes üregekbe, a kisfiókok mögött 
falemez zárta le a teret, a nagyfiókok viszont egészen a szekrény hátáig 
értek. Mér csináltákezt így? Megütögette a falemezt, kongó hangot adott. 
Riadtan nézett az alvók felé, ha valaki fölébred, leszbalhé. . . 

A fiókok és irattartók kockájának függőleges oldalfala szabályos 
négyzet. Mélysége megegyezik a nagyfiókokéval. Tehát a kisfiókok és az 
irattartók mögött van egy... egy fölösleges hely. .vagytalán. . . titkosrekesz? 

Legszívesebben azonnal baltát ragadott volna, hogy rövid úton 
megoldja a rejtélyt. De ha most kopácsolni kezd, az anyja keresztülharapja 
a torkát. Különbenis, egy titkosrekesznek biztosvan rendes nyitója. 
Fogdosta a politúrozott léceket, hátha talál egy — eddig észrevétlen — 
kulcslyukat. Vagy egy gombocskát, amit csak meg kell nyomni. Vagy egy 
apró riglit. Vagyakármit. Szézámtárulj, dünnyögte. Csurgott róla a veríték. 

Halk csettegésre figyelt föl. Zajok a bejárati ajtó felől. Puha léptek. 
Valakijön! — átsuhant az agyán a rabló, az ávó és az ördög rémképe, gyorsan 
kikapcsolta a lámpát, mozdulatlanul kuksolt a sötétségben, vadul meresztve 
a szemét. 

Kattanás, rózsaszín fény a sarokban, a gipszlevelekbe ágyazott 
üvegburás faliégő. Kelepapa! Öcsi köszönni akart, ám aztán mégse szólalt 
meg. Kelepapa magába mélyedve ült az ágyon, és... túrta az orrát. 
Bizonyám! Nyitott szájából tompa huhhanások jöttek, mindegyikre 
rábólintott. Lassan lehúzta az ingét, a nadrágját, a trikóját, a zokniját. 
Amikor már csak az alsógatya volt rajta, végigdőlt az ágyon, akár egy darab 
fa. 

Nemmosakszik, gondolta Öcsi. Lehethogy fürdött odaát? Megvárta, 
míg kelepapa eloltja a villanyt, azután visszalopakodott a helyére. 


Mire fölébredt, már valamennyi ágy üres, kiugrott a takaró alól, 
jesszus, engemet itthagytak, lekésema zóvodát! Szaladt a konyha felé, a 
kockaüveges ajtónál összeütközött az apjával. Hova-hova, Öccse? Teviszela 
zóvodába? — kérdezte ő hadarva. Óvoda?, már nincsen óvoda, fiam. 
Hogyhogy nincs? Elsejétől szünet van, tudod, nyári szünet! 

Beslattyogott a szobába, meztelen talpa alatt ropogott a parketta. 
Tehátez aztjelenti... teháta zóvodának vége. 

Sosem rajongott az óvodáért, és ősztől végre iskolába járhat, akkor hát 
mi a baj? Eszébe jutott a hülye Görögági, a bulldogképű Kerényipaja, a 
dadogós Lükepisti, nem sajnálta, hogy megszabadult tőlük. Vége az 
utálatos csendespihenőknek, az állva ebédelésnek, a szájsarokban őrzött 
mócsingoknak, nagyonjó! Deviszont. . . csakígy, hirtelen, még Mónitólse 
búcsúztamel. Kisapááám... 

Temaradsz velem itthon? — kérdezte az apjától. Igen, 
betegállományban vagyok. Mibajod van? Semmi, nem adtak szabadságot, 
kénytelen voltam kiíratni magamt. Miattam nemérdemes, én megvagyok 
egyedülis. .. átmehetek kelepapáékhoz. 

Apa szája egyenes vonallá vékonyult. Öcsi nagyot nyelt, érezte, jobb 
lesz, ha kelepapáékat nem emlegeti. Föntről kopácsolás hallatszott, tombol 
a födémcsere. Apú, haddnézzemmeg! Rá sem ismert a lakásra. Tégla- és 
sitthalmok, malteros ládák, cementes zsákok, deszkák, vödrök útvesztője. A 
falakat szürke por borítja, az ablaküvegeken ki sem látni. Mégis különös 
világosság van, a tárgyak éles árnyékot vetnek. 

Hápersze. . . nincsplafon, nincstető. A gerendák között a felhőfoltos ég 
négyszögei. Csavargatta a nyakát, míg elszédült. Mostaztán jól beláthatidea 
zisten. .. haugyan... Hahó! 

Öcsi összerezzent. Az oldalfal tetején egy buggyos hasú férfi, 
cejgruhában, újságpapírcsákóban, zsebre dugott kézzel. Mit keresel itt, 
Öcsi? Énsemmit, éncsak ittlakok. . . ittlaktam. A férfi kívül lemászott, bejött 
az erkélyajtón. Atyavilág, mekkora pocak! A derékszíj a hájba vágott. 

Apád is itt van? Öcsi a fejét rázta. A férfi barátságosan kezet nyújtott, 
pacsi! Ő odacsapta a tenyerét, fehér porfelhő rebbent szét. 

Egyedül teccik cserélni a födémet? Dehogy, brigádban vagyunk. Ésa 
többiek? A férfi vállat vont, ebédidő, morogta. 

Öcsi körbejárta a szobákat. Megállt a hallban, mostaztán ittis 
világosvan. Észrevette a falon a feszületet, Jézus, eztelfelejtették! 


Isten fiának a fejére habarcs csöppent. Próbálta lekaparni, hiába, már 
megkötött, kőkemény. Arctalan szürke gömb. Mintha Jézusnak vízfeje nőtt 
volna. 

Szentségtörés. 

Tűnődve forgatta a koszos feszületet, azután visszaakasztotta a szögre. 
Ezmárígy semmiresejó. 

Ebéd után lekéredzkedett az udvarba. Vitte a puskát és a koltot. Már a 
derekára szíjazta a pisztolytáskát, amikor eszébe jutott az apja tilalma. Á, 
úgyseveszIi észre, gondolta. 

Hol lehetnek Erdős sanyáék? A háromház környéke kihalt. Talán 
Pityuéknál? Senkit. Pityu apja a szemetesbödönöket húzta a kapu elé, 
mindjárt jön a lovaskocsi. Tessékmondani, holvanaPityu? Hol lófrál, azt 
kérdezd! — a huszonegybé házmestere hatalmasat köpött, eriggyé, ne 
lábatlankoggyá itten. 

Öcsi visszament az udvarukba, hátra, kelepapa sufnijához. Üggyel- 
bajjal fölkapaszkodott a fede, kátránypapíros tetőre. Laposkúszással a 
magasabb peremig tornászta magát, ott foglalt harci állást. Puskájából 
géppisztolysorozatokat küldött az ellenségre. H-e-e-e-e-e, e-e-e-e-e-ee-e-e! 

Mieza ragacs? Nadrágján fekete foltok. Kátrány. Jólelintéztem. . . 
Benyálazott ujjal dörzsölgette, eredménytelenül. Ajjaj. Kétségbeesetten állt 
föl, akkor a tető beszakadt alatta, s ő a deszkákra zuhant. 

Ó... Karja csupa horzsolás, inge végighasadt, a kolt eltűnt a 
farakásban. Hatalmas kerek lyuk a kátránypapíron, látszik az ég, amiképpen 
a plafontalan lakásból. 

Kelepapa mindig mondta, hogy nem szabad a sufni tetejére mászni, 
beszakadhat! Hm, engemféltett, vagya sufniját? Hú, milyennagy 
balhélesz. .. 

Kotorászott a deszkák között, kereste a koltját. Aha, ottvan. Két hasáb 
közé szorult. A puska csövével piszkálta ki, bedugta a pisztolytáskába, s 
szaladt föl. 

A kátrányfoltos nadrágot súrolókefével próbálta tisztogatni, hiába. A 
szakadt inget a szennyestartó aljára gyűrte, ez néhány napi haladék, mára 
éppen elég lesz a gatya. Mega sufninaka teteje. 

Mit csináltál ezzel a nadrággal (anya)? Hát. . . bepiszkoltam egykicsit. 
Bepiszkoltad! — anya rázta a bűnjelet az orra előtt, egy kicsit, nem sül le a 
képedről a bőr, egy kicsit! Öcsi lapított, anya mind élesebb hangon 


szidalmazta, ki lehet dobni, úgy, ahogy van, az isten se győz titeket pénzzel, 
hát mit csináltál, hol jártál, mondd meg, te átokfajzat! 

Majd megmondom én! - kelepapa rontott be, karon ragadta Öcsit, 
piszok kölyök, hiába beszél neki az ember, tönkretette a sufnit, ki fizeti meg 
a káromat? — már fektette az ölébe, hogy elverje, amikor Luxsanyibácsi 
közbelépett: Gyurikám, talán ezt mégse... nem a te fiad. Kelepapa ordítva 
részletezte a sufni tetején keletkezett károsodást, mely szinte jóvátehetetlen, 
mivel a kátránypapír hiánycikk, most majd beesik az eső, vetemedni fog az 
anyag. Még mindig szorította Öcsi karját. Jól van, fiam (nagyapa), hadd 
abba, majd megcsináljuk. Ő elkullogott a sarokba, várta, mit fog mondani 
az apja. De apa nem szólt semmit. Csak másnap reggel, a konyhaasztalnál: 
fiacskám, megkérlek rá, hogy soha többé ne nyúljál ahhoz, ami a 
keresztapádé, láthattad, milyen kellemetlenség lett belőle, tudod, most rá 
vagyunk szorulva, itt kell laknunk őnála... Hogyhogy, háteza nagyapa 
lakása! Igen, de a Gyuri 15 be van jelentkezve. . . érted? Nemnagyon. 

Apa ujjai doboltak az asztal lapján. Mongyad! — sürgette ő. Nna. . . 
keresztapád örökké attól retteg, hogy elveszik tőle a műhelyt, ezért aztán 
Zoltán doktor tanácsára elvált, és mindent a felesége nevére íratott, viszont 
az iparengedélyhez pesti illetőség kell, vagyis állandó bejelentő... ezért van 
ő Itt... érted?, á, dehogy érted. 

Öcsi izzadt, várjunkcsak, kiaza Zoltándoktor? Egy ügyvéd... tudod, mi 
az, hogy ügyvéd?, olyan ember, aki a Jogi dolgokban járatos. Aha... akkor 
teis ügyvéd vagy, igaz? Nem, én jogász va... voltam, tehát jogi kart 
végeztem, de aztán a numerusz klauzusz miatt. . . hagyjuk! — legyintgetett. 

Tehát, kezdte ő óvatosan, kelepapa válása tulajdonképpen. . . nemigaz? 
Ahogy vesszük, apa 1s izzadt, törölgette a homlokát, rendesen elváltak, van 
róla bírósági ítélet, de azért együtt élnek. Najó, akkorviszont minek jöna 
kelepapa éjszakára ide? A látszat kedvéért, retteg, hogy valaki följelenti, és 
akkor majd az állam direkt idejön az ő kóceráját államosítani. 

Minttea zapácákat! Apa dühbe gurult, az egész más volt, ne zagyválj 
össze mindent, á, én vagyok a hülye, hogy belefogtam, úgyse érted, akkor 
meg mi a fenének nyaggatsz örökké? Hátjóóóvanna. 

Öcsi durcásan a szobába vonult, leült a szekreterhez. Apa később 
utánajött, nézte egy darabig. Fiacskám, fölmegyek a melósokhoz, addig 
Jjátsszál, vagy olvasgasd a mesekönyveidet, rendben? Rendben, felelte ő 
sértett hangon, hogy apa érezze, igenis megvan haragudva. Mertén szépen 


kérdeztem, éserre ordibálása válasz, hátúgy tanula zember, hakérdez! — 
gondolta, á, mindig eza vége... 

Apa biccentett, otthagyta. Ő sokáig fortyogott magában. Kihúzta a 
fiókokat. Afene egyemeg, milehet ott? Feszegette a falemezt, mely mögött a 
titkos rekeszt sejtette, mérgét ökölcsapásokba fojtotta. Na, hozoma 
kalapácsot! 

Fölállt, az irattartóba kapaszkodva. Ohó! A középső léc megmozdult. 
Kihúzható! Talána másikketőis? Igen! Amikor mindhármat a szekreter 
lapjára tette, már látta, hogy a lemezen 

apró bütykök vannak, idáig eltakarták a függőleges lécek. Az ujjával 
megérintette az egyiket. Nem történt semmit. 

Soká tartott, míg rájött, hogy nem nyomkodni kell a gombokat, hanem 
tolni, s akkor a lemez szépen lecsúszik a rejtett fasínekben. 

Ott tátongott a négyszögletes rés. Remegve bedugta a kezét. 

Bársonyos rongyra tapintott, kirántotta. 

Egy hurkolt szájú, sötétbarna zacskó. Tovább kotorászott, de mást nem 
talált, mindenütt a simára politúrozott fába ütköztek az ujjat. 

Nyögve bogozta a sodort spárga csomótt. Francaki megeszi! — ollót 
hozott, elvágta. 

Sárgás borítékok, jó kövérek, leragasztva. Rajtuk nyomtatott betűk: M- 
a-g-y-a-r K-1-r-á-1-y-1 P-o-s-t-a-t-a-k-a-r-é-k-p-é-n-z-t-á-r. 

Fölszakította az egyiket. Pénz! Sok-sok papírpénz. Tízesek! 
Ötvenesek!! Százasok!!! Rengeteg. Istenem... 

Kisimította a félbe hajtott bankjegyeket, keze nyirkos volt, a 
nadrágjába törülte. Valahogy. . . furcsák ezeka pénzek. A zöld tónusú tízesek 
hátán cirádás lovasharcos, rövid lándzsával. Hm, eddig észrese vettem, 
hogy a tízforintoson ilyen jópofa katonavan. Vagy rosszul emlékszik? 
Próbálta fölidézni a bankó képét. Amikor még Angelikához járt, sokszor 
vitt egy tízest és aprót, épp eleget nézegette a pénz rajzait. 

Megfordította. A jobboldali ovális keretből ábrándos női fej nézett rá, 
hajában levelek. Itta Petőfisándor szokott lenni! A másik keretben 
lepelszoknyás asszony, fején koronaféleség, kezében valami bunkósbot, a 
térdén pedig egy kislány... vagy kisfiú, vasgolyón álló kettős keresztet 
szorongat. Körülöttük fénysávok. .. jesszus, eza Szűzanya a kisdeddel... a 
kisJézussal... lehetetlen! 

Tanácstalanul forgatta a bankót. A lovaskatona mellett fölfedezte a 
csúcsos végű pajzsot, a Kossuth-címert. Erdőssanyának volt egy ilyen 


jelvénye, ő mondta, hogy eza Kossuthlajos címere a szabadságharcból. 

Nem emlékezett rá, hogy valaha 1s látta volna a Kossuth-címert a 
tízesen, plánenema Szűzanyát. 

A betűkre tévedt a szeme. 1-í-z p-e-n-g-ő. Pengő?, miazhogy pengő? 
Gyanús. De hát akkoriscsak pénzez, rendes pénz. M-a-g-y-a-r N-e-m-z-e-t-i 
B-a-nk. 

A tízesekről hiányzó Petőfisándort megtalálta az ötveneseken. 

A B-A-N-K-J-E-G-Y-E-K U-T-Á-N-Z-Á-S-Á-É-R-T T-Ö-R-V-É-N-Y- 
S-Z-A-B-T-A B-Ü-NT-E-T-É-S J-Á-R. 

A hátlapon szereplő lovasjelenet határozottan ismerősnek tűnt. Igaz, 
ötvenes sel és százassal ritkán találkozott. Ám arra esküdni mert volna, 
hogy a százasokon lévő Mátyáskirály tökéletesen rendben van. Viszont. . . 
itt viszont a Kossuth-címert két szabályos, szárnyas angyal támogatta! 

Istentudja. 

A többi borítékban 1s pénz volt. A vastag kötegek látványa feledtette a 
gyanús jeleket. Egészvagyon! Gazdag lettem, gondolta elszoruló torokkal. 
Nemkell már izgulnia födémcsere miatt, majd kifizetemén. .. kelepapa 
sufnijátis kifizetem, mindent kifizetek. Juhéjj! Azonnal intézkedni akart, a 
család fölvirágoztatása pillanatnyi halasztást sem tűrhet, zsebre gyűrt egy 
tucat százast, a többit visszagyömködte a titkos rekeszbe, kapkodva a 
helyére cibálta a zárólemezt, bedugdosta az irattartó léceket, s szaladt az 
apja után. A lépcsőházban lefékezett, nemis, majdinkább meglepetést 
csinálunk. 

A kisközértben hosszú sor a pult előtt, áruátvétel. Öcsi topogott a 
türelmetlenségtől, afranc, pontmost! Átcsörtetett a henteshez. Naitt nincs 
senkise. Hanyagul a pult szélre akart könyökölni, de nem érte föl. 
Lajosbácsi csontokat válogatott. Kezcsókolom! Nincs válasz, Lajosbácsi 
dobálta a lábszárakat egy bádogtepsibe, csörr, csörr, csörr. Kezcsókolom!! — 
ismételte ő nagy hangon. Mingyár, mordult rá az őszhajú hentes, nem tudsz 
várni? 

Ocsi ujja az orrába szökkent, sietek, dünnyögte. Nofene! — Lajosbácsi 
félretolta a tepsit, hát mongyad akkor. Előszöris. . . kérek egy... kérek ötkiló 
húst! Öt kilót? Igen, vagy tudjamit?, legyen tíz! 

Élvezettel szemezett a döbbent férfival. Lajosbácsi tarkójára lökte a 
fehér sapkát, tíz kilót, el se bírod, Ecsém! Elbírom én, tessékcsak adni. És 
milyen hús kéne? 


Zavarba jött, mitis szokott anya venni. ..? Olyan izé. . . rántotthúst, azta 
karajt! Karaj nincs. Akkor hogyishívjákot. . . tarját! Tarja sincsen. 
Hátakkor... - szeme a töpörtyűre tévedt, tessékadni abból! Tepertő, bólintott 
Lajosbácsi, mennyi lesz? Mondomhogy tí kiló! Ne hülyéskedj, fiacskám, 
mit kért anyád?, gondolkozzál! Nema zanyú, hanem ezegy meglepetés, 
tessék adnimár! Lajosbácsi gyanakodva hajolt előre, lesz meglepetés, ha 
beállítasz tíz kiló tepertővel, szétrúgják a seggedet... egyáltalán, van nálad 
pénz? Van! — Öcsi odavetett egy százast, namostmár tessék adni. 

Lajosbácsi vaskos ujjai kisimították a bankót, evvel akarsz te fizetni? 
Igen, mér? Lajosbácsi csóválta a fejét, honnajd szedted eztet? Aza 
zéndolgom, milesz, kapoma töpörtyűt? Ezér, Ecsém, kutyagumit kapsz, ez 
nem Jó pénz. Hogyhogy nemjó, semmibaja! De bizony van neki baja, mivel 
nem érvényes, pengő ez, nem forint. . . kívánok, Richter úr! 

Richterbácsi jött be, a Richternyika papája. Sajna, nem kaptunk májat, 
mondta neki a hentes, egyáltalán semmit nem hoztak máma, tök hiába 
vagyunk nyitva! Richter ciccegett, Lajosbácsi pedig mutatta neki Öcsi 
pénzét, nézze, Richter úr, evvel akar fizetni a srác! Száz pengő, istenem, 
Richter ábrándos arcot vágott, a régi szép idők... 

Akkorez nemjó? — kérdezte Öcsi gyanakodva. Ez háború előtti pénz, 
öregem... hol találtad? Öcsi izzadtan nzte a bankót, és... még egykilótse 
lehet? Ezér, Ecsém, egy dekát se, evvel kitörülheted a seggedet. Száz pengő 
(Richter), micsoda nagy pénz volt ez valaha, ollálá! — belezongorázott a 
levegőbe. Ja (Lajosbács1), a fél boltot meg lehetett vóna venni vele. 
Naugye! — szúrta közbe ő. Valana, Ismételte a hentes nyomatékkal, de most 
má szart ér. Hátez nemigazság! 

Azok ketten egyszerre tárták szét a karjukat. Szelávi (Richter)! MI? 
Ilyen az élet... Öcsi paprikavörösen fordult ki az ajtón. A zanyátok istenit. 

Elképzelte a hájas, csupa-gyürű gazdagembert, aki bespájzolta a titkos 
rekeszbe a pénzt, s most kárörvendően vigyorog valahol. 

Pedig milyen boldogvoltam, amikor megtaláltam. Szelávííi. 

Este kisült a balatoni nyaralás, Öcsi pengőügyi fancsalodását elnyomta 
a lázas tervezgetés. Még sosem látta a Balatont. Kelepapa hozta a hírt, 
Bordás sógornőjétől bérbe lehetne venni egy házat Balatonszabadiban, 
közvetlenül a tó partján, három kis szoba, befér az egész cslaád, napi 
kilencven forint, tehát apáékra negyvenöt jut, a hülyének 15 megért. 

Anya sokallta az összeget, mert az két hétre több mint. . .! — de anya 
mindig mindent sokall. Öcsi diadalittasan masírozott az ágyak között, 


megyünka Balira, megyünka Balira, hurrááá! A családi kupaktanács úgy 
döntött, hogy öt hétre veszik ki a házat, a felnőttek váltják egymást, viszont 
a négy gyerek végig lent lehet. Él-jen, él-jen, me-gyün-ka Ba-li-ra! Ne 
ordítsál, morogta Erzsébet, akkor 15 megyünk, ha csöndbe maradsz. 
Hátjóóóvan, márörülnise szabad? 

Számlálta a napokat. Még kilencetalszunk. Még nyolcat. Még hetet. . . 

Kanyarodott a vonat, mindenki a jobb oldali ablakokhoz tódult. Öcsi 
két feketekendős nénike közé furakodott. 

Filmhíradó-részlet: a felszabadulás után a gyerekek birtokba veszik a 
magyar tengert. Csenevész lányok és fiúk tapicskolnak a térdig érő vízben, 
fülig szaladó szájak, elégedettségtől kerekedő szemek, a homályos 
körvonalú naptányér kifehéríti a képet. Ehelyett: távoli szürkéskék stráf a 
dombhajlatokon túl. A Balaton. Öcsi megfogta a rábízott táska fülét, s 
indult az ajtó felé, leszállunk, gondolta izgatottan. Apa visszahívta, nyugi, 
Szabadi még messze van. Mutatta az ülés fölött a bekeretezett térképet, 
látod, most Itt 

vagyunk, és ott van Szabadi, ez a kék a Balaton. Ilyenkicsi? Ne viccelj, 
kilencven kilométer hosszú, a szélessége 15 megvan kábé tíz... egy 
kilométer annyi, mint a Margit-híd Pesttől Budáig, a Balaton tehát 
kilencvenszer akkora, el tudod képzelni, milyen borzasztó sok?, 
emlékezzél, amikor gyalog jöttünk a szigetről a Jászai térig, na, az csak fél 
kilométer volt. Az állomáson kelepapa várta őket, kétkerekű kiskocsival. 
Fölrakták a csomagokat. Öcsi könyörgött, hadd húzza ő, de meg se bírta 
mozdítani. Majd ketten (kelepapa)! Apa Erzsébettel a kocsi mögött 
baktatott. 

Anya otthon maradt, nem kapott szabadságot, a mezőgazdaságban 
most van a munka dandárja, elvtársnő, mondta a kisfőnök, mesélte anya, 
helyt kell állnunk az alkatrészíronton, nem engedhetem el. Bezzeg a 
Balónét elengedte, a Kovács Gézát is, a Detrénét is... Édesanyád 
(kelepapa)? Nemjöhetett, a fontos munkája miatt. Fontos munkája? — 
kelepapa hangjában árnyalatnyi gúny rezgett. Igenis, mer őtőle függa 
zösszes traktornaka zalkatrésze, ésha nincs alkatrész, akkora mezőgazdaság 
leáll! 

Erre már kelepapa semmit sem tudott felelnt. 

A pipatetős ház szélső szobája jutott nekik, egy ággyal és két 
szalmazsákkal a sarokban. Öcsi rögtön lefoglalta az ablak alattit, stipstop, 
eza zenyém! — ledobálta magáról a ruhát, gyerünka Baliba. 


Kelemama a parton napozott, Ica és Mari a vízben csücsült, 
cseresznyét ettek egy lábosból. Kezcsókolom, szevasztok, adjatok nekemis. 

Fitogtatta úszótudományát a lányok előtt (kutyaúszás, az apjától 
tanulta, tavaly, a Széchenyi fürdőben), ám alighogy belelendült, meghallotta 
Erzsébet sipítását: azonnal gyere kijjebb, mer szólok apunak! 
Hátjóóóvanna. 

Kelepapa a füvet gereblyézte. Fecskéjét hátul a vágatába gyűrte, 
napoztatta az ülőgumóit. Ő borzalommal szemlélte rajta a téglaszínű 
sebeket. Mt... mitől vanez? — kérdezte bátortalanul. Ekcéma, mindig 
bemegy a gatyába a fűrészpor, és dörzsöli. . . nagyon randa? Öcsi vállat 
vont. Minta páviáné, gondolta, viszketni kezdett a feneke. 

A lányok örökké félrevonultak, kihagyták őt a céhből, eleinte 
dühítette, aztán beletörődött, pukkadjanak meg. Egész nap a vízben 
ücsörgött (balizott), figyelte a stégen a szalmakalapos horgászt, integetett a 
csónakoknak, labdázott, turkált a finoman barázdált iszapban. Keze 
összeráncosodott az ázástól, bőre lehámlott a naptól. 

Esténként az ég fényeit bámulta, apa megmutatta a Göncölszekereket 
(kis és nagy), az Esthajnalcsillagot, mesélt a Tejútról, a bolygókról, a hold- 
és napfogyatkozásról, a Föld légköréről, mely nélkül nem volna élet. 

Öcsi a légkör tetejére képzelte az istent, úgy egyensúlyozhat ottan, 
mintaza bohóca cirkuszbana nagypiros golyón. Elszégyellte magát, istent 
bohóchoz hasonlítani, azérmégis... Ködös, borús nap következett, csípős 
széllel. Apa nem akarta beengedni a vízbe, megfázol, fiacskám, és akkor 
lőttek a nyaralásnak! Úgy kellett kikunyerálni tíz percecskét. Hülyeség, 
attólhogy egykis ködvan, nyugodtan balizhata zember. 

Gomolygott a tejszínű semmi a moccanatlan víz fölött, a puha 
csöndben fülcsiklandozóan csobogtak a kéz- és lábtempók kavarta 
hullámok, sss-kik, sss-klk. Sokkal jobbitt, minta parton, a szélse fúj. 

Megtámadták a hajót a kalózok, ádáz csata, süllyedünk! — a kapitány 
utolsóként ugrik a habokba, cápák! — kézitusa tőrrel, döfés a hal szívébe, 
győzelem. Á, itta kalózok hajója, lyukat fúroka zoldalába. 

Hullámok hátán. Magyarul beszélő, színes szovjet film. Nyújtogatta a 
talpát, kereste a talajt, mia zisten?! Ennyire bejöttem volnaa mélybe?, 
gyerünk kifele. Nade... merre? Tekergette a nyakát, hola part? Jesszusom. 
Leszállt a köd a tóra, eltünt a nádas, a horgászstég, a pipatetős ház, minden. 

Álló helyzetbe fordult, lábával kapálódzva kereste a tó fenekét, alul 
jeges vízvonulatokat érzett, megrémült. 


A nyílt tengerbe veszett matrózok puffadt tetemét hánykolják a habok. 

Vadul úszni kezdett. Minden erejét beleadta, hamarosan kifulladt. 
Fenékpróba, eredménytelen. Dühödt tempókkal rugdosta magát előre. 
Aztán megállt. Agyába ötlött a térkép, a Balaton kék hurkája. Éshapont 
hosszába úszok? Kilencven Margithíd... Vagyha keresztbe, dea túlsó part 
felé, azis tíz! 

Hideg izzadságot eresztett a bőre, kétségbeesetten forgolódott. 
Izmaiban lüktetett a kimerültség láza, micsináljak? 

Néhány tempó előre. 

Aztán mégis inkább vissza. 

Majd jobbra. 

És balra. 

A hátára feküdt, lihegett. Cikázokitt összevissza. .. Édesjó Istenem, 
segítsrajtam, csakmosta zegyszer segítsél, fogok imádkozni rendesen, Jaj, 
légy szíves, kérlek! 

A holtfáradt tengerész föladja a harcot, alámerül. Apa! Apa!! Apúúú!!! 


Azonnal jött a válasz, valahonnét nagyon közelről: mi van? Merre. . . 
merrekell menni? Nyugi! — süvöltötte apa, figyelj rááám, fordulj a hang 
megnyugtató hahók felé, egyszer csak keménybe ütközött a lába. Derékig 
ért a víz. Föltápászkodott, s remegő térddel kivánszorgott a partra. Apa 
törülközőbe bugyolálta, ölben vitte a szobába. Látod, fiam, nem hallgattál a 
Jó szóra, sebaj, saját kárán tanul a buta. 

Na, te híres! — Erzsébet szájbiggyesztve figyelte, ahogy apa az ágyba 
fekteti. Ő a plafonra szögezte a tekintetét, a kezét összekulcsolta a takaró 
alatt, s görcsös igyekezettel próbálta fölidézni az imádságok ködbe 
burkolódzott szövegét. 

Miatyánk. 

Üdvözlégy. 

Hiszekegy. 

Délután váratlanul megjelent Danyisanyibácsi a feleségével, 
Belluskával. E bodor szempillájú, meggypiros rúzst használó asszony ritka 
vendég volt Öcsiéknél, Danyisanyibácsi általában nélküle jött. A fintorgó 
dáma francstattból, mondta róla apa. Öcsinek tetszett a selyemruhás, tipegő 
léptű nő, vékony hangja Angelikáéra emlékeztetett. 


Szolgálatkészen átadta a nyugágyat, tetszett hozni fürdőruhát? 
Belluska finom mozdulattal helyezte keskeny bokátt a lábtartóra, nem bírja 
a bőröm a napot. Szoknyáját a combja tövéig húzta. Öcsi elvörösödve 
bámulta. 

Fehér csipkebugyi. Minta kelemamáé. 

Ő az asztal alatt csücsül, belát kelemamának, s akkor egy kéz nyúl oda, 
méghozzá Danyisanyibácsié. 

Hirtelen nem tudta, hogy álmodta ezt, vagy tényleg?! Ám azután 
előhívódott a jelenet, igen, amikora Rajkot rebilitálták, ésapa kelepapával 
veszekedett rajta. Akkor kérdezte ő a baszt, nagymama pedig haragudott. 
Szegénynagyl. 

Belluska biztos álmábase gondolja, hogya Sanyibácsia kelememának 
nyúlkál. Richtermanyika áll a kapualjban letolt bugyival, Pityu guggol 
előtte, s két kézzel tapogatja a pt. . . 

Belluska rágyújtott, vörös foltot hagyott a szája a cigarette végén. Öcsi 
szeme újra és újra a kitakart combhajlatokra tapadt. 

Haarra gondolok, hogy nyitva felejtettéka függönyt... szoknyát, 
rendbevan, nemeseka parázdaságba, ellenbenha szándékosan gyönyörködve 
nézegetema zizét, haélvezettel bámészkodok, azmár bűn! 

Hiába, mégsem fordította el csuromizzadt arcát. Egész testét 
bizsergette a látvány. Öcsikém (apa), hozzál nekünk egy kis szódát! 

Szaladt a konyhába. A szódáspalack hűvösen gyöngyöző hasát a 
mellkasához szorította, a poharakat — hármat — összemarkolta. 

Vitt Belluskának 1s. tessékparancsolni, jóhideg szóda! Belluska 
kortyolt belőle, langyoskás. .. azért köszönöm. 

Mérolyan izgi benézni oda? - tűnődött Öcsi a füvön hasalva. Direkt 
bűnbeestem. . . micsoda marhaság. És megint Belluska ingerlően széttárt 
lába közé sandított. Hátezmár többa soknál! — kényszerítette magát, hogy 
hátat fordítson, s apáék beszélgetését figyelje. 

A béemüdülő olyan, mint a méhkas (Danyisanyibácsi), az emberek 
sugdolódznak, senki se tudja, mit jelent ez. És biztos (apa)? Mondtam, 
benne van a Szabad Népben, tessék! — kivette a zsebéből az apróra 
összehajtogatott újságot. Apa ráncosra vont szemmel — tűzött a nap — 
böngészte, aszongya, a központi vezetőség megállapítva Rákosi Mátyás 
elvtárs érdemeit a magyar és nemzetközi munkásmozgalomban, a magyar 
nép jövőjéért, a szocialista Magyarországért vívott harcban... satöbbi, 


satöbbi... saját kérelme alapján felmenti őt a politikai bizottsági tagsága és 
a központi vezetőség első titkári tiszte alól. 

Na! — Danyisanyibácsi a térdére csapott, hát mit szólsz hozzá? Rákosi 
elvtársunk ki van rúgva, dünnyögte apa. 

Néhány másodpercig tartott, míg Öcsi felfogta. Micsoda?, mivana 
Rákostelvtárssal?!? Nyugdíjba ment, te pedig menjél szépen balizni, Jó? 
Jóde... akkortehát mostan. . . mostmár nemőa népvezére? Nem. Hátki? A 
Gerő Ernő, szerbusz! — hadarta apa, s intett, hogy Öcsi kotródjék. 

Amikor Szilvinéne nyugdíjbamenta zóvodából, mindenki szomorú 
volt, éssajnálták, ésegycsomó virágot kapott, ésMóni sírt. Majd azért 
benézek néha, mondta Szilvinéne búbánatos hangon, szeretettel várunk, 
felelte Móni. De soha többé nem látták, el 15 feledkeztek róla, csak Móni 
emlegette időnként: szegény Szilvinéne. .. Hátmosta Rákosielvtárs i5egy 
ilyen szegény Szilvinéne lett? 

Rákostelvtárs a búcsúünnepségen, zavartan szorongatja a csokrokat, 
remegő száj aszélét beharapja, köszönöm nektek, drága gyerekecskék, 
mindig emlékezni fogok tirátok. . . 

Ica a horgászstégen napozott. Ő fölült mellé. Rákosielvtárs helyetta 
Gerőernő van, közölte vele sejtelmesen. A lány bamba arcot vágott, Öcsi 
szemrehányóan kérdezte: tenemtudod, hogy kia Rákosi? De tudom, ő az 
országnak a vezetője. Volr! Hát aztán?! — Ica rángatta a vállát, a hasára 
feküdt. Bőrén látszottak a stégdeszkák vörös vonásat. 

A szomszéd ház kertjében egy nagyhasú nő ruhákat teregetett a 
kifeszített kötélre, lobogtatta a szél a törülközőket, kombinékat, 
melltartókat, bugyikat. 

Odass, milyen kövér! — mutatta Öcsi. Hülyeee, nem kövér, hanem 
terhes, gyerek van a hasában. Gyerek? Naná, majd borjú! 

Amikor egy férfi és egy nő szereti egymást, létrejön köztük a szerelem, 
és abból lesz a gyerek. A szerelem gyümölcse az anyukák hasába kerül. 

Enbrió, motyogta ő. E-m-brió! — javította Ica, emmel, mint az ember, 
mert az egy pici ember, van neki keze, feje, lába, szíve, meg minden! — a 
teregető asszonyra pillantott, már jó nagy a hasa, mingyárt szülni fog. Itt? 
Deeehogy, majd beviszik a kórházba, és aztán kinyomja a gyereket. 
Kinyomja? Igen, Ica a saját izéjére mutatott, innen. Nehülyéskedj. Nem 
tudtad? — kárörömmel szemlélte Öcsi zavarát, pedig ezt mindenki tudja, 
innen bújik elő a gyerek. Lehetetlen, gondolta ő. Nézte Ica vékony 


combjait, odaképzelte közéjük Richternyika meztelen punciját, háthogyan, 
abbóla pindurka vágatból...? 

A lány a hátára fordult, félig behunyt szemmel figyelte őt. Öcsi a 
fürdődressz legalsó pontjára meredt, elhessegetve agyából Angelika 
bűnjelző mondatait. Apró dudor. 

Ekkor Ica a mutatóujjával hirtelen félrehúzta a fürdőruha szélét. Öcsi 
tátott szájjal bámulta a függőleges vonást. A lány csücsörítve mosolygott, ő 
pedig remegő kezét odaérintette. Meleg. Naaa! — mondta Ica kunkori 
hangon, de nem lökte félre. Elengedte a gumírozott anyagot, Öcsi ujjai 
odaszorultak. Kihúzta. 

Énistenem. .. 

Most mutasd meg te! Én??? Hadd lássam! — Ica huhogott, mintha 
csiklandoznák. Őróla vastag patakokban dőlt a víz, szégyenkezve emelte föl 
a klottgatya szárát, fütyije kicsüngött a résen. Riadtan pislogott körül, 
havalaki észreveszi, hogy micsinálunk. . .! 

Ica érdeklődve nézegette, Öcsi érezte a lány körmeit a zacskón, azután 
a makk végén. Ezt föl lehet húzni? — kérdezte [ca a fitymáról, ő bólintott, a 
lány kipróbálta. Továbbne, merfáj! Hm, Ica nyomkodta, egész puha. . . 
jópofa. Naelég, Öcsi hátrébb csúszott, igazgatta a nadrágját. Most mit vagy 
úgy oda, én 15 megmutattam! Neki lángolt az arca, lefeküdt a deszkára. 
Jókor, mert néhány pillanat múlva: kész az ebéd, gyerekek! — kelemama 
kiabált a partról. 

Délután elkísérték Danyisanyibácsiékat az állomásra. Akarsz üzenni 
valamit édesanyádnak? Sanyibácsi találkozik vele? Majd fölhívom az 
irodában. Ott netessék zavarni, mer mostvana munka dandárja, és őtőle 
függa zösszes traktornaka zalkatrésze. 

Danyisanyibácsi ciccegett. Igenis, azért nemjöhetett velünk, hogy bene 
dögöljön a mezőgazdaság! — darálta Öcsi harciasan. A ciccegés lassan 
röhögéssé alakult: ccc, ccö, cöö, höö, hööö... Öcsi harapdálta a szája szélét, 
minek örülez? Akkor már Belluska 15 nevetett, karcos hangon. 

A mezőgazdaság évek óta be van dögölve, morogta apa. 
Danyisanyibácsi helyeselt, tök mindegy, hogy anyuádék mennyi alkatrészt 
igényelnek, úgyse kapnak eleget. Mér? Mert import (apa), külföldről jön, 
Csehszlovákiából, Szovjetúnióból, Romániából, és mindig annyit küldenek, 
amennyit akarnak. Amennyi van nekik (Danyisanyibács1). 

Öcsinek eszébe jutottak a hazahozott munkák. Anya a kartonok fölé 
görnyed, apa diktál, traktornevek röpködnek a levegőben, Utosz, Zetor, 


Emtézé, ilyen hengerfej, olyan tömbszelence, tizenkétezerötszázhúsz, 
kilencezerkétszáznegyven, nyolcezerhatszázharminc... Anya bekörmöli a 
rubrikákba, tollal vagy ceruzával, pirossal vagy kékkel, időnként radírozza, 
zsilettpengével kapargatja a vastag papírt. Zörögnek a kartonok, éjszakákon 
át. Haúgyis mindegy, akkormiért? 

Hétvégén váltás, apa ment, anya jött. Öcsi megkérdezte tőle: téllegcsak 
annyit küldenek, amennyi vannekik? Persze, honnét vegyenek többet, 
gondolj bele, az egész szocialista tábor várja a pótalkatrészt, sose bírnak 
eleget gyártani. Deviszontakkor mérkell neked kiszámítani, haegyszer 
úgyis. ..? Anya vállat vont, a rend kedvéért. És emiatt nemkaptál 
szabadságot! — mondta ő szemrehányóan. Mit akarsz?, itt vagyok! 

Befelhősödött az ég, a hirtelen támadt szél cibálta a fenyőfákat, 
kelepapa kapkodva szedte össze a nyugágyakat, a kerti asztalt, s a fészerbe 
vitte. Ssssss! — sűrű zápor. 

Öcsi a szalmazsákon gubbasztott, a víz ijesztően dörömbölt a tetőn, az 
ablakkeret recsegett. Csak bene törjön. 

Elképzelte a szocialista tábort, amint az alkatrészeket várja, sátrakban 
ücsörögve. Rémes lehet, haa zember sátorbavan, ésjönegy vihar. 

Nyitva volt az ajtó, odaát a lányok ország-város játszottak. [Ica fakókék 
tréningruhában ült kelemama ágyán, ölében füzet, írta a G kezdetű 
országokat, városokat. Nadrágja szárán a varrás Itt-ott feslett, három-négy 
helyen forintnyi bőr világított. Öcsi a fal felé fordult, hogy ne bámulja már 
olyan meredten. 

Ica félrehúzza a fürdődresszt, ő megérinti a rózsaszínű dudort. Meleg. 

Ica ujjai bigyerésznek a fütyije körül. 

Egész puha. 

Ica félrehúzza. Ő megérinti. 

Most mutasd te! 

Húzza. Érinti. 

Ezt föl lehet. ..? 

Húzza. Érinti. Hű... 

Ó... 

Nelég. Elég. Mostmár elég! Összegörnyedt a szalmazsákon, durván 
belemarkolt az ágyékába, hogy fájjon. Istenemistenem. 

Arra gondolt, hogy ahol a fiúknak kitüremkedik, ott a lányoknak 
bemélyed. Hm. 


A férfiak a lógóval pisilnek, a nők viszont a lyukkal, s ez csöppet sem 
praktikus, nem tudnak odaállni a vécé elé. 

Hanemmindig ülve. Mérnincs lógójuk? 

Nyilván a szülés miatt, tehát hogy ki tudjon bújni a gyerek azon a 
résen. 

Deattólmég lehetne lógójuk is. denincs. Depuncijuk van. Pontott, ahol 
nekünk a fütyi. Hm. Bemélyed. 

Kitüremkedik. 

Meleg. 

Húzza. 

Puha. 

Érinti. 

Riadtan észlelte, hogy a lógója mocorog a nadrágban. Mozog. 
Magától. Ágaskodik. K... keményedik. 

És akkor már tudta, egészen biztosan tudta, hogy Erdőssanya igazat 
beszélt. Apa pedig mellé. Basz. 

Mint amikor döngve becsapódik egy vasajtó, s zuhog a vakolat körben. 
Reng az egész ház, repedeznek a falak, ropognak a gerendák, baljós por 
füstözi a szobákat. 

Tehátmégis. Igen. 

Dobogó szívvel figyelte alteste mozgolódását, a feszes hús lassan 
elernyedt. Úgy érezte, mintha a fütyköse levegővé vált volna. Odanyúlt. 
Megvan. 

Hogy röhöghettek rajtama Sanyáék! 

Csikorgatta a fogait, apa becsapott. Egyszerűen becsapott. És 
tulajdonképpen. .. Angelikais... Attól fogva gyakran keményedésre ébredt. 
Nem mert kiszállni az ágyból, nehogy észrevegyék, lapított a takaró 
oltalmában, alvást színlelve. 

Én nem értem, apnaszkodott anya kelemamának, olyan aluszékony lett 
ez a gyerek, talán orvoshoz kéne vinnem, hátha megint beteg. Á, csak a 
friss levegő teszi, ne nyugtalankodjál, édesem, én 15 egész nap ásítozok, a 
végtelenségig. 

Öcsi remélte, mire a nyaralásból hazaérnek, már befejeződik a 
födémcsere. Ám a lakás állapota nem sokat javult, plafon almás. 

Meddig kellmég odalenn szorongani, mikor leszkész? Hja fiacskám 
(apa), isten és az építőipar malmai lassan őrölnek. 


Kiderült, hogy a kőművesek leálltak, nincs vasbetongerenda. 
Hiánycikk. Cserép sincs, de azt Luxsanyibácsi tud szerezni. Talán 
betongerendát Is, esetleg. Csakhogy a brigád elvonult máshová, tehát ha 
most ne adj isten lenne betongerenda, lasszóval kéne visszaráncigálni őket. 
Anya őrjöngött, apa csitította. Erzsébet hisztizett, apa megpofozta. Nagyapa 
kikérte magának ezt a banzájt, egy csöpp nyugtot szeretne a saját lakásában, 
mire anya: ha a terhedre vagyunk, el 15 mehetünk! Luxsanyibácsi 
tapintatosan a konyhába vonult, lőtávon túlra. Összeveszés, kibékülés. 

Szelávíii. 

Öcsi sokáig forgolódott az ágyában, idegesítette a hat szólamú 
szuszkoncert. A párna alá dugta a fejét, számolt magában, ahogyan a műtét 
előtt kellett. Huszonhétnél különös hangokat hallott. 

Nyikorgás és lihegés, azonos ritmusban. 

Hát persze. 

Szóval apád se baszta anyádat! — Turai nyerít, ő bokszoló pózba 
helyezkedve visítja, szidoda zanyámat? 

A porzó megabitbe. . . franckarika. 

Tehátez ígymegy. Apa ráfekszik anyára, és... 

Ahogyan Turai elmagyarázta. 

Igen. 

Vége. Apa a helyére hengeredik. Csönd. 

Öcsi igyekezett másra gondolni. Bodor füstöt fúa kémény magosra, 
acélt düböröga kohó vastorka. Miatyánk, kivagya mennyekben, 
szenteltessék megate neved... Ződa segged, elvtárs... Hiszekegy istenben, 
mostmá Gerőpajtás... Üdvözlégy Mária... 

Naésa szeplőtelen fogantatás? 

Malaszttal teljes. 

Apa ráfeküdt anyára. Basz. 

Mindenki tudta, csakén nem. Biztos Erzsébetis tudja. Icais. Martis. A 
zistenit! 

Hó, deakkor most anyának gyerekelesz? Szóvaltehát nekem 
testvéremlesz? Mégcsak azhiányzik. .. abból eza zegyis sok. 

Anya, teneked gyerekedlesz? Ne idegesíts, Öcsikém. .. honnan veszed? 
Nemlesz? Persze hogy nem, mit akarsz evvel? Semmitse. .. biztos? Anya 
hápogott, megáll az eszem. Tehát nembiztos? De! — anya már kiabált, 
biztos!!! 


Hátjóóóvanna. 

Hitte 15, nem 15. óvatosan érdeklődött Erdőssanyától, aki közölte vele, 
hogy ha minden baszból gyerek lenne, akkor a nőcik szülhetnének feszt, 
azon múlik, hogy a spórák eljutnak-e az anyaméhbe, ami a nők hasában 
van, és amennyiben a hapsik a kellő időpontban kirántják a farkukat, akkor 
a spóra nem megy be, gyerek nuku. Lehet használni gumit 1s, olyan, mint 
egy felfújatlan lufi, azt kell a fütyire húzni, hogy benne maradjanak a 
spórák, de fontos, hogy ne legyen lyukas, mert akkor szart se ér. Ki van ez 
találva, öregem! 

Ésha mongyuk... hamongyuk én... habedugnám egy lányba? Aztán 
fölébredsz, hogy bilibe lóg a kezed! — Erdőssanya göcögött. Mér? Csak 
azér, mert kispisis vagy, és nem engedik, és még nincsen spórád, és 
különben se áll fel a farkad! Deigenis föláll! Kac-kac. Öcsi vonogatta a 
vállát, nyaldki. Mire Erdőssanya: nem inkább verni kell a lányokat?, nem 
inkább a csókból lesz a gyerek? Kaphatsz egyet! — morogta ő. Aztán 
fölébredsz, hogy bilibe lóg a kezed, ismételte Erdőssanya undokul, 
Öcsipöcsi... 

Leszegett fejjel rohant neki, Erdős sanya hátratántorodott a váratlan 
támadástól, nagyot nyögött, öklelsz, te piszok! — állon vágta. Öcsi fogsora 
összereccsent. Nem törődött a fájdalommal, újra rohamozott, rúgott, 
karmolt, harapott. 

Már a földön volt, Erdőssanya térdelt a mellén, de ő még mindig 
kapálózott. Bediliztél? — kérdezte Erdőssanya lihegve. Öcsi hánykolta a 
fejét, míg a végén a tarkóját beütötte a járdába, érezte a haj szálak között a 
vért. Szemétalak, sziszegte. 

Erdőssanya hamar napirendre tért az ügy fölött, lovagiasan elismerte, 
hogy Öcsi vitézül küzdött, ki se néztem volna belőled, nem is vagy már te 
olyan kis vakarcs. 

Ő hősnek érezte magát, mert zúgó-vérző feje s számtalan horzsolása 
ellenére sikerült legyűrnie a sírást. 

Anya sopánkodott, szűzanyám, mi történt veled, véres a hajad! Á, 
semmiség, katonadolog. Augusztus huszadika: búcsú. Nagyapa már régóta 
ígérgette, hogy elviszi a gyerekeket búcsúnézőbe. Huszadika hétfőre esett, 
nagyapa ágyban maradt. Mérnem kelszmár föl? Gyöngélkedek, fiacskám. 
Ésa búcsú? Majd jövőre... ne félj, megvár az. Öcsi méltatlankodott, a 
zígéret szépszó, hamegtartják, úgyjó! 


Luxsanytbácsi felajánlotta, hogy majd ő elviszi. Az utolsó pillanatban 
apa 15 csatlakozott hozzájuk. 

Egy keskeny tér, tele sátrakkal és bódékkal, közöttük hullámzik a 
tömeg. 

Eza búcsú? — kérdezte Öcsi csalódottan, hát holvannaka búcsúzók? 
Apáék nevetgéltek, búcsúzó, nagyon Jó. Kiderült, hogy a bóvliárudás 
népünnepélyt hívják búcsúnak. Mér? Csak (apa). Azért (Luxsanyibácsi), 
mert vallási eredetű a dolog, a római katolikus egyház néha elengedi a 
bűnöket gyónás nélkül 1s, zarándoklat fejében, és a búcsúk a zarándoklásból 
alakultak ki, szóval búcsú a bűnöktől, azt ünneplik. 

Hogyhogy gyónásnélkül, aznemlehet, háta zAng. .. hátilyetmég 
nemhallottam. Sőt (Luxsanyibács1), aztán a papság elszemtelenedett, minta 
Berija, és pénzért árulták a bűnbocsánatot, vehettél búcsúcédulát, s akkor 
van bűn, nincs bün, spongya rá! Te! — apa oldalba bökte Sanyibácsit, ez 
engem a békekölcsönre emlékeztet. 

Gyónás helyett pénz, motyogta Öcsi, biztosan tetszik tudni? 

Hát persze, tanultam a pártiskolán. 

Elszemtelenedteka papok... 

Látta magát, amint belép a gyónófülkébe, letérdel, s a rácson át 
odanyújt a lelkiatyának egy tízest. Soronkívüli föloldozás. 

Törökméz, vattacukor. Sör, bambit. 

Apa vett Öcsinek egy huszárkardot, piros övvel. 

Rárá, hajrá, előre magyarok! Rohaaam! Üsdvágd, nemapád! — ádázul 
küzdött a labancokkal a szekreter mellett, nagyapa könyörgő hangját — 
maradj már csöndbe egy kicsit! — elnyomta a csatazaj. De anyáét nem: 
nyughass, vagy kapsz két frászt! Hátjóóóvanna, bemászott a négyszögletes 
asztal alá. 

Sutty! Egy fekete állat cikázott át a szobán. Öcsi rémületében az 
asztalba fejelt, fölhasadt az Erdőssanya-féle seb. Hanyatt-homlok menekült, 
anya, anya! Mi van már megint? Odanézz! Sutty! Az állat száguldott vissza, 
be a szekrény mögé. Anya éleset sikoltott, jézusom, patkány! Apa és 
Luxsanyibácsi futva érkezett a konyhából, hol van? Juj, a szekrény mögött! 
— anya cipőstül az ágyra ugrott. Erzsébet követte a példát. 

Ki kell piszkálni. Luxsanyibácsi megpróbálta egy vállfával. Túl rövid. 
Nagyapa az ablakhoz sietett, a külső falon lévő zászlótartóból beráncigálta a 
vörös lobogót, majd evvel! Döfködte a nyelével a szekrény mögötti rést. A 


patkány a másik oldalon tűnt föl, rohant át a szobán. Öcsi ijedtében a 
székre, majd az asztalra pattant. 

A patkány be nagyapa ágya alá. Luxsanyibácsi megkaparintotta a 
másik — piros-fehér-zöld — zászlót, s üldözőbe vette. A patkány ki az ágy 
alól, át a szobán, be a szekreter mögé. Öcsi az asztalon ugrált, a karddal 
hadonászva, ottvan, ottvan! Nagyapa és Luxsanyibácsi rohant a patkány 
után. Apa felkapta Öcsi puskáját a szekreterről, ám mire a résbe dughatta 
volna, a patkány már a túlsó sarokban volt. 

Hárman kergették a patkányt. A zászlók vászna lobogott, csattogtak a 
léptek. [de, oda. Ide, oda. 

Apa lefékezett, megtörölte a homlokát, elnevette magát. Mi van 
(Luxsanyibácsi)? Olyanok vaguynk, mint a téli palota ostroma. . . hhh. . . 
kard, puska, zászlók! Gyerünk, sipította anya, üssétek már agyon, patkány 
grasszál a szobában, és ő szórakozik! 

A hajsza folytatódott. Végül Luxsanyibácsi fejbe trafálta a zászló 
nyelével, a patkány nagyot ugrott, a hátára hengeredett. A férfiak 
körülállták, laposra csépelték. Nagyapa megfogta a farkánál, kivitte a 
szemétbe. Azután visszarakták a zászlókat a tartóba. Nagyapa lefeküdt, de 
most aztán legyen egy kis csönd, Jó? 

Öcsi többé nem mert mezítláb mászkálni a szobában, 

Megvették az iskolatáskát és a füzeteket, a tolltartót, a vonalzót, a két 
bés ceruzákat. Találkozás Angelikával. Öcsi a ház előtt aláfelezett, hátán a 
fekete iskolatáskával — benne a kolt és Hapci -, amikor szerbusz, Jeremiás! 
Kis késéssel fordult oda, idegenül hangzott ez a név. Zavarba jött, 
kezcsókolom, hogytetszik lenni? Köszönöm. 

Angelika fáradtnak és öregnek látszott, hamuszínű arcán petyhüdten 
lógott a bőr. Régen találkoztunk! Igen. Jól megnőttél! Igen. Nagyfiú vagy 
már! Igen. Szép táskád van! Tisztaúj, most kaptam. 

A szent asszony lóbálta a szatyrát, tudod még a miatyánkot? Hápersze. 
Szoktál imádkozni? Hápersze! — beleizzadt a hazugságba. Szüleid jól 
vannak? Jól. Angelika sóhajtott, azért néha benézhetnél. . . 

Öcsi rágta a száját, aztán: Angelikanéni, a szeplőtelen fogantatásnál 
téllegnem... szóval, a Jézuskát nemúgy szülték, minta. . . Izé... Angelika 
csóválta a fejét, már nem emlékszel?, Szűz Mária a Szent Lélektől lett 
terhes, megmondta ezt az Úr angyala Józsefnek álmában. Jóde hol jöttkia 
gyerek? 


Angelika krákogott, nos, hát ahol szokott, a... a természet rendes 
útján... a szülés normális volt, csak a fogantatás történt isteni módon, 
beszéltünk erről annak idején! — a hangja élesedni kezdett, Öcsi gyorsan 
témát váltott: ésazigaz, hogya papság elszemtelenedett, mint. . . szóval, ohgy 
pénzéris adnak bűnbocsánatot? Angelikának leesett az álla, hol hallottad 
ezt? Luxsanyibácsi mondta. Hazugság! — Angelika arca megkeményedett, 
ilyet csak az egyház esküdt ellenségei állíthatnak, ez rágalom! Teháta 
búcsúcédula nemigaz? Búcsúcédula... - idegesen a hajába túrt, hol van az 
már, a tridenti zsinat eltörölte, ezerötszázvalahányban! Öcsi mereven 
figyelte Angelikát, próbálta megállapítani, hogy hazudik-e. Vérágas 
szemében szomorú tétovaságot látott. Mintha még mondani akarna valamit. 
Valami fontosat. Ám a szent asszony csak biccentett, szerbusz, Jeremiás. . . 
Isten áldjon. 

Kezcsókolom. Követte tekintetével a sértődötten ingó keskeny hátat, 
Belluskát juttatta eszébe. Belluska Danyisanyibácsit, Danyisanyibácsi 
Luxsanyibácsit. Ő pedig a patkányüldözést. A puffadtra vert állat 
végvonaglásai. A rőt vérfolt a padlón. 

Patkánygyilkosság. .. ezisa zötödik parancsolatba ütközik. Nem bűn, 
ha az ember azért csapja agyon a legyet, mert idegesíti a zümmögése. De a 
patkány nem zümmögött, semmit se csinált, csak futkosott egy kicsit. 

Apa szerint harap, ha sarokba szorítják. Anya szerint betegségeket 
terjeszt. Nagyapa szerint megdézsmálja az élelmiszereket. Luxsanyibácsi 
szerint szétrágja a bútorokat. 

Parancsolat idevagyoda, lakásba nemvalóa patkány! Pfúj... randa dög. 
Muszáj agyonvágni. Ötötkell aludni az évnyitóig. Négyet. Hármat. Kettőt. 
Egyet... Se! 

Az iskola udvarán tumultus. Középen dobogó, rajta hosszú, vörös 
drapériás asztal, mikrofonnal, vizeskancsóval, poharakkal, virágokkal. 
Fölötte tábla: 

SZERETETTEL ÜDVÖZÖLJÜK ÚJ ELSŐSEINKET! 

Ez neked szól, mutatta apa. 

Öcsi észrevette Pityut, fehér ingben, élesre vasalt sötét nadrágban, 
háromszögletű kék nyakkendőjét elöl csontkarika fogta össze. Alig lehet 
ráismerni, Pityu örökké a foltos, buggyos mackóruhájában meg a stoplis 
tornacsukájában járt. És a haja... a szokásos szénakazal helyett: gondosan 
hátranyalva, nedvesen fénylik. Mintha belapították volna a feje búbját. 


Pityúúú! A palacsintaképű fiú odanézett, azután gyorsan félrefordult. 
Nemakar megismern1. . . persze, őmár harmadikos, rogálneki egyelsős. . . 
kinyalhatja. 

Ünnepi beszédet mondott az iskola púpos igazgatója, az előttük álló 
nagy feladatokról, tiszta lappal indulunk a diákéletbe, ahol majdan naponta 
bizonyítanunk kell érettségünket és szorgalmunkat, a mi munkánk: tanulni, 
tanulni, tanulni, hogy majdan a Magyar Népköztársaságnak hasznos 
állampolgáraivá váljunk. Szocializmust építő társadalmunk 
felsőbbrendűsége immár tény, belátják ezt a nyugati kapitalista államok is, 
egész Ejrópa ránk figyel, ehhez méltóan kell dolgoznunk. A nemzetközi 
helyzet, különös tekintettel Ejrópára, bővelkedett eseményekben ezen a 
nyáron. Azok, akik már megértették, hogy a mindennapi újságolvasás a 
politikai önképzés legfontosabb eszköze, főként a felsőtagozatra célzok, jól 
tudhatják, hogy Ejrópa arculata. . . 

Öcsi látta, Pityu és társai vigyorogva számlálják az Ejrópákat az ujj 
aikon. Az igazgató kéjesen ejtette ki ezt a szót, a nemzetközi, majd a 
belpolitikai helyzet taglalása során szinte minden második mondatban. 

Ő ugyan Európának tudta — Magyarország Európábanvan -, de így 
kétségtelenül sokkal szebb. Ejrópa. 

A végtelen beszéd hirtelen maradt abba, amikor már senki sem 
számított rá. Éljen a szocializmust építő Magyarország, éljen a párt! — 
kiáltotta az igazgató. A tömeg tapsolni kezdett, egy csapat diák elvonította 
magát: éljen Rákosi! A többiek lepisszegték őket. Tudhatnák, hogya 
Rákostelvtárs ugrott, Gerőelvtárs van mostan. Majdnem kiszaladt a száj án 
egy éljenGerő! — hadd lássák, milyen okos ő. De amíg tétovázott, a dobogó 
mellett rákezdte az énekkar. Fel, fel, ti rabjai a Földnek. Hazádnak 
rendületlenül. 

Azután szavalat. Mióta ember néz az égre, vöröscsillag a reménye. 

Ismerős hang. 

Jézusom, eza Szászibek. Tehát él. Tehát olyanisvan, hogy a 
Ganzdoktor igazatmond. Szászibek merevan a magasba szögezett szemmel 
kántálta a verset, húsos orra érintette a gerjedő mikrofont. Legalább 
harmadikos, gondolta Öcsi. Az ünnepség után odafurakodott hozzá, szia 
Szászibek! 

A kövérkés fiú hunyorgott, szerbusz kérlek, szépen, lányos 
mozdulattal fejet hajtott. Ő hirtelen annyi mindent szeretett volna mondani 
neki, hogy meg se tudott szólalni. A kórházi ágyszomszéd, a kis pukkancs 


Szászibek három fejjel magasabb nála, föl kell nézni rá. Megnőttez, vagy 
mt...? 

Hányadikos vagyte? Negyedikes. Aha. Na, megyek, Szászibek 
nyújtotta virsliujjait, szerbusz. Ő jól megszorította a kezét, Erdőssanyától 
tanulta, hogy férfiak közt így helyes. Szászibek visszaszorított, Öcsi 
csontjai összepréselődtak. Nem gondolta volna, hogy a hájpacni ilyen erős. 
Sziszegve rázta a tenyerét. Ne haragudj, mondta Szászibek félszeg 
mosollyal. Á... semmiség. 

Gyere föl egyszer, majd gombfocizunk, és váltunk néhány baráti szót! 
— ajánlotta Szászibek, talán fájdalomdíjul. Címet cseréltek, kiderült, hogy 
Szászibekék a szomszéd utcában laknak. Csütörtök délutánban állapodtak 
meg. 

Boldogan újságolta az apjának: képzeld, vanegy barátom, a kórházból, 
negyedikes, fogunk gombfocizni, úgyhívják: Szászibek Sámuel, ipszilonnal 
és cékával kell írni. 

Anya nem engedte, hogy Öcsi egyedül menjen az iskolába — pedig 
csak három sarok! -, Pityu anyja önként jelentkezett, semmibe se kerül, 
hölgyem, hát a magamét 1s viszem. Pityu anyja kövér volt, bibircsókos, és 
örökké hajhálót hordott. Öcsi eleve haragudott rá, nagyfiúsága élő 
cáfolatának tenkintette, utálta klaffogó cipőit, rücskös arcát, mézesmázos 
kedveskedését. 

Az első reggelen Öcsi galoppléptekkel szaladt ki a kapun, mire Pityu 
anyja: tánci, tánci, cigánygyerek, kapsz egy pici perecet! Nem vagyok 
cigánygyerek, morogta ő. Tudom én azt, kicsikém, add ide a kezed, 
kicsikém! Nemvagyok kicsikém. Hát semmi se vagy? — Pityu anyja 
gurgulázva nevetgélt. Pityu kárörvendőn vigyorgott mögötte. 

Neked semmi, gondolta Öcsi, siessünk! — ellenséges arccal ügetett 
mellettük. Igyekezett fölvenni az asszony csámpázó járásának ritmusát, 
ehhez hatalmas ugrólépésekre volt szükség. Klaff, klaff, klaff. Majd: tánci, 
tánci, cigánygyerek, kapsz egy pici perecet! A zanyád istenit. .. Veronka 
néni vagyok, mondta a tanítónő, Pálos Veronka. Pukedlizett a dobogón, úgy 
nézett ki, mint egy szemüveges madár. Mostantól kezdve sokat leszünk 
együtt, és ha rendesek lesztek, akkor én 1s rendes leszek, ha szeretni fogtok, 
akkor én 15 szeretni foglak titeket, és majd meglátjátok, hogy milyen jó 
lesz! 

Bagoly, súgta az Öcsi mellett ülő lófogú gyerek. Bagoly, adta ő tovább 
előre. Hamarosan jött vissza: vígbagoly. Valóban, Veronika olyan hangon 


beszélt, mintha állandóan csiklandoznák. 

Ismerkedés. A vígbagoly ábécé sorrendben szólította a fiúkat, meg 
kellett mondani a papa foglalkozását, a mama leánykori nevét, és hogy hol 
született az ember. A lófogú sráccal sok baj volt. Szalma László (Veronka)! 
Nem, a lófogú felállt, Sziama. Nálam itten Szalma van! — Veronka 
gondterhelten nézte a kinyitott osztálynaplót, akkor ez sajtóhuba? Röhögés. 
Veronka élvezte sikerét, avagy netán van Szalmánk 15? 

Szalmánk nincs, állapította meg, mert senki sem jelentkezett. Na, 
tovább, születtél? Bugyi. Migy1? Bu-gyi, kiáltotta Szlama. Bruhaha (az 
osztály). Jóanyád lánykori neve: Hubarik Gizella. Hubai? Nem, Huba-rix! A 
Hubára ráhibáztam, bólintott a vígbagoly, olyan arccal, mintha várná a 
tapsot. Öcsiék hánykolódtak a padokban, huba-ha-ha. Jóapád foglalkozása? 
Fürdőigazgatósági dolgozó. Micsoda? Hát. . . kabinos. Az osztály tombolt, 
hihihi, hehe, és dobogtak az olajos hajópadlón. 

Öcsi hasonló tetszést aratott a sztahanovistamarós!-sal. 

Vidám dologa ziskola. 

Házi feladat: a füzeteket, a számtan- és olvasókönyvet bekötni, kék 
papirosba, vignyettát ragasztani a fölső harmadba középre, jóanyáddal vagy 
jóapáddal ráíratni a nevedet, alá pedig hogy /./B. oszt. tan. 

A födémcsere terén nincs szemmel látható haladás, pedig van már 
gerenda, van cserép, és a kőművesek is visszatértek, reggelenként 
ablakrezegtető kopácsolás sal bizonyítják jelenlétüket. Anya küldte apát 
ellenőrizni, apa tehetetlen vállvonogatással jött le, halálbrigád ez. 
Halálbrigád? — kérdezte Öcsi ijedten. Persze, inkább meghalnak, csak ne 
kelljen dolgozni. Olvasás: O-t-t-ó ü-t-ö-t-t, t-a-I-á-I-t ö-t-ö-t. Öcsi azt hitte, 
villoghat a tudományával, de kiderült, így nem Jó, szótagolva kell. Sehogy 
sem állt rá a szája. 

Ot-tó tol-lat I-á... lát. 

Szászibekék a térig futó utca sarkán laktak, a három emeletes, 
domborművekkel és vasvirágokkal díszített épületet fekete lándzsakerítés 
vette körül. A lépcsőházban faragott kővázák, a falon cirádás stukkók, 
középen vörös csempés medencébe köpte a vizet egy márványszörny. Öcsi 
Ivott a tenyeréből, aztán félszegen nézett hátra, mintha attól félne, hogy 
kidobják ebből a szentélyből. 

Szászibek nyitott ajtót, te vagy az? — kérdezte hülyén. Szia, 
mondtadhogy jöjjek. . . Szászibek udvariasan mosolygott, persze, gyere be. 
A súlyos bútorkkal zsúfolt hallból egy nagy, boltíves szobába jutottak. 


Oldalt üvegezett veranda, áttetsző kitüremkedés a házon. E félhengernyi 
verandát spanyolfal választotta el a szobától. Az üvegkockák keretét polcok 
szegélyezték, rajtuk könyvek, játékok, alattuk pedig egy ágy, mellette 
kisasztal, állólámpa, karosszék. Ez az én zugom, kérlek szépen, foglalj 
helyet. Klassz, Öcsi az ágy végére csüccsent, nekem csakegy hallomvan. .. 
vagyis volt, mert nálunkmost födémcseréznek. Szászibek a székre ült, 
masszírozta kerek állát, tünődni látszott. Hallgattak. Aztán: ittszoktál 
gombocizni? Nem, az erkélyen. 

Kimentek. A kocka formájú, fedett terasz közepén zöldre festett asztal, 
rajta vakítóan fehér vonalak, focipálya-alaprajz. Az asztal fiókjából 
Szászibek elővette a két cérnahálós kaput, s tucatnyi nylonzacskóban a 
csapatokat. Öcsi a Honvédot választotta, Puskás kedvéért, Szászibek a 
brazil válogatottat. A gombokon a játékosok neve, vérvörös körömlakkal. 

A brazil csapat lemosta a pályáról a Honvédot. 12:1. A becsületgólt 
Tichy Lajos rúgta. Öcsi folyton Puskásra játszott, ám a kövér kabátgomb 
nem volt formában, lomhán mozgott, rossz irányba lődözte a labdát 
(gyöngyházszínű inggomb), és sokat szabálytalankodott. Ejnye, Öcsi, 
dünnyögte Szászibek, majd gyorsan hozzátette: Puskás Öcsi! Manemmegy 
nekia játék. Azt látom, biztos már mutogatja a seggét a közönségnek, ahogy 
szokta. 

Revans. A Honvéd megint kikapott. 12:4. 

Bámulták a teret, az alacsony kőpárkányon lévő, dudori vasrác sokba 
kapaszkodva. Szemben a Műcsarnok, rézsút Jobbra pedig Sztalinelvtárs. 
Innen kellettvolna néznia záprilis negyedikét! 

Na igen, ahhoz jó helyen lakunk. Láttada zegészet? Persze. A 
tankokatis? Szászibek bólogatott, jövőre feljöhetsz, ha akarsz. Nanáci! 

Majd mindennap együtt mentek haza az iskolából, Öcsi ügyesen 
kicselezte Pityu anyját, a hátsó kapun távozott, mikor az elsőnél várták és 
fordítva. Micsináljak, haminket korábban (későbben) engedtekel! — ez volt 
a szöveg anya számára, aki végül beletörődött, hogy Pityu mamája csak 
odafelé vigye. Néhány hét múltán annak 1s vége lett, a rücskös arcú nő 
trombózist kapott. Hálistennek. . . 

Jól nézz körül, amikor lelépsz a járdáról (anya), először balra, aztán 
jobbra, nehogy elüssön nekem egy autó, légy nagyon óvatos! Neizgulj, 
úgyisa Szászibekkel megyek. Ki az a szászibek? Szász-y Be-ck Sámuel, a 
barátom, negyedikes! 


Amikor Szászibek végre följött hozzájuk, anya zavartan 
mentegetőzött, most ilyen szűkösen vagyunk, ez csupán átmeneti helyzet. 
Tudom, mondta Szászibek megértő arccal, a födémcsere. . . ismerem az 
ilyet, minálunk lakásleválasztás volt. 

Rokonszenves fiú, dünnyögte anya, amikor Szászibek elment. 
Bizonyám, felelte Öcsi büszkén. Apa helyeselt, értelmes gyereknek látszik. 
Erzsébet fintorgott, nagyra vagytok evvel a hájpacnival. Nemhájpacni, csak 
jóhúsbanvan, és olyanerős, hogy téged félkézzel odavágna! Azt 
megnézném. Megis nézeted! Röhög a vakbelem... ez a pókhasú! Vagyte 
magad!, és hurkása lábad, minta zelefántnak! Kaphatsz egy frászt! Hurkása 
lábad, hurkása lábad! — Öcsi ugrált a nővére körül, Erzsébet csépelte, ő az 
Erdőssanyától tanult cselgáncs fogásokkal védekezett, csekély 
eredménnyel. 

Apa szétválasztotta őket, elég volt, csönd legyen. Erzsébet az 
asztalhoz, Öcsi a szekreterhez ült. Fújtattak. Sziszegés innen: majd még 
számolunk! Sziszegés onnan: azéris hurkása lábad! Kuss (apa)!!! 

Barátságukat végképp megszilárdította az a beszélgetés, amikor Öcsi 
pirulva beszámolt a keményedésekről. Hát persze, öregem (Szászibek), 
nekem 15 föláll néha-néha, emiatt ne izgasd magadat, ez teljesen normális. 
Ő erre elmesélte kalandját, Icával, fölhúzás, érintés, fityma. Na, az nekem 
nincsen (Szászibek). Hogyhogy? Mondtam már, én zsidó vagyok. Naés!? A 
zsidóknak nincs fitymájuk, mert körül vannak metélve. Mi??? Kérlek 
szépen, levágják a fitymát. 

Öcsi éles nyilallást érzett az ágyékában, télleg? — kérdezte borzongva. 
Nem hiszed?, tessék! — Szászibek megmutatta. A makk meztelenül 
ágaskodott a fütyköse végén. Ésfájt? Hülye, csecsemő voltam, nyolc napos! 

Szászibek begombolta a sliccét, kérlek, őszintén szólva, amikor 
először láttalak a kórházba, esküdni mertem volna rá, hogy te 15 zsidó 
vagy... amíg el nem kezdtél baszkurálni a nevem miatt. Mérlennékén 
zsidó? — csattant föl Öcsi. Nyugi, sejtheted, hogy nem sértésből mondom. 
Demér gondoltad? Szászibek gyűrögette az ujjait, a fene tudja, volt egy 
ilyen érzésem. . . első ránézésre. Hogyhogy elsőránézésre? Ugyebár, a fekete 
haj, a horgas orr. . . 

Nekem horgasa zorrom? — méltatlankodott ő, Szászibek nevetgélt, 
fitosnak mondjuk nem nevezhető. Jóóóvanna, attólmég nem kell zsidónak 
lenni! 


Ám újra és újra fölbukkantak a zsidóság rejtelmei. Öcsi észrevette a 
sok karú gyertyatartót, rákérdezett, Szászibek elmagyarázta a hanukát és a 
jomkipurt. Öcsi észrevette az ajtófélfán az apró, ferde fémtokot, rákérdezett, 
Szászibek elmagyarázta a mezüzét. Öcsi észrevette szászibek apjának feje 
búbján a kerek, fekete sapkát, rákérdezett, Szászibek elmagyarázta a 
sábeszdeklit. És így tovább, disznóhús-tilalom, tréfli, tejes eszcájg, zsíros 
eszcájg, szédertál... Otthon sokáig vizsgálgatta a tükörben az orrát. Jó, 
lefele hajlik, deazér nem horgas! Apa, kérlekszépen, a Szászibek zsidó. 
Igen? Igen, ésképzeld, aszitte, hogyénis! 

Az apja harákolt, hm, alapjában véve... van ebben valami. Tessék? 
Nos... őszintén szólva... - apa homlokán gyöngyözött a veríték, sejtettem, 
hogy előbb-utóbb... tehát nem akarok hazudni, a Szászibeknek igaza van. 
Micsoda? Zsidó vagy, mondta apa rekedten, mert én is zsidó vagyok. Öcsi 
levegő után kapkodott, ez... eznemlehet...! De igen. 

Apa túl komoly volt ahhoz, hogy valami viccelődés süljön ki a 
dologból. Erzsébet kígyószemmel figyelte a jelenetet, ő rámordult: 
tetudtad? Tudtam. Ésmérnem szóltál? Erről nem kell beszélni, mivel a 
szocializmusba nincsen faji megkülönböztetés. 

Öcsi e tudálékos mondaton fölbőszült, zagyváltokitt összevissza, 
hátmérnem mondtátok?, hátén nemakarok zsidó lenni! — toporzékolt. Apa a 
karjába markolt, ne hisztizzél, mert. . . De Öcsit már nem lehetett 
megállítani, a vér dübörgött az agyában, háténnemakarok zsidólenni!!! 
Tussssss! — az apja visszakézből pofon vágta, abbahagyod végre? Ő az 
ágyra rogyott, rángatózott a teste a sírástól. 

Anya bejött a konyhából a zsivajra, mi van, fiacskám? Zsidóvagyok. .. 
zsidóvagyok, hüppögte. 

Anya és apa tekintetet váltott. Nézd, fiacskám (apa), azt gondoltuk, 
ráérsz megtudni. . . Ésanyais? — kérdezte, amikor valamelyst magához tért. 
Igen... félig, mert szegény nagyanyád nem volt zsidó, így tehát te 
lényegében csak háromnegyed zsidó vagy... ne vedd annyira a szívedre. 

Deakkor méreszünkmi disznóhúst?, mérnem vagyokén körülmetélve?, 
mérnincsen mezüzénk? Azért, mert ezeket a dolgokat csak a vallásos zsidók 
tartják, mi viszont... Öcsi közbevágott: hátakkora zegész hittan 
nemérvényes, a zsidóknak hégerülkell imádkozni! 

Apa erre kifejtette: a római katolikusság stimmel, mert Öcsit 
szabályosan megkeresztelték, íme a bizonyíték, megmutatta a 


keresztlevelet, nagymama akarata volt, mindig azt hajtogatta, hogy nem 
lehet tudni, milyen idők jönnek, egy keresztlevél sosem árt. 

Ésszabadezt?, rómaikatolikusra keresztelni egyzsidót?, éslehet, hogya 
zAngelikais tudtarólam?, megbüntet ezéra zisten!, csalásez! 

Nincs isten, morogta apa. Öcsi újra bőgni kezdett, mérhiggyemel? — 
gondolta, majd egyszercsak megmondják, hogymégisvan, deráérek 
megtudni. . . 

Zsidóvagyok. Háromnegyedzsidó. 

Sokáig készült rá, hogy közölje Szászibekkel, a végső lökést 
Szlamalászlótól kapta. A lófogú srác kölcsönkérte a radírját, ő nem adta, 
mire Szlamalászló lebüdöszsidózta. Zsidóvagy temagad! — hadarta Öcsi 
géplesen, aztán nagyot nyelt, defőleg büdös!!! A lófogú kajánul vigyorgott, 
beszélhetsz, apuskám, zsidó vagy te, csak rád kell nézni! Kaphatszegy 
frászt! Tőled? — Szlamalászló felpöckölte az állát. A verekedés ezúttal 
elmaradt, mert a vígbagoly belépett az osztályba. 

A húszperces szünetben bokszpárbajt vívott Szlamával az udvaron, 
fölrepedt a szemöldöke. A közönség döntetlennek ítélte a meccset. Öcsi 
megkereste Szászibeket, és a fülébe sírta, hogy igaza volt, ő 
háromnegyedzsidó, a rohadt Szlama pedig azt mondta rá, hogy büdöszsidó, 
és verekedni kellett, de ő nem hagyta magát, és ez bo-hor-za-hasz-to-hó. . . 

Szászibek ütögette a hátát, majd megszokod, kérlek szépen, az a 
lényeg, hogy sose hagyd magad! Nemis, behúztamnekia gyomrába, ésa 
zorrába fejeltem, deakkorát, hogy vérzikneki! Jól van, így kell csinálni. . . 
apám szerint ott kezdődött a baj a zsidókkal, hogy amikor el akarták vinni 
őket, szépen fölszálltak a vagonba, sőt még meg 1s kérdezték: tessék 
mondani, ez a vonat visz Auschwitzba?, és apám esküszik rá, hogy élete 
legnagyobb hibáját követte el, amikor ő 15 fölszállt, inkább szökni kellett 
volna, vagy akármit. . . 

Mi van a szemeddel, fiacskám, kérdezte a vígbagoly, elestem, felelte 
Öcsi, s szemrehányó pillantást küldött a lapító Szlamának. Hazaküldték. 
Alig várta, hogy a szülei megérkezzenek a munkából, mutatta véralvadásos 
szemöldökét, aszontákhogy büdöszsidó vagyok, ésezér verekedni kellett! 

Zsidóznak az iskolában? — hüledezett anya, ez őrület! Apa részletesen 
elmondatta a történteket, Öcsikém, biztos, hogy így volt? Mér, asziszed, 
hazudok? Nem... csak esetleg fecsegtél valamit, hogy a zsidók... hogy te 
mostan. .. Nemfecsegtem, morogta Öcsi ellenségesen. 


Anya azonnal be akart rohanni az iskolába, illetve apát akarta 
beküldeni, mégse járja, hogy tíz évvel a háború után... Tizenegy (apa). 
Nem mindegy?, akkor se tűrhetjük! 

Szászibekis aztmondtahogy netűrjem! Jó, apa gondterhelt arcot vágott, 
de van-e rá tanú, hallotta még valaki rajtad kívül? Nem. Na látod! — apa 
anyára nézett, hogy bizonyítsuk be? Anya hümmögött, már csak szegény 
szüleid miatt 15 be kéne menned! A szüleimet ebből hagyjuk ki! — apa 
hangja, mint a csiszolópapír. 

Mivan apu szüleivel? Meséltem már neked, mondta anya 
kényszeredetten, szegényeket elvitték a németek. Nemmesélted. . . 
hovavitték? 

Apáék hallgattak, erre ő kibökte: Ausvicba? Apa fölkapta a fejét, hol 
hallottad ezt? Szászibek mondta. Szászibek... - apa kiment a szobából. 
Ausvicba? — kérdezte Öcsi anyától. Anya bizonytalan mozdulatot tett, senki 
se tudja, elvitték őket, és nem jöttek vissza. Azérmer zsidók voltak? Anya 
alig észrevehetően bólintott. 

A zén apámnaka születtis elvittéka zAusvicba, devisszasejöttek! — 
újságolta Szászibeknek, megkéne kérdeznia teapádtól, hátha találkozott 
velük. Inkább ne. Mér? Mert az Auschwitzon annyira fölizgatja magát, 
hogy magas lesz a vérnyomása, és az árt nekt. 

Órákig üldögéltek szótlanul, jóleső búsongásba burkolózva. 

Veronka hatalmas egyeseket adott Öcsi írás-dolgozataira. 
Macskakaparás ez, fiacskám! Otthon nem merte bevallani, mindig remélte, 
hogy a következő majd jobban sikerül, könnyebb lesz megmondani, ha nem 
csupa dugókat kell. Ám az elégtelenek csak szaporodtak, s amikor számuk 
elérte a tucatot, a vígbagoly hazaküldte a dolgozatfüzetet, aláíratni. Apa, 
egyest kaptam! — félénken nyújtotta az irkát, az utolsó jegynél kinyitva. Az 
apja átvette, összehúzott szemmel vizsgálta Öcsi dülöngélő betűit, a 
változatos formájú tintapacákat, a kunkori szamárfüleket. Gyönyötű. .. 

Azt hitte, megússza ennyivel. Ám apa előrelapozott, s akkurátusan 
végignézte az egészet. Vészjóslóan percegtek a telekörmölt oldalak. Eegen, 
apa becsukta a füzetet, az asztalra dobtál, hazudtál, fiam. Én? Eegen, 
ismételte apa dallamos hangon, bizonyos esetekben a hallgatás hazugság... 
ugye, minden este megkérdeztem tőled, hogy mi volt az iskolában, azt 
mondtad, semmi, igaz? Öcsi lehorgasztotta a fejét, cipője orrával a parkettát 
kaparászta. Apa hosszú szünet után folytatta: csúnyán írni leheeet — húzta 
az e-ket, mintha énekelne -, pacázni leheeet, egyest kapni leheeet, 


tizenkétszer is leheeet, viszont hazudni, azt már nem leheeet!, ide nézz, a 
szemembe, jó? Öcsi apa villogó tekintetébe mártotta az arcát, égtek a fülei. 
Gyere, fiacskám, most kénytelen leszek megverni téged, hogy sose felejtsed 
el! Ő hátrált, de apa megragadta a karját, határozott mozdulattal a térdére 
fektette, sajnálom... 

Buff, buft, buff, apa tenyere csattogott a fenekén, eleinte még Jól bírta, 
de aztán a fájdalom csapásonként hatványozódott, úgy érezte, szétreped a 
hús a hátsófelén, lemállik az égő csontról. Nyüszített, valahonnét messziről 
anya hangja szivárgott oda: elég már, agyonütöd! Hiába, az apja szorosan 
tartotta, buff, buft, buft. 

Amikor — órahosszúságú percek múltán — apa végre elengedte, 
tántorgó léptekkel vánszorgott az ágya felé, egész teste izzadt és 
könnyezett, még a ronggyá vert feneke 1s. bebújt a párna alá, lüktető 
nadrágjára tapasztotta a tenyerét, küzdött az alattomosan rárontó 
sírásrohamokkal. Nekem nemszabad hazudni. . . nekem nemszabad. 

Legszívesebben azonnal átrohant volna Szászibekhez, de olyan 
gyalázatos állapotban volt, hogy minden mozdulat fájt. Nyelte a könnyeit, 
dédelgette azt az ábrándképet, amelyben apa előtte térdel egy középen 
nyitott gyónófülkében, ő pedig a fejére olvassa bűneit, hazudtál, asse 
mondtadmeg, hogya baszból lesza gyerek, asse mondtadmeg, hogya 
teszüleid abbana zAusvicban voltak, asse mondtadmeg, hogy zsidóvagyok, 
asse... asse... 

Az anyja szólongatta, Öcsi, Öcsikém, ne sírjál, gyere vacsorázni, ő úgy 
tett, mintha nem hallaná. Abban a pillanatban gyűlölte a szüleit, az egész 
rohadt családot, ezt az ágyakkal telezsúfolt hosszú szobát, mindent és 
mindenkit. Egyetlen oázisként gondolt Szászibek spanyolfalas félhengerére. 

A vígbagoly undorítóan mosolygott, mikor Öcsi kivitte a pulpitushoz 
az aláíratott füzetet, na, mit szóltak odahaza?, ne túrd az orrodat, mert 
elhányom magam! Hátjóóóvanna. A vígbagoly hirtelen oroszlánná 
változott, micsoda válasz ez? — bömbölte torka szakadtából, és ne rángasd 
nekem a válladat, mert kiváglak innen, hallod-e! Ő hápogott, háténcsak. .. 
énnemazétrt. . . 

mostmértetszikennyire. . . 

Ne hadarássz összevissza, egy szavadat sem értem! Miütött ebbe? — 
gondolta Öcsi megszégyenülten, amikor a vígbagoly a helyére zavarta. 
Vérzivataros feleltetés következett, zuhogtak az egyesek, ő kettőt is kapott, 
olvasásból (szótagolási hibák) és számtanból (tizenötből hét — kilenc). Az 


osztály riadt arccal vonult a vágóhíddá változó táblához. Begorombulta 
vígbagoly. 

Szászibek hozta a hírt: hazajött a Veronka férje, attól van úgy kt. 
Honnan jötthaza? Hát... a dutyiból... már évek óta bevolt csukva. Mér? 
Politikából! — Szászibek finom kézmozdulattal jelezte: ne bolygassuk. De 
Öcsi tovább kérdezett: elvittea závó? Szászibek sokértelműen bólogatott. 
Éseztte honnét tudod? Anyámtól, mert ő ismeri a Veronikát, egy iskolában 
dolgoztak. Itt? Nem, a Szinyei Mersében. Najó... najódeha hazajötta férje, 
akkormér dühöng, mérnem örül? Kérlek szépen, lehetséges, hogy már 
elhidegültek. Micsoda? Van olyan, hogy egy házasság bedöglik, és mindig 
csak veszekednek, szelávíi, vagyis... Ő közbevágott: tudomén, ilyen az élet. 

Este apa és anya sziszegős vitát folytatott, mert apa el akart menni 
valami temetésre, és anyának ez egyáltalán nem tetszett. Öcsi hallgatta a 
marakodást, hm, talánesetleg nekikis bedöglött? 

Apa csapkodott, ebbe pedig ne szólj bele, ez az én dolgom! Kezded?, 
megint kezded? Nem kezdem, befejeztem. Jó, csinálj, amit akarsz. Erről 
van szó... különben sem értem, miért izgatod magadat, mi baj lehetne 
ebből? Pont te kérdezed? Ugyan... Sanyi 15 kijön. Nagyszerű, és ha ő.. 

A kútba ugrik, tebeugrassz utána? — mondta Öcsi magában, anya pedi 
fennhangon. 

Kineka temetése? — kérdezte a pillanatnyi szünetben. Rajk Lászlóéké, 
felelte apa ünnepélyes hangon. Hogyhogy, hátaztmondtad. .. háta Rajk 
nemhaltmeg, amikor fölakasztották? Persze hogy meghalt, ne beszélj 
ostobaságokat! Nadeakkor mér csakmost vana temetése? Á, Öcsikém.. 
apa lemondóan csóválta a fejét, Rajk Lászlót és társait annak idején elfele 
sírba rakták, mint a gonosztevőket. Most viszont a rehabilitálásnak 
megfelelően dísztemetést kapnak a Kerepesiben, mint a munkásmozgalom 
vértanúi. És ez a minimum, ami jár nekik. Öcsi kérte, vigye el őt is, apa 
anyára nézett, anya nemet intett. Újra föllángolt a vita, sziszegés, 
csapkodás, fújtatás. Apa megmakacsolta magát, megyek és punktum! — 
kiáltotta. Depersze engem nemvisz. . . 

Na, milyen volt? — kérdezte anya epésen, amikor apa és Luxsanyibácsi 
hazajött a temetésről. Esett az eső, morogta apa. Azon kívül? Díszőrség, 
díszbeszéd, díszlövés. .. hagyj békén. Anya Luxsanyibácsihoz fordult, 
sokan voltak? Rengetegen, a fél város. 

Apa az ágyára feküdt, arccal a fal felé. Valammi baj van (anya)? Hagyj 
békén. Apú, mérnem mondodel, hogy mivolt? 


Nincs válasz. 

Luxsanyibácsi integetett a háttérből, anya megértette a jelzést ("majd 
később..."), Öcsi nem: apú, szomorúvagy? Anya kézen fogta, gyere, fiam, 
hagyjad apádat, nincs kedve beszélgetni, van ilyen. 

Vanilyen... 

Munkások kék ruhában, kezükben szögletes faládika, ahogy a gyárból 
kijöttek, diákok, diáklányok, kettes-hármas csoportokban, aktatáskával, 
katonák, civilek, gyászkarszalaggal, gyermekek, otthagyva játékos 
kedvüket, meghatódva jönnek, édesanyjuk kezét fogva. Ránézek egy 
kisfiúra, ott áll édesapja koporsója mellett, ő is az anyja kezét fogja, a 
nyolcéves Rajk Laci, aki még nem 1s eszmélt, amikor a bitó alá hurcolták 
édesapját s börtönbe zárták 

édesanyját. Viharos őszi szél kergeti az alacsonyan szálló fellegeket, 
nem szűnik meg a hideg, szúrós eső, s nem látni esernyőt, fedetlen fővel 
jönnek. Ezrek vonultak el a koporsókra függesztett tekintettel, anélkül, 
hogy egy szó, egy hang hagyta volna el bárki ajkát, csak a szemek izzottak, 
az arcvonások keményedtek meg, nemcsak a gyász érzése némította el az 
embereket, hanem a gyűlölet Is. 

Szászibekbácsi reszelős hangon olvasta föl a Rajk-temetést az 
újságból. 

A zénapukám ottvolt! Igen? Igenmerőa Rajknál dolgozott, ésmost 
szomorú. Szászibekbácsi összecsukta a Szabad Népet, bizonytalan 
tekintetet küldött a fia felé, azután: apád belügyes? — kérdezte Öcsitől 
tétován. Nemhanem marós, sztahanovista! Szászibekbácsi a körmét 
piszkálta, az újságot az asztalra dobta. 

Öcsi elképzelte a temetést, ő a nyolcéves Rajk Laci, némán figyeli, 
amint az apját beleteszik a kriptába, mely tulajdonképpen egy nagyméretű 
szekreter, kőből. A családi kripta. .. Még sosem látta, anya mindig egyedül 
megy a temetőbe, gyereknek nem való. Gyereknek semmise való. 

Szászibek kerülni kezdte. Ha ő megszólította a folyosón, a kövérkés 
fiú néhány tőmondattal lerázta magáról. Mivan ezzel? 

Fölmenjek gombozni? Ne... nem érek rá. Ésholnap? Holnap sem! — 
faképnél hagyta. Pukkadjmeg, gondolta Öcsi, hülyezsidó. . . illetve... 
hülye... simahülye. 

Piros betűs hirdetmény a földszinti faliújságon: 

ALSÓTAGOZATO SOK, FIGYELEM, FIGYELEM! 


MEGINDULT AZ ATEISTA SZAKKÖR, AZ IGAZGATÓ ELVTÁRS 
VEZETÉSÉVEL. JELENTKEZNI LEHET SZÁSZY-BECK 
SÁMUELNÉL. IV./C. 

Szász-y Be-ck, negyedikcé. .. Havalami bajavan velem, mongyameg 
nyíltan, aznemigaz, hogy soseérrá. . . 

Futott föl a lépcsőn, a negyedik cé felé, lihegve nyitotta az ajtót. 
Szászibek a padjában ült, tízóraizott. Mikor őt észrevette, megállt a 
szájában a falat. 

Szerbusz, írjálbe arraa szakkörre! Szászibek nyeldekelt, arcán 
zavarodottság, hogy érted ezt? Írjál be, ismételte ő, gombócos hangon. De 
kérlek szépen, te hiszel. ... — körülnézett, súgva folytatta: - te hiszel 
istenben! Naés, hogyjönaz ide, tessék azonnal beírni, nekemis jogomvana 
szakkörre, azérmer ejtettél engemet, még járhatoka szakkörbe! — elbőgte 
magát, kiszaladt az ajtón. 

Hagyj álbékén, hagyjálbékén, mondta gondolatban a — szintén 
gondolatban — utánarohanó s bocsánatáért esedező Szászibeknek. 

De Szászibek nem rohant utána. Slusszpasszvége, sohatöbbé nemállok 
vele szóba. Csakazértis! — elment a szakkör alakuló ülésére, a negyedik cé 
termébe. Azt hitte, rengetegen lesznek, ám csupán néhány nagyfiú (legalább 
harmadikosok) ücsörgött a padokban. Szászibek sehol. Köszönt, nem 
fogadták. Vállat vont, az utolsó sorba ült. Túrta az orrát, várt. A púpos 
igazgató tízperces késéssel érkezett (Öcsinek eszébe jutott Angelika), 
Szászibek csörtetett mögötte, mint egy pulikutya, nem értem, nem értem, 
sopánkodott félhangosan, három plakátot tettünk ki, és a Szirmai tanárnő 
beolvasta az iskolarádión, a nagyszünetben. . . - tördelte a tenyerét. Az 
igazgató biccentett, ne idegeskedjél, Szászy-Beck, nem a mennyiség, 
hanem a minőség számít, szerbusztok fiúk, üdvözöllek benneteket, gyertek 
előre, szépen, családiasan. Gyertek előre, fiúk! — visszhangozta Szászibek. 

Hülyenyalis. 

Ez a szakkör egy kísérlet (az igazgató), a világnézeti nevelés új 
formája, melyre nem találunk még példát az ejrópai nevelési rendszerekben, 
se a szocialista táborban, se a nyugati kapitalizmusban. Én azt gondolom, 
hogy a világnézeti nevelést nem lehet elég korán kezdeni, s remélem, 
általatok, fiúk, sikerül bebizonyítanom kétkedő kollégáimnak, hogy már a 
serdülő lélek 15 alkalmas a filozófiai alapfogalmak befogadására. Heti 
kétszer fogunk találkozni, jól ki kell használnunk az időt. A mi hazánknak 
sokoldalúan képzett fiatalságra van szüksége, s 


minden tudás alapja a biztos materialista, sőt marxista világnézeti 
bázis, amelynek segítségével megérthetitek a történelmet, a politikát, én azt 
szoktam mondani, hogy világnézeti bázis nélkül még az újságolvasás 15 
csak falra hányt borsó, mert a külpolitikai helyzet bonyolult eseményei úgy 
Amerikában, mint Ejrópában megfejthetetlenek, ha az embernek nincsen 
szilárd világnézeti bázisa. Ti vagytok, fiúk, a jövő nemzedéke, nektek kell 
majdan befejezni azt a művet, melynek alapjait apáitok rakták le, szocialista 
társadalmunk vívmányait már az ejrópai kapitalista országok 15 kénytelenek 
elismerni, éppen ezért a szilárd világnézeti bázis talajáról. . . 

A bevezető körmondatok csak nem akartak elfogyni. Öcsi bágyadtan 
hallgatta az egyhangú zenévé keveredő szavakat. Hátilyena zatej ista 
szakkör, gondolta csüggedten. Fészkelődött, nyomta a fenekét a pad. 

Számolni kezdte az Ejrópákat. 

Egy. 

Kettő. 

Három... 

Tizenkilenc. 

Van-e közöttetek olyan, akinek a szülei vallásosak? Fölkapta a fejét. 
Tűnödött, jelentkezzen-e, de már önkéntelen mozdulattal nyújtotta a kezét. 
Nos (az igazgató)? A...a zénanyukám egykicsit. . . dea nagyi teljesen 
vallásos volt, miatta kellett nekema. . . - bátortalanul abbahagyta. Villogó 
vörös betük az agyában: 

ARRÓL NEM SZABAD BESZÉLNI, HOGY TÉGED AZ 
ANGELIKA NŐVÉRHEZ JÁRATUNK! 

Istenem, mikor voltaz... A fölirat elhalványodott. Régen. Régesrégen. 

Az igazgató tenyere a magasba lendült — mintha áldást osztogatna — a 
ti feladatototk, fiúk, hogy az itt hallottakat átadjátok a szüleiteknek 1s. oly 
korban élünk, mikor a nevelés nem csupán a szülők dolga, hanem 
vicaverza, ti vagytok az első nemzedéke a szocializmusnak, ti már 
beleszülettetek, éppen ezért küzdenetek kell a kapitalista csökevények ellen, 
így az istenhit ellen is, a vallás a népek ópiuma. . . 

Micsoda? — Öcsi első indulatában közbevágott. Legszívesebben 
azonnal visszaszívta volna, de nem lehetett, az igazgató kérdően nézett rá, 
na, mondjad nyugodtan! Ő érezte a hátán az izzadság áramlatait. Nos (az 
igazgató) ?, bátran, mitől félsz? Eznem. . . erről nemszabad... - suttogta. Mit 
nem szabad?, miért nem szabad? Hát. . . mera szocializmusba tiltvavana 
zisten... Az igazgató felhúzta a vállait, ki mondta ezt neked? A zAng. .. 


egynéni, mega nővéremis. . . megmindenki. Az igazgató újra és újra a 
nyakáig rántotta a vállait, látjátok, fiúk, mennyi sok hamis előítélet terjeng a 
köztudatban, most ismételten igazolva látom szakkörünk létjogosultságát, 
sőt elengedhetetlen szükségességét. Nos, barátunk szerint a 
szocializmusban isten tiltva van. Pedig ez nem igaz. Mi nem tilalmakkal 
küzdünk a burzsoá csökevények ellen, hanem eszméink erejével, a vallás 
karmaiba került embereket érvekkel akarjuk meggyőzni. Öcsi lesütött 
szemmel hallgatott, lángoltak a fülei. Ezisa Szászibek miatt van. Ha jól 
értem (az igazgató), te istenhívő vagy, ugye? Énnem. . . éncsak... Valld be 
nyugodtan, itt magunk között vagyunk, nem szégyen az. 

Nem szégyen az, Öcsikém, sőt (Ganz doktor)! 

Látta, a többiek sandán vigyorognak, az igazgató pedig sürgetően néz 
rá. Röhögjetekcsak, kihúzta magát. 

Szent Pétert keresztre feszítik a pogányok, saját kérésére fejjel lefelé. 

A fához kötözött Szent Sebestyén testét átlyukasztják a nyílvesszők. 

Szent Gellért gurul lefelé a nevét viselő hegy meredélyén, hordóba 
zárva. 

Éna zlstent nemadom! — kiáltotta elfúlva. 

Nem 1s kéri tőled senki! — az igazgató kacsingatott, mire az öt srác 
egyetértően nevetgélt. Az igazgató csöndet intett, csúnya dolog ez, fiúk, 
kinevetitek a társatokat, pedig ő bátran síkra 

szállt a meggyőződéséért, idejött az ateista szakkörbe, hogy az ördög 
ügyvédje. . . illetve az Isten ügyvédje legyen beszélgetéseinken, nagyon 
okosan tette, és a mi dolgunk az, hogy komolyan vegyük őt, és ne nevessük 
ki, mert a hit komoly dolog! 

Öcsi még inkább kihúzta magát, natessék. 

A foglalkozás végén az igazgató odalépett hozzá, büszke vagyok rád, 
fiacskám, tisztelem a bátorságodat, örülök, hogy eljöttél, gyere máskor is, 
sokat fogunk beszélgetni, és ne félj, nem lesz semmi baj, hogyha pedig 
valaki csúfol, mert te hiszed az istent, azonnal szóljál nekem, bármikor 
megtalálsz a tanáriban! Igende nemazért csúfolnak, hanemhogy 
zsidóvagyok. Az igazgató válla nagyot ugrott, akkor... ezek szerint te a 
zsidó vallásban. ..? Deeehogy, a rómaikatolikusban, rendesen, mera 
nagymama akarta, meréncsak háromnegyed zsidóvagyok, éscsak azután 
mondtákmeg... á, ezhosszú! — legyintett, ahogyan apa szokott. A többiek 
már kimentek a teremből, a nyitott ajtó szárnya mögül Szászibek 
leskelődött. Nem faggatlak, fiacskám, majd elmondod egyszer, ha akarod. 


Szászibek várta a folyosón. Öcsi széles ívben kikerülte, félrefordított 
arccal, ebbőlérthet. Szászibek némán követte. 

Jönmögöttem, mintegy kutya, gondolta elégtétellel. Hülye alak. 

Szászibek a Sztalin útig bírta a csöndet, a kereszteződésnél hirtelen 
megtörte: kérlek szépen, szeretném, ha tiszta vizet öntenénk a pohárba, 
tudniillik. . . - köszörülte a torkát. Öcsi sértetten várta a folytatást, azérmera 
diri beszéltvelem, mingyár őis akar, mostmár jóvagyokneki... Az a helyzet, 
hogy én el vagyok tiltva tőled, kérlek szépen, apám nem engedi, hogy 
barátkozzak veled. Miért? — kérdezte ő hitetlenkedve, naebből valami 
nagyhazugság lesz, gondolta. Ugyanis... - Szászibek megnyalta a szája 
szélét, amióta megtudta, hogy a te apád ávós volt, eltiltott tő... Dehogyvolt 
ávós! , sosevolt ávós! , hanemcsak simarendőr! Mindegy az... 
Dehogymindegy! Na Jó, úgy értem, apámnak mindegy, annyira retteg az 
ávósoktól... azt hiszi. . . én tudom, emlékszem, amikor a kórházban 
kérdezted tőle, hallottam, megmondta, sima rendőr volt, de ezt hiába 
magyarázom, az apám olyan beszart. . . 

Hagyjukezt, teisbeszarivagy!, engem nemlehetne eltiltani senkitőlse, 
éna dirinekis megmertem mondania zistent! — düllesztette a mellét. 
Bátornak és erősnek érezte magát, ha most szembe jönne egy sárkány, 
puszta kézzel nekirontana, ló, páncél és dárda híján (Szent György! ). 

Ne haragudjál, kérlek szépen, Szászibek nyújtotta a tenyerét. Szünet. 
Aztán: Hátjóóó, vasmarkát Szászibek virsliujjaira illesztette. Szorítással 
nem kísérletezett, nehogy a kövérkés fiú visszaadja, s szétfoszoljön a 
szentgyörgység. 

Akkormost hogylesz?, ha elvagy tiltva!? Majd... majd titokban 
barátkozunk... apámnak nem kell tudnia róla. Ennyire félsztőle? Nem az, 
de magas a vérnyomása, árt neki az izgalom, s rögtön dührohamot kap, ha 
valami nem az akarata szerint történik. . . azért őt is meg lehet érteni, 
Auschwitz nem múlik el nyomtalanul. . . érted!? Értem. .. énaztis 
megmertem mondania dirinek, hogy zsidóznak! Megmondtad? Megén! És 
mit szólt? 

Hogy menjekhozzá, ha csúfolnak. Á, Szászibek legyintett, semmi 
értelme, ad valakinek egy intőt, és aztán még jobban zsidóznak, nem 
megoldás. Hátakkor? Csak magunkra számíthatunk, öregem, hidd el, én 
azon se csodálkoznék, ha kiderülne, hogy a diri 15 antiszemita, de persze 
ügyesen titkolja. Mértitkolná? Mert az antiszemitizmus hivatalosan tiltva 
van. 


Öcsi kétkedve hallgatta ezt az érvet, elvégre állítólag az isten is tiltva 
van, és mégis... Az ő barátságuk 1s tiltva van, és mégis. . . 

Te, miaza zantiszemitizmus? Szidóellenesség. Ésa zateizmus? 
Istenellenesség. Jaezért nemakartál fölírni! Hát persze. Igen, mert 
beszarivagy! Ne izélj már, csak a te érdekedben... a kellemetlenségek 
miatt... azt nem lehetett előre tudni, mit szól hozzá a dirt. 

Apa, képzeld, Szászibeket eltiltották tőlem, mera papája azt hiszti, 
hogyte ávósvagy. . . voltál! Honnét veszi? Énmondtam. . . illetve... - látta, az 
apja arcán szigorú árkokká mélyülnek a 

ráncok, sietve magyarászni kezdte: Szászibekbácsi fölolvastaa 
zújságbóla Rajktemetést, éserre mondtam. . . említettem, hogyte ottvoltál, 
mivela Rajknaka dolgozója voltál, illetveháta belügyben, deő olyan beszari, 
hogy nemérti, hogytecsak simarendőr. . . nemávós. . . mera zZAusvic 
nemmúlik nyomtalanul. . . 

Eszerint te mindent kipofázol?, mindent?? 

Öcsi hátrált, az apja követte, megmarkolta az ingét, az istenit a 
pletykás fej ednek, te büdös kölök! — már ordított. Váratlanul elengedte, 
tágulj innét, ne is lássalak, leült, háttal a szobának. 

Büdöskölök. .. büdöszsidó. 

Apa, kezdte félénken, neharagudjál. . . nemakartam. Eh, az apja főtt a 
saját levében, én vagyok a marha, sziszegte, mert beszélek neki olyasmiről, 
ami nem rá tartozik, nem tartozik senkire, eh, most aztán... - csapkodta a 
levegőt. 

Nadehát. . . mérolyan nagybaj, hogya Szászibekbácsi tudja, hátő 
úgysemongya senkinek, amilyen beszari! Ne beszélj mellé, förmedt rá az 
apja, megígérted, hogy nem pofázod ki, igaz vagy nemigaz?, a te szavad 
szart ér, fiacskám! Jóóóvanna, aztmondtátoka zistenrőlis, hogy titok, 
közbemeg szabad róla beszélni, a Szászibek fölse akart írnia zateista 
szakkörre, aztánviszonta diri megdicsért, ésa Szászibek nézettminta 
moziba! 

Mit... - apa hangja kicsorbult, milyen szakkör? Ateista. Ez vicc!? 
Deeehogy, a diri tarcsa, és... Tartja!!! Najó, tartja, ezegy kísérlet, egész 
Ejrópábase voltmég ilyen, szilárd világnézeti bázist kapunk! Jaj... tudod 
legalább, mi az az ateista? Perszehogy, istenellenes. Az apja helyeslően 
bólogatott, kiböffent belőle a nevetés, Angelika nővérnek leáldozott a 
napja! Te tökfej, ha hiszel istenben, akkor mit keresel az ateista szakkörön? 
Nemúgy vanaz, meréna zistent nemadom, denemis kell, a diri megmondta, 


énleszeka zistenneka zügyvédje. Szóval... ezek szerint kipofáztad a hittant 
18, mindent??? Nem pofáztamki, csakbeszélgettünk. . . már beszélgetnise 
szabad? 

Apa összeszorította az ajkát, a vékony résen áttört az indulat sodra, 
fETTTT. . . fiam. . . alaposan összekutyultad. .. mindegy most már, de 
legközelebb tartsad a szádat, jó? Jó. Ígérd meg! Megígérem. Esküdjél! Öcsi 
szolgálatkészen a szívére helyezte a jobb tenyerét, a másikat a magasba 
emelte — ahogyan Angelikától tanulta -, esküszöka zanyám ésa zapám 
életére! Kösz, morogta apa lehangoltan. Ő várt még, de az apja nem 
törődött vele, masszírozta a homlokát, mélyről jövő szuszogással. 

Öcsi odaült a szekreterhez. Megkéne csinálnoma számtanlenyót. A 
vígbagolynál nincs irgalom, mert a hazajött férje mellé kiújult a 
gyomorbaja. Óra közben vízért szalasztotta a hetest, pirulákat vett be. 
Csöngetéskor fájdalmas arccal lépett le a katedráról, kezét beszédes 
mozdulattal a gyomrára tapasztotta: gyerekeim, célotokat elértétek, ma sem 
eszem... A táplálkozást fülrepesztő ordítással, egyesek és intők tömegével, 
valamint a tanulók ujjbegyére mért vonalzóütésekkel helyettesítette, úgy 
Itászik, nincs ezeknél hatásosabb orvosság gyomorbajra. 

Mérmongya apa, hogy alaposan összekutyultam? Hátminden 
rendbevan, a diri megdicsért, szabada zistenről beszélni! Arról pedig 
kitehet, hogya Szászibekbácsi olyan beszari? Vagytalán... apais? Á... - 
elhessegette ezt a rosszízű gondolatot. Én mindenesetre bátorvagyok. 

Türelmetlenül várta az ateista szakkör következő ülését. 

Az alapoknál kezdjük, fiúk, a kályhától! — az igazgató a sarokba 
mutatott. Mindannyian odanéztek, ruhafogas, szemétkosár, világtérkép a 
falon. Kályha nincs. Illetve... a másik oldalon van. 

Fegyelmezetten visszagyűrték a nevetést, csak a sor szélén ülő 
göndörhajú srác nyihogott egy kicsit. 

Több komolyságot (az igazgató), ezt így szokták mondani, 
szimbolikusan, nem ismeritek a viccet?, Schwar. . . izé, Móriczka 
tánciskolába jár, aztán pedig a bálon fölkér egy kislányt, s azt mondja, 
gyerünk a sarokba, én a tangót csak a kályhától tudom! 

Bruhaha! — most lehet. 

Soroljátok föl (az igazgató), hogy mi minden van a tanteremben? 

Kályha (Galambos; a göndörhajú a sor széléről). 

Dobogó, tábla, padok (Kiss; himlőhelyes, cakkos fülű). 

Lámpa (Satunyek; drabális, mély hangú). 


Levegő (Szászibek). 

Ésgyerekek! 

Meg az igazgató bács... elvtárs. (Szászibek). 

Nem, fiúk, csupán egyvalami van: anyag! A kályha 15 anyag: vas, a 
tábla 15 anyag: fa, a levegő 15 anyag: gáz, sőt ti 15 anyag vagytok: élő anyag, 
velem együtt. Ez a materializmus kundulópontja. Minden, ami van, az 
anyag, az anyagnak különféle formája. Érthető? Csönd. 

Az igazgató fölrajzolta a táblára a molekulát — kis pöttyökből álló, 
gömbölyű szőlőfürt -, látjátok, a világon minden, ami létezik, élő vagy 
élettelen, szilárd vagy légnemű, ilyen parányi részecskékből tevődik össze. 
Ha levágtok egy darabkát a körmötökből, s erős nagyításban nézitek, 
mondjuk, mikroszkópon, rögtön kiderül, hogy az ember nem sokban 
különbözik más tárgyaktól. 

Ésa lélek? 

A lélekre majd később visszatérünk, haladjunk most tovább, tessék 
nekem megmondani, milyen alakú a Föld? Gömb! — kiáltották kórusban. 
Helyes, az igazgató letörölte a molekulát, fölrajzolt egy sikertelen karikát, 
csikorgott a kréta. Köré írta: 

ÉSZAK 
NYUGAT KELET 
DÉL 

Na, kérem szépen, adva van ez az emberke, aki az Északi-sarkon áll! — 
odafirkált egy krikszkraksz figurát. Ha mostan elindul dél felé, mi történik? 
— húzta az ujjával az emberke útját. Vajon miért nem zuhan le a mélységbe, 
amikor a NYUGAT-hoz ér? 

Hú... - Öcsi kidugta a nyelvét az izgalomtól. Otthon éppen eleget 
játszott a nagypapa talpas földgömbj ével, meg tudta mutatni rajta 
Magyarországot, Szovjetuniót, Kínát, Afrikát, azt 15 hallotta az apjától, 
hogy a Föld forog, így csinálódik a nappal és az éjszaka, ám ez a 
kézenfekvő kérdés még sosem vetődött fel benne. Akik alulvannak, 
azoknak lekéne esni... Magyarországis eléggé ferdén van! Fönt, denagyon 
lej tősen. 

Az igazgató spongyázott, kicserélte az ÉSZAK-ot DÉL-re és viszont, 
így az emberke — anélkül, hogy megmozdult volna — az Antarktiszra került. 
Mit szóltok hozzá? 

Nem Jó (Galambos), mert az északot kell felülre tenni. Igen? — az 
igazgató villámgyorsan spongyázott, krétázott, a fehér rudacska fájdalmas 


hanggal szánkázott a táblán: 
KELET 
ÉSZAK DÉL 
NYUGAT 

Na, most Jó? 

A göndörhajú hümmögött, összehúzott szemmel fürkészte az égtájak újabb 
helycseréjét, nem jó, az északot fölülre kell. Miért? Fölülre kell... az észak 
fent szokott lenni. Miből gondolod? 

Galambos segélykérően nézett a többiekre, Szászibek jelentkezett, a 
térképen 15 mindig felülre rakják! Ez igaz, node képzeljétek el, hogy 
repülőn vagyunk! — az igazgató leakasztotta a világtérképet a falról, s a 
padlóra terítette, nézzétek, most repülünk északnak! Ágaskodtak, bámulták 
a sokszínű világot, kihajolva a padból. Vigyázat! — az igazgató szárnyként 
meresztette a karját, forduláshoz felkészülni, délre kanyarodunk, hátra arc! 
Öcsiék a terem feneke felé fordultak. Jelentést kérek a navigátortól! — az 
Igazgató beleélte magát a pilótaszerepbe, hol van most észak? 

Mögöttünk (Satunyek). Ugye, ugye, minden attól függ, honnét nézzük! 
— az Igazgató megragadta a térképet, s fordítva akasztotta a helyére, 
látjátok, semmi akadálya, hogy a dél legyen fölül. 

Igen (Szászibek), de a földgömb így röpül a levegőben! — két 
tenyerével golyót formázott, mindig az Északi-sark van fent! Egy frászt, 
barátocskám, az véletlen, hogy a földbömböknél az északot teszik fölülre, 
éppen itt a lényeg, a világűrben nincs fent sé lent, az anyag minden 
irányban végtelen. 

Hat tátott száj, szemben a diadalmas arcú igazgatóval, aki 
körbevonalkázta a táblán a Földet, ahogyan a gyerekek rajzolják a napot. 
Fiúk, az a helyzet, hogy bármerre indulunk el, sohasem érhetünk a világűr 
végére, mindenütt határtalan teret találunk, bolygókat és csillagokat, a 
legtávolibb égitesten túl 15 újabb bolygók és csillagok következnek, értitek? 
— pöttyök a tábla szélein. Az igazgatónak már csupa krétapor volt a zakója, 
a púpja közepén ott éktelenkedett valamelyik DÉL-ből az ÉL, fordítva. 

Öcsi szívesen megkérdezte volna, hogy ebben a nagy végtelenségben — 
melyet (taán a tábla feketesége miatt) csillagos nyári éjszakának képzelt — 
merrefelé van az isten, ám akkor eszébe jutott: Isten egyszerre mindenütt 
jelen van! Hátradőlt, Jó, lehetfelüla zészak, ésa zűr végtelen, miebbena 
zateista? 

A vééégtelenségig. . . 


Mit gondoltok, hogyan keletkezett a világmindenség? — az igazgató 
Öcsire pillantott. Ő nem szólt semmit, megvárom, hovaakar kilyukadni. De 
az igazgató közelebb lépett, dörzsölgette krétafoltos tenyerét, na, te kicst, 
vállvonogatva felállt. 

Az első napon... 

A második napon... 

A harmadik napon... 

Stb. 

Végüla zembert, istennek képmását... Az igazgató közbevágott, az 
ember nem kell, majdan legközelebb, mára ennyi elég. Amit most 
hallottatok, fiúk, azt az emberiség több mint másfél ezer éven át hitte. Sőt, a 
Földet lapos tányérnak képzelték, így aztán nem is problémáztak rajta, hogy 
a déli féltekéről miért nem esnek le például az afrikaiak. Mi viszont 
pontosan tudjuk, hogy a Föld gömbölyű. Honnét tudjuk?, mondja meg 
valakit. 

Kolombusz körbehajózott, akkor fölfedezte Amerikát (Faragó). 

A tengerparton állva először a hajóknak az árbóca látszik (Szászibek). 

Jól van, gyerekek, tehát egy gömbön élünk... Satunyek közbeszólt: de 
mér 15 nem esnek le az afrikaiak? Nos? — az igazgató végigjáratta tekintetét 
az arcokon, ki tudja a választ? Csönd. 

Ne vicceljetek, most tisztáztuk, hogy nincs fönt és lent, az igazgató 
ingerülten ciccegett, azt hittem, értitek, rögtön jelentkezzetek, ha valami 
nem tiszta! — nagyot fújt. Tehát... ha a leesés egyáltalán szóba jöhetne, az 
mindenkit fenyegetne, mert ugyebár attól függ a fönt vagy lent, hogy 
honnét nézzük, de viszont a Föld vonzása megtart minket. A nagy tömeg 
miatt mágnesesség van. 

De a mágnes csak a vasat vonzza (Satunyek)!, az ember nincsen 
vasból! Már aki, morogta Galambos. 

Halk nevetgélés. 

Több komolyságot, fiúk! — az igazgatónak mocorgott a púpja, nem 
megyek bele a részletekbe, elégedjetek meg annyival, hogy ez egy olyan 
vonzás, ami az embert 1s vonzza, na! — lihegett, a zakója ujját végighúzta 
izzadó homlokán, szétmázolódott az arcán a kréta piszka. Érthető most 
már? 

Buzgón bólogattak. Mégiscsak őa dirt. . . 


Hallottátok, hogyan magyarázza a vallás a Föld létrejöttét. Most 
ismertetem nektek a materializmus álláspontját, melyet a tudomány 
sokszorosan alátámasztott. Gondolkodjatok el rajta, vessétek össze a bibliai 
változattal, s legközelebb megbeszéljük, hogy mire jutottatok. Az igazgató 
fölírta a tábláras KANT-LAPLACE ELMÉLET. Ejtsd: Kánt-Láplász. 

Az anyag öröktől fogva létezik, csupán a formája változó. Valaha 
régen egyetlen ősköd volt a világűr, mely a Nap izzó gázmagja körül 
gomolygott. 

A Nap gázmagja hűlni kezdett, ennek következtében térfogata 
csökkent, ennek következtében viszont forgási sebessége olyannyira 
megnőtt, hogy a széleiről leszakadt a gázanyag, s abból jöttek létre a 
Naprendszer bolygói, köztük a Föld 15. A bolygók anyaga azután kihült és 
megszilárdult. Ilyen egyszerű. 

Eme elmélet mellett szól: 


bebizonyították, hogy a Föld belseje egy izzó mag, 
ha lefúrunk, mind melegebb rétegekhez érkezünk; 
kérdem én, ha isten teremtette volna, miért csinált 
volna egy lángoló bogyót a Föld gyomrába, 
aminek semmi értelme sincsen?, 

úgyszintén bebizonyították, hogy a Nap fokozatos 
és lassú hűlésben van, s évmilliók múltán teljesen 
hideg lesz, ami a Föld számára majdan örökös 
éjszakát és telet jelent; kérdem én, ha Isten létezne, 
miért engedné, hogy a jövő embere világosság és 
meleg nélkül maradjon?, 

1. csillagászok nap mint nap megfigyelik új 
égitestek keletkezését; kérdem én, ha isten 
teremtette volna a világot, akkor most hogyan 
születhetnek a közreműködése nélkül 
ugyanolyan bolygók, mint a Föld?, 

23 ami pedig az embert illeti: kérdem én, ha isten 
teremtette volna, miért csak a Földre teremtett 
a Naprendszerben, hiszen így a többi égitestet 
kár volt csinálnia, azok fölöslegesen és üresen 
röpködnek a Nap körül, értelmetlen 
pocsékolás!, 

3. végül megjegyzem, hogy állítólag valaki 
érdeklődött Kántnál, miért nem szerepel az 
isten az elméletében, s erre ő azt felelte: mert 
nincs rá szükség. Ez az én véleményem Is. 

Mára befejeztük. Gondolkodjatok, fiúk!Öcsit erre nem kellett 
biztatni. Ősköd.Magma. Végtelen. Űr. Zűr. 

Nos, kérlek (Szászibek), mi a véleményed? Hát. . . azérmera 
Kántnak nemkelletta zisten. . . attólmég!? 

Azt álmodta, hogy az apja a kipofázások miatt büntetésből 
lezavarta a Déli-sarkra, Jaj, csupán azért nem zuhant a mélységbe, mert 
a talpa alatt U-alakú mágnes volt, hasonló ahhoz, mint amellyel 
nagyanya szedegette össze a varrógép alá hullott gombostüűket, ez a 


mágnes tartotta őt, de a feje belelógott a sötét végtelenségbe, s akkor 
kiderült, hogy a végtelenség tele van hideg vízzel, bugyborékolva 
fuldoklott, húzzatokki, húzzatokki! — végre odaúszott valaki, ő úgy 
látta, Angelikanéni, csakhogy a szent asszonynak púpja nőtt, semmi 
kétség, eza diri, viszont mérvan IaAZEZEKERÉSIM S fonvaa haja?, 
ésmérnem húznakmátrki, segítség, segítsééég. . 

Az anyja költögette, pszt, Öcsikém, én 1 JANE mi a baj? Ő lassan 
fölfedezte a sötétségben az ágyakat, hallotta az apja, a nővére, a 
nagyapja, kelepapa és Luxsanyibácsi szuszogását. Rosszat álmodtál?, 
biztos túl sokat ettél vacsorára. 

Anya simogatása megnyugtatta, behunyta a szemét. Aludjál, 
Öcsikém, szerbusz. Csókolom. Sokáig forgolódott. Gomolyogtak 
benne az igazgató mondatai, mint az ősködben a gázok. Hirtelen úgy 
érezte, valaki figyelt. 

Jesszus... A rém. A szekreter oldalánál. A rém, Angelikanéni 
pincefolyosójáról. Nanaem, biztoscsak árnyék. Esküdni mert volna rá, 
ha fölkelne s odamenne, semmit sem találna, a szekreter oldalának 
ütközne, melyen már érdesre kopott a politúr. 

Nincsrém, nincsrém, ismételgette magában, de hiába, nem tudta 
elfojtani a félelem csíráit. Ha becsukta a szemét, vakító csillagok és 
bolygók száguldoztak, tüzes csóvák között, hallotta fémes zúgásukat. 
Ha kinyitotta, ott terpeszkedett a rém, baljós csöndet árasztva. 
Neszeneked ateista. . . Végső elkeseredésében imádkozni kezdett, pedig 
biztosan tudta, az ima csak az ördögre Jó, az árnygomoly 
szétfoszlatásának egyetlen módja, ha az ember bátran odacsörtet. Nem 
mert kiszállni az ágyból. 

Édesistenem. . . a párnába fúrta a fejét. Jóisten, neharagudjála 
zateista szakkörért, énbemondtalalk! 

Miatyánk kivagya mennyekben. .. - elakadt. 

Hányszor, de hányszor tett ünnepélyes fogadalmat: mostantól 
kezdve minden este rendesen imádkozik, vasárnap misére megy, 
gyónni fog... Ám azután oly hangtalanul pukkadt ki az elhatározások 
léggömbje, hogy észre se vette. 

Mára miatyánkotse tudom. Harapdálta a párnát, a bűntudat és a 
riadalom hullámai összecsaptak benne. 

Apa, kezdte tétován a reggelinél, a világűr végtelen. Jó hír, felelte 
az apja csámcsogva. Nade... szerintedis? Igen, fiam, szerintem Is. ésa 


föld hogyanlett? Jaj, kérlek, muszáj ezt most?, nekem rohannom kell, 
majd inkább este! Amikor az apja hazaért a munkából, Öcsi már az 
előszobában: szóval, mostmegmondod, hogyanletta föld? 

A levegőben röpködő porszemecskék mindenféle okokból 
összetapadtak, és az ősködből létrejöttek a bolygók, ennyi az egész. 
Ésa Kántláplász? Igen... honnan tudod? A diritől, elmagyaráztaa 
zateistán. Ha tudod, akkor miért kérdezed? Merén... - vállat vont, 
mostaztán választanunk kell. Választani? Igen, hogya zisten teremtette, 
vagypediga zősköd... a napnaka zizzó gázmagja. . . legközelebbig 
gondolkozni kell. Helyes, gondolkozzál csak, az sosem árt! — apa a 
maga részéről lezártnak tekintette a beszélgetést. Öcsi túrta az orrát, 
rágta a szája szélét, piszkálta a lábujjai közül a koszt. Ennyi az egész 
(apa).Ilyen egyszerű (az igazgató). 

Franckarika, sokkalegyszerűbb, hogya zisten megteremtette, 
hatnap alatt, éskész. Nemesünkle, mer mágnesességvan. 

De az ember nincsen vasból.Márakt. 

Olyan vonzás, ami az embert vonzza. Apának könnyű, merő 
nemhisza zistenben. Nincs rá szükség. 

Akkormostantehát. . .? ........ TAL KSZZÉZÉSÉ ETT ENESÉT 21? 
dolognak tűnt az isten-teremtettéhez képest, tele rejtélyesen hangzó 
szavakkal és érvekkel. Dea zistent akkorse adom... Különbenis, 
mongyukhogy nemő teremtettea földet, attólmég hihetekbenne! 

A többiek egy emberként a Kántláplászra szavaztak. Ő vörös füllel 

lapított. Na, te kicsi (az igazgató), nyilatkozzál! Én... - kotorászott a 
pad könyvtartó részében. Mintha ott keresné a 
választ. Rászögeződtek a szemek. Az igazgató megszánta, jól 
van, gondolkozzál még rajta, nem hajt a tatár, annak azért örülök, hogy 
ti többiek ilyen érettek vagytok, csak így tovább! , most pedig valaki 
foglalja össze röviden a Föld keletkezését. 

Nagy csönd. 

Az igazgató Satunyekre bökött. A tagbaszakadt fiú fölkászálódott, 
a... az anyag végtelen, és... ööö... a végtelenségben nincs fönt-lent, 
hogyha például egy repülő... aztán a gőzök... Faragó súgott, Satunyek 
gyorsan helyesbített: gázok, igen, a Nap körül, és így... emiatt üres a 
többi bolygó, mivel nincs isten. .. - gyorsan leült. Úristen! — kiáltotta az 
igazgató, tenyerét összecsapva, borzasztó, ennyire nem figyeltél? — 


szólította a többieket. Sötétülő arccal hallgatta makogásukat. Az 
íróasztalra borult, állát a tenyerébe döfte. Mint egy leterített fenevad. 
Válla mögött látszott a púp, mely kitörni készülő vulkánként remegett. 

Öcsire már nem került sor, az igazgató Szászibeknél elvesztette a 
türelmét, fölugrott, a dobogó hatalmasat dörrent, mintha be akarna 
szakadni a tömzsi férfi súlya alatt. Szégyelljétek magatokat, fiúk! , én 
belétek helyeztem a bizalmamat, szemben a kollégáim véleményével, 
ne hagyjatok most cserben! — kezét a gyomrára kulcsolta. A mozdulat a 
vígbagolyéra emlékeztetett. Talána diriis gyomorbaj os? 

Higgyétek el, csak akarat kérdése!, ha tiszta erőből figyeltek, 
rögtön megértitek, igazán olyan egyszerűen magyarázom! — 
kétségbeesetten ugráltatta a vállát. Aztán sóhajtott, kezdjük elölről. 

Az anyag öröktől fogva... Valaha egyetlen ősköd...Stb.Most már 
világos? Világos.Értitek?Értjük.Na jó. Akkor lépjünk tovább.Öcsit 
szólította: mondd meg nekünk, hogyan születik az ember? 

Elszoruló torokkal egyenesedett föl, átvibrált az agyán 
Richtermanyi, Juliska, Icuska, a keményedések... Szemét a padlóra 
sütötte, érezte, rögtön az olajos résbe süllyed szégyenében, ha ezt el 
kell mesélnie. Na!!! — sürgette az igazgató, kezdjed, barátocskám, a 


Jaúgy... a hatodik napona zisten embert teremtetta ző képére! Na 
Jó, de hogyan teremtette? Hát... aztat nemtudom, csaka Jézusról 
mondtaa zAnge... szóvala Jézus szeplőtelen fogantatással lett csinálva, 
aztánviszont rendesen megszülték. . . megszültea Szűzmária. Az 
Igazgató közbevágott: pillanat, tehát a Jézus anyja szűz volt, amikor 
szült? A többiek röhögcséltek, az igazgató fölemelte a mutatóujját, 
naaa, fiúk!, tehát? 

Mittehát? Szűz volt, vagy sem? Perszehogy, háta neveis mutatja, 
Szűzmárla! Igen ám, de ez nem megy, mert aki szűz, az nem szülhet, 
barátocskám! Mérne szülhetne? 

Hülyeee! — morogta Satunyek. Az igazgató pisszegett. Öcsi 
zavartan vonogatta a vállát, énnekem ígymondták, micsináljak? 

Az igazgató fölrajzolta a táblára a hüvelyt, majd csípőre tette a 
kezét (a zakó már fehér foltokkal tele): fiúk, aki kacarászik, az ki van 
rúgva, mi itten komoly dolgokkal foglalkozunk, a szilárd világnézeti 
bázis elsajátításával, ehhez tartsátok magatokat! — úgy nézett körül, 
mintha valakit rögtön gyomorszájon vágna. 


A szeméremajkak. A szűzhártya (hymen).A női 
petesejt. Közösüléskor a férfi hímvesszőjéből a spermák be. 

Sperma -- petesejt — megtermékenyülés. 

Embrió. 

Szüléskor a hüvely kitágul, ott bújik elő az újszülött. Ha megvan a 
szűzhártya, akkor a szülés lehetetlenség, mert: 1. útban van, 2. a 
legelső közösüléskor a hyment szétszakítja a férfi hímvesszője, tehát 
aki szül, annak már nincs, mivel csak az a nő szülhet, aki férfival 
közösült.Nos, mit szólsz ehhez?Öcsi semmit sem szólt, rágta a szája 
szélét. Nem kell most válaszolnod, de arra kérlek, gondolkozzál!, 
hiszen mindannyian azért vagyunk itt, hogy gondolkozzunk, igaz? — 
járatta a szemét az arcokon, hm, úgy látom, valaki hiányzik, az a 
göndör a sor széléről, hogy 15 hívják? Galambos, felelte Szászibek 
szolgálatkészen. Talán beteg? 

Nincs válasz. Az igazgató közelebb jött, melyikőtökkel jár egy 
osztályba? Hosszabb szünet után Satunyek jelentkezett. Volt ma 
iskolában? Satunyek bizonytalanul bólogatott. Mitől féltek, fiúk?, ez a 
szakkör nem kötelező, egyáltalán nem kötelező! -, harsogta az 
Igazgató, minél kevesebben vagytok, annál jobb, akit nem érdekel a 
szilárd világnézeti bázis, az ne jöjjön, érthető? 

Megszeppent csönd. 

Ha valaki kimarad, abból semmi baja se lesz, ezt 
becsületszavamra ígérhetem! Öcsi még mindig állt, az igazgató 
rárivallt: ülj már le, igen? 

Hátjóóóvanna. . . - sértett arccal zöttyent a helyére, nemkell azér 
kiabálni, gondolta, engem érdekela világnézeti bázis. 

Az igazgató letörölte a hüvelyt, fölírta: 

ÁDÁM ÉVA 

Nos, tehát a vallásos álláspont szerint isten megteremtette az első 
emberpárt. Őnekik három gyerekük született: 

KÁIN ÁBEL 
SÉTH 

Öcsi felé: Igaz? 

Igende Káin megöltea zÁbelt, mera... Helyes, az igazgató áthúzta 
Ábelt, maradt tehát két darab fiú! — Öcsihez: Igaz?? Igaz. Több 
gyerekük nem volt? Nem, csakeza három. Biztos? Biztos, na! Jó... - az 


igazgató összedörzsölte a tenyerét, ezek tehát a mi ősapáink, ugye? — 
jelentőségteljes pillantás Öcsi felé. Igen. 

Mitakarez. . . ? 

És azután (az igazgató)? Hogyhogy? Azután Káinnak és Séthnek 
15 születtek gyerekei? Hápersze, aző leszármazottaikból letta 
zemberiség! 

Az igazgató a többiek felé fordult, egyik hüvelykjét Káinra, 
másikat Séthre bökvén. A póz a kereszten lógó Krisztuséra hasonlított, 
ezt Öcsi enyhe kárörömmel állapította meg. Fiúk, nem gyanús nektek 
valami? 

A táblára meredtek. Pattogtak a másodpercek, a dobogó halkan 
recsegett a fejét himbáló igazgató alatt. Úgy szeretném, ha ti jönnétek 
rá, s nem nekem kéne kimondanom, törjétek a fejeteket! — a hangjában 
könyörgős dallam bújkált. 

Jesszusom... - motyogta Öcsi, hátaza baj, hogy... Na? — az 
igazgató mindkét kezét feléje nyújtotta, mondjad, mondjad!!! 
Nincsennő, suttogta rekedten. Ugye, ugye, mennydörögte az igazgató, 
jól van, gratulálok, ez nagyszerű, hogy éppen te, dicséretes! — 
odaugrott, megszorította Öcsi nyirkos tenyerét, igen, barátaim, 
pontosan Itt a bibi, ha nincsen nő, akkor hogyan szaporodott Káin és 
Séth, akkor hogyan lett belőlük az emberiség, kérdem én? 

Talán valamit elfelejtettem, gondolta Öcsi lúdbőrző háttal, 
próbálta fölidézni azt a réges-régi hittanórát, miközben az igazgató 
diadalmasan áthúzta KÁIN és SÉTH nevét a táblán, a 

táskájából pedig kivett egy fekete könyvet. A biblia. Pontosan 
ismernünk kell a velünk szemben álló ideológiát, ha küzdeni akarunk 
ellene! 

Az igazgató fölolvasta az ember teremtését, Káint és Ábelt, a 
testvérgyilkos ságot, Káin és Séth nemzetségét. Pontosan úgy, ahogyan 
Öcsi annak idején a szent asszonytól hallotta. Látjátok, fiúk, a vallás 
évszázadok óta eteti a népet az ember teremtésének meséj ével, pedig 
ilyen szemet szúró tévedés van benne, nők nélkül születtek Káinnak és 
Séthnek a gyerekei. Nehogy azt higgyétek, hogy csak ez a probléma! 
Mert, tegyük föl, hogy Ádáméknak lányai is voltak, ez azt jelentené, 
hogy testvérek szerelméből jött létre az emberiség, márpedig az 
orvostudomány bebizonyította, hogy közeli rokonok házasságából 
degenerált utódok születnek, értelmi fogyatékosok, bénák, csonkák, 


süketnémák! Na, mit szóltok hozzá!? A többesszám ellenére Öcsihez 
intézte szavait. Ő szívesen kirohant volna a teremből, hgyjanak 
békén... 

Az igazgató az asztalra dobta a bibliát, sorolta tovább a 
materializmus perdöntő, s a tudomány által többszörösen alátámasztott 
bizonyítékatt. 

Mi az ember? Az ember élőlény. Ugyanolyan, mint a többi állat, 
csak éppen a legfejlettebb közülük. 

Az állatok fajtái egymásból keletkeztek. Ez a darwinizmus 
elmélete. 

CHARLES ROBERT DARWIN 

Ejtsd: Csárlsz Róbert Dárvin. 

A különböző fajok a természetes kiválasztódás folyamán, 
alacsonyabb rendű élőlényekből jöttek létre. Mindig az erősebb faj 
maradt fönn, a gyöngébb elpusztult. 

Küzdelem a létért. 

STRUGGLE FOR LIFE 

Ejtsd: sztrágl for lájf. 

Tehát ha visszafelé haladunk, az élőlények piramisának csúcsán 
áll az 

EMBER 
Alatta az emlős állatok, először 15 az 
EMBERSZABÁSÚ MAJMOK 

Az emlősök alatt a 

HALAK, KÉTÉLTŰEK (BÉKÁK, KÍGYÓK, STB.) Még lejjebb 
pedig a 

BOGARAK, ROVAROK 

Így azután eljutunk az egysejtűekhez. Ezek icipici élőlények, 

egyetlen sejtből állnak, ilyenek például az 
OSTOROS EUGLENA 

Majd tanulni fogjátok biológiából, most nem megyünk bele. 
Lényeg az, hogy ezekből az egysejtűekből keletkezett minden élőlény, 
évmilliárdok alatt, tiszta sor, szó sincs Ádámról és Éváról. 

Érthető ez?Tétova bólogatás. 

Őszinte választ kérek! — az igazgató ököllel az asztalra 
támaszkodott, szemében fáradtság és türelmetlenség, most 
kérdezzetek, ha valami nem világos! Senki se moccant. Az igazgató 


megtörölte a homlokát, Jó, emésszétek kicsit, jövő órán majd még 
visszatérünk a dárvinizmusra, most eljutottunk a kulcsponthoz! 

Öcsi agyában megjelent egy kulcslyuk, közepén fekete pöttyel. 
Az igazgató fölírta: 

EMBER --- ÁLLAT --- EGYSEJTŰ --- ??? 

Hogyan keletkezett az egysejtű?, ez a kérdés, barátaim! Mert Itt 
éppenséggel lehetne az istenre hivatkozni, tehát hogy a fajok fejlődése 
igaz, ámde a legelső élőlény létrejöttéhez mégiscsak isteni 
közreműködés kellett! Jogos ez az ellenvetés? 

Nem jogos, dünnyögte Faragó. 

Fittyfenét! — kiáltotta az igazgató gutaütős hangon, miért ne volna 
Jogos?, hát ez a legkényesebb pont, hogy miből keletkezett az élet a 
Földön!, Jogos az ellenvetés, abszolút jogos! 

Faragó összehúzta magát. Az igazgató lihegett, letörölte a táblát, 
gyűrögette a szivacsot. Hallatszott a vízcsöppek pittyegése a dobogón. 

Fiúk, a tudomány bebizonyította, hogy adott esetben, ha sok-sok 
kedvező körülmény együttesen forog fenn, az élettelen anyag élővé 
válhat! Föl tudjátok fogni ezt a csodát?, igen, csodát, mert nincsen rá 
más szó! Képzeljétek el, hogy az őstengerben, a meleg vízben úszkál 
egy darab kövecske, és aztán hirtelen élő szervezetté válik, ugyanolyan 
sejt lesz belőle, mint amilyen ezer számra található a testünkben! Így 
keletkezett az élet a Földön! A mai tudomány már nagyjából képes rá, 
hogy ezt a csodálatos mutatványt laboratóriumi körülmények között 
megismételje, ezzel pedig a vallás utolsó bástyáját 15 bevettük. Isten 
nincs, mert nincs rá szükségünk, nélküle 15 mindent meg tudunk 
magyarázni. Az igazgató leült, nagyokat szuszogott, mára végeztünk. . . 
van kérdés? Igazgató elvtárs (Szászibek), de ha mostan... Az igazgató 
közbeszólt: ne elvtársozzatok, baráti körben vagyunk, hívhattok Feri 
bácsinak, egész nyugodtan. Igen, igazg... - Szászibek beharapta az 
ajkát, Fff... Feri bácsi kérem, ha már mindent tudunk a tudományból, 
akkor mér van még mindig vallás?Jó kérdés! — az igazgató arca 
földerült, gratulálok, barátocskám, én mindig azt szoktam mondani, a 
legelső, hogy megtanuljatok kérdezni, a lényegre tapintottál, a 
vallásnak már régen el kellett volna tűnnie a Föld színéről, különösen a 
mi szocialista társadalmunkban, de tulajdonképpen egész Ejrópában is, 
közben pedig azt látjuk, hogy a vallás nem tűnt el, hanem széles 
körben dívik, ugye, vajon miért? — hatás szünetet tartott. Azért, fiúk, 


mert az egyház bolond volna önként visszavonulni, miből élne akkor a 
papság? Tanulj átok meg, hogy minden visszavezethető a gazdasági 
törvényszerűségekre, magyarán: a pénzre. Az egyházat a hívők tartják 
el, fizetni kell ám a keresztelőért, az esküvőért, a temetésért, s akkor 
még nem beszéltem a perselyezésről a miséken, persze, ti nem 
tudhatjátok... - Öcsire nézett, ugráltatta a púpját, na jó, legközelebb 
innét folytatjuk, szerbusztok.Ez telibe talált. Fölfakadt az alvadó 
vérdarab: perszea zAngelikánakis fizetni kellett, ésamikor 
nemvoltrápénzünk, akkor nemjárhattam. . . másnak adtaa napjaimat, 
jóvicc, csaka pénzér. . . nemengedte, hogy ingyér járjak. . . 

Jössz már (Szászibek)? 

Feltápászkodott, vetett még egy utolsó pillantást az 
összemaszatolt táblára, s vitte magával ólomsúlyú tagjaiban a kétely 
nyirkatt. 

Szászibek mindenáron beszélgetni akart, neki viszont egy csöndes 
sarok kellett volna, nyugtató félhomállyal. Látta maga előtt az apját, 
amint a Rajk-temetésről jövet az ágyra dobja magát, arcát a 
könyökhajlatába rejti, s a fal felé fordul. 

Erre vágyott, a fal hűvösére, elképzelte: anya kézen fogja apát, 
gyere, a fiadnak nincs kedve beszélgetni. 

Vanilyen... 

Szászibek lelkesülten kérődzte a dárvinizmust, a sztrágl for lájf az 
apja álláspontját igazolta, mert ha a zsidók nem hagyták volna 
magukat beterelni a vagonokba, hanem... Igenigen... 

Bizonynem. ..Nemigen... 

Mit nemigen? — fortyant föl Szászibek, ide se figyelsz! Igenigen, 
motyogta, valahonnét messziről. 

Dreöööng! — a sodrony segítségért kiáltott, amikor ő ruhástul az 
ágyra vetődött. Mégszerencse, hogy senkisincs itthon. 

De alig szusszantott néhányat, befutott az anyja: le a cipőt, a 
mindenségit, tegnap húztam neked tisztát, az isten se győzne mosni 
rátok! 

Taff, taff! — a csukák landolnak a padlón.Talán köszönnél!, se 
puszi, se pá? 

Csókolom, cupp. Visszadőólt. Kár, hogya zénágyam nincsa falnál. 
Behunyta a szemét. Mi volt az isiben? 

Semmi. Ebédeltél? Igen. Mit?Zsíroskenyért. 


Kenyeret, de miért nem melegítetted meg a tökfőzeléket?, mondtam 
reggel, hogy tökfőzelék van fasírttal, akkor mi a francnak főzök én?, 
direkt oda van készítve a gázra, csak alá kellett volna gyújtani, még az 
15 nehezedre esik? 

Hagyj álbékén. Tessék??? 

Máma nehéz napomvolt, morogta Öcsi, ahogyan az anyja szokta, 
ha az átlagosnál idegesebben tért haza a munkából. 

Te, ne pimaszkodjál, mert lekeverek két frászt! — anya harciasan 
toppantott. 

Hátjóóóvanna. . . - fölkászálódott, belebújt a cipőjébe, sietősen 
kicsoszlatott, mielőtt az anyja megkérdezhette volna, hogy hová megy. 

Ki a bejárati ajtón, fel a lépcsőkön, a plafontalan lakáshoz.A kulcs 
a zárban. Kulcspont.Sokáig kínlódott vele, ágaskodnia kellett. 
Nagyapáék ajtaján lejjebb van a zár. Amióta iskolás, saját kulcsot 
kapott hozzá: vigyázz, Öcsikém, mert ha elveszted, nagyapád hátraköti 
a sarkadat! Nem 1s vesztette el, Erzsébet viszont igen, s akkor ő 
kárörvendve várta azt a sarokkötözést, helyette csak sima szidás volt, 
ráadásul még Erzsébetnek állt följebb, mit csináljak, lyukas a zsebem, 
erről igazán nem tehetek! Végre bejutott, ődöngött az üres, poros, 
homályos szobákban. 

A sarokkötözésis nyilván szimbolikusan van. Minta Rákostelvtárs 
költőként. Vagypéldáula kályha, ahol kezdenikell. 

Amit csakúgy mondanak, denemigaz, aza szimbolikusan. 


Igen. 

Igenigen. 

Fölnézett a sötétülő égre, félerővel virítottak a csillagok. Vagyis 
égitestek. 

A hallban kereste a habarcsíröcskös Jézus Krisztust. Csak a meztelen 
szöget találta. Ellopták. . . eztis. 

Anya már régóta emleget bizonyos — a beépített szekrényben hagyott — 
holmikat, melyeknek állítólag bottal üthetjük a nyomát (szimbolikusan! ). 

Jézust viszont kétségtelenül ellopták. 

Kinek kellhet egyilyen befröcskölt isten? 

Leült a sarokba, arra a helyre, ahol az ágya volna, bámulta a falak 
tetején a vadonatúj ácsolat háromszögeit, igyekezett odaképzelni a plafont, 
az ötágú csillárt, az ovális asztalt, a színevesztett bordó szőnyeget, a 


szekretert, ám a szeme újra és újra az elárvult szögre tévedt. Angelikától 
kaptam. 

Miazhogy INRI? 

Jézusz Nazarénusz Reksz Judeórum, latinul annyit jelent: Názáreti 
Jézus, a zsidók királya. Mármegint azoka zsidók, hát hogyhogy a zsidóké, 
méra zsidóké, mérnema mienké? Ez... nem úgy kell érteni. . . zsidóknak 
hívták Judea lakóit, tehát nem a mai értelemben. . . hiszen a kereszténység a 
judaizmus méhében keletkezett, és így... túl bonyolult, nem tudom 
elmagyarázni. 

Feribácsi sosemongya, hogy nemtuggya elmagyarázni. 

A judaizmus méhében. 

A judaizmus szeméremajkában. 

A judaizmus szűzhártyájában. 

Angelikanénikérem, mibőllesza gyerek? 

Tessék? 

Mera zErdőssanya állítja, hogyvalami b... 

Sperma -- petesejt — megtermékenyülés. 

Jeremiás, ilyen undorítóságnak még a gondolata 1s súlyos bün, 
paráznaság! 

Születéskor a hüvely kitágul, ott bújik elő az embrió. 

Többet ne merészelj nekem ilyesmivel. . . ! 

és EGYSEÉJTŰ e 
99? 
Öcsi hátradült, Csárlsz Róbert Drávin, dünnyögte, sztrágl for izé. 
A csillagpettyes ég alapszíne a teleírt tábla feketeségére kopírozódott, 
a fénypontok között csúszkáltak a nagybetűs szavak: 
MAJMOK 


HALAK 
BÉKÁK 
KÍGYÓK 


ROVAROK 


OSTOROS 

Ostoros 1zé. 

Látta az ősködben úszkáló sperm. . . illetve anyagdarabkákat, és látta a 
hüvelyben bolygó embriót, arasznyi fiúcska, válltrikóban, térdnadrágban, 
kezével-lábával csapkodva kúszik a kijárathoz, fénylő csillagkoszorú 
közepén. 

Négy csillag forogni kezd. 

Naeza mandulaműtét. 

És Ganzdoktor: mindig irigyeltem azokat, akik hinni tudnak 
istenben... vagy valamiben. 

Ésa zélő szentkép behajlika melegtől. 

Ésa sodralékok, ha összedörzsölöda tenyered. 

Ésa zistenért fizetnikell. 

Dea tudomány bebizonyította. . . 

Hideg kavicsok hullottak a homlokára, fölugrott. Esőcseppek 
bombázták a mészfoltos parkettát. 

Ennek a felese tréfa! — már zuhogott. Amíg a folyosóra ért, bőrig ázott. 

A vacsorát lekéste. Hol jártál, merre jártál (apa)? Gyorsan törülközz 
meg (anya), csuom víz vagy! Én nem értem (nagypapa), mér engeditek a 
gyereknek, hogy örökké az utcán kódorogjon! 

A konyhaasztalon az ebédre szánt fasírt maradéka. Állva tömte 
magába a barnára sült vagdaltakat, nyelvével világosan érzékelte az 
elemeket: husika, rizsecske, vízbeáztatott szárazkenyérke. Látta, amikor az 
anyja összedarálta. Kívül pediga prézlicske. 

A fasírtnaka molekulát. 

Jesszus! — megállt a szájában a falat, máma péntekvan, nemszabad 
hústenni! 

Ha eszébe jutott, mindig betartotta a böjtöt. Igaz, egyre ritkábban jutott 
eszébe. Hogyha gondolszrá, ésmégis, aza nagybűn. 

Áááá... háta zateista szakkörhöz képest ezmár csekélység... 

Vállat vont, lenyelte. 

Nnna. . . 

Ésha nincsisten? 

Végigfutott a testén a hideg-meleg borzongás, a feje búbjától a talpáig. 
Ősköd-napgáz-földgolyó: viharos feketék és szikrázó fehérek. 

Ember-állat-egysejtű: forró aranybarnák, jeges ezüstkékek. 

Sperma-pete-embrió: a sárga és a vörös lüktető árnyalatat. 


Ezzel szemben Ádám-Éva, Káin-Ábel-Séth, Mózes-Fáraó, Krisztus- 
tanítványok, keresztrefeszítés-föltámadás, gyónás-áldozás: fakó rózsaszín. 
Mint egy agyonmosott paplanhuzat. 

Az új tanok ritmusa magabiztos következetességgel zakatolt benne, 
rata-rata-ratata, gömbök, háromszögek és négyzetek kavalkádja villogott, 
olyanegyszerű, olyanegyszerű! — elsöpörte a szétfolyt arcú istent. 

Még csak tévelygett a frissen festett kulisszák között, még nem értette 
az igazgató-Feribácsi magyarázatainak vagdaltját, de már érezte, hogy az 
istennek örökre, visszavonhatatlanul vége. Tompa kis fájdalommal 
búcsúzott tőle. Hiányát azonnal betöltötte a tudás vágya, a reménység, hogy 
a tudomány mindent bebizonyít, s gyümölcseit az igazgató tálcán nyújtja 
néki, csak akarat és kitartás kérdése, hogy elindulhasson azon az úton, ahol 
majd mindenre magyarázatot talál, meg is tudja fogalmazni, le 15 tudja 
rajzolni, akkor azután ő állhat a katedrára, míg apa, anya, Erzsébet, 
kelepapa, kelemama, Icuska, Marika, nagyapa, a két Sanyibácsi, Turai, 
Erdőssanya, Richtermanyi, Pityu (stb.) irigy és büszke álmélkodással figyeli 
a padsorokból. 

Nincsisten, nincsisten!, apa megmondta, régmegmondta. 

Karcsiis megmondta. 

Ganzdoktoris megmondta, Szászibekis megmondta. 

Csaka zegy Angelika. . . dehátő nemszámít. 

Fff... fapicsa. 

A hideg-meleg áram még mindig szaladgált az idegpályákon, Öcsi a 
falnak tapasztotta a hátát, hogy egy kicsit megnyugodjon. 

Nincsisten. 

Márrégen rájöhettemvolna. 

Fázott. Eszébe jutott a kályha, ahonnét indulni kell. A kályháról pedig 
az a réges-régi éjszaka, amikor (álmában) megmozdult az ágy, s kigurult a 
nagyszobába, a forró kályhához. Azt hitte ő, isten figyelmeztette bűneire. 
Pedig földrengés volt. 

Miaza főrengés? — kérdezte Görögágitól. Nem főrengés, hanem 
földrengés, rotyog a földnek a hasa, és ugrál, és akkor remegnek a házak. 

Most ő remegett, kívül-belül. Főrengés. . . 

Nagy sokára ellökte magát a faltól, ment mosakodni, lefeküdni. 

Állig betakarózott, bámulta a plafont. Aztán Erzsébet húsos hátát. A 
nővére a Színház és Mozit lapozgatta, dudorászva. Ejj, hajj, száll az ének, 
zeng az ének, szép az élet, ejj, hajj, úttörőnek lenni mindig Jóóó! 


És újra: ejj, hajj, száll az ének, zeng az ének, szép az élet, ejj, hajj, 
úttörőnek lenni mindig Jóóó! 

Harmadszor. Negyedszer. 

Ötödször. 

A megszakadt dallam csonkja bántóan vibrált a levegőben. Hogyvan 
tovább? 

Válasz helyett: ejj, hajj, száll az ének, zeng az ének, szép az élet. . . 
Hatodszor. 

Dögöjjmeg. 

Hetedszer. 

Nyolcadszor. 

Már apának 15 elege lett: hagyd abba, Erzsikém, mert megbolondulok! 

Végrecsönd. 

És akkor Öcsi száján — akaratától függetlenül — kibukott: ejjhajj, szálla 
zének, zenga zének... Kuss! — mondta az apja fenyegetően. 

A párnába fúrta a fejét. Hiába, az utálatos indulótorzó ráakaszkodott, 
újra meg újra fölharsant az agyában. 

Szálla zének. Zenga zének. 

Egyesszámban: zenga zén. 

Nnna. 

Tikk — apa eloltotta a selyemernyős kislámpát. 

Takk — Luxsanyibácsi eloltotta a gyertyautánzatú falikart. 

Tukk -— anya eloltotta a csillár alsó körtéjét, melynek — dróton lógó — 
külön kapcsolója volt. Erzsébet morgolódott, én még olvasni akarok! 
Sajnálom (apa), az egész délután rendelkezésedre állt. Késő van már (anya), 
aludni kell. 

Sötétség. 

Zengazén. 

Szikrák pattogása a szemhéj alatt. És ott a rém a szekreternél. 

Nem az Angelikaféle, avval könnyebb volna megbirkózni. A fekete 
végtelenség nyomasztó hullámzása, fürge folygók s ficánkoló lények 
rajzása az ősköd zavaros vizében, mindez ovális formájú felhőbe 
tömörülve, ott a szekreter oldalánál. 

A zateista rém. 

Apa... apú... máralszol? — suttogta. Igen, felelte az apja, halkra fogott 
hangon, maradj csöndben, fölébreszted a többieket. Apa... kérlekszépen. . . ! 
Mi van? Haddmenjekoda. .. hozzád! Ugyan, Öcsikém, aludjál. Deapú, 


csakegy kicsit! Minek? Hát... mondanék valamit. . . valamifontosat. Na Jó, 
de tényleg egy kicsit! 

Gyorsan becsusszant az apja mellé, a szekreter irányába sandított, az 
ateista rém sehol, úgy látszik, apa közelsége egyelőre hatásosabb az árnyak 
ellen, mint a szilárd világnézeti bázis. Nos, fiam? Éncsak aztakartam. . . 
szóval, asszemhogy igazadvolt, ésnincsisten! Halkabban, jó? Nincsisten! — 
súgta ő. Honnan tudod? Neviccelj, hátteis mondtad mindig! Mondtam. . . 
nem hitted. Demostmá tudom, tanultuka zateistán. Mit tanultatok? 
Háthogya zádámÉvának háromfia volt, tehátugye akkor miből letta 
zemberiség?, merugyea nők nélkül nincsen szülés, 

aztána szeplőtelen fogantatás sestimmel, tudnullik aza szűzhártya 
útbanvana szülésnél, tehátígy. . . plussz tilosa rokonoknak házasodni, 
ésezéra zádámÉva lehetetlenség! , viszont sperma egyesüla petével, abból 
lesza gyerek, eza zigasság... a tudomány bebizonyította. . . úszkálta 
melegtengerben egydarab kövecske, ésúgy keletkezetta zélet. . . aztán jötta 
sztrággel for izé, vagyisa dárvinizmus. .. eza zigasság. .. (a végső gé icipicit 
fölkunkorodott, alig hallható kérdőjellel)! ? 

Hamar megdumált téged az igazgató, nagyon hamar, mondta az apja, 
hosszabb szünet után. Hogyhogy megdumált?, micsináljak, haeccera 
tudomány ledöntötte a vallásnaka bástyáját?, ez bevan bizonyítva, ésén... 
aszittem, örülnifogsz. Halkabban, mordult rá az apja, mert visszazavarlak az 

Zavarodottan túrta az orrát, a sötétben apa úgyse látja. Ővoltaz, aki 
haragudotta hittanért, akkormost mibajavan? — egy méltatlankodó mondat 
készülődött benne. 

Állítólag te az isten ügyvédje vagy (apa), nem pedig a vádhatóság. 
Micsoda??? Fiacskám, az ügyvéd mindig a vádlott pártján áll... legalábbis 
így kéne lennie. Nade... mitakarsz evvel? Semmit... - az apja mocorgott, ha 
megint az Angelikához Jjáratnánk, újra visszatérnél az anyaszentegyház 
kebelébe?, mindig abban hiszel, amit utoljára mondanak? 

Ez a föltételezés olyan sértő volt, hogy Öcsi hátat fordított az apjának, 
s néhány másodpercnyi csöndes dühöngés után odavetette: éstepedig 
hazudtál, amikoréna baszt kérdeztem, mer nemmondtadmeg, hogy igenis 
úgy van! Apa hallgatott, erre ő belelovalta magát: igenis hazudtál!, ésa 
zistenrőlse magyaráztadmeg, hogy mérnincs, merha elmondoda 
végtelenséget ésa dárvinizmust, ésa petesejtet ésa szűzhártyát, akkorén 
mingyár megértem, dete mindigcsak ígymegúgy, hogyén gyerekvagyok, 


bezzega Feribácsinak nemvagyok gyerek, pedigcsak elsősvagyok! — 
fújtatott a szemrehányás mámorában. 

Ki az a Feri bácsi? Háta diri. Na jó, figyelj ide. Öcsikém, akárhogyis, 
te még gyerek vagy, ne vágj közbe!, gyerek vagy, és bizonyos dolgokról 
nem kell tudnod, mert csak megzavarják a fejedet, fölösleges, hogy a te 
korodban a végtelenséggel vagy a darvinizmussal traktáljanak, úgyse érted! , 
mindennek megvan a maga ideje, ha nagyobb leszel, rá fogsz jönni, engem 
például az anyám egyszer elvitt egy gazdag ügyvédhez, aki rokonunk volt, 
és ott a háziasszony kérdezte, kérek-e süteményt. . . 

Tudom, morogta Öcsi, a habostorta. Igen, a habostorta!!! 

A ta túl hangosra sikerült, mit trafikáltok ti éj nek évadján (anya) ?, 
fölébresztitek az embert. Öcsi visszamászott az ágyába. Hiűba 
habostortázika zapú, gondolta, csak akaratés kitartás kérdése, hogya zember 
megértsea dolgokat. 

Beszéltünk a világ és a Föld, az élőlények és az ember keletkezéséről 
(Feribácsi), most a társadalmak következnek. 

Társadalom — az emberi együttélés viszonyainak összessége. Baráti -- 
családi 4 munka - egyéb kapcsolatok. Tehát az, amiben élünk, az a 
társadalom. 

A társadalmak története. 

Ősközösség — az ősemberek együtt halásztak, vadásztak, gyűjtögettek, 
a zsákmányt és terményt igazságosan elosztották. Az ősközösség nem 
osztálytársadalom. 

Osztálytársadalom — az a társadalom, amelyben az emberek egy 
csoportja (uralkodóosztály) kizsákmányolja a többséget. 

Osztálytársadalmak: 


1. Rabszolgatartó. A rabszolga — beszélő szerszám, 

adják-veszik, mint a tárgyakat. 

2. Feudális. Földesurak — parasztok. A föld a földesuraké, a 
parasztok művelik, a hűbér (a termés nagy része) fejében. 

3. Kapitalista (tőkés). Ejrópa nyugati részén ma 1s ez van (Anglia, 
Franciaország, Portugália, Olaszország stb.). Tőkések — munkások. A 
tőkéseké a gyár, a föld, a minden, a munkásoké a nyomor. A munkabér 
a munkaerő ára. A nagyhalak megeszik a kicsiket. Több 
osztálytársadalom nincs. 


Az osztálytársadalmak története osztályharcok története. 

MARX-ENGELS: A KOMMUNISTA KIÁLTVÁNY 

Az igazgató fölmutatta a piros könyvecskét: ez a mi bibliánk, fiúk! 
Később majdan részletesen elemezni fogjuk. 

Az osztálytársadalmakban az elnyomottak — rabszolgák, parasztok, 
munkások - szakadatlanul küzdenek elnyomóik ellen, és mindig jön egy 
pillanat, amikor kitör a forradalom. A forradalmak a történelem 
gőzmozdonyat. 

Győzelmük esetén új társadalom keletkezik, az új uralkodóosztállyal, a 
kizsákmányolás nem vész el, csak átalakul. 

KIVÉTEL: a mi társadalmunk! !! 

A szocializmus. 1. A földek, a gyárak, az üzemek, a bányák, a bankok 
állami tulajdonban vannak, tehát minden közös. 2. Mindenki képességei 
szerint dolgozik, s a munkája szerint részesül a közös kasszából. 3. 
Társadalmunk vezető ereje a Magyar Dolgozók Pártja, minden hatalom a 
dolgozó népé. 4. Nálunk nincsenek osztályellentétek, nincs kizsákmányolás, 
ebből következik, hogy osztályharc sincs, mert nincsenek elnyomott 
tömegek, így a szocializmus örökkön-örökké fog tartani, sose lesz 
forradalom, ami megdöntené, ez a fentiek alapján logikus. 

A társadalmak fejlődése spirált írt le, mivel a szocializmus lényegében 
az ősközösségre hasonlít, annak sokkal fejlettebb testvére. És a társadalmak 
sorozata be 15 fejeződik a szocializmussal, ez a csúcs, a leghaladóbb, 
legigazságosabb, legjobb rendszer, nincsen más dolgunk, mint a békés 
fejlődés, illetve az önvédelem, mert nem titok, hogy Ejrópában, de az egész 


világon 15 a kapitalista országok ferde szemmel néznek ránk, szívesen 
megfojtanának minket egy pohár vízben. Csakhogy mi nem hagyjuk 
magunkat! A szocialista tábor, élén a nagy Szovjetunióval, elég erős, meg 
tudja védeni magát. 

A világ egynegyedén már győzött a szocializmus, majdan előbb-utóbb 
az egész világon győzni fog! 

Mivanezen nemértenivaló? — kérdezte Öcsi Szászibektől, útban 
hazafelé, elmesélvén neki az éjszakai párbeszédet. Hát persze, öregem, 
világos és logikus. 

Logikus... Öcsi ízlelgette ezt az új szót, naigen, a szocializmus jó, a 
többi pedig rossz, és nálunk mindenközös, és így örökké, és győznifog! 
Logikus. 

Vasárnap délután: sütizéssel egybekötött családi séta a Sztalin úton 
(apa, anya, Erzsébet, Luxsanyibácsi és ő). A Köröndnél furcsa dolog 
történt. Az autóbuszról leszállt egy rikkancs, hóna alatt összespárgázott 
újságkötegek. A megállóban várakozók — ahelyett, hogy szépen 
föltülekedtek volna a kocsiba — hirtelen körülvették a rikkancsot, mintha 
szét akarnák tépni. A svájcisapkás fiatalember riadtan hátrált, egyre több 
ember szaladt oda, nekiszorították Vak Bottyán talapzatának. 

Miez? 

Apa futva vetette magát a tömegbe, Luxsanyibácsi utána. Eltűntek a 
hátak között. 

Aztán — ugyanolyan váratlanul — szétoszlott a nép, a rikkancs a szobor 
tövében ült, előtte a földön a sapkája, tele aprópénzzel. Mellette a spárga 
agyontiport kígyója. Az emberek kezében újság, féltett kincsként 
szorongatták. 

Apa 1s hozott. Luxsanyibácsi hitetlenkedve rázta a fejét, én még ilyet 
nem láttam, verekszenek a lapokért! Igen (apa), mert ez egy új újság. Hétfői 
Hírlap. 

Van benne valami érdekes (anya)? Apa lapozgatni kezdte, aztán Öcsire 
sandított, majd inkább otthon. . . 

Igen, gondolta ő, ésengem kiküldenek. 

E héten délutános volt. A szakkör következő ülése: kedden. A 
nagyszünetben Szászibekkel trafikált. Szászibeket kivitte az apja a 
Budapesti Dózsa — Budapesti Vörös Lobogó meccsre (3:1). Elmesélte a 
gólokat. És azt, hogy Hidegkutit a bíró leküldte a pályáról, mert megsértette 


a partjelzőt. Barátom, micsoda balhé volt, üvöltözés, füttyögés, aztán 
papírokat gyújtogattak, 

a bemondó meg könyörgött, hogy drága sporttársak, hagyják abba a 
rendbontást, húúú, ezt látnod kellett volna, az apám őrjöngött, toporzékolt a 
pad tetején. 

Apáda Vöröslobogónak drukkol? Nem, ő semleges, csak a széséget 
szereti a fociban. Akkormeg mérőrjöngött? Csak úgy... az igazság 
kedvéért, tudnullik végig a lobogósok ellen fütyült a bíró, mert a dózsa a 
belügy csapata, érted! ?! 

Az utcán nyüzsgölődés támadt, Öcsiék a kerítéshez szaladtak. Piros- 
fehér-zöld karszalagos nagyfiúk és nagylányok papírokat rajzszögeztek a 
fák törzsére. Osztogatták is, a járókelők köréjük gyűltek. Ő kirohant a 
kapun, szerzett egyet, aztán gyorsan visszaiszkolt az udvarra. (A tanuló 
ifjúságnak az óraközi szünetekben az utcára lépni szigorúan tilos!) 

Mi az (Szászibek)? 

A fakó gépelésű szövegről Öcsinek Angelika magatartási szabályai 
jutottak eszébe. Addigra már az egyik lány a közért előtt heverő ládára állt, 
s kiabálós hangon fölolvasta: Egy: az összes szovjet csapatoknak azonnali 
kivonását követeljük Magyarországról a békeszerződés határozatai alapján! 

Kettő: a Magyar Dolgozók Pártjában alulról felfelé titkos alapon új 
alap-, közép- és központi vezetők választását követeljük, ezek legrövidebb 
időn belül hívják össze a pártkongresszust és válasszanak új központi 
vezetőséget. 

Három: a kormány alakuljon át Nagy Ímre elvtárs vezetésével, a 
sztalinista-rákosista korszak minden bűnös vezetőjét azonnal váltsák le! 

Már az egész iskola a kerítéshez tömörült, dulakodtak a fiúk a jobb 
helyekért. 

Négy: nyilvános tárgyalást követelünk Farkas Mihály és társai 
ügyében! Rákosi Mátyást, aki elsőfokon felelős a közelmúlt minden bűnéért 
és az ország tönkretevéséért, állítsák a nép ítélőszéke elé! 

Öt: általános, egyenlő és titkos választásokat követelünk az országban, 
több párt részvételével, úgy nemzetgyűlés megválasztása céljából! 
Követeljük a munkásság sztrájk-jogának a biztosítását! 

Öcsi Szászibekre sandított. A pufók srác szájtátva figyelt, s ebből ő 
megértette, hogy valami rendkívüli történik. Szétáradt benne a boldogság, 
ha a zsebében lapuló példányra gondolt, szereztem! 


Hat: követeljük a magyar-szovjet és a magyar-jugoszláv politikat, 
gazdasági és szellemi kapcsolatok felülvizsgálását és új rendezését, a 
politikai és gazdasági egyenjogúság, illetve az egymás ügyeibe való be nem 
avatkozás alapján! 

Hét: követeljük az egész magyar gazdasági élet átszervezését, 
szakemberek bevonásával! Vizsgálják felül a tervgazdaságon alapuló egész 
gazdasági rendszerünket, a hazai adottságoknak és magyar népünk 
létérdekeinek szem előtt tartásával! 

Odass! — Szászibek ujja az utca túloldalán közeledő csapatra mutatott. 
Tucatnyi nagyfiú. Öcsi látásból ismerte némelyiket, szobrásztanulók, két 
sarokkal odább, egy fűzfákkal teli kertben szoktak dolgozni, ha szép az idő; 
kőtömbökből faragnak kalapácsos munkást, kenyeret tartó asszonyt, őrt álló 
katonát, valamennyien mindig ugyanazt. 

A szobrásztanulók kezében piros-fehér-zöld zászló. De a címer helyén 
kerek lyuk... A címert kivágták. 

A keresztutcából befordult három rendőr. Övükbe akasztott 
hüvelykujjal lépkedtek a csoportosulás felé. 

A követelődző lány is észrevette őket, de nem hagyta abba, még 
hangosabban folytatta. Nyolc: hozzák nyilvánosságra külkereskedelmi 
szerződéseinket, a soha ki nem fizethető jóvátételek tényleges adatait! Nyílt 
és őszinte tájékoztatást követelünk az ország uránérckészleteiről, 
kiaknázásukról, s az orosz koncesszióról! Követeljük, hogy az uránércet 
világpiaci MEGEG nemes valutáért Magyarország szabadon értékesíthesse! 
üitiikásole és értelmiségiek bérköveteléseinek sürgős és alapvető 
rendezését! Kérjük a munkások létminimumának a megállapítását! 

Öcsit nyomasztotta a lány hangjának fenyegető vijjogása, az 
ismeretlen kifejezések áradatában elveszítette a fonalat, szerette volna 
megkérdezni Szászibektől, hogy tulajdonképpen mivanmost? — ám hiába 
rángatta a kövérkés srác zakój ának szélét, Szászibek nem fordult oda, 
hagyjál, figyelek! 

Hátjóóóvanna. . . 

Amikor ő elfelejtette a légyszívest, például: addidea sót! — mondta a 
vacsoránál, az apja rászólt: ha követeled, akkor nem adom, csak ha kéred. 

Ezekmeg követelik. 

Tíz: követeljük a beszolgáltatási rendszer új alapokra helyezését és a 
termények okszerű felhasználását! Követeljük az egyénileg dolgozó 


parasztok egyenrangú támogatását! Tizenegy: követeljük az összes politikai 
és gazdasági pereknek független bíróságon való felülvizsgálását, az 
ártatlanul elítéltek szabadon bocsátását és rehabilitását! Követeljük a 
Szovjetunióba kihurcolt hadifoglyok és polgári személyek azonnali 
hazaszállítását, beleértve a határon kívül elítélt foglyokat is! 

Micsoda foglyok? — kérdezte ő Szászibektől, az rápisszegett. 

A rendőrök odaértek a lány körül álldogálókhoz. Néhányan szeppent 
arccal kitértek előlük. Le a csillagot a sapkáról! — ordította egy karszalagos 
srác. A többiek átvették: le-a-csil-la-got! Meghülyültekezek?, mibajuka 
csillaggal? 

Egy pillanat alatt lesodorták a rendőrök fejéről az ellenzős sapkát, a 
három férfi összenézett, de még magukhoz sem térhettek, már újra rajtuk 
volt a sapka. A csillag helyén ronda szakadás, itt 15, ott 15 tapsoltak az 
emberek. A rendőrök tanácstalanul tipródtak középen, végre egyikük — 
talán a parancsnok — elmosolyodott. Ekkor megéljenezték őket. 

Az iskolások 15 besegítettek, torkuk szakadtából. 

Öcsi látta, az igazgató szalad át az udvaron, kacsázó léptekkel, 
mögötte a felsőtagozatosok rettegett tornatanára, kétméteres hústorony. 

Figyelmet kérek! — sipította a követelődző lány, folytatom! 

Tizenkettő: teljes vélemény-, szólás és sajtószabadságot, szabad rádiót 
követelünk, és a MEFESZ szervezet számára nagy példányszámú napilapot. 
Követeljük a meglévő káderanyag nyilvánosságra hozatalát és 
megsemmisítését! 

Tizenhárom: követeljük, hogy a sztalini zsarnokság és a politikai 
elnyomás jelképét, a Sztalinszobrot a leggyorsabban bontsák le, helyére az 
ezernyolcszáznegyvennyolc-negyvenkilences forradalom és szabadságharc 
mártírjainak emelj enek méltó emlékművet! 

Bontsáklea Sztalinszobrot? — hüledezett, hátezeknek semmisejó? 

Vége a szünetnek! — üvöltötte az igazgató, gyerünk, gyerünk! — 
lökdöste a gyerekeket. Öcsi még sosem látta ilyen felbőszültnek, elsőként 
indult az épület kapujához. Gizike, Gizikeee! — bömbölte a diri magából 
kikelten, s amikor a kövérkés igazgatóhelyettesnő megjelent a tanári szoba 
ablakában, rárivallt: csöngetni, azonnal csöngetni, vége a szünetnek, befelé, 
egy-kettő!!! 

Fölberregett a csengő, közben pedig: 

Tizennégy: a meglévő, a magyar néptől idegen címer helyett 
követeljük a régi magyar Kossuth-címer visszaállítását! 


Öcsi megtorpant. A Kossuth-címer. . . a pénzeken, a szekreterben! 
Reménykedett, talán az ő titkos vagyonára 15 kiterjed a követelés, hátha 
érvényesítik a pöng... pengőt. ..? Az igazgató dulakodott a 
felsőtagozatosokkal, néhányan a kerítésbe kapaszkodva méltatlankodtak, 
még nem telt le a húsz perc! A diri saját kezűleg — a hústorony tornatanár 
segítségével — penderítette az épület felé a vonakodókat, én vagyok az 
igazgató, azt teszed, amit mondok, indulás! 

A magyar honvédségnek nemzeti hagyományainkhoz méltó új 
egyenruhát követelünk! — a lány hangja dacolt a szűnni nem akaró 
csöngetéssel. Követeljük, hogy március tizenötödike nemzeti ünnep, 
munkaszüneti nap legyen, október hatodika pedig nemzeti gyászünnep és 
iskolai szünnap! 

Éljen! — kiáltották erre a felsőtagozatosok. A tornatanár lekevert 
néhány gyors, szakszerű pofont. 

Szadista állat! — visította a lány az utcáról, több férfi fenyegető 
tartásban közeledett a kerítéshez, gyere ki, te dagadt, itt janiskodjál, ne a 
gyerekeket püföljed! A hústorony csípőre rakta a tenyerét, nagy a pofátok, 
egyenként álljatok elibém! — a kapuhoz lépett. A púpos igazgató megelőzte, 
határozott mozdulattal becsapta a rácsos vasajtót, nem szégyellik magukat?, 
handabandáznak a serdületlenek szeme láttára, menjenek innét, oszoljanak! 
Pfúj! — az utcáról füttyögtek. 

Vén hülye! 

Szemellenzős! 

Dogmatikus! 

Az igazgató páros lábbal toporzékolt, takarodjanak, éretlen banda, 
mert hívom a rendőrséget! Már itt vannak! — a tanácstalan egyenruhásokat 
előre tolták. Az igazgató tajtékzott, jelenteni fogom!, jelenteni fogom!, ez 
szabotázs! , még maguk 1s?, szégyen-gyalázat! , menjenek a fenébe!!! 

A tornatanár közben súlyos taszításokkal terelte az épülethez a fiúkat. 
Öcsit belökték a mögötte összetorlódók a nyitott ajtón. Hasra esett a 
kockaköves folyosón, csattogtak mellette a talpak. Fejét a karjával fédve 
föltápászkodott, térdében éles fájdalmat érzett, igyekezett a falhoz 
evickélni, bicegett a nekiütköző vállak között. 

Szászibek támogatta, ő pedig arra gondolt, hogy most majdnem úgy 
kacsázik, minta Feribácsi, és szörnyű lehet, havalaki nemistud másképp 
járni. 


Az osztály: hangyaboly. A vígbagoly intőket és körmösöket osztogat. 
Mindenféle mendemondák terjengenek fülről-fülre. Állítólag a 
nyolcadikosok levették a Sztalin-képeket a falról, s a diri kicsapással 
fenyegetőzik. 

Öcsi kábán ült a padban, sajgott a térde. Szerette volna megérteni a 
történteket. Jó lenne átfutni a zsebét égető nyomtatványt, de ha a vígbagoly 
észreveszi, biztosan elkobozza. Türelmetlenül várta az ateista szakkört, 
Feribácsimajd megmagyarázza. . . 

Az utolsó óra késve kezdődött. A vígbagoly lihegve érkezett a 
tanáriból, most beszédet fog mondani az igazgató elvtárs az iskolarádióban, 
tessék jól odafigyelni! 

Teltek a másodpercek. A tábla fölötti barna megafon halkan ropogott. 

Távoli hangfoszlány: ráismerhettek, egy Ejrópáról. A vígbagoly a 
hajába túrt, azután átküldte a hetest a szomszéd osztályba, nyissák ki az 
ajtót, talán idehallatszik. 

. . mert ez a szégyenletes jelenet — mondta az igazgató, valahol nagyon 
messze — a tanuló ifjúság szeme előtt zajlott, le kell szögeznünk, hogy 
elhatároljuk magunkat a szélsőséges megnyilvánulásoktól! Az ilyen 
provokációk a nép ellenségeinek malmára hajtják a vizet! Nehogy azt 
higgye a tanuló ifjúság, hogy most már majdan tűrni fogjuk a 

fegyelmezetlenkedést, vannak rá eszközeink, hogy a rendet 
fönntartsuk. A legszigorúbban fogunk eljárni! Figyelmeztetem a tanuló 
ifjúságot, hogy a belügyminiszter elvtárs utasítása egyértelműen betiltotta 
az utcai gyűléseket, a felvonulásokat és mindennemű zavargást, ez faktum, 
be lett olvasva a rádióba, mindenki hallhatta, akinek van füle, s nagyon 
sajnálatos, hogy ennek ellenére. . . 

A beszéd hirtelen abbamaradt. Recsegés, ropogás. Aztán: a ta... ló... 
ság... elsősorban nekünk tar... az igazg... utasí. .. tozik... betart... kö... 
é... Ő... 

Szünet. Majd hosszú hörgés. Kkkhhhrrr. 

. . engedelmeskedni! — ez olyan hangosan és tisztán zengett, mintha az 
igazgató az ablakon kiáltotta volna be. Még egyszer nyomatékosan 
figyelmeztetem a tanulóifjúságot, hogy aki 
bármiféle zavargásban részt vesz, azt fegyelmivel eltávolítjuk 
iskolánkból! Követelem, hogy ehhez tartsátok magatokat, mostan 
fegyelmezetten tessék hazavonulni!!! 
Krakk, krakk, vége. 


Már Feribácsiis követel, gondolta Öcsi. A folyosón megvárta 
Szászibeket, akkormosta zateista elmarad? Mit tudom én? — Szászibek 
kényszeredetten vigyorgott, az isten se ismeri ki magát ebben a 
zűrzavarban. Nemmondta, hogy elmarad! Talán megfeledkezett róla. 
Hátakkor?! 

Visszabaktattak Szászibekék osztályába, a negyedik cébe. Sehol senkit. 
Leültek az első sorba. Bámulták az összefirkált táblát. Földrajzóra volt itt, 
Magyarország körvonalai a folyókkal és tavakkal. Fölötte: AKI 
ELVESZTETTE RAJZTÁBLÁJÁT, MENJEN A GONDNOKHOZ! Alatta: 
PICSA FASZ — EGGYÜŰT BASZ. 

Szászibek ezt letörülte. 

Aztán csak ültek, magukba zuhanva. 

És amikor már egyikük sem számított rá, befutott az igazgató. 
Ruganyos léptekkel a katedrára ugrott, szerbusztok, munkára, harcra föl! 

Mintha semmi sem történt volna. 

Máma világnézetünk alapvető sarktételeivel ismerkedünk, fiúk... hol 
vannak a többiek? Biztos hazamentek (Szászibek), azt tetszett mondani a 
rádióban, hogy haza kell vonulni! Az igazgató csóválta a fejét, ugyan. . . ti 15 
itt vagytok! — rángatta a púpját, nem tudom, mi lesz... hogyan fognak 
bekapcsolódni, ha pont a sarktételeknél nincsenek itt, így nehéz, nagyon 
nehéz! — oly szemrehányóan nézett rájuk, mintha éppenséggel ők 
hiányoznának. Aztán sóhajtott, tisztára törölte a táblát. 

LÉT ÉS TUDAT VISZONYA, A LÉT ELSŐDLEGES SÉGE 

JELENSÉGEK EGYETEMES KÖLCSÖNHATÁSA ÉS 
MEGHATÁROZOTT SÁGA DETERMINIZMUS 

Öcsi képtelen volt odafigyelni. Tűnődött, az óra végén Feribácsi van 
kérdés?-ére kirukkoljon-e a nyomtatvánnyal. Félt, hogy felbőszíti vele a dirit, 
még túl közeli emlék a gutaütős ordibálás az udvaron, utána pedig a 
megafonban. 

Hamegint dühbegurul? 

Minta zAngelika, amikoréna baszt. . . 

A SZÜKSÉGSZERŰ ÉS A VÉLETLEN 

ELLENTÉTEK EGYSÉGE ÉS HARCA 

A MENNYISÉGI ÉS MINŐSÉGI VÁLTOZÁSOK KÖLCSÖNÖS 
ÁTCSAPÁSA Mennyiségi változás: melegítjük a vizet. 

Minőségi változás: a víz felforr, gőzzé alakul. 

Kopogtak az ajtón. 


Tessék! — kiáltotta a diri türelmetlenül. Szászibekbácsi sasszézott be, 
jónapot kívánok, a fiamért jöttem! Az igazgató ütődötten nézett rá, 
Szászibekbácsi tétován lefékezett a katedránál, ugyanis odakinn... grasszál 
a nép az utcán, féltem, hogy Samunak baja esik... azt mondják, kitört a 
forradalom. 

Mi??? — az igazgató, Szászibek és Öcsi, kórusban. Igen, kérem, nagy a 
ribillió, tessék elképzelni, jövök ki a munkahelyemről, és a Bem szobornál 
valóságos... Az igazgató közbevágott: fiúk, mára befejeztük, majdan innét 
folytatjuk! 

Lekísérte Szászibekbácsit a tanáriba. Öcsiék az ajtó előtt várakoztak. 
Szászibek leskelődött a kulcslyukon. 

Micsinál? Ülnek. . . az ablaknál. Hallasz valamit? Semmit. Néhány 
perc múltán Szászibekbácsi kijött, egy pillanatra beláttak az ajtón, a diri 
gondterhelt arccal hintázott a széken, az ablakpárkányba kapaszkodva. 

Hátrafog esni, hanemvigyáz. 

Apa (Szászibek), tényleg forradalom van? Igen, legjobb lesz pucolni 
haza. És mit akart tőled a diri? Kérdezte, hogyan állnak a dolgok az utcán... 
menjen ki, ha olyan nagyon érdekli. Jaj. . . megmondtaa Feribácsi, 
hogynálunk forradalom mindörökké nincsen, éserre. .. Jesszusom. 

A Sztalin úton hullámzott a tömeg. Szászibekbácsi csörtetett előre, 
húzta maga után a fiát, Öcsi lihegve furakodott a nyomukban, félt, ha 
lemarad, agyontapossák. Szászibek nyújtotta neki a kezét: gyere! A 
mellettük rohanók a kerítéshez szorították őket, s egy kíméletlen bakancs 
Öcsi lábára tiport. 

A túloldalon két férfi felhúzódzkodott a sarokház rácsos ablakának 
párkányára, seprűnyéllel feszegették a falra erősített utcanévtáblát. Amikor 
sikerült leszaggatniuk, egyikük diadalmasan lóbálta a feje fölött. A tömeg 
hurrázott, a férfi pedig a járdára hajította a ftémlemezt. 

Öcsi úgy látta, a névtáblán is ával volt a Sztalin. Kár, hogy sosem 
jutott eszébe figyelmesen megnézni. Most már késő, verik lefelé mindenütt. 
Néhány — a címer helyén lyukas — zászló kóválygott a fejek fölött. 

Az úttesten a tömegbe fulladt autóbuszok tülköltek, ez a bánatos du- 
du-dúúú volt a legbarátságosabb szólam a növekvő hangzavarban. 

Öcsi rémülten kapkodta a lábait. Amikor az ő utcájuk sarka 
következett, nem mert szólni, nehogy elengedjék a kezét, és otthagyják 
egyedül. Szászibekéknek kerülő volna, ha őt a házig kísérnék, nem 15 akart 
szívességet kérni egy olyan beszari alaktól, mint Szászibekbácsi, s 


szégyellte, hogy ennyire fél. Trappogott utánuk, Szászibek izzadt tenyerébe 
kapaszkodva. Szászibek mamája a kapu előtt álldogált a járdán. Amikor 
észrevette őket, nagyot ugrott: végre! — magához szorította a fiát, csakhogy 
itt vagytok! 

Öcsi ellenszenvvel figyelte a jelenetet, az aprótermetű asszony hosszú 
mmmmmm-eket hallgatva ölelgette a nála nem sokkal alacsonyabb 
Szászibeket. Aztán a férjére csimpaszkodott, mmmmmm. . . 

Amikor azok hárman egymásba karolva indultak fölfelé a lépcsőn, 
neki sírhatnékja támadt, nemis köszönnek. . . énnemszámítok. 

Újabb izgatott csoport zúdult el mögötte, Öcsi a kapuhoz húzódott, 
mindenkia térrerohan, milehetott? 

Hát te? — Szászibeknéni visszajött érte. Én... énfélek, motyogta. 

Az asszony beterelte a lépcsőházba, ott legalább csönd volt, jólesett az 
utca ijesztő lármája után. Nincsen semmi baj, kicsikém, búgta 
Szászibeknéni, feljössz hozzánk, a férjem telefonálni fog a szüleidnek, 
addig pedig szépen megvacsizunk! — sovány madárarcának mosolygását 
elrontotta egy kéken dudorodó ér, mely a halántékától a nyaka tövéig 
kígyózott. Öcsinek lúdbőrzött a háta, ha odanézett. 

Node van tinektek telefonotok (Szászibeknéni)? Igen. És tudod a 
számot? Négyhuszon... négyhuszon. .. Jaj... nemjut eszembe! Nyugi, majd 
a férjem megnézi a telefonkönyvben. Ha ugyan benne van, morogta 
Szászibekbácsi, lehetséges, hogy titkos a számuk. Titkos? — kérdezte ő, 
hogyhogytitkos?, nemtitkos, énis tudom. . . tudtam. 

A telefonkönyvben hiába keresték, Szászibekbácsi súlyos arccal 
bólogatott, Öcsinek viszont végre beugrott: négyhuszonnyolc- 
száznyolcvankettő! 

Már a konyhában ültek, az eternitlapos asztalnál. A két felnőtt 
sziszegős mondatokat váltott, Öcsi csak értelmetlen szófoszlányokat csípett 
el. Kérdően Szászibekre pillantott, a kövérkés srác sértett arccal motyogta: 
mindig németül beszélnek, ha azt akarják, hogy ne értsem... de majd 
megtanulok én németül! 

Az ismeretlen, sötétsárga pástétommal kent karéjokból Öcsi gyorsan 
befalt kettőt, villámgyorsan nyúlt a harmadikért, remélvén, hogy nem 
veszik észre. Látom (Szászibeknéni), ízlik a körözöttem, kicsikém! Ez... 
körözött?, a körözöttet nemszeretem! Akkor legalább ne csámcsog] 
(Szászibekbács)). 


Megállt a szájában a falat. A körözött őnáluk maróan sós és paprikás, 
darabos, sápadt rózsaszínű túrókavarék szokott lenni, s hiába hangoztatja 
anya, hogy tele van vitaminnal, ő rá se bír nézni. 

Eszébe jutott a madártej, Angelika madárteje, amelyhez képes anya 
émelyítően túlcukrozott főzete. . . hm. . . kutyaszar. 

Fölvillant a kép: Borzas — a farkaskutya — eszi a saját kakáját. Öcsinek 
remegő labdává változott a gyomra, mert már nem sötétsárgának, hanem 
kifejezetten szarszínűnek látta Szászibeknéni körözöttjét. És a szaga is... 
hm... 

Egyél még, kicsikém! 

Köszönöm, énjóllaktam. 

Angelika magától rájött, mennyire utálja ő, ha kicsikémnek szólítják. 
Akkorlettem Jeremiás. Jeremiás. . . 

Tessék? — Szászibekbácsi idegesen odakapta a fejét. Szászibeknéni 
pisszegett. 

Morajlás. Öcsi füle néhány perce érzékelte már. Azt hitte, a vízcsövek 
hörögnek a falban. Megyek (Szászibekbácsi), kinézek! — székének lábai 
éles sikkanással szánkáztak a kövön. Mindannyian utánatódultak az 
erkélyre. 

Odalenn a tér tele emberrel, a fejek sokasága végtelennek tűnt. Ő 
dermedten nézte a homályba vesző tömeget, de úgy érezte, rögtön 
szétroppantják a teret szegélyező házakat, Szászibekékét is, és ők az 
összeomló falakkal együtt alázuhannak a sötétségbe. Félénken a felnőttek 
mögé húzódott, azzal a bizonytalan gondolattal, hogy így legalább puhára 
esik majd... majdan. A nyomasztó hangvihar örvényei csapkodták a 
dobhártyáját, szeretett volna egy szót, egyetlen értelmes szót kihámozni 
belőle, amelyben megkapaszkodhat, de hiába: 

Mintha a tömeg németül bömbölne, Szászibek szüleiek módszerével, 
direkt azért, hogy ő ne értse. 

Hátilyena forradalom?! 

A történelemneka gőzmozdonya!?!? 

Aminálunka szocializmusba nincsis?!?! 

Mi lesz ebből, édes Arikám? — kérdezte Szászibeknéni hideglelős 
hangon a férjétől, semmi Jó, morogta Szászibekbácst. 


Hirtelen fénypászma gyúlt a magasban, vízszintes csík a tér fölött. 
Miez? 

Reflektoroznak, vélte Szászibek bizonytalanul. Demér? Újabb 
sugárnyalábok vonalazták a levegőt, egy hatalmas arc tűnt fel az égen. 

Jesszusom... - kővé dervedve bámulta a jelenést, s mire eldönthette 
volna, hogy az Isten, az ördög, avagy a végtelenség sötét arca ez, 
megismerte Sztalinelvtársat (bronz), a bajuszáról. Feje fölé glóriát vontak a 
pászmák. 

Mi lesz ebből, édes Arikám? — ismételte Szászibeknéni, mint egy 
nyikorgó gramofon. Odass! — Szászibek a fénysávokban vibráló szoborra 
mutatott. Apró alakok mászkáltak rajta. Néhány bélyegnyi zászlócska 
imbolygott a könyvet tartó tenyér tájékán. E hihetetlen látvány megint az 
istent, az ördögöt, a végtelenséget, sőt az egysejtű ostorosokat idézte. Öcsi 
erőltette a szemét, mutatóujja az orrába mélyedt, véresre vakarta. M.. . 
mikazok? 

Emberek (Szászibekbácsi). Apa (Szászibek), tényleg ledöntik? Honnét 
tudjam? — Szászibekbácsi ordított, a felesége összerezzent, ne kiabáljál a 
gyerekkel, Jó? Jó!!! — bömbölte Szászibekbácsi, inas ujjai a kőpárkányon 
doboltak. 


rerrrr 

Mi lesz ebből, édes Arikám? 

Fényes pókhálószálak csillogtak a levegőben, a szobor nyakára és 
kezére tekeredtek, onnét ereszkedtek a térre. 

Öcsi nem akarta elhinni, hogy azok a kis hangyák a Sztalinelvtárson — 
emberek. Képtelenség... olyan pironyó pöttyök! Különben is, hogy lehet 
fölmászni egy álló szoborra? Sztalinelvtárs térdénél hegyes lángocskák 
lobbantak, mintha valaki csillagszórókat gyújtogatna. Szászibekbácsi 
ellökte magát a párkánytól, gyerekek, indulás befelé, szívecském, vigyed 
őket! Deén látniakarom! — kiabálta Öcsi, látniakarom, látniakarom!! 
Szászibeknéni karon ragadta, micsoda beszéd ez?, asztapaszta 
snejderpaszta, légy jófiú, kicsikém, úgyis telefonálnunk kell a szüleidnek, 
késő van már, biztos izgulnak miattad! — húzta a karjánál fogva. 

Énlátniakarom, motyogta ő sírós hangon, de Szászibekbácsi hátba 
taszította, s követte, mint egy rendőrkutya, gondosan bezárta az erkélyajtó 
szárnyait, összerántotta a csipkefüggönyt, lezúdította a redőnyt, nna! 


Szászibekbácsi biccentett, kiment a hallba. 

Szászibeknéni föltárcsázta Öcsiék számát, háromszor. Ingatta a fejét, 
nincsenek otthon! — helyére rakta a kagylót. Hogylehetaz? Talán mégis 
rosszul mondtad? Nem, egészbiztos, négyhuszonnyolc-száznyolcvankettő! 
Próbáljam újra? Tessék próbálnt. 

De hiába, nem vették föl. Az asszony Öcsi fülére nyomta a hallgatót: 
aaa... aaa... aga... aaa, kétségbeejtő egyhangúsággal. Mit csináljunk, 
kicsikém?, nincs valami tipped, hogy hol lehetnek? 

Neki az égvilágon semmi tippje nem volt, reményvesztetten túrta az 
orrát. A kinti zűrzavar áramlatai szabályos időközönként megrezzentették a 
redőny lécet, e kísérteties hangoktól idegszálai pattanásig feszültek, 
milesz... mileszebből?... mileszvelem? Egy — az eddigieknél 15 
félelmetesebb — moraj lás után önkéntelenül mondani kezdte magában a 
miatyánkot. A szenteltessékmegateneved-nél tartott, amikor Szászibek 
beszólt, hívta a paraván mögé, a zugába: játsszunk országvárost, Jó? 
Hagyjál, énnemakarok most. Csak gyere, kérlek szépen! — Szászibek 
hunyorgatott, ő ebből gyanítani kezdte, hogy a játszás ürügy, engedelmesen 
a spanyolfalhoz baktatott. Amikor az ellenző takarásába értek, Szászibek a 
száj ára tette a kezét, úgy súgta: innen leselkedhetünk! 

Az utolsó üvegkockasor közepén két négyszögön át valóban látszott a 
reflektorok tüzében égő szobor feje búbja. A többit eltakarták a háztetők. 

Hallották Szászibeknéni lépteit, s az ajtó csukódását, kiment a férje 
után. Biztos Szabadeurópáznak, dünnyögte Szászibek. Aha... ésaz miaz? 
Ne hülyéskedjél, te nem tudod? Énnem. Kérlek szépen, a Szabad Európa 
egy rádió, rádióadó, rádióállomás, Nyugaton van, és onnét nyomja a 
híreket, de nem szabad hallgatni, mert a Szabad Európa az ellenség hangja, 
tehát csak titokban. . . érted?! Értem. A te apád sose szokta? Nem. Hm, 
Szászibek kétkedő arccal nézett rá, talán nektek be se jön... milyen rádiótok 
van? Hát... nagy. Hülye!, nem azt kérdezem, tudjátok ti fogni a 
rövidhullámot? 

Öcsi bánatosan vonogatta a vállát, rövidhullámozik ezitt, amikor 
forradalomvan, ésén elvagyok veszve! Tudnillik a Szabad Európa 
rövidhullámon jön, magyarázta Szászibek, viszont mindig zavarják, hogy 
mi ne értsük, összevissza sípol, így: fijeó, fijeó, fijeó! Fütyörészik. . . 
Szászibek fütyörészik, gondolta Öcsi magába zuhanva, nasszerű. Szabad 
Ejrópa. 


Feribácsi hintázik a széken, az ablakpárkányba kapaszkodva. 

És leverika Sztalin táblákat. 

És ledöntika szobrot? 

Kilesett az üvegkockán, hűha... Sztalinelvtárs feje búbja helyén 
sötétség. Te! — oldalba bökte Szászibeket. A kövérkés srác hümmögött, úgy 
látszik, kampec. Öcsi gyomrában vasgolyók ugráltak, jaj... demér kellett 
ledönteni? Kérlek szépen, nyilván... talán... - Szászibek olyan 

lendülettel indította a mondatot, mintha ennél egyszerűbb kérdést még 
sosem hallott volna, ám azután válasz helyett csak az orrát szívogatta. 

A tér zajgása lassan, de határozottan enyhült, a redőny recsegése 15 
lanyhult, Öcsi ezt biztató jelnek vélte. Á... majdleszvalami. . . Elképzelte 
Sztalinelvtársat, darabokban heverve a földön. Ahogyan egy porceláncsésze 
szokott ripityára törnt. 

Forr vagy nemforradalom, mérjóaz, ha leromboljáka szobrokat? 

Röntő Pál! — mondta neki az anyja, amikor ő a születésnapján leverte 
az asztalról az ólomkristály tálat. Illetve... csak magára vállalta, az 
Erdőssanya volt. 

Erdőssanya. . . mennyit háborúsdiztamvele. Mega Turaival. 

Mega házmesterPityuval. 

Amióta Iskolába járt, jóformán sosem látta őket. 

Most váratlanul föléledt a réges-régi emlék: valamelyik csata a 
háromház udvarán. Turai javaslatára a negyvennyolcas forradalmat 
játszották. Igenigen, Erdőssanya volt Petőfisándor, Turaia Kossuthlajos, 
Pityua Bemapó, énpediga közlegény! 

A szabadságért harcolunk, a labancok ellen, magyarázta Turai. 

Szósem volt semmiféle szobordöntésről. 

Feribácsi semondta, hogya forradalomban. . . 

Dang! — a vasajtó. 

Hiszen... - Öcsi megragadta Szászibek karját, hogyha mégisvana 
szocializmusban forradalom, akkor Feribácsi hazudott! Jól van... ne 
rángass, kérlek szépen. Deakkor azislehet, hogya többise igaz. . . 
semmiseigaz. . . ésmégisvan isten, ésmégsenincs végtelenség, 
vagyesetlegtalán egyikse. . . hanem. . 

Agyadra ment a... ?! — Szászíbek beharapta a száját. Nem tudta 
megmondani, hogy tulajdonképpen mi is ment Öcsi agyára. Ő maga sem 
tudta, ám abban a révült pillanatban végre rádöbbent a kétségbevonhatatlan, 


ráadásul nagyon hasznos igazságra: a négyhuszonnyolc-száznyolcvankettő 
az ő lakásukban csöng, mely teljesen üres és plafontalan! 

Szaladt a hallba, Szászibek kiáltásával a hátában: hova mész?, várjál! 

A Szászibek szülők a rádiónál gubbasztottak, a kávébarna doboz 
élesen csivitelt, pontosan úgy, ahogyan Szászibek bemutatta. A férfi 
gyorsan elzárta, mit akarsz te? Öcsi egy szuszra végighadarta, hogy 
födémcsere, ők lenn laknak, nagyapáékhoz kéne telefonálni. Jól van 
(Szászibeknéni), kicsikém, és tudod a számot? Igen... tud... tam. .. mindig 
pontaz nem jut eszembe, a-ha-mi-hi kell... - elbőgte magát, átjárta a 
rémület, hogy most már sosem fog hazajutni, a rohadt telefonszámok miatt. 

Szerencsére a nagyapáét Szászibekbácsi megtalálta a telefonkönyvben. 

Negyedóra múltán apa betoppant, Öcsi rávetette magát, átölelte a 
térdét, szorította, s egy Szászibeknéni-féle hang röppent ki a torkából: 
mmmmmm. . . AZ apja csurom izzadság volt, ezt ő nem értette, hogylehet, 
amikorénmeg fázok?! — vacogott. 

Simán ideért? — kérdezte Szászibeknéni apától. Szászibekbácsi 
félretolta a feleségét, szeretném tudni, hogy hát mi önnek a véleménye? 

Apa zsebredugta a kezét, a sárgásszürke viharkabát a vállára feszült, a 
legfölső csontgombot halk roppanással elengedte a cérna, golyóbisként 
röpült a sarokba. Öcsi utánairamodott, visszahozta. Kösz, dünnyögte apa. 

Szászibekbácsi összehúzott szemöldökkel figyelte a jelenetet, nna. . . 
hallotta ön a Gerő beszédét? Milyen beszédét (apa)? Ugyebár, a rádióban. 

A Szabadeurópán (Szászibek)? 

Szászibekbácsi arca vöröses kékre sötétült, dehogyis!, a magyar 
rádióban, nyolc órakor. Mit mondott (apa)? Kérem szépen, nehéz ezt így 
összegezni... hm, hogy kerüljük a rendbontást, abba kell hagyni a 
zavargásokat, a provokációt. . . fokozott éberség. . . ilyesmi. 

Öcsi agyában Feribácsi iskolarádió-szózatának foszlányai harsogtak: 

. betiltotta az utcai gyűléseket, a felvonulásokat és mindennemű 
zavargást. . . kötelesek engedelmeskedni... provokációk... 

A döglött megafon halk szörcsögése. Az üres folyosók hideg 
visszhangja. 

Tessék hazavonulni! 

Krakk, krakk. 

Mi lesz ebből, édes Arikám? — Szászibeknéni ere halódó kígyóként 
vonaglott. 


Maradjál cösndbe, szívecském... nos... mi önnek a véleménye? — 
Szászibekbácsi csücsöri szájjal várta a választ. Apa a kabátja ujjával 
törölgette izzatag homlokát, ennek meg kellett lennie, kancsukával nem 
lehet szocializmust csinálni... ez a véleményem, mindig 15 ez volt. Helyes, 
kérném, aláírom, csakhogy itten elszabadultak az indulatok, és ugye a 
megvadult tömeg mindenre képes... ha pediglen a katonaság is 
beavatkozik, akkor már... - olyan mozdulatot tett, mintha egy bogarat 
akarna odább hessentenit: az a kérdés, hogy mi lesz a végeredmény? 

A végeredmény? — ismételte apa, nem focimeccs ez! 

Szászibekbácsi tovább bíborodott és kékült, Ja, ha ön gúnyolódik, 
kedves ura. . . kedves elvtársam. .. - szemrehányóan magasodott apa fölé, 
amennyivel hosszabb, annyival soványabb 1s volt nála, járomcsontjai 
szarvként meredtek kétfelé. 

Mit akar tőlem (apa)?, én se tudok sokkal többet, mint maga, majd 
meglátjuk. . . köszönöm, hogy vigyáztak a fiamra. 

Szászibeknéni vékony kérem-szóra-sem-érdemes! -je a lépcsőházban 
szállt utánuk. 

Az utcán csapatostul grasszáltak az emberek a tér felé s tova, ahogyan 
Öcsiék szoktak a nagyszünetben az udvaron, csak úgy a futkosás céltalan 
szabadságáért. De már tolakodás nélkül haladhattak a járdán, apát hűsítette, 
őt pedig fölmelegítette az enyhe szél. Süket sötétség, a bádogtányéros utcai 
lámpákból csak egy-egy pislákol, a redőnyök mindenütt lehúzva. 

A kereszteződésben csődület. Uborka formájú fekete autó állt meg a 
sarkon, vezetője — alacsony, fénylő bőrkabátot viselő férfi — a motort járva 
hagyta, kiugrott az ajtón, sietős léptekkel bement a rozsdálló levelű 
borostyánnal futtatott ház kapuján. Az elárvult autót körbéző népség 
ingerülten sziszegett, morgott, nananázott. Ávóst fuvarozol?, te rohadék! — 
bőgte valaki. 

Egy olaszos arcú férfi íves mozdulattal a hűtőházra eresztette a 
tenyerét: ezt a gépkocsit a nép nevében lefoglalom! — mondta ünnepélyes 
hangon. Úgy is van, úgy is van! — jött többfelől. Emberek (az olaszos arcú), 
tud Itt valaki vezetni? 

A tanakodás kellős közepén visszatért a bőrkabátos, félrelökdöste az 
útjában állókat, beült az autóba, gázt adott, s elhajtott a szétugrálók nyitotta 
folyosón. 

Nna... - apa Öcsi vállába markolt, ne bámészkodjál, szedd a lábad! 
Jóvan, demivoltez? Ez?, ez egy vicc volt. Vicc? — ő ráncolta a homlokát, 


akkorpedig mérnem nevettek? Hát... nincsen humorérzékük... gyere már! 
Jóvan... ésmost mérvaneza zizé. . . forradalom?! Jaj, fiacskám, hagyjál 
nekem békét! 

Nemmongyameg. Eztsemongyameg. 

Anya ugyanúgy állt a járdán, mint Szászibeknéni, Öcsi felkészült az 
átnyalábolásra, a puszikra, a mmmmmm-re, és lőn, gondolta utána. 

És lőn... ezbennevana bibliába. Angelika elmagyarázta, azt jelenti: 
lett. De mi? Milőn? 

Az ebédlőasztal körül: nagyapa, kelepapa, Luxsanyibácsi, Erzsébet, 
és. . . igen, Belluska, Danyisanyibácsi felesége! 

Csókolom. 

Belluska megváltozott. Szeme alatt karikák, bőre fakó, ajka színtelen 
(vér- és rúzshiány; Öcsi csak utóbbit észlelte), ruhája sötétszürke, a 
derekánál esetlenül buggyos... Decsúnya, gondolta ő. 

Hát itt vagytok (nagyapa), hála az égnek. Mi a helyzet odakinn 
(Luxsanyibácsi1)? 

Az anyja a fürdőszobába parancsolta, azután az ágyba. A felnőttek 
kivonultak a konyhába, Öcsi látta, Luxsanyibácsi odacipeli nagyapa rádióját 
1S. 

Ésa zErzsébet fönnmaradhat? 

Nem, rögtön jön (anya), igazán itt az ideje, hogy aludjatok, fél 
tizenegy! Nema zén hibám, dünnyögte ő. Szót se halljak, aludjál! 
Hátjóóóvanna. 

Erzsébet addig kérincsélt, míg anya megengedte, hogy olvashasson tíz 
percet, a selyemernyős kislámpa fényénél. 

Öcsi hátat fordított neki, s a konyhából érkező neszekre figyelt. 

Biztos azta Szabadejrópát 1zélik. 

Öcsi, alszol (Erzsébet)? Nem... igen. Most igen vagy nem? 

Ő ellenséges moccanatlansággal akarta jelezni, hogy nincs kedve 
beszélgetni, ám Erzsébet az efféle üzenetekre fittyet hányt. Öcsi, Öcsíi, 
Öcsííi! — hangjának hegyes kunkoraitól neki lúdbőrzött a háta. A nővre 
kicsit várt, aztán: tudod, hogy mér van Itt a Belluska? Nem. Szeretnéd 
tudni, mi? Igen... mongyad. Azért van Itt a Belluska, mert a Sanyi bácsi, a 
Danyi Sanyi bácsi eltünt! 

Erre már a nővére felé fordult, hogyhogy eltűnt? Csak úgy, és a 
Belluska attól fé, hogy elhurcolták. Elhurcoltá-ák? Igen, mert mostan az 
ávósokat elhurcolják, ki van törve a forradalom, és... Öcsi közbevágott: 


nane, naneee, háta Danyisanyibácsi nemis ávós! De igen. Denem. De 
igen!!! Honnanveszed? 

Erzsébet húsos állán a bennfentesség gőgös árkati, tudom. De hát 
apaszerint nemávós, hanemcsak simarendőr! Persze, mert neked nem 
mondják meg, mert te még kicsi vagy, és mindent kipofázol. 

Ez fájt. Mutatóujja az orrába siklott. 

Erzsébet fészkelődött, forradalom van, és ki lesznek köszörülve a régi 
hibák, és szabadság lesz, és elkapdoválják az ávósokat, mert az ávósok 
sanyargatták a népet, és az ártatlan embereket börtönbe csukták, mostan 
viszont ennek vége, és senki se lesz elhurcolva, ez a forradalom! 

Hm... deszerinteda Danyisanyibácsit mégis elhurcolták? Az más, pfúj, 
ne túrd az orrod, mert a Sanyi bácsi ávós, és a szabadságban az ávósokra 
nincs szükség, a zsarnokságnak vége, a sztalinizmus ki lesz köszörülve, a 
Sztalinnak a szobrát 1s lebontották, ha éppen tudni akarod! Előbbtudtam, 
mintte! Cöcö. Deigen, a Szászibekék erkélyéről lehetett látni! Anya jött be, 
villanyoltás, jóéjszakát. 

A sötétségben Öcsi újra látta a könyvolvasó bácsira szegeződő 
fénypászmákat, a villódzó fonalak táncát a levegőben, s hallotta a 
reflektorsugarakban izzó pókháló a nyakára tekeredik, s megfojtja. A 
párnába fúrta a fejét, istenemistenem. 

Á, az isten nem segít. Egyrészt, mert nincs. Ha pedig neaggyisten 
mégis volna, akkor sem segít, a sok bűn, az elmulasztott misék és 
imádkozások, de legfőképpen az ateista szakkör miatt. 

Najó, apa sehisza zistenben, közbenazér őis szokta mondani: istenem! 
Luxsanytbácsi 1s szokta. Sőt, egyszer még az igazgató száján 15 kicsúszott: 
isten az atyám. ..! 

Méremlegeti mindenki azt. . . Őtet, aki nemlétezik? Mérnema 
végtelenséget?, a zősködöt?, a kántláplászt?, a sztrágl for izét?, a 
Markszengelszet?, vagymittudomén, a spermát mega petét, mely egyesül? 

Hm... amikora zErdőssanya istenbasszamegezik, abba minden 
bennevan. Ezis, azis. Viszonta káromkodás súlyos bűn, haaztvesszük, hogy 
vanisten, mertakkor érvényesa tízparancsolat, ésnemérvényesa végtelenség, 
mega kántláplász, mega... 

Semmi nemérvényes. 

Dehavesszüka szilárd világnézeti bázista zateizmusban, akkor 
szocializmusvan és forradalomnincs. . . pedigvan!, éselhurcoltáka 


Danyisanyibácsit!, és... 

Úgyhogy esse jó, semmise jó. 

Nem mert kibújni a párna alól, érezte, hogy a szekreter oldalánál ott 
gomolyog a rém (a zAngelikaféle?, a zateista?, mindkettő??), s most nem 
lehet odamászni apához, mert apa a konyhában Szabadejrópázik a 
többiekkel. 

Föllobbantak a hegyes, vörös lángocskák, Sztalinelvtárs térde körül. 
Aztán lassú forgásba lendültek. 

Mint a mandulaműtét csillagai. Egyközepű, vakító fénykörök. 

Sztalinelvtárs glóriája. 

Na, te kicsi! — ismerős hang. 

Odalesett a párna csücske alól. Feribácsi az ablaknál. Hintázik a 
széken, a prákányba kapaszkodva. 

Hátrafog esni, hanemvigyáz! Jaj! 

Feribácsi egyetlen hatalmas zuhanássá alakulva dörren a padlón, a 
szék lécekre hullik, a lécek forgáccsá, a forgács fűrészporrá, a fűrészpor 
molekulákká, s szétszóródik az ablak helyén tárult feketeségben. Erősödő 
dörrenések, mindenütt pereg a vakolat, Feribácsi eltűnt a mély semmiben, 
az ágy megtántorodik, durr, Öcsi a padlón, a bútorok összerogynak, lécek- 
forgács-fürészpor-molekulák, harsog a kénes füst; az általános égszakadás- 
földindulásban Öcsi hallja testének szakadozását, anyag nem vész el, csak 
átalakul, recsegnek a szétguruló sejtek, dübörögnek a falak, gerendák, 
felhők, bolygók; valahol távol pedig énekelnek, ejj, hajj, száll az ének, zeng 
az ének, szép az élet, ejj, hajj, úttörőnek lenni mindig Jóóó! De már 
elnyomja a daaang, daaang, daaang, ratata, fijeúúú daaang, fijeúúú 
dadadaaang. .. 

A hirtelen csöndre fölriadt. Letolta magáról az izzadságtól ragacsos 
paplant. 

A szekreter oldalánál ott a... a rém helyén Belluska. Két tenyere a 
dereka mögött a falra szorítva. Arcára sávokat festett a redőny résein 
beszűrődő fény. 

Biztos ajtókat csapkodtaka kelemamáéknál, gondolta Öcsi, homlokáról 
a hajába dörgölte a verejtéket. Demér csapkodnak ilyenkor?, éjszakavan! 

Meresztette a szemét, látta, hogy apa az ágyában fekszik, ez 
megnyugtatta. Sajgó szemhéjára borította az alkarját. Nna... - számlálta 
szíve szabálytalan dobbanásait. 


Bellus! — sziszegte anya, Bellus, hallod? Hallom! — suttogta a 
mozdulatlan kérdőjelként ácsorgó asszony. Gyere ide mellém, elférünk! 
Köszönöm, de nem vagyok fáradt. Bellus, ne gyötörjed magadat, feküdjél 
le, mindjárt hajnalodik! Köszönöm, de nem vagyok fáradt. Ugyan már, 
Belluskám. . . mi értelme van ennek? 

Nincs válasz. Anya mocorgott, a sodrony nyikordult egyet, Bellus, ne 
csináld, gyere ide, aludnod kell, teljesen kikészülsz! 

Öcsi a hasára fordult. Hanem fáradt, akkorcsak álldogáljon, gondolta 
félálomban, egyáltalán, mérnemmegy haza? 

Már hajszál híján elaludt, amikor: daaang, daaang, daaang! A szeme 
kipattant. Miez? Nagyapa az ablaknál matatott. Óvatosan följebb húzta a 
redőnyt, fejét a vállára hajtva figyelt. Daaang, daaang, dadadaaang. 

Luxsanytibácsi tűnt fel nagyapa mellett, ne tessék ennyire közel menni! 
Nagyapa legyintett, á, messze van ez, Sanyika! 

Öcsi látta, már az apja is fölébredt. Erzsébet is: apú, mi ez a zaj? Apa 
nem válaszolt, görbedt háttal ült az ágyán, piszkálta lábujjai közül a 
bőrmorzsalékot. Ne mákozz! — szólt rá anya, és miért nem felelsz, ha a 
lányod kérdez? Apa mákozott, hallgatott. 

Daaang, daaang, ratata. 

Hirtelen valami kutyavonításszerű hang áradt szét a szobában. A falat 
támasztó asszony merev arccal, összeszorított szájjal sírt. Anya odastetett 
hozzá, vigasztaló karjait Belluska lerázta magáról. Erre aztán anya 15 
zokogni kezdett, éles fej hangokkal. Harmadikként azonnal csatlakozott 
Erzsébet, vékony brühühűűjétől Öcsi hátán fölállt a szőr. 

Most már igazán megijedt. Ha anya 15 sírva fakad, akkor Itt a 
világvége. 

Apa pedig csak mákozott, mint aki már sosem akarja abbahagyni. 

Anya Erzsébethez rohant, átölelte, csitítgatta, mellébújt az ágyba, 
hagyd abba, édes kicsi lányom, ne sírjál, nincsen semmi baj! De mi ez a 
dang, dang? Á, semmiség. . . durrantgatnak a hülye bácsik, ne is törődjél 
vele, csukd be a szemedet, próbálj aludni! 

Ésén? — gondolta ő, a rémület bugyrába merülve. 

Fijeúúú daaang, ratatata. 

És: eheő, eheő, eheő (Belluska). 

Ágyúk, morogta nagyapa szakértően, meg géppisztolyok, igen. 

Öcsi agyában az Erdőssanyával látott szovjet háborús film (a 
vészkijáraton lopództak be, mert csak tizennégy éven felülieknek!) vetítése 


kezdődött. A német csapatok hajnalban támadást indítanak a város ellen. 
Tankok robognak a füstölgő mezőkön. A géppisztolyos gyalogság a 
közelharcban. Homokvárként összeomló házak. 

Daaang, daaang, dadadaaang. 

Közelednek, állapította meg a még mindig féloldalra lógatott fejü 
nagyapa. 

Sanyikám, drága-drága Sanyikám (Belluska), mi lesz velem nélküle- 
hed? Ugyan, Bellus (anya), ne fesd az ördögöt a falra, hidd el, egyszer csak 
be fog toppanni a Sándor! Öcsi két kézzel bányászott az orrában, az ördög 
falra festése újabb érthetetlen adalék a lövöldözéshez, nézta az apja 
mozdulatlan hátát, mérnem szólalmeg?, mérnem mondmár valamit? 

Van itt a házban pince (Luxsanyibácsi1)? 

Apa föltápászkodott, s gépiesen öltözködni kezdett. Belluska 
szaggatott üh-üh-ühözése az elviselhetetlenség határára ért, nagyapa rászólt: 
szedje össze magát, nagysád, halálra ijeszti a gyerekeket. Drága-drága 
Sanyikám! — lehelte a plafon felé Belluska. 

Anya 15 fölkelt, öltöztette Erzsébetet, kapkodósan. Hova megyünk 
(Erzsébet)? Dugd be a kezed, siess! — anya nagyot rántott a pulóver ujján. 
Nagyapa Luxsanyibácsival a konyhába iramodott, vészjósló csörömpölés 
hallatszott át. 

H... hátmostmivan? — bődült el Öcsi. Öltözzél (anya)! D-de mér? Csak 
azért! — anya hangjában fenyegető élek, gyerünk, gyerünk! Hátjóóóvanna, 

Egy minden eddiginél rémesebb daaang szakította félbe, torkán akadt a 
szó. Kiugrott az ágyból, lihegve kereste a ruháit, a bal cipőjét sehol sem 
találta, afranc, afranc, motyogta kétségbeesetten, a többiek már indultak az 
ajtó felé, nehagyjatokitt! — ordította. Gyere akkor (apa)! Denincsmega cipő- 
öm! Persze, mert olyan rendetlen vagy, hiába könyörgök neked, hogy 
szépen egymás mellé... - anya az ágy alá vetette magát, nyögve kotorászott, 
itt van! Vonult lefelé a menet a félhomályos lépcsőházban, nagyapa és 
Luxsanyibácsi bőröndöket, batyukat cipelt, apa székeket. 

A nyitott pinceajtó téglalapja világított. Márittvannaka németek... a 
lövöldözők! — gondolta ő elszoruló torokkal. 

Nem. Kelepapáék. A sarokban roggyant asztal, rajta petróleumlámpa, 
körötte nádfonatú ülőkék, oldalt dobkályha, és sok-sok csomag. A lányok 
három összetolt matracon heverésztek a rácsos ablak alatt, vérvörös 


mackóruhában. Kelepapa és kelemama az asztalnál üldögélt, kezükben 
borospohár. 

Mintha már hosszabb ideje laknának Itt. 

Na, gyerekek! — nagyapa összehúzott szemmel nézett körül, a cuccot 
rakjátok a fal mellé, mi még fordulunk egyet. 

Anya ellenségesen méregette kelepapáékat, és viszont. Kelemama 
odalépett a matrachoz, gondterhelt arccal: mondhatnám, hogy feküdjenek 
ide a gyerekek, de hát oly kicsi a hely, a vééégtelenségig! Igen, morogta 
anya hidegen, majd hozunk mi 1s. 

Megérkezett a második szállítmány, pokrócok, ágybetétek, újabb 
székek és bőröndök. Daaang, daaang, ratata! — beleremegtek a falak. 

A felnőttek — pillanatnyi mozdulatlanság után — úgy tettek, mintha 
semmit sem hallanának, anya sürgölődött, Öcsit és Erzsébetet a lányok 
matraca mellé tolt ágybetétre parancsolta, jól takarózzatok be és aludjatok! 

Apa és Belluska az ajtó két oldalánál támasztotta a falat, egyforma 
pózban. Anya rájuk szólt: gyertek már ide! Ők nem mozdultak, drága 
Sanyikám, susogta Belluska. 

Apú, Danyisanyibácsit téllegazért. . . téllegelhurcolták? Fogd be a szád! 
— anya szeme villogott. 

Öcsi érezte a nővére lélegzetvételét a hátán, a falhoz húzódott. 
Tehetetlenül tűrte a gyanú csírázását. 

Amire nem felelnek. . . amitmég kérdezniseszabad, az igaz szokott 
lenni. Igen. Danyisanyibácsi biztosávós, nemsimarendőr. Pedig apa 
aztmondta! 

Áh... 

Álom és ébrenlét határán, kínlódva múlt az idő, a dörrenések 
szakaszolták. 

Már világosodott, amikor Öcsi füle fölfogta anya pusmogását: sose 
fogsz többé megszólalni? — az s-ek és sz-ek sípoltak. Apa cigarettázott, a 
parázs vörös foltja remegett. Anya sóhajtott, miért csinálod ezt, miért?, 
nincs elég bajunk? 

Hosszú csönd. 

Megnémultál (anya)? 

Apa úgy szívta a Mátrát, mint akinek az élete függ tőle, hogy az egész 
testét átjárja a füst. Da-da-da-dang. 

Szünet, majd anya újabb sziszegős kérdéseit: 


Hát mi bajuk lehet veled?, te már olyan régen eljöttél! Sanyiról se 
tudunk semmi biztosat, miért vagy annyira magadba zuhanva? 

Hallod, amit mondok? 

Édes istenem. . . miért játszod ezt a némásdit, miért?, mondd meg! 

Öcsinek a fütyülős s-ekről és sz-ekről a Szabadejrópa jutott eszébe, 
arról pedig a beszari Szászibekbácsi, és... 

Dang! — ez nem kintről jött, őbenne durrant a Jól ismert vasajtó, a hulló 
vakolattal, a szokásos rengéssel. 

Lehethogy apais á... ávós?... volt? Deakkorviszont őtetis 
elhurcolják?! 

Jézusom... énnemengedem!, nemengedem! — ökölbe szorította a kezét 
a pokróc alatt. Az apjára sandított, látta, a homlokán foltokban csillog az 
izzadság. Talánfél, ahogy anyamongya. Legszívesebben odaszaladt volna 
hozzá, átölelni a combját, énmegvédelek, énnemhagylak, akkorseha téllega 
závó... haávó, hanemávól!, apa, apaapa, én... énén... Óriási daaang, 
daaang, kelepapáék petróleumlámpája kialudt. De már nélküle 15 eléggé 
világos volt. Angyapa átlépte az alvó lányokat, kinézett a rácsos ablakon, 
vállára dűtött fejjel. Talán inkább a műhelybe kéne hurcolkodni, suttogta 
maga elé, az legalább nem az utcára nyílik. 

Isten kezében vagyunk (anya)! 

Akkor Jól nézünk ki! — ezt Szászibek mondta, még a kórházban. 

Öcsi látta, az anyja összekulcsolt kézzel sutyorog, igen, semmi kétség, 
imádkozik. Ő is egymáshoz tapasztotta a tenyereit, miatyánk kivagya 
mennyekben... nemjuteszembe, a teországod. . . miatyánk, szépenkérlek, 
csináljvalamit, nehagyjad, hogyapát elhurcolják, nehagyjad, hogylőjenek, 
engedjed, hogyminden jólegyen, és szabadíts mega zegésztől, és legyenmár 
reggel, ésén jóleszek, imádkozok, gyónok, megyeka templomba, és... 
miképpena 

mennyekbe, azonképpena földönis. . . sosetöbbé nemjároka 
zateistára. . . sehovase, ígérem!, csak segíccsél! Üdvözlégy Mária, 
malaszttal teljes, teis segíccsél, jaj, Istenem. . . milyen jóvolt, amikorméga 
zóvodába jártam, asse volt nagybaj, hogy elkésett velema zIlonka, vagya 
púpos Manci, ésnemvolt seateista, sehittan, sesemmi, ésa Görögágitis 
kilehetett bírni, istenemistenem. .. üdvözlégy Mária, áldottate méhedneka 
gyümölcse... akkorvoltjó, amikormég asse tudtam, hogy vanisten. . . 
plánenemhogy nincsisten, asse tudtam, hogya sperma mega pete, hanem 
aszittem, hogya gólya, asse tudtam, hogy zsidóvagyok, ésnemvolt 


semmilyen rém, hiszekegy istenben, mindenható atyában, csaksegíccsél! H- 
harmadnapon halottaiból föltámada. . . legyenmegate akaratod, mostés 
halálunk óráján, ámen. Ámen, ámen. Na, már jönnie kénea dangnak! 

Nem jön. 

Csönd. 

Lehet, hogy...? 

A végtelennek tetsző másodpercek süket némaságban teltek, csak 
Belluska eresztett útjára egy alig hallható drága-drága Sándorom-at. 

Ő keresztet vetett, a zAtyánakés Fiúnakés Szentlélekistennek nevében, 
ámen. Dang nincs. Se ratata. 

Megkönnyebbült, mély álomba zuhant. 

Mire fölébredt, barátságos fényben fürdött a pince, fanyar kávéillat 
terjengett. Kelepapa a kályhánál guggolt, erős fúvásokkal biztatta a tüzet. 

A gyerekek lekváros kenyeret kaptak reggelire, citrompótlós teával. 

Belluska lovaglóülésben az egyik széken, csukott szemmel. Nem 
lehetett tudni, hogy alszik, vagy csak töpreng, a támla szigorú hurkává 
nyomta az állát. 

Apa az ajtó mellett, ugyanabban a pózban, mint éjjel. Kezében kihült 
cigarettacsutka. Jóreggeltapa! — mondta ő próbaképpen. Az apja oda se 
nézett, nem válaszolt. Ezt leszámítva nincs nyoma a lidérces éjszakának, a 
napsugarak szétoszlatták a szorongás maradványait. Luxsanyibácsi 
kelepapával kiment az udvarba körülnézni. Hamarosan visszatértek, csönd 
és nyugalom mindenütt. Fölszaladtak egy rádióért. 

Andalító keringőt döngicsélt kelepapa áramvonalas készüléke, a zöld 
varázs szem negédesen hunyorgott. Súlyos hömpölygésű zene kezdődött 
azután. Ez a Bétóven ötödik! — anya ritmusra ingatta a fejét, átszellemült 
mosollyal. 

Később egy távoli ratata hallatszott, nehéz volt eldönteni, hogy a 
zenekarban dobolnak, vagy pedig: kezdődik? — kérdezte nagyapa a rádiótól. 

Füleltek. Semmi, csak a hullámzó dallamok. 

Nagyapa vetette föl, hogy a lakásokban le kéne akasztani az ablakok 
belső szárnyát, mert ha ne adj isten megint. . .!, akkor könnyen előfordulhat, 
hogy kiviszi az üveget a légnyomás, milyen Jó lesz, ha marad egy-egy 
sértetlen szárny ablakonként. Az ostrom alatt 15 így csináltuk! 

Az már anya ötlete volt, hogy a leakasztott szárnyakat az üres lakásban 
kell raktározni, ott senkinek sincsenek útjában. 


Apa csak némi unszolásra, vonakodva vett részt a hadműveletben, 
továbbra is szótlanul. Öcsi segítőkészen rohangászott az ablakokat cipelők 
körül, de neki nem jutott munka. Mikor visszaértek a pincébe, kelemama 
azzal fogadta őket, hogy statárium van, most hallotta a rádióban. Mit 
mondtak (Luxsanyibácsi)? Hogy aki két óráig leteszi a fegyvert, annak 
semmi baja se lesz, de viszont aki nem, az ellen küzdjön a főváros népe... - 
haját igazgatva gondolkodott, Ja!, és hogy már folyik a rendcsinálás a 
szovjetek segítségével, az ellenforradalmi elemek pedig tegyék le a 
fegyvert, azonkívül tilos gyülekezni, csoportosulni. . . 

Mintha Feribácsit hallanám, gondolta Öcsi. 

Ja (kelemama)!, és hogy rakjuk ki a rádiót az ablakba, a 
megtévesztettek kedvéért. 

Valamennyten a pattogós zenét árasztó dobozra néztek. Azután a 
rácsos ablakra, melynek peremén legföljebb egy gyufaskatulya fért volna el. 
Kutyafüle, morogta nagyapa. Miazhogy ellenforradalmi? 

Jaj, Öcsikém! — nyögte anya. 

Az apja lépett egyet előre, azután kifordult az ajtón. Hová mész 
(anya)? Föl, mondta apa a folyosón, ő pedig — örömében, hogy az apja 
végre megszólalt — nagyot ugrott, haddmenjek veled! — hadarta, s mielőtt 
bárki tiltakozhatott volna, szaladt utána. 

Álljatok meg (anya)! 

Apa nyújtotta a kezét, Öcsi belekapaszkodott, így rohantak fölfelé, 
visszhangos csattogással. Nagyapa lakásában fülledt félhomály volt. Apa a 
leeresztett redőny hevederjébe kapaszkodott, mintha föl akarná húzni. De 
aztán elengedte, s az egyik — matracától megfosztott — ágyra ült. A rugók 
csikorogtak. 

Apa, nincskedved beszélgetni? 

Az apja bőszült arccal csóválta a fejét, ő sietve visszakozott: 
nemmuszáj... én békénhagylak! Addigra anya 1s fölérkezett. Cipője sarka 
kopogott a parkettán. Megállt apa előtt, a vállára eresztette a tenyerét. Apa 
anya csípőjéhez nyomta az arcát. Öcsi odafurakodott közébük, érezte a 
pillanat kivételességét, a szíve lüktetett a. .. maga sem tudta, mitől. Jó volt 
így, e hármas ölelésben. 

Fönnmaradhatsz (anya), ha akarsz, de a gyereket szeretném levinni. 
Anyú, haddmaradjak énisa zapuval! — legkönyörgőbb arcát öltötte magára. 
Az anyja habozott, hát... nem bánom, de ha újrakezdik, akkor azonnal 
gyertek le, Jó? Az apja alig hallható igent formált a szájával. Anya később 


fölhozta az ebédjüket, híg bablevest. Kenyér már nincs, lassan mindenből 
kifogyunk, mondta tompán, Lux Sanyi elment, megpróbál ennivalót 
szerezni. 

A délután folyamán fölszivárogtak a többiek, fokozatosan 
visszavándoroltak a lehordott holmik is. A rádió — rövid tanácskozás után — 
a konyhába került. Hogy ne zavarjuk a gyerekeket (nagyapa). 

Szabadejrópáznak. .. 

Este lett, mire Luxsanyibácsi megjött. Üres kézzel, ballonkabátja 
hajtókáján kokárdával. Mindenütt leverik a vöröscsillagokat, mesélte 
diadalittasan, az egész város az utcán van, azt kiabálják, hogy vesszen 
Gerő! 

A Gerőernő? — kérdezte Öcsi csodálkozva. Hát persze. Ésmér vesszen? 
Nem úgy! — Luxsanyibácsi nevetgélt, azt akarja a nép, hogy mondjon le, 
érted? Értem. Állítólag már Nagy Imre a miniszterelnök. Tudjuk (nagyapa), 
beszélt a rádióban. Mit mondott? Kérte, hogy legyen rend és nyugalom, ne 
folyjon több vér. . . 

Folyikavér? 

Nihtfórdémkind (nagyapa)! , menjünk a konyhába! Mennyetek, 
gondolta ő fásultan. Mongyonlea Gerőernő, mongyonföla Nagyimre, 
bánomisén, csaknekünk nelegyen bajunk! — járatta a szemét a szobában 
maradottakon, apánakse. .. anyánakse... hát. . . Erzsinekse. .. Csak azt nem 
tudom, hogy mit fogunk vacsorázni? — dünnyögte anya, kérnem kellett 
volna valamit Gyurtiéktól, nekik még biztos van... nyilván nem véletlenül 
ment át hozzájuk a Bellus, a nagy gyászában 15 gondol a hasára. 

Apa alatt megzörrentek a rugók, anya fáradt mozdulattal legyintett, jó, 
Jó, nem szóltam semmit. 

Vacsora: főtt rizs, üresen. 

Reggel zsivajra ébredtek. Öcsi kábán nyitotta ki a szemét, az 
összeragadt pillák sajogva váltak szét. Látta, nagyapa az ablaknál 
nézelődik, panyókára vetett fejjel, ahogy szokott. Két nyárral ezelőtt Öcsit 
falura vitte az apja, Bucibácsi rokonságánál töltöttek néhány napot. A 
bőrkötényes patkolókovács — Bucibácsi sógora — a műhelye előtt kalapálta 
az izzó vasat, ő élvezettel bámulta. Egy fehéren csillogó fémdarabka 
lepattant, a porba esett. Ott totyogtak a libák, a foltos szárnyú gúnár azonnal 
bekapta a vas szemet, mely ugyanabban a pillanatban 

átégette a nyakát, kiesett, s újra előtte virított. A liba csodálkozott, 
megint bekapta, az izzó pötty ismét rövid úton visszakerült a homokba. A 


gúnár harmadszor már nem próbálkozott, feje oldalra csuklott, hószínű 
nyakán apró lyuk sötétlett. Így szaladt el, félrelógó fejjel, reszelős 
gágogással. 

Öcsi agyában most megjelent a gágogva menekülő nagyapa, e kép 
fölugrasztotta az ágyból. A többiek si az ablakhoz tömörültek. A redőny 
résén át látszott a háromház legközelebbi épülete, a kapuhoz vezető széles, 
fedett lépcsősor. A cirádás korlátok mentén szorongtak a lakók, a kerítés 
előtt két teherautó várakozott. Mivan? 

A kapuban föltűnt egy vasutas sapkás férfi, nyakában géppisztoly, bal 
kezében apró, fehhér szobor. Sztalinelvtárs mellszobra, mázas porcelánból. 

A vasutassapkás magasba emelte a szobrot — Öcsi ebben a pillanatban 
vette észre, hogy a jobb karja hiányzik -, azután széles ívben az úttestre 
vágta. A kis Sztalinelvtárs ezer darabra tört. A korlátnál rémült arcok, 
valaki egy éles aiii"-t hallatott. A férfi győzelmes tekintettel figyelte a hatást, 
féltek? — bömbölte, ne féljetek, ütött az igazság órája, leszámolunk a 
bűnösökkel, de az ártatlanoknak nincs mitől tartani! 

Öt-hat fegyveres puskatussal lökdöste ki a kapun... 

Öcsinek elakadt a lélegzete. A csövek taszításai Juliska szüleinek hátát 
noszogatták. Juliska papája puhakalapban, félregombolt posztókabátban 
sántikált lefelé a lépcsőn. Bottal szokott járni, most a feleségére 
támaszkodva bicegett. Az asszony üreges szemmel meredt maga elé, 
muszlinkendőjét emelgette a szél. 

Rohadt ávósok! — a félkarú leverte Juliska papájának kalapját, s amikor 
az ősz hajú férfi utánagörnyedt, hogy fölvegye, egyszerűen farba rúgta. 

Hozták már Juliskát is, két suhanc rángatta a kezét, a lány vergődött, 
lefogták. 

Öcsi az apjába kapaszkodott, úgy érezte, rögtön összeesik. Juliska 
baljánál Erdőssanya!, óriási pofont adott a lánynak, hátán imbolygott egy 
hatalmas szuronyos puska. Nem játék, igazi. Jézusom. . . micsinález?, 
micsinálnakezek?, háta Juliskáék nemis ávósok, hanem nyugdíjasok, 
jézusom... csaknehogy idejöjjenek! ... jaj, nehogy apátis!... istenem, a 
zErdőssanya!, talánha megkérem. .. ha megmondomnekt:. .. 
istenemistenem. . . 

A fegyveresek újabb férfiakat és nőket tereltek ki a kapun. Juliskáék 
már a teherautó platóján ültek, lehajtott fejjel. A vasutas sapkás lassú 
léptekkel az utca közepére sétált, tekintete egy pillanatra Öcsiével 
találkozott, legalábbis ő úgy érezte. Hátratántorodott. 


Amikor magához tért, apa hajolt föléje, ütögette az arcát. Anya 
vizespoharat nyújtott a szájához, igyál! E... elmentek? kérdezte két görcsös 
korty között. Nincs semmi baj, mondta apja rekedten, ne is gondolj rá. Ő 
megkönnyebbült mosollyal ereszkedett a párnára — az ágyán feküdt -, 
elöntötte a melegség: apa beszélnekem!, a zén kedvemér! 

Az apja tenyere a homlokára ereszkedett, csukd be a szemedet, 
pihengessél, Öcsikém. Jó... - tagjaiban ólomsúlyok, fejében tompa nyomás. 

Lehethogyez nemis elhurcolás volt, hanem csaka zErdőssanya. .. hát 
mondta, hogya Juliskát elakarja kap. . . megakarja baszni! Á... akkora 
szüleit minek? Ésa többit? Ésa szobor? Éshogy rohadt ávósok? 

Rohadt Erdőssanya. 

Egyél! — anya szikkadt kekszdarabokat nyomott a szájába. Föl akart 
kelni, az anyja nem engedte, máma ágyban maradsz. Nademár 
semmibajom! Akkor 1s, jobb félni, mint megijedni. Esseigaz, gondolta ő, 
félni pontolyan rossz, mint megijedni. 

Hazád-naaak rendületlenü-ül légy híve ó-ó ma-agyaaar! — búgta a 
rádió a konyhában. Magyar agyar. 

Eszébe jutott az évnyitó. És hogy már második napja nem kell iskolába 
járni. 

Bölcsőd az s majdan Ssí-1-ró-od 1s, mely á-ápol s e-el-ta-a-kaaar! 

Micsinálhat mosta vígbagoly? 

A nagy vilá-go-on e-e kí-ívül nincsen szá-á-mo-od-ra-a hely! 

És Feribácsi? — erőlködött, hogy haragudjon rá. Hazudott, a 
hülyepúpos! 

Áldjon vagy verjen sors keze, i-itt é-élne-ed és meghaaal-no-od kell! 

De amikor az igazgató elkeserítően magányos hintázása tolakodott az 
agyába, már csak sajnálni tudta. Talán most 15 ugyanúgy hintázik valahol, a 
szilárd világnézeti bázisával együtt, közben pedig forr. . . ellenforr. . . 

Csinálni kell valamit, mert éhen halunk (anya)! 

Apa feltápászkodott, vette a kabátját. Várjál (Luxsanyibács1), én 15 
jövök. De vigyázzatok (anya), nagyon vigyázzatok! Mindig szorosan a fal 
mentén (nagyapa). 

Alighogy elmentek, megszólalt a csengő. Egy erőszakos zrrr. A 
szobában merev csönd lett. Zrrr! Zrrr!! 

Nagyapa begombolta a zakóját, indult kifelé. 

Öcsi gyomra összerándult. Most. . . jönnekapáért! Mégszerencse, hogy 
nincsitthon. .. Sándor! — kiáltotta nagyapa éneklősen az előszobában, hát te 


élsz? 

Danyisanyibácsi lépett a szobába. Mintha jelmezbálba készülne, lógott 
rajta a nálánál több számmal nagyobb, kék-fehér csíkos nadrág, a pepita 
zakó, mindehhez ormótlan bakancsot és stüszikalapot viselt. 

Uramatyám! — anya összecsapta a tenyerét, hogy nézel ki? 
Danyisanyibácsi széttárta a karját, ez van... mit tudtok a Bellusról? 
Mindent, Sanyikám!, Jaj, de örülök, hogy épségben látlak, gyere, átkísérlek, 
Gyuriéknál van a feleséged, nagyon aggódott miattad! — vitte az ajtó felé, 
hm, ha meglát ebben a maskarában... 

Nagyapa tett egy kört, nna, ugye-ugye, nem kell mingyár a 
legrosszabbra gondolni. 

A frissen tákolt építmény, a dolgok vadonatúj rendje ismételten 
rogyadozott. Mégsincsen elhurcolás. .. lehethogy mégseávós, és apase. . . 
deviszonta Juliskáék?... a zErdőssanya! . .. ésakkor apa miért némáskodik? 

Danyisanyibácsi különös öltözete 1s a rejtélyek számát szaporította. 

Öcsi gyomra korogni kezdett. Várta, hogy visszajöjjön az anyja (hátha 
akad még egy kis keksz) és az apja (hátha hoz valami finomat). E nagy 
várakozásban el-elbóbiskolt. Apa Luxsanyibácsi nélkül érkezett meg, egy 
libával. Anya pedig Belluskával és Danyisanyibácsival. 

Nagyapa félrehajtott fejjel szemlélte a fehér jószágot, helyeske! 
Beszélhetett már anya libasültről, Öcsinek elment az étvágya. 

Danyisanyibácsi átölelte apát, sokáig paskolgatta a hátát. Apa 
krákogott, mi újság? Élek, felelte Danyisanyibácsi kényszeredett mosollyal. 
Aztán sokáig hallgattak. 

Hova lett a Lux Sanyi (anya)? Bedobta magát, mondta apa 
rosszkedvűen. Jaj, ne kelljen harapófogóval kihúzni belőled! Hát. . . 
forradalmi szabadcsapaptot szerveztek a gyárban, ő meg ottmaradt, kapott 
egy puskát, és... És? — sürgette anya. És kész, én hazajöttem!, hagyjál már 
békén! 

Anya sértett arccal a konyhába vonult. Kisvártatva beszólt az ajtón: 
volna szíves valamelyik férfi levágni a libát? — hangjában tömény 
szemrehányás. Majd én (nagyapa)! Akkor mi most. . . - Danyisanyibácsi egy 
bizonytalan mozdulatot tett. Ne viccelj, dünnyögte apa, hatályban van a 
kijárási tilalom. Danyisanyibácsi és Belluska tétova tekinteteket váltott. 
Apa a székekre mutatott, üljetek le. 

Cigarettára gyújtottak mind a hárman. 

A konyhából vad gá-gá-gá, csörömpölés, szárnycsattogás hallatszott. 


Nem akarlak titeket terhelni, kezdte Danyisanyibácsi, haza tudunk mi 
menni azért. . . Belluska lakkozott körmei ingerülten kopácsoltak az asztal 
lapján, hősködjél csak, te nagy vitéz! Most miért macerálsz?, kitartottam, 
amíg lehetett, védtem a hivatalomat! — hadarta Danyisanyibácsi, mit 
tehettem volna egyedül?, a többiek elpucoltak. És te? — Belluska ujjainak 
pom-pom-pomja fölgyorsult. Én... kitartottam, amíg lehetett, de amikor 
betörték a kaput. . . - Danyisanyibácsi a hajához kapott, hátragyűrte. 

Nagy a szád, Bellus, morogta apa; már elfelejtetted, mennyit 
nyivákoltál itt nekünk, drága Sándorom, drága Sándorom! 

Csönd lett. Csak az idegesítő asztali körömzene szólt tovább. A 
konyhából nyálfakasztó szagok érkeztek. 

Mégis mennünk kéne (Danyisanyibácsi), gondolj a gyerekekre! 

Apa hatalmasat sóhajtott, nem gondolok a gyerekekre, semmire se 
gondolok, nálunk alusztok, és kész!, majd reggel... reggel elmehettek. . . 
bassza meg az Isten az egészet. . . 

Belluska fintorította az orrát, pom-pom-pom-pom-pom. Hagyd már 
abba (Danyisanyibácsi), az ég szerelmére! 

Öcsi behunyta a szemét. Aludni volnajó, aludni sokáig, amíga dolgok 
rendbejönnek. Elégetted az olyan papírokat? — kérdezte Danyisanyibácsi 
apától. Nem... minek? Hát... biztonság kedvéért. Gondolod, hogy ezen 
múlik? — apa ingatta a fejét. 

Öcsinek eszébe jutott a röplap. Az egy olyan papír?!? Vajon apa 
mitszólna, ha odaadnám neki? 

Á... basszamega zistena zegészet. 

Reggel Danyisanyibácsiék elmentek. Erzsébet kelepapáékhoz 
kéredzkedett, nagyapa átvitte, hadd játsszanak a kislányok. Anya a 
fürdőszobában mosott, apa az ebédlőasztalnál egyik cigarettáról gyújtott a 
másikra. A redőnyök résre húzva, az utcán csend, fakó fények. Öcsinek már 
megengedték, hogy kikeljen az ágyból, mackóruhában ideodázott az 
elnéptelenedett szobában. Reggelire a tegnapi libasültből kapott egy 
zsírlepedékes combot, gusztus nélkül rágcsálta, nagyon hiányzott neki a 
kenyér. Vaj askenyér. Vagy lekváros. Vagy üres. Az se baj, ha száraz, csak 
kenyér legyen. 

Felszökött az emeletre, a plafontalan lakásba. Kószált a mészporos 
padlón. Fázott. Napersze, ide befúja szél... nézte a csupasz gerendavázat. 
Ez már mindig így lesz, a halálbrigád (inkább meghalnak, de nem 


dolgoznak) sose fogja befejezni a munkát, a lakás tetőtlen marad, ő pedig 
otthontalan, örökre kiűzetve a rend és tisztaság birodalmából. 

Az építőanyagokkal telezsúfolt erkélyre ballagott. Innét az egész utcát 
szemmel tarthatta. A háromház udvara néptelen. A huszonegy bé előtt Pityu 
papája a napok óta gyülemlő szemetet lapátolta halomba. 

Falétra vezetett az erkélyről a gerendázathoz. Öcsi gondolt egyet s 
fölkapaszkodott. Csak lene essek! A keresztlécek hézagos bordásfalán a 
gúla csúcsáig araszolt. Átvetette a lábát, lovaglóülésben csücsült a ház 
legmagasabb pontján. Körbe hordozta tekintetét, a csata helyszínét 
szemléző hadvezérként. 

A háromház kockaépületei között látszott a (volt) Sztalin (Sztálin) út. 
Jobbra pedig a (volt) Sztalin (Sztálin) szobor talapzatának teteje, 
Sztalinelvtárs csizmáival. Ennyi maradt belőle... az egyik csonkban piros- 
fehér-zöld zászló, mellette kajla acélidom. Sztalinelvtárs lábszárcsontja, 
gondolta ő borzongva. 

Vágta a fenekét a deszka éle, óvatosan leereszkedett. Az erkély 
sarkában színültig telt malterosláda, a szürkére kövült habarcsba ragadva 
egy rozsdaszínű gumilabda. Hogy kerülez 1de? Addig rángatta, míg a halott 
anyag elengedte. Kissé puhára aszott volt a labda, de ha az ember 
lekapargatja róla a malterdarabokat, még használható. Pattog 1s. 

Naigen... biztos focizgatott a halálbrigád. Kis testmozgás. 
Egyérintőztek? Vagy kétkapura? Öcsi nekifutott, s jobb belsővel hatalmas 
gólt rúgott. Illetve... jaj. . . 

A labda beröpült az erkélyajtón, s a falnál gondosan felstószolt 
ablakszárnyakat találta el. A szélső keret megtántorodott, élével a mögötte 
lévő üvegbe fúródott, és így tovább, egymást törték-zúzták, recsegve, 
csörömpölve, durrogva. Ő tehetetlen iszonyattal bámulta a pusztulást, 
hosszú pillanatokig tartott, míg végre csönd lett. A keretek többsége a 
földre zuhant, a padlót néhány méteres körzetben üvegtörmelék borította. 
Egy sem maradt épen. 

Jézusom, biztos meghallották odalenn! 

A labda sértetlenül és kárörvendően kushadt a sarokban. Öcsi 
tolvajléptekkel visszavitte a malterosládába, aztán iszkolt kifelé. Baj nélkül 
lej utott. Az apja ugyanott ült, előtte teli hamutartó. 

Öcsi az ágyára kuporodott, kalapáló szívvel várta, hogy mikor veszik 
észre. 


Délután betoppant Luxsanyibácsi, állig fegyverben (puska, pisztoly, 
kézigránátok, lőszertáska), egy zsák krumplival. Hogy ő csak a burgonyát 
akarta felhozni, máris rohannia kell, fogyasszák egészséggel! 

Anya szeretett volna kérdezősködni, de apa leintette, hadd rohanjon, 
ha olyan sürgős. Luxsanyibácsit egy krumpliszsákokkal megrakott 
teherautó várta az utcán. Néhány ember alkudozott a sofőrrel. Pityu apja 
mellbe taszította, mér nem lehet, te gané, kinek vittétek, mi?, láttam! 

Addigra odaért Luxsanyibácsi, menjenek innét! , az újpesti kórházba 
szállítjuk a burgonyát, a sebesülteknek! Anyádnak hamukáljál! — ordította 
Pityu apja, láttuk, hogy fölvitted! — göcsörtös ujját Öcsiék ablakára 
szögezte. 

Nagyapa gyorsan leeresztette a redőnyt, már csak ez hiányzott. . . 

Hallották a kocsiajtó csapódását, a sofőr gázt adott, a teherautó 
eldübörgött. 

Ganék! Rohadt zsidók! — tajtékozta Pityu apja az utcán. 

Én lemegyek, sziszegte nagyapa, és... és... - ropogtatta az ujjait. 

Klassz, motyogta apa. 

De kinn elült a zaj. 

Öcsi Szászibekről álmodott. Egy zsúfolt pályaudvaron szaladgáltak, 
ahol csupa félkarú vasutas volt, s ők mindegyiktől megkérdezték: tessék 
mondani, melyik az ausvici vonat? Másnap anya valamiért fölugrott az üres 
lakásba. Öcsi behúzott fejjel lapult. Szerencséje volt, őrá senki sem 
gyanakodott. Anya tombolt, megőrülök, én megőrülök, vandálok, disznók, 
állatok!, mert ember ilyet nem csinál... talán az a rohadt házmester a 
szomszédból?, de én vagyok a hülye, hogy a zárban hagytam a kulcsot!, 
álmomban se föltételeztem, hogy valaki szántszándékkal... megőrülök, én 
megőrülök! 

Csillapodjál, lányom, mondta neki nagyapa, örüljünk, hogy csak a 
belső szárnyakat szedtük le, így legalább a külsők megmaradtak. Jaj, 
apám... - anya olyan arcot vágott, mint aki rögtön pofozkodni fog. 

Kelepapa áthozott egy kis zsírt, bádogbögrében, de majdnem 
visszavitte, amikor megtudta, hogy a bespájzolt ablakoknak fuccs. 

Kelepapa hozta a hírt Is: állítólag kinyitott a Benczúr utcai közért. 
Honnét tudod (anya)? A Bordástól. Itt van a Bordás? Igen, hogy ő jött 
dolgozni, mert a rádióban bemondták, hogy induljon meg a munka. És? Mit 
és?, leküldtem a műhelybe, dolgozzon csak, ha akar. Apa vette a kabátját, 
hol a kosár? 


Haddmegnjek veled! 

Nahát (anya), arról szó se lehet, nem engedem! 

Ő könyörgőre fogta, pedig érezte, reménytelen. Az apja váratlnaul a 
pártjára állt, hadd jöjjön, két sarok az egész, hamar megjárjuk. 
Megjárjátok?! — ismételte anya baljósan. Én nem vinném az utcára a 
gyereket, morogta kelepapa, de apa — talán éppen ezért — kitartott mellette, 
induljunk, Öcsikém. 

Fiam, te nem mész? — kérdezte nagyapa kelepapától. Á, majd 
elugrasztom a Bordást. Igen? — anya csípőre tette a kezét, már el is 
ugrasztottad, ugye? 

Gyere! — apa átkarolta Öcsi vállát, terelte kifelé. De nagyon 
vigyázzatok (anya), nagyon-nagyon! 

Az utcán békességes csönd, valahonnét fanyar káposztaszagot hozott a 
szél, rozsdás falevelek körbekörbéztek a járdán. 

Csaknehogy összefussunka zErdőssanyával! — gondolta ő. 

Egy szatyrokat cipelő férfit leszámítva sehol senki. Ez megnyugtatta. 
Az apjához igazította a lépteit, élvezte a sétát, s apa tenyerének melegét a 
vállán. 

Apa, kezdte óvatosan, kérdezhetek? Tessék. Miazhogy 
ellenforradalmi? — izgatottan várta, lesz-e felelet. 

A forradalminak az ellentéte, mondta apa, hosszabb szünet után. 
Aha... ésami mostvan, az forradalmi? Igen... azt hiszem. . . nem tudom. 
Vagy ellenforradalmi? Nem tudom. . . ne nézz így, hidd el, nem tudom! Ésez 
— nadrágja zsebéből kirángatta a gyűrött röplapot -, ez forradalmi vagy 
ellenforradalmi? 

Az apja átvette, összehúzott szemmel beleolvasott, megforgatta a 
kezében, aztán gombóccá gyűrte és bedobta a kanálisba, nem tudom. 

Akkorén hogytuggyam??? 

Apa arcára kiültek a hallgatás ráncai. 

Elrontottam. . . mostmár nemfog beszélni. Asse kérdi, honnan szedtem. 

Szívesen elmesélte volna a követelődző lányt, Feribácsi rádiószózatát, 
a lefeszegetett Sztalin táblát, talán még az üvegzúzó gólt 15 bevallaná. De 
apa csöndpajzsát nem merte félretolni. Az üzletből az utcára kígyózó sor 
végére álltak. 

Kínos lassúsággal araszolt az oszlop a közért felé. Hirtelen 
szétspriccelt a nép, apa Öcsit a kapualjba lökte, ő maga kinn rekedt, a 
betüremkedő tömeg félrenyomta. Öcsi kézzel-lábbal tolakodott vissza, apa!, 


apa! — üvöltötte. Nagy nehezen a kapuhoz furakodott, apukááám!!! Kuss, 
sziszegte egy dagadt férfi, s lefogta. Öcsi rúgkapált, látta az apját, 
zsebredugott kézzel állt a járdán. A kosár az úttestre gurult. Apa, 
gyerebeee!!! A férfi Öcsi szájára tapasztotta a tenyerét. 

Erősödő dübörgés, különös jármű közeledett, ő csak egyetlen pillantást 
vethetett rá, mert a kövér férfi elrángatta a kapu torkától. 

Hosszúkás vasmedence, négy kerékkel és sárga ponyvatetővel. Orrán 
szögletes résekből csövek kandikáltak, Öcsi rögtön tudta, fegyverek. A 
rémülettől kábán tűrte, hogy a férfi a szemetesbödönökhöz szorítsa. 

A zaj halkult. 

Apa végre belépett a kapun, kivette Öcsit az idegen kezei közül, 
leguggolt hozzá, törölgette az arcáról az izzadságot. 

Kétoldalt nyomakodtak mellettük az emberek az utcára. Magukra maradtak 
a kapualjban. Nagyon megijedtél? — kérdezte apa tompán. Nem... igen... - 
szipogott, mérnem jöttélbe? 

Az apja 15 izzadt, végighúzta a kabátja ujját a homlokán, nem tudom. . . 
de otthon ne mondjuk meg, Jó? Jó... mivoltaza zizé? Egy harckocsi, kétéltű, 
ami átmegy a vízen. Aha... és mitakartitt? 

Csak úgy... erre járt! — az apja fölegyenesedett, gyere már, bezár a 
bolt. Hogyhogy errej árt? — hadarta ő, eznemválasz, tudod vagy nemtudod? 
Kérlek szépen... nem tudom. Hazudsz! , nemakarod megmondani! Ugyan, 
fiam, mikor hazudtam én neked? Hááát, például asseigaz, hogy nemvoltál 
ávós! 

Apa szemében bőszült fények gyúltak, már te 15 kezded? — sziszegte, 
jól van, édes fiam, egy szavadba kerül, és többé haza se megyek, elég volt a 
vádoló pofákból, Danyi Sanyit 1s kiutálták, most én jövök, persze, én 
hozom a bajt a családra, igaz? , keresztapádék jól kiokítottak! 

Öcsi dermedten lapult, apa, énnemtudtam, suttogta, éncsak... Az apja 
a saját hajába túrt, nagyokat rántott a középen tarajodó csomón, a búbon, 
mely — ahogyan Öcsi fején is — örökké az égnek állt. Ő most vette észre, 
mennyire megőszült az apja az utóbbi időben. Mardosta a szégyen, 
legszívesebben elharapta volna a nyelvét azért a mondatért. 

Apuka, neharagudj! , nemtudtam, hogya kelepapa. . . aszittem. .. Mit 
hittél? — az apja legyintett, mondtam már neked, én nem voltam ávós, 
ugyanolyan aktakukac voltam, mint a Danyi Sanyi bácsi, akit a drágalátos 
keresztapád szépen kidobott, azt mondta neki, hogy... - újra legyintett, 


tudod, mit csinál a Sanyti?, a bűnügyi nyilvántartóban leltározza a 
halefokat meg a véres rongyokat, áh, franckarika, semmit se csinál, csak 
aláírja a beosztottak jelentéseit, kész röhej, ávós, áávós, áávóós, könnyű 
rásütni az emberre, elég, ha sárga a cipője, láttam az Oktogonon... - tétován 
elhallgatott. 

Sárgacipő? — kérdezte ő riadtan, háta zenyémis! Nem, a tiéd 
világosbarna. 

Kerülték egymás tekintetét. 

Mitmondotta kelepapa? Az már igazán nem tartozik rád... gyere. 

Beálltak a sor végére. Öcsi szorongatta az apja kezét, arra gondolt: 
mennyi minden történik az ő háta mögött. 

Rohadt kelepapa. 

Bűnügyi nyilvántartó. 

Sárga Cipő. 

Oktogon... milehetette zZOktogonon? 

Franckarika. 

Azafő, hogy mégse. Apase, Danyisanyibácsisse.. . - szeretett volna 
örülni ennek, de csak fáradtságot érzett. Mintha már napok óta állna itt a 
sorban. 

Kenyeret (két kiló) és vajat (húsz deka) sikerült venniük, más már nem 
volt, többet pedig nem adott a kiszolgáló, beszédes mozdulattal a 
várakozókra mutatván. 

Öcsi tervezgette, hogy jól beolvas kelepapának — ávósozza a nénikéjét! 
-, ám kelepapa sokáig nem mutatkozott. Rengeteg a dolga, mondta nagyapa 
sejtelmesen. Lenn a műhelyben (anya)? Dehogy, nagyapa kacsingatott, ez 
egy meglepetés! 

Anya addig faggatta, míg csak kifecsegte. Kelepapa biztos híreket 
kapott Zoltán doktortól. Most napirendre veszik az összes jogtalanságot, és 
vissza lehet igényelni az államosított földeket is, még vita van, hogy 
háromszáz vagy ötszáz holdig, nade nem ez a lényeg, hanem hogy a 
kisüzemeket szintén visszaadják, értitek!, a Kelli utcai telepről van szó!, és 
Gyuri megteszi a szükséges lépéseket, mert papirosokkal kell igazolni, hogy 
az a mienké, illetve hogy a mienké volt, amíg el nem vették, és én már 
tervezem, hogy szép stílbútorokat fogunk gyártani, megtaláltam a régi 
cégkártyákat 1s, nézzétek! 

Sárgára fakult, téglaformájú kartonok 


APPELBAUM ÉS FIA 
Műbútorasztalosok 

Kiaza zAppelbaum? 

Hát én! — nagyapa a saját hasára bökött, illetve... ez az Appelbaum 
szegény apám volt, én meg az és Fia! - vállat vont, akkor magyarosítottam 
Andorra, mikor szegény Írmámat. . . - újra vállat vont, kotorászott a barna 
kofferban, melyből a kártyákat előhúzta, na, itt van, ez volt a Kelli utcai cég 
hirdetése, mindig a Színházi Életbe tetettük! 

Anya hitetlen arccal nézett apára, el tudod képzelni, hogy tényleg... ? 
Apa grimaszolt, de mielőtt megszólalhatott volna, nagyapa mérgesen 
becsapta a koffert, a kedves férjed véleményére senki se kíváncsi, annak 
idején, amikor elvették a Kelli utcát, neki csak egy szavába került volna, 
hisz ott ült a tűznél, és mit csinált?, semmit se csinált, ölbe tett kézzel nézte, 
hogy elvegyék tőlünk a céget, pont mikor kezdtünk egyenesbe jönni, és 
földönfutóvá lettünk, mert őneki nem akaródzott interveniálni, na 
köszönöm szépen, jobb, ha ő hallgat, mélyen hallgat! 

Apát erre nem kellett biztatni, hátat fordított, az ablakhoz lépett, 
bámult kifelé. Fejét picit oldalra hajtotta, majdnem úgy, ahogyan nagyapa 
szokta. Öcsinek eszébe jutott az izzó vasat evő liba, s odaszaladt az apjához. 
Apa a vállára csúsztatta a kezét, ő pedig gyűlölködő pillantást küldött 
anyáék felé. 

Tudtam én, mondta nagyapa az asztalnál, előbb-utóbb kisül isten 
igazsága! 

Öcsi aranybarna töltött csirkének képzelte isten igazságát, mely 
sercegve illatozik a sütőben. A csirke helyén hirtelen Feribácsi kivörösödött 
arca jelent meg. 

A szocializmusban a földek, a gyárak, az üzemek, a bányák, a bankok 
állami tulajdonban vannak. 

MODERN ÉS KOMBINÁLT BÚTOROK, STÍLBÚTOROK 
ANDOR ÉS FIA 
- Művészi tervek kivitelezése - 
- Felújítás, javítás - 
KÉRJEN ÁRAJÁNLATOT! 

Látod, nagyapa ábrándos arccal bámult a dombornyomásos 
papírnégyszögre, ez az és Fia Itten már a Gyuri keresztapád, az Andor 
pediglen én vagyok... most majd nyomtatni kell új kártyákat, ha beindítjuk 
az üzemet. 


Akkormost méraggyák vissza?? 

Eh... bánomisén. . . 

Becsukta a szemét, s csak arra vágyott, hogy apa minél tovább rajta 
hagyja a tenyerét. Feribácsi szép lassan szénné égett. 

Apa többé nem vitte magával élelemszerző útjaira. Erzsébet örökké 
kelepapáéknál lógott, ő viszont megfogadta, hogy oda be se teszi a lábát. 
Nagyapa lejárogatott a műhelybe, fölhallatszott a kopácsolás. 

Öcsi legszívesebben az ágyán heverészett, a félálomnak abban a 
kegyelmes változatában, amikor az ember feje hűvös görögdinnyévé 
változik, és nem gondol az égvilágon semmire. Az anyja néha hívta 
törölgetni, teregetni, krumplit pucolni. Szótlanul elvégezte, alig várva, hogy 
visszatehénkedhessen az ágyra. Az sem lelkesítette túlságosan, ha anya 
kiengedte az udvarra — de tényleg csak az udvarra! -, levegőzni. A kerítés 
peremére ült, háttal az utcának, túrta az orrát. 

Szerbusz, bajtárs! 

Megfordult. Turai állt a járdán, villogó géppisztolyát lengetve. 
Naddolog, gondolta ő, a zErdőssanyának rendespuskája van. Szijó, 
mérmondodhogy bajtárs? Most má mindenki bajtárs, még a katonaságban 
is, ez lesz a hivatalos megszólítás! Turai elvigyorodott, bizony, Öcsi bajtárs! 
Hátjóóó... bejössz? Gyere ki te, sürgős dolgom van, megengedem, hogy 
elkísérj! 

Megengedi... igazán nagyszerű, odavagyok, gondolta. Plakátokat 
ragasztunk a Pityuval meg a Pityu papájával, közölte Turai bizalmasan. Az 
ingéből húzta ki, széthajtogatta, idesüss, bajtárs! 

A barna csomagolópapíron ákombákom betükkel: 

RUSZKIK MENNYETEK HAZA! 

Na, mit szólsz? — Turai üdvözült pofát vágott. Kikazoka ruszkik? 
Tényleg ilyen hülye vagy? — förmedt rá Turai, az oroszok!, a szovjetek! 
Aha... ésmémr mennyenek haza? Öcsi bajtárs! — Turai lesújtóan csóválta a 
fejét, azér menjenek haza, hogy függetlenek legyünk!, téged nem érdekel a 
magyar függetlenség? De. akkor meg hogy kérdezhetsz ilyet?, követeljük, 
hogy az orosz csapatok vonuljanak ki!, a kormány 1s követeli, már folynak 
a tárgyalások, Pityu papája benne van a munkástanácsba, és a munkástanács 
15 követeli!, mindenki követeli, azér csináljuk a plakátokat! 

Öcsi bamba arcát látva türelmetlenül legyintett, hát te semmit se 
tudsz!? Ő szívogatta az orrát, nagya szád... mivana zErdőssanyával? Még 
ezt se tudod? — ünnepélyes pózba merevedett: Erdős Sándor hősi halált halt! 


Ő fölkapta a fejét, Turai élvezte a hatást, emlékét kegyelettel őrizzük. De. . . 
hogyan?, mikor? Még a múlt héten, a rádiónál. 

Öcsi agyában: Erdőssanya hallgatja a rádiót, s hirtelen a szívéhez 
kap... 

A nép megostromolta a rádió székházád a Bródy Sándor utcában, 
mesélte Turai, és a mi Sándorunk hősi halált halt... mint a Petőfi Sándor 
negyvennyolcba. Ez még kedden volt, huszonharmadikán, amikor a 
forradalom kitört, és aztán a szüleiek beadták egy csomagban a Sanya 
ruháit, legalább nyolc lyuk volt rajta, érted!, nyolc golyót kapott! 

Nemisigaz, merha kedden meghalt volna, akkor csütörtökön hogy 
vihetteela Juliskáékat, mi?, hazudszte, mintha könyvből olvasnád! — kár 
volt szóbaállni vele, gondolta. Jól van, ha nekem nem hiszel, menjél a 
Sanya szüleihez, majd megmutatják a lyukas inget! , a saját szememmel 
láttam, és az Erdős néni úgy bőgött, mint a záporeső! 

Öcsi hümmögött, igende énisa saját szememmel láttam, csütörtökön!, 
elhurcolták a Juliskáékat! 

Turai csattogtatta a géppisztoly felhúzóját, hiába, bajtárs, a Sanya hősi 
halált halt, és punktum, gondolod, hogy a lyukas inget viccből adták oda a 
szüleiek? 

Erdőssany... Erdős Sándor, a hős... 

Öcsi már nem tudta, kinek higgyen, a saját szemének, vagy Turai saját 
szemének, vagypedig...? 

Ésmég kihaltmeg? — kérdezte, Luxsanyibácsira gondolt. Rengetegen, 
bajtárs, a magyar nép legszebb fiai áldozták életüket a szabadságért! , elesett 
a Puskás Öcsi is, és így nem utazhat az olimpiára! Jesszusom, a 
Puskásöcst1?, ezbiztos? Hát persze, már mindenki tudja, a Hegedűs is 
meghalt, az öttusás, a faterom szerint ő van rajta a húszforintoson, tudod, az 
az izompacsirta. . . te, nehogy azt mondd, hogy még nem láttál húszast! 

Öcsi tűnődve vájkált az orrában, ööö, a Luxsanyibá... a Lux Sándorról 
nem hallottál? Lux Sándor? — Turai ráncolta a homlokát, az kicsoda? Egy 
ember... egy sztalinvári hős. . . 

Turai fintorgott, nincs má Sztalinváros, bajtársam!, na, én sietek, jössz 
vagy maradsz?, engem vár a Szibinyányi bajtárs! Ki? A Pityu papája, te 
marha! Marhavagyte, nemmegyek. Szájon váglak, ha pimaszkodsz, hülye 
pisis! 

Öcsi nem válaszolt, pukkadjmeg, gondolta. 


Farkasszemeztek egy darabig, aztán Turai elügetett. Ő sóhajtozott, 
búsongva idézte szegény Jó Puskásöcsit, aki oly nagylelkűen visszaküldte 
neki a Hapcit Mónival. A tavaszi fényekben csillogó jelenetet alig tudta 
fölszakítani a régesrég iszapjából, s hiába erőlködött, Puskásöcsi mindig a 
félkarú, vasutassapkás férfi arcvonásait öltötte magára. 

Egyetlen egyszer volt meccsen életében, az apja és Danyisanyibácsi 
társaságában. Most agyába tolakodott az őrjöngő tömeg, góóól!, hajrá, 
Honvéd! — az emberek minduntalan fölugráltak a padsorok tetejére, Öcsi 
csak a hátakat látta, görcsösen az apjába kapaszkodott, üljenekmárle, 
ülj enekmárle !, maraggyanakmár nyugton! 

Haj ráhaj ráhonvéd!!! 

Mi lesz ebből, édes Arikám? 

Este nagyapa megmutatta neki a Szabad Népben: nézd csak, itt az új 
címerünk, a Kossuth-címer! 

A szekreterben kushadó pénzekről jól ismert ábra, angyalok nélkül, 
fehér-feketében. Ésakkor talána pengőis érvényes lesz? A pengő-hő, 
nagyapa nevetgélt, miket beszél ez a gyerek, halljátok?, még hogy a pengő, 
majd ha az Andrássy utat Horthy Miklós sugárútnak 

hívják! Szóvala pengő nemjó!? Nagyapa fejét csóválva bruhaházott. Ő 
sértetten a szekreterhez vonult, mérolyan viccesez? 

Kora hajnalban költögette az anyja, telefon! Mt...?, engem?? Igen, 
nem mondta, ki, anya óriásit ásított, valami kölök, erősködik, hogy 
sürgős... fene a pofáját, háromnegyed öt van! Öcsi álomittasan a telefonhoz 
tántorgott, az apja és nagyapja kutató pillantásának kereszttüzében. Halló. 

Halló, én vagyok! — fojtott hang, mintha a víz alól jönne. Ő bambán 
tartotta a kagylót, nem értette, ki lehet ez, és mit akar? Titokba hívlak, 
hadarta tovább a valaki, apám megtiltotta, most a konyhában pakolnak, 
elmegyünk, végleg elmegyünk!, hallasz engem? — a telefon recsegett. 
Igen... hovamentek? Bécsbe, mindgyár jön értünk a kocsi, titokba hívlak, 
hogy elbúcsúzzak, kérlek szépen... 

Most ismert rá: Szászibek, tevagyaz? — kiáltotta. De mintha a kagyló 
nem továbbította volna, odaát gáttalanul görögtak a suttogós mondatok: 
lehet, hogy sose többé nem látjuk egymást, szerbusz, ha apámék bejönnek, 


le kell tennem, ne mongyad el senkinek, és vigyázzál magadra, hiányozni 
fogsz, én olyan szomorú vagyok, mingyár Itt a kocst. . . 

Deháthogy? — üvöltötte ő, mérmentekel? 

A vonal végén koccanás, távoli léptek zaja, halk zördülések. Ő csak 
állt, kezében a kagylóval, talpát sütötte a padló hidege, Szászibeeek!!! — 
ordította, várta, hogy a barátja újra megszólaljon, halló!! Néhány 
másodperc múltán: ott vagy még (Szászibek)? Igende nemértem, 
hovamen... Szászibek közbevágott: Bécsbe, Bécsbe, mondtam már! 
Ésmikorjöttök vissza? Hát nem érted?, soha!, örökre elmegyünk... - 
Szászibek belezokogott a kagylóba, ráírták az ajtónkra, hogy ávósbérenc 
zsidó, pedig te tudhatod, az én apám igazán... mingyár Itt a kocsi, le kell 
tennem, szerbusz, szia, próbáljatok ti 15 kijutni, Bécsbe leszünk, biztos 
megtalálsz, valami Najfridhóf strássze, a számot nem tudom, ha már nem 
vagyunk ott, akkor elmentünk Izraelbe, majd megírom a címet, föltétlenül 
megírom, gyertek, ha tudtok, szerbusz, kérl. . . 

Klong-ong. Nincs tovább. 

Szászibek, motyogta ő, Jajistenem. . . 

Az anyja odajött, kivette a kezéből a kagylót, nyomogatta a telefon 
billentyűjét. Süket... nem ad vonalat, lehet, hogy mellérakta. 

Mi van? — kérdezte apa rekedten. Elmennek Bécsbe, merkiírtáka 
zajtójukra, hogy zsidóbé... ávósbérenc zsidó... - küzdött a sírással, mondta, 
hogy mennyünk miis. 

Anya, apa, nagypapa: három egymásra meredő kérdőjel. Hová? — 
Erzsébet most ébredt föl. Csönd, csak a telefon billentyűje kattogott, anya 
mutatóujja gépiesen morzézott rajta. Tök süket! — helyére tette a kagylót. 

Nemmegyünk? 

Hová akar ez menni (Erzsébet)? 

Ismét csönd. Anya visszabújt az ágyba, feküdjél le, Öcsikém. 

Ő nem mozdult. Talpát a bokájához dörzsölte. Mint a jégcsap. Apa 
köhécselt, s ez a reménytelen ehe-ehe-ehe fölszakította a fájdalmat. 
Szászibek elmegy, örökre, énmeg ittamaradok. . . 

A szekreterhez ült, kotorászott a rendetlenségben. Hiába szólongatta az 
anyja, nem válaszolt, pánikos kapkodás sal kereste Hapcit. Hovátettem? 
Arra sem emlékezett, mikor volt utoljára a kezében. 

Egybarátomvolt, a Szászibek, aziselmegy. 

Mindent föltúrt, de a törpét nem találta meg. Ha nem fekszel le rögtön 
(anya), bizony isten szájon váglak! Hát... vágjál. Tessék? Vágjál, na! — 


odafordult, maga sem értette, mi ütött beléje, hadd fájjon, gyerünk! 

Az anyja tétován pislogott, az álláig húzta a takarót, többé nem szólt 
hozzá. 

Öcsi a szekreter lapjára támasztotta a fejét, s e kényelmetlen pózban 
várta, hogy történjen valmat. 

Lassan kivilágosodott. 

Apa délelőtt bement a gyárba, körülnézni. 

Ő az udvaron téblábolt, tagjaiban a fáradtság sajgó nyirkai. Látta a 
háromház kerítésoszlopain a Turaiféle plakátokat. Mégse ragasztotta, 
hanem szögelte, gondolta, mert a papírlapokat lobogtatta a szél. Egy már le 
is szakadt, hányódott a járdán, idegesítő klaffogással. Ő odaballagott, vissza 
akarta nyomni a szögra, ám aztán összegyűtrte, s a huszonegy bé előtt 
tornyosuló szeméthalomra dobta. Tekergette a nyakát, ha Turaiék 
észreveszik. ..! Titokba hívlak, apám megtiltotta, elmegyünk, végleg 
elmegyünk, érted? 

Nemértem! — fölnézett az ablakokra, ahonnét anya szemmel tarthatná, 
s futásnak eredt. Szászibekék ajtaja zárva, a csengő nem működik. Belesett 
a kulcslyukon, sötétség. Csak úgy a rend kedvéért kicsit dörömbölt. 

Mit keresel itt? — egy kopasz férfi állt a folyosón, fenyegető arccal. 
Öcsi lerohant a lépcsőn. 

A férfi nem követte, a korlátra támaszkodva figyelt, ábrázata 
alulnézetből még csupaszabbnak tűnt. 

Az utcán fölvonulás, nyávogó énekszóval. Félszáz ember, főleg fekete 
ruhás vénasszonyok, csiricsáré zászlókat és égő gyertyákat szorongatva. 

Hallga-asd meg, hallga-asd meg, uram, könyörgésünket, engedj miné- 
ékünk isteni kegyeelmet, mennybéli atyaisten, irgalmazz miné-ékünk! 

Jesszusom... hátezegy zsoltár! 

Irga-almazz, irga-almazz, uram, a te népednek, kit terem-te-ettél a te 
képe-edre! 

Legelöl színes vászonnégyszög haladt, négy rúdon, alatta pedig Öcsi 
fölismerte a papot, a raccsolós lelktatyát, igen, akkor biztosa zAngelikais 
ittvan! 

Rohant a menet oldalán, kerülgetve a bámészkodókat. A szent 
asszonyt sehol sem látta. Talán nemtudróla!? 

Kit megválto-ottál a te szent vére-eddel, szentlélek úri-1s-ten, 
irgalmazz miné-ékünk! Néhányan lila színű röplapokat osztogattak. Öcsi 


nem akarta átvenni, de egy lárvaarcú nő erőszakkal a kezébe nyomta, mit 
rjedezel?, nem bomba ez! 

Hátjóóóvanna. .. - olvasni kezdte a szöveget, önkéntelenül szótagolva, 
ahogyan az iskolában kell. 

A Rá-ko-si re-zsim ál-tal le-bon-tott Reg-num Ma-r1-a-num temp-lo- 
mot e-re-de-ti for-má-jában új-Já-é-pít-jük, e-re-de-ti he-lyén, a-hol a rút 
zsar-nok-ság szim-bó-lu-ma, a Sztá-lin szobor állt, míg a nép-ha-rag meg- 
sem-mi-sí-tet-te! Gyűjts! A-da-kozz! Se-gíts! Sztálin, ával... Eszébe jutott 
az a másik röplap, a követelődző lányé. 

A zsarnokság jelképét, a Sztalin-szobrot bontsák le, helyére az 
ezernyolcszáznegyvennyolc-negyvenkilences forradalom és szabadságharc 
mártírjainak csináljanak. .. legyennekik emlékművük. 

Tétován gyűrködte a fakólila papírdarabot, akkormost miafranc lesza 
Sztalin helyén? 

Áh... nemmindegy? — rohant tovább. Megelőzte a vonulókat, 
bekanyarodott Angelika háza felé. Mikor már biztosan tudta, hogy nem 
láthatják, fecnikre tépte a röplapot, s a kanálisba dobta. 

A szent asszony ajtaja tárva-nyitva, a kilincs helyén baljós lyuk. Ő 
rosszat sejtve szaladt le a lépcsőn, el 15 felejtette megnézni, van-e rém? 

A pinceszobában senki, a szekrény föltépve, minden az ágyra szórva. 
A padlón papírhalmok, újságok, könyvek, egy fölborult befőttesüveg, 
tartalma — aszott cseresznyeszemek — szétgurult, levének bíborosra száradt 
foltja ragacsossá tette Öcsi bátortalan lépteit. Mieza rumli? Hola 
zAngelika? 

Szemével leltározta a holmikat. A szent asszony ruhái nincsenek Itt. 
Csak ágyhuzatok, törülközők, és egy ócska lódenkabát. Hiányzik a két 
bőrönd is, mely — emlékei szerint — mindig a szekrény tetején volt. 

Talán elment Bécsbe?, minta Szászibekék? 

Vagyrögtön Izraelbe? 

Vagy elhurcolták? 

Vagy kiraboltákés megölték? — a vöröses foltra meredt. Á... eznemvér, 
hanema kompót. Cipője orrával piszkálta az összevisszaságot. Megtalálta a 
tenyérnyi imádságos könyvecskét, melyet a szent asszony rendszerint a 
táskájában tartott, rózsafüzérjével együtt. Haeztet itthagyta, akkortalán 
mégse... mégis... - kereste a füzért, perdöntő bizonyíték lehetne. Nem 
találta. Tanácstalanul forgatta a könyvecskét, ujját végighúzta elefántcsont 
utánzatú borítóján. Micsoda dolgok... 


Belelapozott. 

Nincs szebb könyv szív-nél és lé-lek-nél. Mert ki a-zok-ban nem ta-lál- 
Ja a han-got, mely érzel-me1-1-nek mély-sé-get, vá-gya-1-nak szár-nyat, sza- 
va-1-nak tar-tal-mat. . . 

Igen. Ezt olvastaföla zAngelika, a legelső órán. 

Istenem... 

A kifosztott szekrény hatalmasat reccsent. Öcsi riadtan hátrált, a 
befőttes üvegbe botlott, ettől még jobban megijedt, hanyatt-homlok 
menekült. 

Lihegve lefékezett az utcán, nem akart újra találkozni a pap vezette 
vonulókkal. Inkább a másik irányból kerülöma háztömböt. Kapkodta a 
lábait, félt, hogy az anyja már keresi és őrjöng. 

Ekkor jött rá: elhozta az imakönyvecskét. Visszakéne vinni. Angelika 
nyilván tűvé teszi majd érte a szobát. Haugyan... egyáltalán... - szaladt 
tovább. 

Füstszag csapott az orrába. 

A trafik melletti kis könyvesbolt redőnye fölfeszítve, üvege betörve. 
Ugyanolyan szeméthalom a járdán, mint a szent asszony lakásában, azzal a 
különbséggel, hogy ez ttt füstölög. 

Nagy rakás könyv, valaki alájuk gyújtott. Parázslottak a gyűrött 
oldalak, az égő enyv bűzét árasztva. 

Ismerős kötetek. Piros borítók. . . 

Rákosi Mátyás beszédet. 

A kommunista kiáltvány. 

Távol Moszkvától. 

A szocializmus iskolája. 

Hülyékezek?, elégetika könyveket? — körbejárta a füstölgő 
papírdombot. A végén még fölgyűjtjáka zegész utcát! , szólni kénea 
tűzoltóknak! 

Talán pontazok csinálták, akika zAngelikánál? 

Belesett a boltba. A pult az oldalára döntve, a polcok leszaggatva. 

Rontó Pálok! 

Eszébe jutott a gól, nagyot nyelt. Az utca végén egy csoport férfi tünt 
föl, ő futásnak eredt. Csapzottan érkezett haza, lihegett. Kicsit várt a 
lépcsőházban, míg lélegzetvétele lelassult, rendbe szedte magát. 

A szobában senki. Holvannak? 


A konyhában kelepapa, homloka véraláfutásos, bal karja bepólyázva, a 
jobbal mosta az arcát a falikútnál, anya és nagyapa segítségével. Nem 
akartam őket megijeszteni (kelepapa), majd telefonálok előbb, csak aztán 
megyek át. Nincs vonal (anya). 

Mitörtént? — kérdezte ő elfúló hangon. Á, semmi, mondta kelepapa 
gyanúsan széles mosollyal, hasra estem. . . nem számít, ebcsont beforr! 

Anya egy nedves törülköző csücskével törölgette az alvadt vért 
kelepapa halántékáról. Jól elintézte. . . elintézted magad, fiam (nagyapa)! 
Kelepapa fölszisszent. Fáj (anya)? Kicsit. Ne állj itt, Öcsikém (anya), útban 
vagy, menjél szépen játszani! 

A szobába kullogott. Az imakönyvet a szekreterbe rakta. Újabb 
hadjáratot indított Hapci kézrekerítésére, kiforgatta a fiókokat, a titkos 
rekeszt 15 átvizsgálta. Hiába, a törpének nyoma veszett. 

Szászibek. 

Angelika. 

Hapci. 

Egy napraez éppelég. 

Nemsoká befutott az apja, három szál kolbásszal, tizenkét tojással, egy 
tábla csokoládéval, negyed kiló margarinnal. Anya ünnepelte, ügyes vagy, 
hol szerezted? Adták a gyárban. A gyárban? Igen, a gyárban! , mindenki 
kapott, aki arra járt. Hm, akkor nekem 1s be kéne mennem az irodába, hátha 
nálunk is osztanak valamit. Menj! Most mért mondod ezt ilyen élesen? 
Nem mondom élesen... a Sanyiról senki nem tud semmit. 

Gyászos csönd lett. 

Képzeld, mesélte aztán anya, Gyuri kiment a Kelli utcába, tudod, hogy 
ott most egy fatelep van, olyan fűrésztelepféleség, Gyuri nagy mellénnyel 
besétált, nyilván fölényeskedett, hogy így meg úgy, ő a tulajdonos, erre a 
melósok agyba-főbe verték, és fej szével kergették ki, nekem el se mondta, 
apától tudom, na, mit szólsz hozzá? 

Apa vonogatta a vállát, mit szóljak? 

Öcsi dagadt a kárörömtől, úgykellneki, jólmegkapta. Bamm, bamm, 
bamm! — hallatszott a padló alól. Dolgozik a Bordás (anya). 

Öcsi az ablakpárkányra könyökölve bámult maga elé. Már sötétedett. 
Távolról kiáltozás foszlányai érkeztek. Ő fülelt, meresztette a szemét. 

Zstvaj, nagyon messziről. 

Turai csattogott el a túloldalon. Észrevette Öcsit, odaordította neki: 
győztünk, bajtárs, mennek ki a ruszkik, rárá, hajrá! — rohant tovább. 


Hallottad? — kérdezte anya apától. Apa biccentett. És mit szólsz hozzá? 
Hát... mit szóljak? Mit szóljak, mit szóljak, sziszegte anya, mást se tudsz 
mondani! 

Nincs válasz, úgy látszott, apa tényleg nem tud mást mondant. 

Hallottátok? — nagyapa dugta be a fejét az ajtón. Várt egy kicsit, majd 
visszahúzódott, s hamarosan a konyhából átszivárgott a rádió csicserészése. 

Szabadejrópa. . . 

Anya fölállt, megyek Erzsiért. Gyurinak üzenem, kezdte apa, hogy... 
ÖÖÖ. . . különben nem 1s üzenek semmit. Jó, anya indult kifelé, kopogtak a 
léptei, majd átadom. 

Borús délelőtt. Öcsi az udvarban őgyelgett. Látta, hogy a háromház 
legalsó épületénél Turai és Pityu erődöt gyárt, korhadt deszkadarabokból. 
Kettőt-kettőt hosszába, ugyanannyit keresztbe, így kell, a réseken aztán az 
ember minden irányba tüzelhet. Ezt méga zErdőssanya tanította nekik. . . 
nekünk... 

Pityu oldalán kard, Turai nyakában a villogós géppisztoly. Biztos Turai 
a parancsnok. Elkészült az erőd, Pityu szalutált. Belemásztak, csak derékig 
ért. Turai vezényelt és tüzelt, Pityu harciasan hadonászott a kardjával. 

Öcsi a régi szép időkre gondolt, amikor még az összes srác békésen 
háborúsdizott a háromház sóderos telkén. Ésa zErdőssanya bunkert csinálta 
pincében. És lejátszottuka negyvennyolcas forradalmat, és ponta szegény 
Erdőssanya volta Petőfisándor. És éna durranós puskával. . . amit 
karácsonyra kaptam... 

Fölszaladt a lakásba, hozta a fegyvereit, a pisztolytáskát spárgával a 
derekára kötözte, a puskát a vállára akasztotta, s oldalazó futással — így az 
embernek nagyobb a sansza, hogy elkerülik a golyók — a háromház 
kerítésoszlopához cserkészte magát. Innét aztán 

laposkúszásban haladt tovább, míg az épület takarásába ért. Kilesett, 
Turatiék nem vették észre. 

Egy-kettő-három. . . rohaaam! — puskáját előreszegezve, menet közben 
tüzelve vágtázott az erődhöz. 

Durr-durr! Durr-durr! 

Dávádávádávádávádá! — Turai géppisztolya kontrázott. Temá megvagy 
halva! — kiáltotta ő. Turai engedelmesen a szívéhez kapott, igen, de még 
utolsó erőmmel... - dávádá! — te 15 meghaltál! 

Mindketten a földre hanyatlottak. Pityu villogtatta a pengéjét, 
győzelem, éljen, éljen! 


A hullák néhány másodpercig nyugodtak békében, aztán 
föltápászkodtak. Mi van, Öcsi bajtárs (Turai)? Semmi. Mostan legyél te a 
védő! Jó. 

Bemászott az erődbe, elöl a puskát, hátul a pisztolyt dugta a résbe, s 
várta Turaiék rohamát. Sejtette, hogy átkaroló hadmozdulatra számíthat. 
Védekeznifogok, utolsócsepp véremig! 

A csatát újra és újra megismételték, váltakozó szereposztásban. A 
negyedik ostromnál az erőd leomlott. 

Nna... - Turai rugdosta a deszkákat, most mit csináljunk? Gyerünk a 
licsóba (Pityu)! Öcsi szégyellte mondani, hogy őneki a háromház udvarára 
se szabadott volna átjönnie, lelkifurdalását röpke fogadalommal — csak 
tízpercre! — csillapította. 

A járdát permetező szeméthányások tetején gázoltak végig, útjukat 
savanyú porfelhők jelölték. A téren túl már ott a liget, hamar megjárjuk. . . 

Hé, Öcsi! 

Két férfi. Mintha a hulladékból bújtak volna elő. Két sovány, 
ballonkabátos alak, nemzetiszín karszalaggal, zsebre dugott kézzel. 

Ő szolgálatkészen lefékezett, tessék. Gyere le onnét, mondta a 
magasabbik szigorúan. Homlokát lila forradás átlózta. 

Ajjaj, gondolta ő, széttapostuka szemetet! — bűntudatos arccal 
bukdácsolt alá. Hova, hova? — a férfi a vállára eresztette a kezét. Csakidea 
licsóba... - szemével Turaiékat kereste, azok tisztes távolságból figyelték, 
hogy mi lesz. Hívjad ide a barátaidat! 

Turaiék erre elszaladtak. A másik férfi utánuk iramodott, a forradásos 
rászólt, hagyjad! Amaz visszabaktatott, leguggolt Öcsihez, szép kis barátaid 
vannak, hallod-e! nemisa barátaim. .. Hogy hívnak? Ő megmondta, s 
közben a férfiak sárfoltos cipőjét nézte, nemsárga. . . demilyen mocskos! 

Hol laksz (a forradásos)? Itta tizenkilencben. És ezt honnét szerezted? 
— a pisztolytáskára mutatott. Apukám adta. Revolvere 1s van neki? Nincsen. 

Az előtte guggoló férfi az állába markolt, húzta magához: biztos? — 
már majdnem összeért az orruk. Öcsi szíve rémült kalimpálásba kezdett, 
jesszusom, mondtaapa, hogy nevigyema zutcára, megisígértem. . . 

Annak a férfinak éppen olyan tömpe volt az orra, mint a cipője, 
ráadásul csupa mitesszer, a szeme pedig rezzenéstelenül fúródott Öcsi 
arcába. Ő hátrálni próbált, de mozdulni se bírt, szorosan fogták, a 
forradásos a derekánál babrált, egy rántással szétszakította a spárgát, kivette 
a koltot a pisztolytáskából, elsütötte. 


Csett. 

Nesze a stukkerod! — nyújtotta. 

Öcsi egyik kezével a kolt, másikkal a pisztolytáska után kapott. A férfi 
a tenyerére vágott a kolt csövével, nono!, ha sokat ugrálsz, a stukkert se 
adom! 

A csontjába maró fájdalmat a hónaljáig továbbították az idegszálak, a 
félelem lüktetését viszont a lábujja körmétől a hajhagymákig. A menekülés 
ösztöne megsokszorozta az erejét, fej ével — Erdőssanyától tanult 
mozdulattal — a guggoló férfi mellébe öklelt, a másiknak a bokájába rúgott, 
s rohant vakon előre. A puska tusa a lábai közé akadt, megbotlott, hasra 
esett. 

Azok ketten már rajta voltak, a forradásos visszakézből arcon csapta, a 
tömpeorrú hátrakulcsolta a karját. Záporoztak a pofonok, a férfi 
módszeresen verte, kell még?, kell még? — sziszegte. Ő kapálódzott, 
izzadságával keveredő vére a szájába csurgott, émelyítő ízétől megvadult, 
beleharapott a férfi csuklójába. Az rángatta a kezét, Öcsi fej ével együtt, ő 
görcsösen a húsba mélyesztette a fogsorát, aztán minden elsötétült. 

A hajóhinta. A hajóhinta a vursliban. 

Demér zúg? 

Motorja van? 

k-k... - azt akarta mondani: kiesek. És: neolyan gyorsan. N-n... 

Himbálódzó sárga folt az ég. Mint a durva szövésű vászon. Tisztán 
látta az egymást keresztező szálakat. 

Brrrrrr — a zúgás erősödött. 

Tsss, tsss! — tompa csattogás. 

Autóban ült, két vadidegen férfi között, azok ütögették az arcát. 

H-h... - azt akarta kérdezni: holvagyok? Nem engedelmeskedett a 
szája. 

A sárga négyszög: a dzsip ponyvateteje. 

A kocsi megállt. Az ő házuk előtt. 

Kiszállt a sofőr. A forradásos homlokú férfi. Az első ülésről a 
tömpeorrú nézett hátra, intett a két vadidegennek, mehettek, majd én 
vigyázok a srácra. 

Amazok is kiszálltak, Öcsi látta, géppisztoly lóg a vállukon. És ebben 
a pillanatban mindent megértett. Vége. Ezek most fölmennek, s elhurcolják 
apát. Letaszigálják a lépcsőn, mint az Erdőssanya Juliskáékat. Anyát is, 
Erzsébetet 15. Aztán viszik őket. . . visznekminket. .. k - kituggyahová. 


Őmiatta. A pisztolytáska miatt. A háborúsdi miatt. 

Ki akarta nyitni az ajtót, a tömpeorrú ráförmedt: maradj nyugton, te! 
Mozdulatlanságba merevedett, testében harsogva dörömböltek az erek. 
Számolt magában, egy, kettő, há-rom! — föltépte az ajtót, kiugrott és rohant. 

Áll meg, hé!, állj, vagy lövök! 

Száguldott, be a kapun, fel a lépcsőn, hallotta a háta mögött a 
cipőtalpak csattogását. A lakás ajtaja nyitva, az előszobában a három 
fegyveres, szemben velük nagyapa, ő átsiklott közöttük, s a kifelé igyekvő 
apjába ütközött. Ordítani akart, segélykérő, magyarázó, tetterős és tettvágyó 
szavakat, tátotta a száját: m... m... m... 

Apa félretolta, odalépett a fegyveresekhez, Jónapot, mi tetszik? 
Jónapot... önök fegyvert rejtegetnek! — a forradásos kihúzta a zsebéből a 
koltot. Bravó! — mondta apa gúnyosan. Addigra a forradásos a 
pisztolytáskát is előráncigálta, íme a bizonyíték! 

Nagyapa behúzott fejjel pislogott a sötétbarna bőrtokra, a vészjósló 
csöndben csak Öcsi zihálása hallatszott. A térde remegett, úgy érezte, 
rögvest összecsuklik. A tömpeorrú férfi az ajtóban állt, s gyilkos 
pillantásokat küldött feléje. 

Házkutatást tartunk! — jelentette ki a forradásos. Igazán? — apa hangja 
élesen csengett, és ha szabad tudnom, milyen jogon? 

A négy férfi összenézett. Azon a jogon (a forradásos), hogy mi az 
újjászervezett államrendőrségtől vagyunk, és ahol pisztolytáska van, ott 
pisztoly 1s van. 

Apa biccentett, értem. . . mutassák az igazolványokat! 

A tömpeorrú előrefurakodott, pofa be, jóember, mi kérdezünk, maga 
válaszol, igen? Igen... az igazolványokat! — ismételte apa makacsul. 

Anya halott sápadtan leselkedett a szoba üvegbetétes ajtaja mögül, 
arca sűrű reménytelenséget árasztott, hogy Öcsi pánikba esett, cibálni 
kezdte apa zakóját, megszólalni nem tudott. Nyughass, szólt rá az apja 
foghegyről. Farkasszemezett a forradásossal, na, mi lesz?, nincs 
igazolvány? 

A forradásos tűnődött, aztán elővett egy gyűrött papirost, odamutatta, 
tessék, most pedig. . . 

Házkutatási parancs? — akasztotta meg apa. A tömpeortú csípőre tette a 
kezét, hát a faszom nem kéne? Az nem, csak a házkutatási parancs. 

Ebből elég! — a forradásos a géppisztolyára csapott, mi nem érünk rá 
vitázni magával, legjobb lesz, ha szépszerivel ideadja a fegyverét, 


jegyzőkönyvet csinálunk, a többi a bíróság dolga, nem kell félni, nem 
vagyunk mi banditák! 

Helyes, apa karba fonta a kezét, akkor ne húzzuk tovább egymás 
idejét, jöjjön velem! Én? — kérdezte a forradásos bizonytalanul. Igen, igen! 

A férfi a társaira nézett, aztán nehézkes léptekkel bement apával a 
szobába. Gyanakvóan méregette anyát, megállt az ajtónál. Apa kihúzta a 
komód legfölső fiókját, s rövid keresgélés után papírokat hajigált az 
asztalra, tessék kérem, olvassa!, na!, gyerünk!, láthatja, negyvenkilencben 
az államrendőrség kötelékéből azonnali hatállyal elbocsájtottak, tessék, a 
leltár!, a tulajdonomat képező holmik listája, ott a pisztolytáska, a harmadik 
pont, ezt én megvettem, kifizettem, enyém, azt csinálok vele, amit akarok!, 
ha úri kedvem diktálja, megfőzhetem és megehetem! 

A forradásos összehúzott szemmel böngészte az iratokat, ezek 
szerint. .. Apa közbevágott: de ha nagyon tetszik magának, odaadom 
ajándékba, én csak négy évig használtam, semmi baja. A férfi izzadt, 
homlokán a mélyedésbe gyűltek a csöppek, ilyet még nem 1s hallottam. . . 
leszereléskor odaadják a...? Bizony, amtért fizetett, azt odaadják, amit 
vételezett, azt nem... - apa kivette a kezéből a papírokat, szép kis rendőr 
maga. A forradásos krákogott, önkéntesek vagyunk... Szalay őrnagy 
szervezte az egységet, hogy az utcán fönntarcsuk a rendet. Jól van, 
menjenek és tarcsák! 

Hát akkor... - a férfi habozott, elnézést, kedves bajtársam! 

Apa hallgatagon figyelte a fegyveresek kivonulását. Öcsi látta, hogy a 
forradásos viszi magával a pisztolytáskát. A durranós puska pedig a 
kocsiban maradt. Ottegyemegafene. .. - minden ízében reszketett, várta a 
szörnyűséges büntetést. Ordítozást, nadrágszíjat, sarokba állítást, 
Jjátékelvonást, szobafogságot, bármelyiket vagy mindet egyszerre, 
megérdemli. Mit csináltak veled, édes Öcsikém? — kérdezte anya sírós 
hangon. N... - a szája neheze mozgott, n-nem sz... sz-számít! Megvertek? 
M-meg. Fáj? K-kicsit. 

Anya könnybe lábadó szemmel apára pillantott. Az apja odajött, Öcsi 
tartotta az arcát, pofonra. De apa simogatni kezdte, két kézzel, nyugodj 
meg, fiacskám... nincsen semmi baj. Rázta a hideg. Lázas, motyogta anya, 
gombolta az ingét, lehúzta a nadrágját, az ágyhoz vezette, takarózz be 
szépen, hozom a hőmérőt! N-nemkell... apa, b-bocsánatot k-kérek. .. Az 
apja az ágy szélére ült, bánatosan csóválta a fejét. N-ne-haragudj, suttogta 
ő, én n - nemakartam. ..! Jól van, akkor aludjál. .. N-nemvagyok álmos... b- 


bocsánatot k-kérek! Anya hozta a hőmérőt, erőszakkal a hóna alá nyomta. 
M-mérnéztekígy r-rám? Nem kapott választ, becsukta a szemét. 
Azalényeghogy elmentek! — gondolta, s maga sem értette, miért kezdett 
zokogni. 

M... m-mingyárt abbahagyom! — biztatta önmagát, m-min-gyár. . . 

M-mi... 

M-mér... 

Jesszusom, hátén d-d-dadogok! 

Értette már anya és apa lapos pillantásait, a kínkeserves csöndet. D- 
dadogok, ismételte döbbenten. 

Á, nem, mondta anya nyúlós hangon, csak egy kicsit. . . ici-picit, a 
nagy ijedtség teszi, majd elmúlik, ne félj. 

N-nemfélek, csak d-dadogok! D-dadogok! 

Pihenjél most, aludjál, kisfiam, meglátod, mire fölébredsz, elmúlik! — 
anya gyógyszert adott nek. 

N-najó... - a takaró alá bújt, várta, hogy az álom kikapcsolja az 
agyában a lüktetést, megmelegítse gémberedett tagjait. De hiába teltek a 
percek, nem szűnt a zakatolás, a vastag paplan alatt 15 fázott, mintha jeges 
vízzé vált volna a vére. 

Újra és újra próbát tett, m-még m-mindig? 

Ne beszélj, aludjál (anya). 

D-de n-nembírok! — már megint sírt. 

Éndadogok. . . dadogok, minta Lükepisti a zóvodában. Uramisten. . . 

A... a zAngelikais dadogott, amikor a Fényesbe voltunk! Ésaztán 
elmúltneki, éssosetöbbé! Hhhhb. .. m-miatyánk, k-k-k-k. . . 

Pszt! — anya vizes borogatást rakott a homlokára. N-neee, f-fázok! — 
ledobta. Haelbírnékaludnit. . . ?! 

Számolással kísérletezett, hátha segít. Egy. 

K-kettő. 

Három. 

N-négy. 

Á... - nem tudta elviselni a saját habogását. Magában folytatta: 

Öt. 

Hat. 

Hét. 

Nyolc... 

Ötvenhat. 


Szipogott, minden erejét a szájizmaiba összpontosította, s azt mondta: 
b-bassza m-meg. .. b-bassza m-meg. 

Szemhéját résnyire nyitotta. A vékony csíkban elmosódott arcok 
imbolyogtak. Apáé, anyáé, Erzsébeté. 

Aztán föltűnt a forradásos. És a tömpeorrú. Ebből tudta ő, hogy 
álmodik. Deközbe ébrenvagyok! — állapította meg csodálkozva. Hiszen ha 
ismét résre tárta a szemét, világosan látta a hosszúkás szobát, az ágyakat, az 
asztalt, a szüleit, a nővérét. Ha becsukta, ráterült a durván szőtt sárga ég, 
kezdődött a motorzúgás, indult a hajóhinta. 

Ebben az érdekes állapotban hevert sokáig, ki és be, ki és be. 

Az éjszaka közepén fölriadt. Tehát aludtam, gondolta. Izgatottan 
nyeldekelte a nyálat, köhécselt, aztán fennhangon: t-tehát. . . m-mégis. . . 

Istenbüntetése. 

De nincsisten. 

Havolnais, nemaző büntetése, hanema zenyém. 

Hátpedig ígyszokták mondani: istenbüntetése. B-b-bünteté. . . 

Két karját az arcára borította. 

Majdcsak reggellessz. 

Öööö... r-reggel 1-lesz. 

Nyirkos bőrét borzongatta a vánszorgó idő. 

Amikor újra kinyitotta a szemét, már világos volt, bántották a fények. 

Apa az ágyán ült, görnyedt háttal, figyelte őt. A konyhából dús 
rántottaszag és a rádió döngicsélése szivárgott be. Tiraranmm pa-pamm, 
tiraramm, pa-pamm. . . 

Anya tálcán hozta a reggelit, egyél, Öcsikém. 

K-k-kösz. 

A rántotta kihűlt, érintetlenül. Piszkálgatta a villával, s szoktatta magát 
a gondolathoz, hogy ő már sose beszélhet rendesen, folyékonyan, szabadon; 
küzdenie kell a szavakért, és csúfolni fogják, mint a szerencsétlen 
Lükepistit, nem lesz türelmük kivárni a mondat végét, és akkor ő inkább 
hallgatni fog. Vagy mutogatni. Vagy írni. 

A szekreter lapjánál töltötte a napot. Szabályos időközönként próbát 
tett, ujjait a szája sarkára szorítva. 

K-kéremszépen. 

K-köszönömszépen. 

N-nagyonszívesen. 


Anya orvosságot és meleg levest diktált beléje, hiába mondta ő: n- 
nemvagyok b-beteg. . . nnemvagyok éhes. Akkor 15 m-muszáj valamit 
enned! L-legalább n-neutánozzál! — nyökögte kétségbeesetten. Én nem... - 
suttogta anya, csak véletlenül... - félrefordult. 

Apa fölállt, megyek. Anya kikísérte, sugdolództak az előszobában. M1- 
mitsugdostok? — üvöltötte ő, n-nesugdossatok! 

Erzsébet kabátgombbá kerekedő szemmel nézett rá, ez volt a 
legrémesebb, Öcsi megérezte, hogy ugyanilyen pofát vág majd a kelepapa, 
a kelemama, az Ica-Mart, a Turai, a Pityu, a vígbagoly, a Feribácst, a 
zösszes fiúka zosztályban. . . sőt. . . 

M-m-mérbámulszúgy, m-minta. . . - fáradtan legyintett. 

Mint a borjú az újkapura? — kérdezte Erzsébet segítőkészen. Ő a 
szekreter lapjára hajtotta a fejét, b-borjú, motyogta. Nehéz volt eldönteni, 
hogy a nővérére érti, vagy csak gyakorol. Maga elé húzta Angelika 
imádságos könyvecskéjét. Géptlesen pergette az aranyozott szélű, puha 
oldalakat. 

K-kéremszépen. 

Hátméga zolvasássalis bajoklesznek! Hogyfogokén szótagolni? 

N-n-nincs szebb k-könyv szív-n-n-nél és I-lé-1-lek-n-n-n. . . 

N-n-n-n. . . 

K-köszönömszépen. 

Mi az (Erzsébet) ?, muti meg! 

N-nem... - gyorsan bedobta a fiókba. Erzsébet vállat vont, irigy kutya, 
bújj a lukba! — s mert Öcsi hallgatott, hozzátette: kis hülye. Vagy t-te! De te 
kétszeresen! T-te m... m... m... Erzsébet bólintott, én meg háromszorosan, 
igen, de te viszont mindig eggyel többször, mint én! 

D-d-d... - zihált a tehetetlenségtől. Visszafeküdt a szekreter lapjára. 
Jobbha csöndbemaradok. Hajnalban dörrenésekre ébredtek. 

Daaang, daaang, dadadaaang. 

Rengett a ház, zúgtak az ablaküvegek, hullott a vakolat. 

L-lőnek, dünnyögte ő. Meg se lepődött. 

Tétlenül hevert a rángó ágyon, tudta pedig, hogy öltözködni kell, 
mindjárt vonul a család a pincébe. Kelepapáék nyilván rég ott vannak. 

Figyelte a többiek kapkodását. 

Hallgatta a robbanásokat, testét zengette a légnyomás. Csodálkozott. 

Hátfélnisetudokmár? 

